
UVOD 


Skup književnika, iz cijela kojih potječu ovi ogledi što 
ih evo izdajemo na svietlo, glavni su zastupnici naše t. zv. kaj¬ 
kavske književnosti, koja je kroz tri stoljeća — oci polovice 
XVI. pa do kraja prve polovice XIX. stoljeća — gospodovala 
užom Hrvatskom, donekle Slavonijom, a pomalo prodirala i 
u pogranične krajeve oblasti štokavskoga i čakavskoga na¬ 
rječja. Svoju univerzalnost pokazivaše ta književnost time, 
što je od samoga osnutka svoga sviestno nastojala oko toga, 
da bude pristupačna i razumljiva i čitačima čakavskim i što¬ 
kavskim, te što je, pošto Hrvati izabraše štokavski dialekt 
svojim književnim narječjem, prva, bez velikih trzavica i bez 
kompromisa, ali na uhar naše knjige, vodstvo svoje prepustila 
jačem takmacu, koji predstavljaše veći i brojniji dio naroda. 

U ovu su knjigu ušli samo oni pisci, koji se mogu sma¬ 
trati najiztaknutijim predstavnicima kajkavske književno¬ 
sti, te koji su čisti, ili bar pretežno čisti kajkavci; poreci ne- 
znatnijih književnika, koji po kakvoći djela svojih ne pripa¬ 
daju u takovu hrestomatiju, izostavljeni su — ponešto da¬ 
kako također zbog ekonomije knjige — i oni, u kojima se 
snažnije iztiče drugi dialekt, iako su inače odlične pojave u 
našoj književnosti, kao što su Petar grof Zrinski, Franjo grof 
Frankopan i Pavao Ritter-Vitezović. Njima bi zapravo pri¬ 
padao jedan posebni zbornik ove vrste. 

Svega ima u ovom našem zborniku okupljenih dvadeset 
i sedam pisaca, i to: a) pisci prozom: Antol Vramec, Miklovuš 

Krajačević, Ivan Belostenec, Juraj Habđelić, Juraj RatkaJ 
Velikotaborski, Juraj Mulih, Štefan Fuček, Ferenc Sušnik, 
Štefan Zagrebec, Hilarion Gašparotti, Petar Berke, Adam 
Boltižar Kerčelić, Ivan Mulih, Anton Vranić, Tomaš Miklou- 
šić, Ivan Krizmanić, Jakov Lovrenčić, Ignac Kristijanović; 
b) pjesnici: Gabrijel Jurjević, Matijaš Magđalenić, Pater Gre- 
gar Kapucin, Katarina grofica Patačić i Pavel Štoos i c) dra- 
matik Ti tuš Brezovački 1 ). Najzad od stručnih pisaca uvr¬ 
šteni su: pravjiik lvanuš Pergošić, matematik Milialj Šilobođ- 
Bolšić i komercijalac Jožef Šipuš. Auktori više jednoličnih i 
naskroz praktičkoj svrsi namienjenih religiozno-moralnib 
knjižica, u kojima ima vrlo malo što originalno, te kojih se 
djela pače često u obće nisu sačuvala do nas, izostavljeni su iz 
zbornika. Istina, gotovo sva je prozna, a donekle i poetička 
književnost kajkavska više manje religioznoga sadržaja i ka¬ 
raktera, ali je, s čisto književnog gledišta, ipak velika razlika 
između spisa Habdelićevih i, recimo, molitvenih knjižica Mi- 
lovčevih u pogledu njihove izvornosti i načina prikazivanja, 
pa je to gledište odlučivalo i pri izboru ogleda. 

Nastojalo se, da se za oglede izaberu u prvom redu ta¬ 
kovi odlomci, koji su po sadržaju svom bilo u književnom i 
estetskom, bilo u kultumo-poviestnom pogledu od obćenitijeg 
interesa. Od prikazanih proznih pisaca svakojako je naj- 
znatniji Juraj Habđelić i zato je njemu posvećeno najviše 
prostora; za njim dolazi Juraj Mulih, dok je velika čest osta¬ 
lih prikazana samo kraćim ogledima, koji su gdjegdje nešto 
obsežniji nego što bi trebalo, koliko se odlomak nije mogao 
kidati (na pr. kod Fučka). 

Valja dakako i to iztaknuti, da su izbori ogleda za anto¬ 
logije i hrestomatije u glavnom uviek plod subjektivnog na* 

*) Uz Brezovačkoga prikazan je i igrokaz »Čini Barona Tam- 
burlanovića« nepoznatoga oisca. 

ziranja priređivača njihovih, jer ovi, kraj sviju unapried usta¬ 
novljenih normi, ipak prirodno vade i uvrštavaju takove od¬ 
lomke, koji se njima samima najviše sviđaju. Stoga će, uvje¬ 
ren sam, i ovi naši ogledi, bilo što se tiče izabranih auktora, 
bilo s obzirom na same oglede, izazvati prigovore. Ali tome 
se ne može izbjeći. 

Tekst je ogleda po mogućnosti vjerno pretiskan ponaj¬ 
više neposredno iz originalnih izdanja, samo u malo sluča¬ 
jeva bio sam prinuđen uteći se pretiscima, jer mi originali 
nisu bili pristupačni. Popravljeno je samo ono, što je oče¬ 
vidno pogrješka (tiskarske grješke, gdjegdje koji lapsus ca - 
lami). Ima pisaca, koji u svojoj slovnici i pravopisu nisu do¬ 
sljedni (Habđelić na pr. piše »starec« i »starac«, »otec« i 
»otac«; upotrebljava vokativ: »moj starče«, »moj otče«, a 
uza to i nominativ mjesto vokativa: »moj starec«, »moj otec«), 
no te su se nedosljednosti ipak pridržale, jer su karakteristične 
za jezik piščev. U pravopisnom pogledu nastojao sam u glav¬ 
nom stare tekstove što obzirnije prilagoditi modemom našem 
načinu pisanja. Gdje su naši stari književnici za koji glas 
upotrebljavali po dva slova (ch, cs = č; cz = c; gy, dy = đ; 

{ z, sz — s; || = š; ly — lj; ny = nj; i t. d.) uzeo sam da¬ 
kako modeme grafičke znakove; tako i za | = ž. Gdje, oso¬ 
bito na početku rieči, za naš s stoji z, postupio sam ovako: 
ako je etimoložki opravdan ili dopustiv s , napisao sam tako 
(zpameten = spameten; zpomenek = spomenek; ztrošek = 
strošek; jakozt = jakost); no kad je z opravdan u toliko, što 
potječe od priedloga iz, uz , pridržao sam z [zkazati (izkazati), 
zpisavati (izpisavati), zpovedati, zpovednik (izpovedati, izpo- 
vednik), ztegnuti (iztegnuti, uztegnuti)]. Priedlog s (= sa 
ze), koji se prema prvom glasu iduće rieči kadšto piše z ili s 
(izpor. z otcem. ali s tem), pisao sam redovno z, jer se oi > 
glasovno izjeđnačivanje u starih pisaca rjeđe upotrebljava: 

tako isto posvud pišem priecllog A, premda ga neki pisci preci 
zvučnim suglasnikom kadkacl pišu g (k duše = gduše). Vo¬ 
kalno r pišem svuda er, kak® to čine svi kajkavski pisci bez 
razlike. 

Karakteristično kajkavsko t. zv. otvoreno e označuju kaj¬ 
kavski pisci grafički — koliko ga označuju — najobičnije 
oštrim akcentom, dakle: be, svet, nesu, ne , dok ga stariji 
pisci (Vramec, Pergošić) ponajviše pišu ie ili je. Vramec, 
na pr., piše u jednu ruku »sviet«, a u drugu ruku meće upo- 
redo: Niemceh — Nemceh; Slovenieh — Horvateh; Pergošić 
ima e i je. To različno pisanje glasa e osvjetljuje, kako to 
zgodno iztiče Franjo Fancev (Archiv f. slav. Phil. 31, str. 
379), nastojanje kajkavskih književnika, da u pisanom tekstu 
po mogućnosti vjerno prikažu jedan govoreni glas. Kako pak 
ova naša knjiga nema filoložki cilj, već hoće samo da širokim 
redovima čitača poda razumljiv, ne suviše prenatrpan akcen¬ 
tima, čitav tekst, ja sam, gdje je bilo od potrebe i gdje me 
na to prisiljavao original, pri držao način pisanja najveće 
česti kajkavskih pisaca, t. j. e. 

Nismo posve sigurni za razliku u izgovoru priedloga v 
(vu), koji se također piše u. Kajkavski su pisci u načinu pi¬ 
sanja toga priedloga vrlo nepostojani. Oni, na pr., pišu »u 
nebo« i »v nebo«, »vu nebo«; a kad je priecllog složen s gla¬ 
golom ili s drugom riečju, pišu, na pr., »vputiti« ili »uputiti«, 
»vleči« i »uleči«, »vkup« i »ukup«, »včiniti« i »učiniti«; tako 
isto nalazimo jedan put »navčiti«, drugi put »naučiti«. Tu 
sam se držao načela, da je najbolje ostaviti rieč onako, kako 
je nalazimo u tiskanom izdanju, no da ne prekoravamo pisca 
zbog nedosljednosti, kad on (kao na pr. Habdelić) piše istu 
rieč čas ovako čas onako; jer treba i to uzeti na um, da su 
takove razlike možda skrivili tiskari, slagači i korektori knji¬ 
ga, a ne pisci sami. S pravom iztiče Milan Rešetar na jednom 


8 


mjestu (»Rad« 272, str. 2), da tiskana knjiga može nadomje- 
šćivati autograf pisca samo u slučaju, kad smo uvjereni, da je 
pisac sam nadzirao tisak i obavljao korekturu svoga djela*). 

Kajkavski se pisci u glavnom služe korienskim načinom 
pisanja, koliko su im korieni poznati; ali ne poznavajući 
uviek postanje rieči, oni prirodno grieše, pa zato nahodimo u 
starim tekstovima, na pr. »szerdcze« i »szercze«. Ne može se 
doduše znati, da li su to griesi ili osebine samih pisaca, ili su 
te razlike također skrivili tiskari knjiga, no činilo mi se naj- 
uputnijim, da i u ovim slučajevima to dvojako pisanje pridr- 
žim u ogledima. 

Što se najzad tiče pisanja tuđih rieči, a osobito latin¬ 
skih i grčkih vlastitih imena, njih pišem onako, kako su ih 
kajkavci, prema mađarskom ugledu, bez sumnje izgovarali: 
t. j. s kao š ili ž; prema tome pišem: Auguštuš (kajkavci još 
i danas govore »Gušta«), Auguštinuš, Milonuš (genitiv se piše 
»Milonussa« = Milonuša), Ambrožijuš (Ambrojius), bažilišk 
(bajiliscus), filožofija (philo|ophia), Ježuš Krištuš (Beloste- 
nec s. r. »Christus« piše: »Christus crnce pendens = Kri (tus 
(= Krištuš) raszpet D(almatice) I ^zukarjzt (Isukrst) pro¬ 
pet . . .«). Samo za s na početku rieči i imena nismo vazda 


*) Koliku su muku mučili naši stari kajkavski književnici, ko¬ 
jih su se djela tiskala daleko od njihova prebivališta, sa svojim 
tiskarima, dade se razbirati iz bilježke (»Opomenek«), koju je Kra- 
jačević dodao jednoj od svojih »Molitvenih knjižica«. U njoj čita¬ 
mo ovo: »Pregreški štamparski po sveh treh (!) korekturah jesu ne- 
gde te negde opali (zaostali) vu literah (slovima), silabah (slogovi¬ 
ma), dištinkcijah (razgodcima), akcentušev etc, ali kak štimam (dr¬ 
žim) ne (nisu) tak veliki, da bi se perom ne mogli zbolšati. Sam bi 
je bil štampum koriguval, da bi za štampum bil mogel vse ove 
knjige pregledati. Namerče (slučajno) sem se nameril na jeden ne 
mal pregrešek (Pag. 463.), gdje je štamparov pobirač (slagač), je 
li po nemare, je li po namere, vu popevke (Salve Regina) tretju štro- 
fu ostavil (izostavio), koteru jesem moral ovde pridati, nemajuči je 
drugoga mesta, na konce štampanja,,. 1 sad je naknadno „pridana“ 
ta treća »štrofa«. 

sigurni, kako su ih u ovoj ili u onoj prilici izgovarali. »Sam- 
son« se valjađa izgovarao »Šamšon«, »Saul« = Šaul«; ali od 
»Sophia« postala je »Žofaja«, a od »Sigismundus« = »Žig- 
munt«. Tu sam prihvaćao i označivao izgovor, koji mi se či¬ 
nio vjerojatnijim, ako nisam imao potvrde »per analogiam«, 
da se rieč izgovarala baš ovako ili onako. 

Širokogrudnom HIBZU, koji je omogućio izdanje ovih 
»Ogleda«, budi i ovdje izrečena iskrena hvala. Nadam se, da 
će ovaj zbornik pripomoći poznavanju naših starih pisaca, 
koji se doduše mnogo spominju, mnogo hvale ili kude, ali 
malo čitaju, prosto s razloga, što su njihova djela gotovo na¬ 
skroz velike bibliografske riedkosti ili čak i unikati, i zato 
posve nepristupačni našoj mladeži i širim redovima hrvat¬ 
skih čitača. Zasad se moramo zadovoljiti takovim antologi¬ 
jama i »ogledima«; no možda će jednom nastupiti vrieme, da 
će po koje vrednije kajkavsko djelo moći cielo izići u po¬ 
novnom popularnom izdanju! 

Na koncu neka mi bude dopušteno, da u nekoliko opišem 
glavni nadpis ove knjige, koji će se možda nekima činiti su¬ 
više „kričeći", pa čak i nezgodan (za ozbiljnu knjigu). Svak će nai¬ 
me držati, da je to* neki izliv sentimentalnosti prema pjesmama Dra¬ 
gutina Domjanića, uzkrisitelja moderne kajkavske umjetne lirike. 
Ali tome nije tako, »slađkoća« kajkavskoga govora ima i svoju 
naučnu podlogu. Evo što o tom predmetu kazuje sveučilištni pro¬ 
fesor dr. Stjepan Ivšić, izvrstan poznavalac i kajkavskog i štokav¬ 
skog govora, u predavanju održanom u Akademiji znanosti i umjet¬ 
nosti 4. veljače 1935. o stogodišnjici našega novoga pravopisa i 
književnog jezika, a pod nadpisom »Jezik Hrvata kajkavaca« (Lje¬ 
topis Akademije 48, str. 47—88). ,Kajkavski je govor', kazuje ivšić 
(str. 66), .dobio od nekih epitet „slatki". No zaciielo bi bilo malo 
samih kajkavaca, koji bi nam znali odgovoriti, u čemu upravo na¬ 
laze slatkoću svoga govora. Ja ću odgovoriti ukratko i na to pi¬ 
tanje. Kajkavska je artikulacija neakcentovanih vokala obično mno¬ 
go labavija od štokavske, jer se silina koncentrira na akcentova- 
nom vokalu. Zbog toga neakcentovani vokali postaju skloni za raz- 
lične redukcije, a akcentovani, ako su iskonski i kratki, često se 
manje ili viši produlje, pa već po tome kajkavski govor izlazi nešto 
mlitaviji od štokavskoga [iztaknuto u originalu]. Ja sam već u 
»Prilogu za slov. akc.« (v. »Rad. 187, 151) istakao, da kajkavski iz¬ 

govor riječi kao lipa može biti različan od štokavskoga, i taj sam 
izgovor bilježio znakom ”, nazivajući njegov akcemat »tromim«, jer 
se u tadašnjoj našoj gramatičnoj terminologiji akcenat nazivao 
»brzi« ... ‘ 

Na drugom mjestu (str. 69) nastavlja Ivšić Ovako: Kako je kaj¬ 
kavski govor već po izgovoru akcenta u primjerima kao lipa cesto 
nešto blaži od štokavskoga govora, tako je njegova »blagost« veća 
i po tome, što se štokavska oštrina, koju mu daju osobito slogovi 
pod akcentom, ublažuje time, što u vrlo mnogo slučajeva kajkav¬ 
ski dijalekat ima dugi akcenat ~ ili ~ ^prema štokavskom lzpor. 
na pr. u štokavskom: mislim , da je žena kruške skrila — i u kaj¬ 
kavskom: mislim , da je žena kruške skrila, dakle u jednoj recemci 
tri duga akcenta mjesto štokavskoga. 4 

Treba i to spomenuti, da se akcentovani dugi slogovi kao: ja> 
meso , susa i dr. izgovaraju kraće u kajkavskom govoru, pa se zato 
razlika između kratkih i dugih slogova u kajkavskom govoru lztice 
slabije nego u štokavskome. Jednako se ton u dugom slogu ne raz¬ 
likuje toliko, pa se događa, da ga i oni štokavci, koji ga dobro raz¬ 
likuju u svome govoru, ne pogađaju u kajkavskom. 

»Slađkoća« kajkavskog govora ima dakle svoje filoložko obra¬ 
zloženje. 

Zagreb, mjeseca svibnja 1943. 


Vlado je Dukat. 


11 



1. ANTOL VRAMEC 
A. Pripomenak. 


U svezku XXXI. Akademijinih »Monumenta spectan- 
tia historiam Slavornm meridionalium (Scriptores vol. V)« 

Vjekoslav je Klaić ponovo izdao Vramčevu » Kroniku « _ 

prvu obću povjestnicu na hrvatskom jeziku — koja je 
prvi put tiskana u Ljubljani god. 1578. Podpuni joj je 
nadpis: »Kronika vezda znovic spravljena kratka sloven¬ 
skim jezikom po D. Antolu Popu Vramce kanovniku za- 
grebečkom«. Ovome je izdanju Klaić dodao obsezan pri¬ 
kaz o životu i književnom radu Vramcevu, iz kojega va¬ 
dimo i priobćujemo ove glavne podatke: 

Vramec se rodio u prvoj polovici g. 1538. u nekom 
sad već nepoznatom selu Vrbovac ili Vrbovec, koje je po 
svoj prilici ležalo negdje u okolišu rieke Save između hr¬ 
vatskog Susjedgrada i štajerske i^arošice Brežce. Pouzdano 
se zna, da je od 1565. do 1567. boravio u Rimu kao kape¬ 
lan u kolegiju sv. Jeronima, pa je, kako sam iztiće u »Kro¬ 
nici« uz godinu 1567, u Rimu polučio ćast doktora teolo¬ 
gije. God. 1573. već je on kanonik zagrebaćkog Kaptola, 
uza to najprije arhiđakon varaždinski, onda arhiđakon 
bekšinski, najzad arhiđakon dubicki; god. 1574. postao je 
župnik pri sv. Marku na brdu Gradcu (današnji gornji 
grad zagrebački), koju je službu obavljao do god. 1575. 
ili 1576. No čini se, da se on baš nije najbolje slagao sa 
svojim zupijanima, pa da je zbog toga bio prinuđen na¬ 

pustiti tu čast. Sa svim tim je on kao učen teolog i dobar 
pravnik i dalje vršio druge častne službe: bio je i zastup¬ 
nik Kaptola, i izaslanik bana, i kraljev komisar, pa čak 
i prisjednik banskog suda. Oko god. 1576. počeo se baviti 
književnim radom, kojega je prvi plod spomenuta »Kro¬ 
nika«, tiskana u Ljubljani kod Ivana Mandelca (»Man- 
lius«) i posvećena »stališima i redovima kraljevine Slavo¬ 
nije « (hrvatskom saboru). Završava se godinom 1578. U to 
je vrieme V., kako saznajemo iz predgovora »Kronike«, 
bio » E. Z. Canonicus et parochus in Rain « (župnik u Bre- 
žicama). 

Posljednje godine života njegova čini se, da su bile 
skopčane s mnogo neprilika za nj, i to ponajviše s razlo¬ 
ga, što je bio oženjen . Zna se pouzdano, da je imao zako¬ 
nitog sina Mihajla, koji je poslije smrti njegove baštinio 
otčev imetak. Ženidbe svećenika bijahu prije tridentskog 
koncila posve običajna stvar; istom poslije tog koncila, 
koji je stvorio stroge zaključke o celibatu, odpočeo je pro¬ 
gon oženjenih svećenika, koji se nisu htjeli pokoriti ovom 
zaključku. Tako su i dva zagrebačka kanonika Ladislav 
Kerhen i Antol Vramec, po odredbi zagrebačkog biskupa 
Ivana Monosloja istoga dana (22. prosinca 1582.) lišeni 
časti i beneficija crkvenih. Poslije smrti Monoslojeve 
(1584.) postavljen je biskupom Petar Herešinec, koji je 
bio sklon Vramcu, pa kad su onda Varaždinci izabrali 
Vramca župnikom svojim, Herežinec je odmah potvrdio 
taj izbor. Ali župnikovanje Vramčevo ne potraja dugo, 
jer ga je težka bolest satrla već god. 1587. 

Pored » Kronike « napisao je i izdao tiskom Vramec 
još jedno hrvatsko djelo, a to je: 

»Postilla na vse leto po nedelne dni vezda znovič 
spravlena slovenskim jezikom po Antolu Vramce s(ve- 

toga) P(isma) Doktore i crkve Varaždinske P(lebanuša). 
Psalmo 118. Damine gressus meos dirige. Štampano v slo¬ 
bodnom kraljevom vaTasu Varaždine po Ivane Manliuše 
MDLXXXVI.« 

Sastoji se od dva (jiela. Drugi dio ima ovaj nadpis: 
»Postilla vezda znovic spravlena slovenskim jezikom po 
godovne dni 9 na vse leto (Ostatak kao u prvom dielu.)« 

»Kronika« sačuvala se samo u dva primjerka, od ko¬ 
jih se jedan nahodi u Ljubljani, drugi u Zagrebu. Zanim¬ 
ljivo je , da se oba sačuvana primjerka, koji su inače po¬ 
sve istovjetni, na jednom mjestu ne slažu. U ljubljanskom 
primjerku naime stoji uz god. 1241. ova bilježka: 

»Kral Bela zidati i načiniti včini Varaš slobodni 
Gerčku goricu vu Zagrebe, i da onem purgarom velike i 
dobre pravice i priviligiome i slobodu , kemi pravicami i 
vezda onoga Varasa slobodnoga Purgari živu i stoje«. 

Naprotiv u zagrebačkom primjerku stoji na istom 
mjestu ova bilježka: 

»Bela Kral zidati i načiniti včini varaš Gerčku goricu 
v Zagrebe, i da onem purgarom velike pravice. Ali vezda 
je luctvo vu nem nesložno i okorna i terda vrata, malo 
imajuči gizdavi, vučenim i mudrim ludem neprijateli i 
protivnici jesu.« 

Klaić s pravom drži, da je V. list, na kojem se nalazi 
ovaj priekor Zagrebčanima, dao napose uliepiti u neke 
primjerke »Kronike«, koji su bili određeni za Zagreb, da 
se time svojim bivšim župljanima osveti za njihovu ne¬ 
susretljivost prema njemu. 

Ne može biti sumnje, da je V. » Kroniku « sastavio pre¬ 
ma tuđim ugledima, ali Klaić nije uspio da ih utvrdi; to je 
istom učinio Nikola Radojčić u razpravi: »O izvorima 

Vramčeve Kronike « (»Rad« 235, str. 26 — 49). Radojčić je 
dokazao, da se V. za podatke iz svjetske poviesti poslužio 
ponajviše kronikama Jakova Filipa Forestija (1483.) i 
Hartmanna Schedela (1494.); za crkvenu poviest da je 
crpao iz papinskih biografija B. Platine, a za domaću po¬ 
viest da se koristio kronologijom Mađara Abrahama Bak- 
schaja (Baksai), koja je izišla god. 1567. Kako Platina 
vrlo oštro kritizira pape, a V. ga ipak bez promišljanja 
izcrpljuje i čak pooštrava kritiku, misli Radojčić, da je 
V. to navlaš radio, jer je bio sklon protestantizmu, a nje¬ 
gova » Kronika « da je upravo zbog toga za vrieme protu- 
reformacije stradala, tako da su samo dva primjerka pre¬ 
ostala. I Klaić kazuje (str. XXI): »Usmena tradicija zaista 
kaže, da je Vramčeva Kronika bila poslije — spaljena«. 

» Postilla « sačuvala se u šest primjeraka, ali drugi dio 
je u svim primjercima krnj. Protivno od »Kronike«, ovo 
drugo V.-evo djelo odiše čistim katoličkim duhom, prem¬ 
da se i tu V. povodio za reformatorima, pišući pomoćnu 
knjigu za svećenike u prostom narodnom govoru, a ne u 
tradicijom posvećenom jeziku latinskom. Vec po tome je 
mogao postali sumnjiv da je prijatelj reformacije. Ali 
valja izlaknuti, da je V., dok je živio u Varaždinu, prija¬ 
teljevao s književnikom Blažom Škrinjarićem, koji je, uz 
pomoć V.-evu , napisao i tiskom izdao latinski pisano dje¬ 
lo: »De agno paschali « (O uzkrsnom jaganjcu; 1587.). lo 
je djelo i posvećeno V-u, i to zato, kako čitamo u posveti, 
jer je pisac knjige u njem upoznao pravoga katolika, koji 
je »ecclesiae Varasdiensis vigilantissimus pastor « (vrlo 
revni pastir varaždinske crkve). Najzad treba i to iztaći, 
da je » Postilla « posvećena biskupu Petru Herešincu, što 
je dokaz, da barem protiv tog drugog djela V-eva nije 
moglo biti prigovora s katoličke strane. 

B. Ogledi. 

IZ KRONIKE 

(Završetak .) 1 

1,)70. — Turci Ciproma Orsaga zemlju, otok i kraljevstvo i 
varaš Nikožiju zavješe i pocl svoje ladanje pođegnaše, 
a Benečane vun zegnaše iz kralevstva. 

— Velik i strašen glaci je bil na Sloveneh i po vsoj 
zemle, i vnogo ljudi ponire od glada ovo vreme. 

1571. — Famagušta varaš i grad močni i jaki Turci zavješe 
silu(m) veliku(m) i močju svoju(m) u Ciprome otoku. 
— Pobiše i razbiše Turke i armadu Tursku na Morije 
Papa Pijuš, Filip Kral Španjolski i Benečani, i vnogo 
rob ja i Kerščenikov, ki su bili prikovani, oslobodiše i 
velik dobiček dobiše Kerščenici v onom boju. 

1572. — Žigmunđ Kral Lengelski i Polski ono vreme vmre; 
na ovom Ostanek Kralev Lengenskih (sic) osta i po- 
menka se niužki spol. 

— Ambrevuš Gregorianci vmre. 

1573. — Gosp. Ferenec (sic) Talii, Tonačnik Cezarove S(vet- 
losti) vmre. 

— Gregor imena toga tretinadesti v Rime Papa posta. 

Roclolfuša sina Maksimilijana Cezara pervo rojeno- 
ga Kralja Vogerskoga v Požone varaše koruniše. 

— Gospo. Juraj Draškovič Jeršekom (Eršekom) kalač- 
kim posta. 

— Ferenac (sic) slunski Frankopan Ban Horvatski i 
Slovenski v Varožcline (sic) varaše vmre i toga sveta 
premeni. Pokopan be v Zagrebečke Cirkve svetom 
Kralj e. 

— Velik pomor jest včinen v Pariškom varaše meg 
(međ) Kerščenici za volo (volju) vere. 

*) Izpor. Monumenta XXXI/V str. 63—64. 

— Kmeti na Sloveneli vstali i vzđignuli su se proti 
svoje Gospode i Plemenitim ljudem, kotere posekoše, 
obesiše, pomoriše i ostale na pokornost dopelaše. 

1574. — Gosp. Gašpar Alapi Horvatski i Slovenski Ban be 
postavlen. To isto leto pod Ivaniči Ivan Panovič Iva- 
nečki Kapitan, z malimi svojimi vnoge Turke razbi i 
pobi z Božju(m) pomočju. 

1575. Bosanski Beg razbi i pobi Gosp. Herbarta Auersper- 
gara na Horvateh pri Buđačkom i glavu včini odseči i 
Caru v Carigrad na čast posla, a sina njegova Gosp. 
Bolffa živa vhitiše i vnogo porobiše i popleniše i ve¬ 
liko kerščanska robja v Bosnu ieta (jeta) odpelaše. 

- Gosp. Szekei Lukacs Slobodni Gosp. v Ormožde i to¬ 
načnik Cez(arske) S(vetlosti) vmre i pokopan be v Gro¬ 
be svojega otca Jakopa; ostavi po svojoj smerti dva 
sina Jakopa i Gosp. Mihala, dobroga gospodina. 

1576. - Petar Batori Šomloi, vojvoda jerdelski (erdeljski), 
kraljem Lengelskim ali Polskim po Žigmuncle posta. 

— Turci gradi zavješe Bužin, Cazin etc. na Horvateh 
na ov kraj Una. 

Maksimilijan Cezar Rimski gore na Nemceh v Ra- 
clišpone toga sveta bolšim premeni. 

- Rudolfuš (sic) drugi toga imena Kral Vogerski, sin 
Maksimilijana Cezara, be obran Rimski Cezar na 
Nemceh. 

— Ovo isto leto Gosp. Baikhart Auerspergar postavlen 
be Kranske zemle ali Orsaga Kapitan v Lublane. 

1577. — Ovo vreme Cezar Rudolfuš pervič dole v Beč, Ce¬ 
zarom budući, do jele. 

— Turci zavješe Sračice, i okolu nekoliko gradov opet 
požgavši, Turci ostaviše je puste. 


2 Dukat: Sladki naš kaj 

Zrin grad Turci zavjese na konce ovoga leta, od 
toga grada imenuju i zove se Gospoda Zrinska i Grofi. 

1)78. Gvozdansko grad vezda na začetke ovoga leta Turci 
zavješe, Duboveč varaš na veliki petek ves požgaše. 

-Gospodin Krist of Ungnad, Slobodni Gospodin i Baro 
v Šoneku, Špan i Knez Varaždinske i Zagorske međe, 
vecmk i tonačnik Cezarove Svetlosti, Dalmatinskim, 
Horvatskim i Slovenskim Banom, Bogu vsamogučemu 
na diku hvalu, posta. 

- Gosp. štefan Gregorianci vicebanom takajše vezda 
posta. 

— Štajarska, Korotanska i Krainska Orsaška Gospoda 
s Karolom Hercegom za volo (volju) obrambe oneli 
gradov, ki jesu na Krajine proti Turkom, v Pruku va¬ 
raše poleg Mure, v Spravišče i tonače jesu bili ovo 
vreme. 

— Gospodin Juraj Draškovič, Kalački Eršek, ostavi 
zagrebecku Biskupiju; be mu dana od Cez(arske) 

S(vetlosti) Gjurska Biskupija i Vogerskoga Orsaga Kan- 
celarija. 

~ G ° SP - Ivanuš M °nosloj, ki se imenuje pridevkom 
Krancic, Pečujski Biskup i Zagrebečki Prepušt, Zagre- 
bcckim Biskupom posta. A Gosp. Peter Herešinci, Lek¬ 
tor Zagrebečki, Velikim Prepuštom Zagrebečkim posta. 

Gospodin Ivan Auerspergar ostavi Generalsku Ka- 
pitaniju Horvatske i Dalmatinske pokrajine, to isto 
leto. 

— Gospodin Ivan Ferembergar od Karala hercega be 
postavlen General na Hervatskoj i Dalmatinskoj Kra- 
jme. 

Ove Kronike Konec. 

IZ POSTILE. 


A <7 gocl svetoga Hijeromma doktora evangeliuma na svetoga 
Gregura den imel budešij. 

Hijeronimuš «i» je bi I Evžebevžev, rođen v štrigove sic 
venskom orsaze blizu kotara vogerskoga orsaga, gd, je eesar 
Konstantinuš ladal. U Rim od rodenik.v svoji^d. L Zo 
modrosti i navuke vuči, poslan be, gde je meštre Danatuša i 
i tormusa imel; v Rime i okerščen jest. Odnud u Francuski 
orsag otiđe, da tamo vučene ili razumne meštre posluša, i vno- 
ge lige tamo svojima rukam zpisal je. Potomtoga v Gerčki 
orsag, gđa se modrosti i navuka ili filozofije nauči, otide, ar 
Gercki orsag stan i prebivališče teda modrosti je bil. Tamo po 
orsageb vnogeh bodeči, vnoge fele i dobre svetoga pisma me- 
na " Cltele: Gre g ura Nazianzenskoga, ki je v Kapadocije; 
pifamusa v otoke Ciprome; Didimuša; vu Aleksandrije vu 
Egiptomskom orsaze je imel vu židovskom jezike i navuke 
-udova Barabana, od koga je v noči se vučil pisma i reči Ži- 
' ovs e zgovarjanja. Tako je zgovarjal Židovski jezik i pisal 
vaiceno, kako on, ki se je vu njem rodil. Gda bi tako vre v di- 
.tackom, v gerčkom i židovskom jeziku naučen bil, na sonči 
zhođ orsage vse, modre i vučene ljudi vse zhodi. Potomka 
otide v širinšku zemlju v pustijnu, gde je četiri leta knige 
ctoci, vučeči se, velikom zderžanje (zderžan je) posteči, pla- 
cu« se za grehe, i svoje telo kaštigajuči k duše podgarjal je. 

d Pauhna nek °ga Biškupa Antiokinskoga ređen i posvečen 
na službu Božju jest, Damaže pape dijak ali pisec je bil. 

Runa opet otide, ar su ga ne mogli sluge ali redovnici cir- 
kvem terpeti, što je nje karal za greh, i dojde k Betlehemu, 
gde se je Gospodin rodil, k jaselcem, i onde sebe nastani v hi- 

1} Izpor - Monumenta XXXI/V str. XLVII—XLVIII. 

že ali v kloštre, koteri je oci one dobre i svete žene Paule 
Rimske načinjen bil, gde jje vnoga čtel svetoga pisma. I ze 
vsega sveta k njemu su razuma pisma svetoga pitat hodili i 
pisali, kako Auguštinuš D. i Damažuš Biskup Rimski i ostali 
vnogi, ar v jeziku clijačkom, gerčkom, Židovskom i Kalclen- 
skom, kako sveti Auguštin D. ž njega piše, tako je vučen bil 
i vse teme jeziki Doktore popisane pročtel je i progledal je 
bil. Proti Jeretnikom vnogo je pisal, a na navuk kerstijanski 
dijaekim jezikom lepo, razumno je popisal. Staroga zakona 
iz židovskoga, a novoga iz gerčkoga Teštamentoma vsega na 
dijački jezik razumno i vučeno jej preobernul i pretomačil, 
z koterim i vezda mati cirkev žive. Tomačenja oberli staroga 
zakona ili Teštamentoma i novoga, je vnoga pretumačil mesta 
težka i tak pretumačena popisal. Vnoge je ostavil, z keh se i 
vezda vučeni i modri ljuclje (liudie) vuče i čto. I sveti Hije- 
ronim meg (međ) doktormi onemi, ki se cirkveni zovo, jeden 
i najpervi je bil. Ov i žitkom i z rečju i z pismom velikim i 
vnogim Krištuša je preclekuval i vučil. Vmerl je i pokopan 
je v Betlehemo, leto po Krištuševom narodu 422. i odnud telo 
opet njegovo preneseno be v Rim, a vezda v cirkve ka se sveta 
Marija vekša zove, leži. Živel je na ovom svete devedeset i 
jedno leto. On je i načinil i izpravil pismo glagolsko Materi¬ 
nim jezikom svojim. Nijeden narod veče nego ov lastivno pi¬ 
smo svoje nema, kotero je on svojim ovde ostavil, kem i vezda 
vse primorske strane i ovde neki. živo. Tako su se stara vre¬ 
mena Doktorje i vučeni ljudje trudili i za sobu(m) dobro 
spomenenje navuka i pisma ostavljali, Bogu vsamogueemu 
na diku. 

2. IVANUŠ PERGOŠIĆ 
A. Pripomena k. 

Godine 1574. izdao je bilježnik i županijski sudac u 
Varaždinu Ivanm Pergošić djelo s ovim nadpisom: 

»Dekretom kotero ga je Verbeuczi (Verboczy) Ištvan 
dijački popisal, a poterdil ga je Laslou (Lciszlo), kotero 
je za Matijasem kral bil, ze vse Gospode i Plemenitih 
hotenjem, koteri pod Vugerske korune ladanje sliše. Od 
Ivanuša Pergošiča na slovenski jezik obernjen. — Štampan 
v Nedelišču Leto našega zveličenja 1574.« 

Knjiga je prievod djela »Tripartitum opus Juriš Gon - 
suetudinarii Regni Hungariae « čuvenog mađarskog prav¬ 
nika Istvana Verboczjja. O životu prevodiočevu nije nam 
dosada gotovo ništa poznato; zna se samo toliko, da je 
po svoj prilici bio Varaždinac i da je umro god. 1592. 
IFancev, Ein Beitrag zur Geschichte des Schrifttums in 
Kroatien (Archiv fiir slav. Phil. 34, str. 474.JJ. Tu osku¬ 
dicu životopisnih podataka valja s tim više požaliti, što je 
Pergošić osim kajkavskoga znao i štokavski, pa se čak ko¬ 
lebao, koje narječje da upotrebi za svoj prievod. Prema 
tome u nekim dielovima preteže kajkavski, a u drugima 
štokavski govor. P. je dakle htio da bude razumljiv i » Slo¬ 
vencima « i »Hrvatima«, ali ne znajući pravo, kako da to 
učini, kušao je poslužiti se nekim kompromisom, koji je, 
nemajući prave osnove za nj, konačno ipak morao napu¬ 
stiti. 

Do danas sačuvalo se svega pet primjeraka »Dekre- 
tuma«. Čini se da je P-evu knjigu zadesila ista sudbina kao 
Vramčevu »Kroniku«: katolička ju je reakcija uništa¬ 
vala, jer je bila tiskana u protestantskoj tiskari, pa se i 
na samoga pisca sumnjalo da je sklon protestantizmu. Če¬ 
tiri od ono pet primjeraka nahodi se u Budimpešti, jedan 
u Zugrebu. Podpuno su se sačuvala samo dva primjerka, 
koja su u Budimpešti, dok su ostali više ili manje krnji. 
Zagrebački je primjerak također podpun, samo mu nedo¬ 
staje registar. Svih pet primjeraka pripada jednom istom 
izdanju, ali tekst, kako je napomenuto, nije u njima po¬ 
sve jednak, i to prema tome, kako u kojem dielu preteže 
kajkavski ili štokavski govor. Tu dakle imamo čudan slu¬ 
čaj izdanja jedne istovjetne knjige u dvie ili zapravo tri 
redakcije: jednoj, koju zastupaju tri budimpeštanska pri¬ 
mjerka i jednu, koje jedini ogled je zagreb. primjerak; 
najzad još jednu, koju prikazuje budimpeštanski primjerak. 

Pergošičev je prievod u novije vrieme ponovo izdao 
i obilnim komentarom popratio češki učenjak Karlo Ka- 
dlec u knjizi »Stefana Verbecija Tripartitum. Slovenski 
prevod Ivana Pergošića iz godine 1574. S objašnjenjem 
Pergošićeva jezika od Dra. Đ. Polivke (»Zbornik za isto- 
riju, jezik i književnost Akademije u Beogradu. V. 
(1909.)«. Kadlec je prievod izdao prema jednom podpu- 
nom budimpeštanskom primjerku i dodao mu varijante 
iz zagrebačkoga primjerka. O divergencijama u tekstu iz¬ 
nosi on ovo mišljenje: »Varijante u oba teksta (a deli- 
mično i u trećem tekstu) objašnjujemo time, što je prevo¬ 
dilac za štampanje svoje knjige uredio jedan deo egzem- 
plara više na kajkavski, a drugi deo opet više na štokavski 
način, ma da nedosledno, pa je docnije, iz nepoznatih raz¬ 
loga, prešao u egzemplaru više kajkavskom u štokavštinu,. 

i obrnuto. Zagonetno ostaje, naravno, zašto je oi:ako svoje 
izdanje uredio« (Zbornik, str. XXXV). 

P. je preveo » Tripartitum « iz latinskog originala , koji 
je tiskan god. 1517., ali se uza to poslužio i mađarskim 
prievodom njegovim, koji je izišao god. 1565., a potječe 
od Ulaza (Balasa) Veres. Latinski je tekst P. prevodio 
vrlo slobodno i samovoljno i mjestimice ga je skraćivao, 
na mnogim mjestima prevodio tako nejasno, da se hrvat • 
ski tekst bez latinskoga originala ne može razumjeti, a 
ima i mjesta posve po gr jesno prevedenih (Kadlec str. IX). 
I s mađarskim prievodom Veresovim poslužio se P. posve 
slobodno (Kadlec XVIII i d.). 

Naši ogledi iz » Dekretuma « izvađeni su iz Kadlecova 
izdanja, koje vjerno prenose P-ev originalni pravopis. Mi 
smo dakako preneseni odlomak teksta prilagodili moder¬ 
nom pravopisu hrvatskom, idući za tim, da našim čita¬ 
čima dademo po mogućnosti razumljiv tekst, a to tim vi¬ 
še, »što ni pravopis ni jezik Pergošićev nije jednostavan, 
usled čega postaje sumnjivo kod mnogih reći, kako ih tre¬ 
ba čitati « (Kadlec II). 

B. Ogledi. 

IZ DEKRETUMA 
Posveta. 

Velikomu i Zmožnomu Gospodinu Jurju Zrinskomu, ve- 
kovečnomu knezu od Zrin ja, Cesarove i Kraljeve svetlosti na 
Vugerskom orsagu Tarnikmeštru, Tolnačniku i Kapitanu vse 
dobro od Boga svomu milostivomu Gospodinu želje. 

Ljudi jesu razlučeni od nemili stvari razumom i pame- 
tjum, da znaju v svojem žitku pravdenim opitanjem deržati 
dobar red, koji prepovida v vsakom poslu nepravicu i zapo- 
veda pravicum živeti. Ne listor polag svojega hotenja i polag 

pripečenja, kako pogani nijednih terpljavnih pravci nema¬ 
jući daleko od Pravice blude i listor takove pravde čine, koje 
se nih poglavju (poglavite?; Kadlec: poghlauiu) vide. Zato 
su vsaki narodi i orsagi kerstijanski polag svojih običajev 11 a 
razlučenje barbarušev i poganov hoteli napraviti neki put i 
fundamentom pravci, poleg kojih bi vsake svađe, poimene 
koje bi za marhu, za imenje i za vsake fele nesložnosti izha- 
đale, ravnali i opitali pravdeno. I Sloveni i Horvati, pokedobe 
su kerstijansku veru počeli valovati i z vugerskim ladanjem 
v jednoj složnosti biti, vse đosedobe su jednake i listor v ma¬ 
lom dugovanj razlučene z Vugri pravde imali, kojimi i vez- 
clanje vreme živu. Mozibiti nesu Vugri teh prav znova (ni) 
zmislili ni napravili, da (već) imaju početak oci pravd Fran- 
cije Orsaga, koje je odonucl Karol Kralj donesal. Ništarmenje 
su zato i pred tem toga i ponom onoga i Vugerski Kralj i i vsa 
občina teh orsagov, koteri pod Vugersku Koranu sliše, neke 
naprave k tem pravdam prinačinili i napravili, što se je vi- 
delo ljuctvu i občine hasnovito i pravdeno biti. Zato gda bih 
jaz bil iz knig to poznal, da svetske pravde nesu Bogu pro¬ 
tivne, na kojih je primernost hotel svoje svete pravde dati, 
kotere su put našega žitka — i videl bih, da vsaki kerstijan¬ 
ski narodi jošče i pogani vsake fele knige imaju domaćim 
svojim jezikom popisane, po opomenenju nekih dobrih ljucli, 
koji se svoje domovine počtenju i dobru glasu raduju, pri jeli 
ta mal trud, da od Verbevczi (Verboczy) Ištvana popisan De¬ 
kretom (kotero ga je Laslov kralj otac Lajuša kralja, koteri 
je na Muhaču poginul, gde bi se pisalo od Božjega poroda 
1514. leto ze vse gospode i občine voljum poterdil) na sloven¬ 
ski jezik, koliko sam ga mogal razmeti, izpišem onem na ha- 
san, koteri bi radi slovenski te knige čtali. Kojega jaz lioteč 
včiniti štampati Vašega Gospodstva Štamparem, kojega Vaše 
Gospodstvo dopelja na korist i na ođičenje oveli nevoljneh 

zaverženih ostankov orsaga. Da (ali) od toga ne totu potrebno 
govoriti, jer to vsaki, koji ima kakov razum, vidi, cla bi to bil 
pravi fundamentum prave plemenite i gospodske nature nositi 
pazku na odičenje reći Božje i na obrambu oci neprijateljev 
svoje domovine: kotero čini Vaše Gospodstvo gledajući, Što 
su dobra perva kerstijanska gospoda činila. A ako bi i na ni¬ 
koga Vaše Gospodstvo ne gledalo, ima 11 a što doma gledati: 
na pokojnoga i srečnoga spomenenja i dobra glasa gospodina 
i otca svojega Zrinskoga MiklovuŠa, koji tem orsagom i u 
Banstve posluži i u krajišnjem Sigeckom gradu ze vnogemi 
kerščeniki i vitezi teh orsagov polag vere kerstijanske i Cesa- 
rove svetlosti, kako je Bogu bilo ugodno, vmre. I zato kako 
se branjenje i Božje reći orsaga gospode dostoji, tako je po¬ 
trebno nim pravde znati, da pravo znaju pod sobum budućim 
pravde činiti: krive kaštigati, a nekrive braniti. Mozibiti nesu 
v teh knigah vsake pravde popisane, da (već) listor kažu mo¬ 
dus i fundamentum, kako se imaju pravde činiti. Zato koji 
razume fundamentum, lagle i druga bude razmel. A molim 
se V. Gospodstvu, da od mene ta mal trud z mojum službum 
za dobro prime. Bog Vsemoguči 11 a vnoga leta v dobrom 
zdravju i v dobroj sreći za vsem svojim dragim gospodskim 
rodom V. Gospodstvo zderži. 

V Nedelišču v petak po Lovrenčeve gda bi se pisalo od 
naroda našega zveličitela Ježuša M. D. LXXIII leto. 

V. G. ponizni sluga 

Ivanuš Pergošić. 

Od dobroga i prav d eno ga sudca. 

Kakov ima biti dober sudec i kakove šege ima u suđeni 
(suđenju) deržati. (XIV. tituluš prologa) 

To se pristoji k dobromu sudcu, da vsa ona, z koterih od 
njega prave pravde potrebuju, herlo v sebe premeće i pravo 
opita. I ne dužen nagel biti v vun povedani šentencije, er 
ako je nagel, tako ga nepravdenoga štimaju biti. Ne dužen 
k jednoj strane boljega botenja biti nego k drugoj. I nema 
ništar poleg stala (stališa) ljudi suditi, što bi gledal, da je 
neki bogat, a neki vbog. Ne dužen ni serdit ni nazloben biti. 
Nema suditi ni z nazloba, ni za dar, ni poleg bojaznosti, ne¬ 
komu za volju, ni za ljubav. I nema biti sudec kruto okoren 
ni odviše milostiv. Da (već) da pravden bude v suđeni, jer 
v vsakom suđeni ima biti milošča s pravicum skupa složena. 
I vsaki, koteri pravo sudi, vage v svojih rukali nosi, da na 
vsaki kraj vage položi i pravicu i milošču. Da poleg pravice 
daje na grehe vun šentenciju. A po milošči mertučlivi i teži 
kaštigu greha: da ravnim vaganjem ili merenjem nekotera po 
pravici pokaštiga. A neka da po milošči prosti, koteri se vsag- 
dar očima svojima Božjega opitanja boječi i strahujući v vsa- 
kom se poslu boji, da z puta pravice po zabluđeni ne opađne. 
A človečje se je suđenje čtiremi zakomni navađilo prevemuti: 
bojaznostjum, gda se nekoga za njegovu zmožnost ili dostoj- 
nost boječi ne smeju pravice vun povedati; poželjenjem, gda 
za plaču ili za dar što krivu pravdu včini; nazlobom, gda na 
one krivu pravdu vun zreku, koteri su im neprijateli; za lju¬ 
bav, gda brata i prijatelov drugih pravicu potervši dobru 
pravdu včine. Teh se čtireh vsaki sudec ima kruto čuvati, da 
(već) ima vsagdar onako suditi vsakomu, kako Božja pravica 
zapoveda. 

3. MIKLOVUŠ KRAJAČEVIĆ 
(Sartorius) 

A. Pripomenak. 

Prema bilježkama, što su ih sabrali Franjo Fancev 
[Archiv f. slav. Phil. XXXV (1914) str. 395—3971 i Miro¬ 
slav Vanino (Vrela i prinosi III. str. 111 — 119) iznosim 
ovdje glavne podatke o životu Miklovuša (kako se po svoj 
prilici sam nazivao , a piše ga tako Baltazar Milovec u 
predgovoru drugog izdanja Krajačevićevih »Molitvenih 
knjižica«) Krajačevića ili — u latiniziranom obliku imena 
— Sartoriusa. 

Krajačević se vjerojatno rodio 29. studenog 1582. u 
Sisku. U isusovački je red stupio god. 1615. u Brnu, a teo¬ 
logiju je učio u Gradcu. Živio je i djelovao ponajviše sa¬ 
mo u Zagrebu i Varaždinu. Neko je vrieme (oko 1640.) 
boravio u Rimu kao hrvatski izpovjednik (poenitentia- 
rius). Umro je 9. ožujka 1653. Toliko javljaju o njem 
službene izprave isusovačkog reda. No zanimljiva je viest 
nekrologa posvećenoga uspomeni Krajačevićevoj u »An¬ 
ti nama« austrijske provincije isusovačke. Iz nje saznaje¬ 
mo , da je Krajačević u mladosti vojevao protiv Turaka, a 
prije nego što jej postao isusovac, da je bio kanonik za¬ 
grebačkog Kaptola (1611. — 1615.)t). 

*) God. 1643. bio je Krajačević — čini se bez svake svoje kriv¬ 
nje — upleten u neugodnu aferu. Gradski sudac zagrebački Jakob 

Krajačević je izdao dva djela: molitvenik »Molitvene 
knjižice«, koji je dva puta tiskan; prvo izdanje nije se sa¬ 
čuvalo (Vanino [str. 115.1 misli da je izišlo 1630.), a i 
drugo izdanje (»z dopusčenjem ... d r u g o č . .. štampa¬ 
ne vu Pozone MDCXL 11640.1), sačuvalo se samo u dva 
primjerka, od kojih je jedan krnj (Vanino str. 113.). Za¬ 
nimljivije je drugo djelo K-evo, t. j. evanđelistar; nadpis 
mu je: 

»Sveti Evangeliomi, koteremi sveta cirkva zagrehecka 
slovenska okolu godišča, po nedelje te svetke žive, z jed- 
nem kratkem katekižmušem, za nevmetelne ljudi hasno- 
vitem, svetio ga i visokopoštuvanoga Gospodina Gospodina 
Petra Petretiča, Biskupa Zagrebečkoga, oblastjum i stro- 
škom, i slovenskom slovom na svetio vun dani , i štampani. 
Z dopuščenjem gornjeh. Vu Nemškom Gradce. Na jezero 
šest sto petdeset i pervo leto pri Ference Widmanštadiuše 
štampare«. 

Dugo se vremena nije znalo, da je zapravo K., a ne 
Petretič, pisac tih Evangelioma, dok to nije dokazao Mar¬ 
tin Hajnal (Archiv f. slav. Phil. XXVIII 119061 str. 
317. — 321.). U ostalom, potvrdu za to nalazimo već u Hab- 
delićevu »Pervi Otca našega Adama greh« u članku »Pe- 
sme od ljubavi « (str. 553. — 563.), koji ondje veli: 


Gasparini i gradski bilježnik Stjepan Magyaradi založili su isuso¬ 
vačkom kolegiju neku gradsku sjenokošu na prievarni način i pro¬ 
tiv volje gradske obćine. One je godine K. bio rektor kolegija. Bivši 
zbog toga obtuženi, oba krivca morali su se odreći svoje časti i 
službe, te naknaditi troškove; a da se gradska obćina zadovoljila 
tom blagom kaznom, ima se zahvaliti zagovoru bana Ivana Draš- 
kovića, biskupa Martina Bogdana, kraljevskog personala Tome Mi- 
kulića i prepošta Petra Petrekovića. Zagovaračima je valjda bilo 
stalo do toga, da se u interesu isusovačkog kolegija taj nemili spor 
što brže i mirnije rieši. (Obsežnije izvješćuje o toj aferi E. Las- 
zowski u jednom članku objelodanjenom u dnevniku »Nova Hrvat¬ 
ska« br. 45. od 21. II. 1943. str. 16.) 

»Na to (naime da se iztriebe lascivne ljubavne pjesme 
prostoga puka) je ciljal poštuvani negda otec Mikula Šar- 
toriuš ili Krajačević reda našega Ježovitanskoga glasoviti 
prodekator svojemi duhovnemi popevkami, ke su k sve- 
tem Evangeliomom priložene «. 

Biskup Petretič, koji je sam bio štokavac, bijaše samo 
mecen knjige. 


B. Ogledi. 

IZ PREDGOVORA SVETIH EVANGELIOMA 

. . . Ništarmanje zato, ne ga broja ni računa nevmetelnem 
ljuđem vu našem Slovenskom Orsagu — naime po gorali i 
goricah; po seleh, po krajinali i njilioveh kotareh — ki teh 
navukov (kršćanskih) niti znaju niti razmeju; tak, da među 
sto Ijudmi jedva se nabada jeden, ki bi dobro znal čteti Veru 
Apoštolsku ali desetere Zapovedi Božje; te i onoga, kaj znaju 
jezikom zpočitati, pamet jum ne razmeju. Vnogi jesu, ki od 
treh Peršon svetoga Trojstva, od Krištuševoga Božanstva, od 
Križa, od smerti, od njegova vu Oltarskom Sakramente na- 
zočibitja; od hasne i potreboče svetoga Pričeščanja i od vno- 
geh drugeli kotrigov Vere Kerščenske, na dušno zveličenje 
distincte znati i koliko toliko razmeti potrebneh, nikaj niti 
znaju niti razmeju. Zato tem takovem nevmetelnem i pripro- 
stem ljudem jesu sto krat basnoviteši i bolje na dušno zveli¬ 
čenje potrebni priprosti Katekižmuši i navuki duhovni, nego 
su im potrebne visoko vučene i veliko mudre prodeke, kote- 
reh oni ali kruto malo, ali prekorubce (posve) nikaj ne raz¬ 
meju. 

Na to adda gledeči, jeseni ja vu onom istom Katekižmuše 
(koji je priložen Svetim Evangeliomima) včinil postaviti 
Molitve občinske kerščanske, kotere se imenuju Gosponova 
Molitva, Naklon Anđelski, Vera Kerščanska Apoštolska, Za- 

povedi Božje i Cirkvene, izpoved občinska — vu to ime, da 
se mala deca i drugi priprosti nevmetelni ljudi vuče čteti i 
moliti ove Molitve, onak od reci do reci, kak stoje vu oveh 
Evangeliomskeh knjigah, iz Dijačkoga i Vugerskoga tekstuša 
na naše Slovensko Zagrebačko slovo pravdeno preobemene, 
i po negdašnjem (blaženoga Spomenka) Petre Domitroviče, 
Zagrebečkom Biškupe občinjene i štampum potverđenei); 
pokehdob vnogi naši Slovenci ove Molitve čtu i mole vsaki 
poleg svoje glave nesložnem i ne pravdenem zakonom, prida- 
vajuči k njim, odjemljujuči od njih i suproti navuku svetoga 
Pisma i Cirkve Občinske Katoličanske, kotera nam zapoveda, 
da ne budu međ nami nesložni i raztergani navuki vu občin- 
skeh duhovneli doguvanjah (sic), nego to hoče, da vsi jedno, 
jednakem Zakonom govorimo; ne leprav vu kotrigeh Vere 
KerŠčanske, nego i vu Molitvah občinskeh Cirkveneh — onak, 
i onemi rečini, kemi je sveto Pismo i Cirkva Katoličanska 
pred nas daje, i kak je drugi narodi po drugeh Orsageli svo¬ 
jem vlastnem slovom vun zgovaraju. 

Nazopet jeseni včinil k Rečem svetoga Evangelioma pri¬ 
dati nekotere Popevke duhovne, koteremi se vnogi navuki du¬ 
hovni vu sveteh Evangeliomeh zaperti tomače i na razum 
daju, i koteremi se od seli dol) z voljum Božjum po menje po 
več, od leta do leta budu dole rečene (str. 211) pogane, lo- 
trene i nečiste popevket) vun pukale i trebile, dokle se zateru 


1 ) »Čini se, da je (Krajačević) neku vrstu katekizma izdao još 
za života zagrebačkoga biskupa Petra Domitrovića (t 1628.)«. Izpor.: 
Vanino, str. 115. 

*) Od nekih takovih popjevaka navodi K. početne rieči ili sti¬ 
hove: Hranila devojka tri sive sokole (str. 227); Igralo kolo (229); 
Posejal sem bažulek, posejal sem draga ljuba (230); Lepo mi poje 
černi kos (231). Ali Fancev (Prilozi za historiju kajkavske poezije 
XVII. stoljeća; Nast. Vj. XXXI, 148) tvrdo je uvjeren, da K. nije 
ustao protiv pjesama kakve su navedene, već samo protiv »poga- 
neh, lotreneh i nečisteh popevek«, kakvih je bez sumnje također 
bilo. 

i ztrebe onemi duhovnemi popevkami, kotereh se deca obo- 
jega spola i drugi pobožni ljudi budu vučili i popevali je vu 
priličneh mestah i vremeneh, navlastito po Nedelje te Svetke 
(poleg onoga, kak je dole rečeno pag. 211. i pag. 137.) mesto 
nečisteh te sramotneh popevkih, kotere sveti Pavel Apoštol 
vsem Kerščenikcm kruto prepoveda, ovemi rečmi govoreči: 
lotrija i vsa nečistoča ali inerzkoča ali sramotna šalnica, ali 
kakova nora pripovest arti (neka) se i ne imenuje međ vami 
(o Kerščeniki!), ^xego pače govorete te se međ vami razgo¬ 
varajte vu duhovneli popevkah, popevajuči vu serdcah vašeh 
Gosponu Bogu, hvalu mu daj uči vu ime Gospona našega Je- 
žuša Krištuša. 

Nadejem se, da ov ovde pridan Katekižmuš Evangeliom- 
ski hoče biti vnogem našem Slovencem obojega spola vugoden 
i hasnovit; ne leprav onem, ki su dužni sami sebe vučiti i 
znati one duhovne navuke, kotere je na dušno zveličenje njim 
znati potrebno, nego vugoden i hasnovit hoče biti i onem, ki 
su poleg svoje časti dužni druge vučiti, kakovi su navlastito 
Gospodari đružinski, kem Bog zapoveda na svoje đomačje 
pazku nositi, koliko na telo, toliko i na dušu njihovu .. . Ar 
je kruto merzko i nedostojno doguvanje (sic), gda zvunske 
ljudi vučiš, a tvoje dcmačje vu bludnosti i nevmetelnosti 
ostavljaš, te na njihovu dušu pazke nemaš . . .2) 


m ) Pod pisan je: »Brat i sluga vu Gospone Krištuše Peter Pe- 
tretic, Biskup Zagrebečki«, ali nema sumnje, da je i predgovor na¬ 
pisao sam Krajačević, kao pisac knjige. 





4. IVAN BELOSTENEC 


A. Pripomena k. 

Čudna je sudbina zadesila pavlina Ivana Belostenca , 
pod čijim je imenom god. 1740. u Zagrebu tiskom izišao 
jedan vrlo dobri i mnogo upotrebljavani rječnik latinsko- 
hrvatski i hrvatsko-latinski. Nadpis mu je » Gazophjla- 
cium«, koju rieč sam sastavljač rječnika tumači: »kinčena 
komora; hiza, ali mesto, gde je spravljen kinč, tama ko¬ 
mora, blago, zlato-sranišče«. O životu se Belostenčevu malo 
znalo, pa i književna se poviest nije potrudila, da o njem 
sazna štogod više. Tako se dogodilo, da je Belostenec 
s vremenom postao gotovo neka legendarna ličnost, za 
koju se čak počelo nagađati da u obče nema nikakove veze 
s rječnikom svoga imena; a predgovovr u rječniku, u ko¬ 
jem je ocrtan historijat o postanju njegovu, da je neka 
mistifikacija, koju su lukavi izdavači rječnika podmet¬ 
nuli. e bi se dokazalo, da je rječnik, izdan god. 1740., na¬ 
pisan već po stolječa ranije. Istom u najnovije doba 
uspjelo je mađarskom slavistu Ladislavu Hadrovicsu 
(izpor. njegovu razpravu: Zur Geschichte der einheitlichen 
Kroatischen Schriftsprache; Budapest 1942. ISonderdruck 
aus dem Archivum Europae Centro-Orientalis VIII, BcL 
1 — 2.1) za rukom, da u izpravama i pismima hrvatskog 
pavlinskog reda — koja su poslije ukinuća Reda za cara 
Josipa II. bila prenesena u sveučilištnu knjižnicu u Bu • 

Sv. Marija Bistrička / bakrorez iz Gašparottijeva Cveta sveteh 
























dimpešti — nađe podatke, koji ne samo osvjetljuju život 
Belostenčev, već iznose i dokaz, da je Belostenec odista bio 
sastavljač rječnika, a onaj predgovor da nije prosta misti- 
fikacija, već da se osniva na izvjestnim posve autentičnim 
činjenicama. Prema tim podatcima, koji su objelodanjeni 
u pomenutoj razpravi Hadrovicsevoj (str. 7— 21), napisan 
je i nacrt života Belostenčeva, kako ga ovdje iznosimo. 

Rodio se B. val jada god. 1594., a rodno mu je mjesto 
možda Varaždin. U pavlinski je red stupio god. 1616.; od 
god. 1618. dalje učio je više nauke u Beču i Rimu, a god. 
1624. čitao je prvu misu u Lepoglavi. Od onda je, vršeći 
svoje redovničke dužnosti, djelovao najprije u Lepoglavi, 
zatim u Sveticama. God. 1641. bi po prvi put, a malo po- 
slije ponovo kao administrator poslan u provinciju Istra — 
Vinodol 9 da izpita i pročisti neke neurednosti, koje su se 
ondje zbile. Napustivši god. 1647. Istru, bijaše kroz više 
godina vikar lepoglavski, a počevši od 1654. prior u Sve¬ 
ticama. God. 1656. posta provincijal u Istri, a od 1659. do 
1662. obnašao je čast priorsku u Svetoj Jeleni kod Ča¬ 
kovca. Poslije toga čini se da je još jedanput bio prior u 
Sveticama i za to je vrieme ponovo u službenom poslu bio 
izaslan u Istru. Ostarivši, sklonio se u Lepoglavu, gdje je 
1674. služio zlatnu misu, a god. 1675. i umro. 

Književnim i naučnim radom odpočeo se B. baviti 
istom u poodmakloj dobi. God. 1665. izda tiskom u Gradcu 
u Štajerskoj zbirku hrvatskih pjesama na čast sv. Pavla 
pustinjaka, ali od te se zbirke nije sačuvao nijedan pri¬ 
mjerak. God. 1672. iziđe na svietlo njegovih deset hrvat¬ 
skih propoviedi o sv. Euharistiji, kojih se jedini tiskani 
primjerak — ali krnj i bez nadpisnog lista — sačuvao u 
Budimpešti. Propoviedi su osobito zanimljive s jezične 
strane, jer je B . u svoj kajkavski tekst miešao čakavske 


3 Dukat: Sladki naš kaj 

ricči i oblike, da bude razumiju, i kajkavcima i čakavci- 
ma. Najznatnije djelo njegovo je već napomenuti »Gazo- 
phylacium«. Da je on odista sam izradio cieli rječnik, 
dokazuje bilježka pavlina Ivana Krištolovca (sačuvana u 
Budimpešti) od god. 1722., gdje čitamo, da je B. (prevo¬ 
dim iz latinskoga) »još za cvatuće dobi sastavio rjecm ' 
latinsko-hrvatski (Latino-croaticum) i uza to hrvatsko-la- 
tinski, djelo za narod bez sumnje odlično ... ali koje jos 
danas počiva u mraku zbog nedostatka novčanih sredstava 
za izdanje njegovo.« Troškove za tisak rječnika namaknuo 
je kasnije ban Josip Esterhazy, no prije toga bi rukopis 
B-ev predan nekim odabranim drugovima pokojnog auk- 
tora, da ga dotjeruju, eventualno prerade i spreme za ti¬ 
sak. Ti su dotjerivači bili pavlini Jerolim Orlovic, Slavo¬ 
nac rodom iz Požege, i Andrija Mužar, sin čisto kajkav¬ 
skog kraja; prema tome neki slavonski lokalizmi (turciz¬ 
mi) u rječniku jamačno potječu od Orlovića, a kajkavska 
fonetika od Mužara. Ali temeljna osnova rječnika i cieli 
uređaj njegov imaju se pripisati B-u. »Gazophjlacium « 
ima doduše čisto kajkavski okvir, no B. je nastojao, da on 
uzmogne služiti ne samo kajkavcima, već i Ćakavcima; 
zato kraj latinske rieči redovno nahodimo na prvom mje¬ 
stu kajkavski njen prievod, a onda čakavski (odnosno što¬ 
kavski), naznačen kraticom D(almatice). Na pr. latinsko 
» Cubiculum « kazuje se hrvatski: komora (D) ložmca, sta¬ 
nica. Čakavsko je narječje B. naučio za svog boravka u 
Istri, u hrvatskom Primorju i na jadranskim otocima. 

Zanimljivo je, da se B. redovno u izpravama naziva 
Belostenec, no često također Bilostmac, a i 
sam se tako podpisivao. U » Gazophylaciumu « tiskano je 
njegovo ime u obliku: Bellosztenecz, što se može čitati: 
Belostenec i Bilostinac. 

Kao ogled jezika i »baroknoga « načina pisanja B-eva 
donosimo odlomak iz njegovih »Deset propoviedi o sv. 
Euharistiji «, i to iz »Prvoga prodečtva , i to po pretisku 
Ladislava Hadrovica u »Građi za poviest književnosti 
hrvatske« sv. XIV. str. 48 — 49. 

B. Ogledi. 

IZ DESET PROPOVIEDI O SV. EUHARISTIJI 
(Na Telovo.) 

A sada za jedno unapridak dobro znanje, ako vam se ne 
žuri i ne uftraga (?), posluhnete još malo, kakove šege, za¬ 
kone, običaje i navade imaše nekoji staroga vremena narodi, 
kada kakove velike i vredne pogodbe i pati (pakte) mej so- 
bum činjaše i zaveze od mira i prijateljstva obslužavaše, koje 
občeno ovoga sveta liištorikuši izpisuju. Karmani, kada su se 
bratili i veru na bratinstvu jeden drugomu davali i pogodbe 
ostale velikoga duguvanja činili i kada su se mirili. I adda na 
zlamenje tverdne vere i ljubavi i na svedočanstvo, da bi po¬ 
godba i zavez mej nimi učinjen u napridak cei, čist, stalan, 
neprekerŠen, ne vreden (nepovrieđen) i neoskrunjen na veke 
bil, žile su odpirali svoje i onako kerv jedan drugomu je 
povse napijal i izpijal. 

Škite, koji se od Herkulešovoga sina tako imenuju (mej 
kojimi prebivaju Arimašpi, koji samo jedno oko nasrid čela 
imaju), ljuctvo ovo verlo je i visoka života ali odurno, niti 
ima grade, niti varaše, niti hiže, niti kopa, niti orje, niti ze¬ 
mlju teži, niti seje, niti svite kakove plemenite nosi, nego 
samo kakovo kerzno, žene i decp na kolih simo tamo po po¬ 
lju, po gorah i planinah za marhum i živinum voze, za zlato, 
srebro i takajše tuje (tuđe) blago ništa ne mara, mlekom sa¬ 
mo, medom ter mesom žive. Ovi takajše, kada ali bratimstvo, 
uli mir, ali koju pogodbu i zavez čine, tako pehare kervi svoje 

napune, žile otvorivši, napijaju i popijaju. A ostali poganini, 
da nakratkom njih običaj, zakon i navade izgovorim (zač bi 
vnogo i dugo bilo vseh osebujno izpisavati), vnožinu živine 
vsakojačke jesu klali, ter onako z punjemi pehari, jedan dru- 
gomu napijajuč i pijuč, mej ovum živinum na dvoje razseče- 
num jesu se šetali. A to vse na zlamenje, da koji goder bi 
zmedi njih unapridak i napotlam kada razbil, razvergal, po- 
gerdal ino pošpotal on mir, jedinost, zavez, pogodbu, ljubav 
i prijateljstvo, da se ima ravno kako ona živma zaklati i za¬ 
raziti, a kerv njegova nogami poteptati i potlaeiti. Stanovito, 
da pravo rečem, da je to vnogo bilo od tako gnjusneh poga- 
ninov za veru i ljubav obderžati, kadi kerščenikom daje se 
navuk, kako oni imaju zaveze, veru, pogodbu, obečanje, pri¬ 
jateljstvo i bratimsku ljubav obderžati i pod nijedan put i 
zrok nemaju, što jednuč (sic) učine i obečaju, raztepsti i raz¬ 
valiti, zač je zvana greha merzka i odurna stvar. 

I da mozibiti koji zmed vas ne bude štimal, da bi ove 

hištorije napred donesene ja samo od sebe zmislil ili da bi 
samo kakove gole fabule i pripovesti bile, nahođim ja nje 
nekoje i štem i u svetom pismu priličnem duguvanjem. Zao 
stvari naravi i nature odurne i koje se človečanstvu ne do- 

stoje, Bog niti ne ljubi niti hoče imati. Izpisuje adda i po- 

veda sveto pismo u perveh knjigah staroga zakona, da kada 
bi Bog vsamoguči i Abraham patrijarka pogodbu i zavez mej 
sobu(m) činil, živina je takaj klana i na dvoje razsečena ino 
razdeljena, ter kervjum onum je zemlja poškropljena i onako 
je Bog posred prošal. Jer ovako sveto pismo veli: I lampaš 
ognja prohajajuči mej razdiljenjem onim. A zašto ta takova 
ceremonija i stvar bi učinjena? Zrok i razlog ovakov sveto 
pismo onde polaže: Vu dan on vučinil je i vudril Gospodin 
Bog pogodbu zavez i obečanje z Abrahamom. Pače i vu dru¬ 
gih knjigah toga istoga staroga zakona bolje očito i odperto 

nahodi se to takovo duguvanje. Kada Mojžeš sveti i Gospodinu 
Bogu dragi i vugodni sluga z kervjum živine poklane poškro- 
pil J e oltar i vas puk i ljuctvo Izraelsko, ovako je rekal: Ovo 
je kerv pogodbe, koju je učinil on predragi vaš Gospodin 
Bog z vami. Adda poleg ovoga staroga običaja i navade ov 
sveti šakramentum oltarski šakramentum je ljubavi, pogodbe 
i pomirenja; a to zaradi toga, što ti se Gospodin Bog miri 
z elovekom onda, kada zavetno, pobožno, dostojno i ponizno 
ov sveti šakramentum človek k sebe prijemlje. 


I 

5. JURAJ HABDELIĆ. 


A. P r i p o m e n a k. 

Habdčlićev je život mirno, bez velikih peripetija, pro¬ 
tekao u svećeničkom, nastavnom i književnom radu, pa 
ipak su podatci, što su ih skupili o njem oni, koji su pisali 
o njegovu životu i radu, od i?elike cesti nepouzdani i po• 
grješni. Istom Miroslavu Vaninu, elanu i marljivom iztra- 
živaču poviesti isusovačkog reda u Hrvatskoj, uspjelo je na 
temelju izvornih izprava samoga Reda sabrati pouzdanije 
viesti o tom našem vriednom književniku. Te su viesti 
objelodanjene u »Vrelima i prinosima« (»Zbornik za po - 
viest isusovačkog reda u hrvatskim krajevima«; br. 3, str. 
105 _7 10), odakle vadim ovo nekoliko glavnijih podataka . 

Juraj Habdelić rodio se % u Starim Čičama u Turopolm 
u Hrvatskoj valjda u travnju 1609., i to, kako navodi Ku- 
kuljević (»Književnici u tirvatah iz prve polovice XVII. 
vieka s ove strane Velebita « lZagreb 1869.1; str. 35), kao 
sin Baltazara, vlastnika Male Mlake u Turovom polju, i 
Margarete , kćeri Jurja Kraljića. Gimnaziju je, kako sam 
pominje (»Zercalo Marijansko « 203), polazio u Zagrebu. 
V isusovački je red primljen, dok je boravio u Beču, a u 
novicijat u Leobenu stupio je 18. listopada 1630. Svršivši 
novicijat, poslan bi u štajerski Gradac da sluša filozofiju* 
koju je učio tri godine. Počevši od 1635. poučavao je u 
isusovačkim gimnazijama, i to na Rieci, u Varaždinu i u 

Zagrebu. Od 1639/40. do 1642/3. učio je teologiju u sve¬ 
učilištu u Trnavi u Slovačkoj, a 1647/8. bio je profesdr 
logike u Trnavi i polučio doktorat iz filozofije. Inače je 
život provodio ponajviše kao nastavnik u Zagrebu i Va¬ 
raždinu, dakle u gradovima, gdje se govori kajkavski. Na 
Malu Gospojinu (8. rujna) 1648. položi četiri svečana za¬ 
vjeta. Tri je godine, od 1649/50., bio »superior« u Varaž¬ 
dinu. Dne 4. svibnja 1654. postade prvi put rektor zagre¬ 
bačkog kolegija; kao takov se pominje još 1655/56., 1657/7 . 
i od 1662/3. do 1665/6. Uza to je po više puta bio ravna¬ 
telj konvikta (regens Seminarii), nadstojnik nauka (prae- 
feetus seholarum = ravnatelj gimnazije), » operarius « (po¬ 
moćnik u duhovnoj pastvi), upravitelj Marijinih kongre¬ 
gacija i svega četiri godine propovjednik; no vršio je po 
potrebi i druge svećeničke funkcije. Umro je 27. stude¬ 
nog 1678A) 

H-ev književni rad dosta je obsežan, a pisao je la¬ 
tinski i hrvatski. Hrvatska su mu djela ova: 

1. »Zercalo Marijansko, to je to Poniznost device Ma¬ 
rije, ka je boga rodila. Vsem Slovenskoga i Horvatskoga 
naroda kerščenikom, a onem navlastito, ki su obilne je 
dare naturalske, ali zverhunaturalske, od darežljive ruke 
Božje pri jeli, na nasledovanje, po Jurju Habdeliču, tova- 
ruštva Ježuševoga Mešniku popisana i na svetio dana. 
MDCLX11. Štampano V Nemškom Gradcu pri Ferencu 
W idmanstetteru.« 

*) Dok je H. živio i surađivao u zagrebačkom kolegiju, zapade 
visoku školu tog kolegija čast da smije, poput drugih visokih škola 
isusovačkih onoga vremena (Koln, Beč, Mainz, Ingolstadt, Prag, 
Olomouc, Graz, Trnava, Košiće), slušače svoje, koji su svršili stro¬ 
ge ispite, proglašivati za doktore, licencijate, magistre i bakalaureje 
filozofije. Ta bi joj čast podieljena svečanom poveljom cara i kralja 
Leopolda I., izdanom 23. rujna 1669. Onom je kraljevskom poveljom 
postavljen temelj za izgradnju podpunog sveučilišta, koja se, silom 
prilika, mogla ostvariti istom dvie stotina godina kasnije. 

2. » Dikcionar, ili Reci slovenske z vekšega ukup ze- 
brane, u red postuvljene, i clijackemi zlahkotene. Trudom 
Jurja Habdeliča. Štampano u Nemškom Gradcu pri Od- 
vetku Widmanstadiuša 1670.« 

Jezična građa ovoga prvoga kajkavskoga dikcionara 
preuzeta je kasnije posve u drugi dio Belostenčeva »Ga- 
zophylaciuma«, tako da se taj drugi dio Belostenčeva rječ¬ 
nika može u nekoliko smatrati proširenim izdanjem H-eva 
dikcionara. 

3. »Pervi Otca Našega Adama Greh i žalostilo po njem 
vse človečanske nature porušen je tolmačeno in na krat¬ 
kom popisano po Jurju Habdeliču, tovaruštva Ježuševoga 
Mašniku. Na spomenek odkud i kam smo po jednom smert- 
nom grehu opali, i na pobolšanje žitka našega po milošče 
i vrednosli smerti Krištuševe , ku je on za nas podjel, da 
bi nas od smerti vekivečne oslobodil. Štampano v Nem- 
škom Gradcu pri Odvetku Widmanstadiuša. Leto 1674.« 

Može se reći, da H. u svojim knjigama (ne računa¬ 
jući ovamo »Dikcionar«), osim nekih vlastitih doživljaja, 
iznosi malo što novo, jer je gotovo svu građu svoju po¬ 
kupio iz tuđih knjiga. On to nikako i ne taji, pače vrlo 
savjestno bilježi sva vrela, iz kojih je crpao. Zato on kao 
pisac i nije toliko zanimljiv po onome, što iznosi, već po 
tome, kako on to iznosi, ikako piše o stvarima, doga¬ 
đajima i predmetima, koji su u njegovim knjigama obra¬ 
đeni. Branko Vodnik u svojoj »Poviesti književnosti hr¬ 
vatske« (Zagreb 1913; I. 269) iztiče, da je H. po svojim 
religiozno-moralnim djelima »najčuveniji kajkavski pro¬ 
povjednik XVII. stoljeća«. Mislim, da to nije posve točno, 
jer podatci o životu H-evu što ih donosi Vanino u pome- 
nutoj već razpravici, dokazuju, da je on kao propovjednik 
zapravo imao malo prakse, jer je za svog dugog života sa¬ 

mo četiri godine bio propovjednikom. A način, kako on 
piše, ne opominje toliko na propovjednika, koliko na, re¬ 
cimo, pučkog pripovjedača. Propovjednik govori redovno 
pred ovećom skupinom slušača, među kojima ima ljudi 
svake dobi, spola, znanja i ćudi, učenih i neukih — pa 
zato propovjednik mora svoje poučavanje udesiti onako, 
da ga barem prosječna većina slušača u glavnom može 
razumjeti. Predmet propoviedi mora biti obće poznat, re¬ 
čenice zbite i jasne, jezik ozbiljan i biran, no ne suviše 
tražen i kićen. K tome pridolazi i ekonomija vremena: 
propovied ne smije biti predugačka, jer se inače slušači 
umaraju, pažljivost njihova jenjava, rieči propovjedniko¬ 
ve udaraju o tupa uha, te svrha je propoviedi promašena. 
Sasvim je drugačija stvar s pripovjedačem, kakav je H. u 
svojoj knjizi »Pervi Otca našega Adama Greh«, koju u 
kratko citiram: »P. O. A.« Pripovjedač nema pred sobom 
šareno množtvo slušača, već samo »čtavca« svoga, kojega 
pisac ne drži ni za neznalicu ni za glupavca, već za čo¬ 
vjeka razborita i misaona, koji će polagano i pažljivo pro¬ 
učavati pripovjedačeve rieči i s kojim će pripovjedač moći 
razgovarati prisno i intimno. Ima stvari, kojih propovjed¬ 
nik ne smije pominjati na javnoj propovjedaonici, pod 
svodom crkvenim, ali koje se s dužnim obzirom mogu po¬ 
sve slobodno razpravljati u pučkoj knjizi, namienjenoj 
trieznim kršćanima; a treba li koje pitanje na šire tuma¬ 
čiti — jer svaki »čtavac« nije, recimo, trgovac ili obrtnik 
ili drugi stručnjak, da bi se razumio u » meštarske « ili 
»kramarske« poslove; nije polazio škole, da bi znao ze¬ 
mljopis, poviest, prirodopis; nije seljak, da bi u tančine 
poznavao težački posao; ali je — po uvjerenju pripovje- 
dačevu — toliko zreo i od prirode nadaren, da uz podesno 
tumačenje može ući u bit pitanja, o kojem se radi. Naj- 

zad , za pripovjedača ne postoji stega vremena kao za pro¬ 
povjednika; pripovjedač može puštati uzde svojoj govor- 
ljivosti, što je H. i učinio, tako da mu je knjiga narasla 
na golemi broj stranica. Pa ipak on ne izpunjava sva obe- 
čanja nadpisnog lista: on jedva dospieva da nam prikaže 
u jasnom svietlu »porušenje človečanske nature«; drugi 
dio onoga, što obečava nadpisni list, da če nam se naime 
predočiti još i »pobolšanje žitka našega po milošče i vred- 
nosti smerti Krištuševe «, H. je možda htio izvršiti drugom 
zgodom, ali ga je pretekla smrt, koja mu je presjekla nit 
života dvie godine pošto je »P. O. A.« bio dotiskan. No ni 
pripovjedač ne smije »čtavca« umarati premda je 

» čtavcu « vazda slobodno prekinuti čitanje — da mu knjiga 
ne bi dosadila, pa zato su tumačenja i pouke kratke i kom 
cizne; ali kad prelazi na pripoviedanje primjera, »pelda«, 
pričica, anekdota, tu on može biti obširniji, pravi pripo¬ 
vjedač, pa se i razbira, s kolikom pripovjedačkom nasla¬ 
dom on prenosi u svoje » knjižice « (»knjiga« i » knjižica « 
je u naših kajkavaca »plurale tantum«) one mnoge pouč¬ 
ne, no kadšto (prema oporijem ukusu i jačim živcima 
onoga vremena) i zabavne pričice, što ih je mravljom mar- 
Ijivošču sabj'ao iz desetaka knjiga »cirkvenih navučitela«, 
» teologuša«, pa i iz djela profane i stručne literature (na 
pr. Plinijeve »Historia naturalis«). Uza to on ne voli osta¬ 
jati pri jednoj temi, prema onoj: »varietas delectat«. Na¬ 
čin njegova pripoviedanja kadkad podsjeća na modernog 
esejista, čak i na feuilletonista, koji hoće poučavati, ali 
ujedno hoće i zabavljati, a nikako ne će da se Umori čitač. 
Đa navedem za to jedan karakterističan primjer iz »P. O. 
A.« U prvom dielu (»stran«) knjige (»Adamovo stvorenje 
i gr eh«), u glavi (»kotrig«) šestoj »Vupel janje Adamovo 
vu Paradižum i gospodstvo nad zverjem pitomem i di- 

vjem« (str. 38. d.) opisuje H., kako je Adam u raju nadie- 
vao imena životinjama, koje su po zapoviedi Božjoj imale 
biti pokorne Adamu. On to čini izprva posve ozbiljno, 
svečanim tonom, izkićujući taj događaj prema mašti svo¬ 
joj — odnosno prema maštanju svojih predhodmka, ko¬ 
jima se služio pri pisanju _ umišljavajući sebi kao da je 
i sam bio nazočan pri tom činu. Adam je, kazuje on, sje¬ 
dio »na brežanku«, obasjan blistavom svjetlošću, koja je 
bila tako silna, da je potamnjivala sjaj sunca, dok je zvje¬ 
rad, ne smijući uprieti oči u tu svietlost, stajala pred nji¬ 
me oborene glave, slušajući pokorno dalekozvučm glas 
Adamov; pa čuvši svako svoje ime, naklonilo se pngnuvsi 
glavu, i tim naklonom pripoznavalo čovjeka kao svoga po¬ 
glavara i gospodara. Ali kad je onda Adam prekršio Božju 
zapovied i sagriešio, te je pokornosti odmah nestalo. I sad 
se odmah na ono, što je dosad kazano, nadovezuje refleksi¬ 
ja: kako je to velika šteta, što je zvjerad uzkratila čovjeku 
poslušnost. A da bude razumljiviji svojim čitačima, pre¬ 
nosi se u okolinu, koja je i njima najpristupačnija. Evo, 
upozorava ih on, zavirite u kakov seljački dvorac; što mi¬ 
slite, bi li se seljački poslovi mogli obavljati bez suradnje 
domaće stoke? »Ne li čuda i velikoga vredno«, tumači on 
čitaču, »da jeden kočiš četiri ali i šest konj velikeh, jakeh, 
ozobneh v harne postavlja, nje ravna, obraća, bičem na- 
giblje kam hoće; jeden lovasič zavuzdava, sedla, obseda, 
jaše kam i kak hoće; jeden biruš velike rogate vole v ja- 
rem vkleplja, ž njimi vozi, orje, vlači polag volje svoje, 
pače i bije je vnogo krat prez zroka, listor iz svoje naglo- 
sti i serditosti, kruto i nemilo; jedno dete, jedna deklic 
ćelo negda svinj kerdelo, ćelo čredo ovac, koz, živine na 
pašu goni, na paše zavrača, nazad domom tira vu kotec, 
vu hlev, v štalu zaganja«. A koliko je ta domaća stoka 

poučijiva, pokazuje jedna zabavna pričica, koja piscu pa¬ 
da na um i koju on odmah pripovieda čitaču. 

»Bil je vu Kalabrije Latinskoga deržanja orsagu va¬ 
raš imenom Žibanš (Sybaris) tak zmožen, da je proti 
Krotonijatom svojem neprijatelom vojsku izpeljal, v ke je 
bilo tri sto jezer vojnikov; (ali) podpunoma pobiti behu 
i obladani od Krotonijatov. Ar buduči Žibarite jako bo¬ 
gati i zato k vsakojačke nasladnosti i goščenju privučeni, 
med drugemi nasladnostmi i rekreacijama (razonodama) 
i tu su imali, da su konje svoje na tanec vučili, tak gda su 
se gostili, šipuši su puhali, konji pak na ovo puhanje pri¬ 
vučeni skakali su i svojem skakanjem Gospodu veselili su, 
i podpunoma na oneh isteh konjeh Žibarite na vojsku su, 
gda je potrebno bilo, izhajali. To zvedevši Krotonijate, 
zešli su negda vu harc proti Žibaritancem i v sipe činili su 
puhati, ktere začuvši konji začeli su polag navade kak su 
imeli na takov glas plesati; kuliko goder su je jače bili 
naganjali na potiru Žibaritanci, tem su jače Krotonijate 
sipe puhali i konji skakali, i onak skačuč konjanike iz sebe 
izhitali, i podpunoma skakali veselo i skačuč Krotoni ja¬ 
tom zverhu Žibaritancev dobiček i obladan je vučinili ... 
lak reku: da bi i domaća marha jakost svoju znala, da 
se na človeka postavila, kak bi se težko branit? Ar ak ovi 
konji veselo plešuč Žibaritancem vojsku jesu tak zburkali, 
kaj bi ne vučinili, da bi se razljutili?« 

No H. polazi još i dalje. On razmišlja, koliko bi tek 
bila sreća, da je čovjeku bilo dano da zadrži vlast nad 
svimkolikim životinjskim svietom, jer i divlje zvieri imaju 
dobrih svojstava, pa bi koristno mogli služiti čovjeku. To 
se, s Božjom pomoći, kadšto i dešavalo. Za dokaz H. vadi 
iz svojih vrela o tome dvie zabavne pričice, koje nam 
smjesta i na tanko pripovieda: jednu o redovniku Fulgen- 

čiju, koji je pripitomio medvjeda,, a drugu o patru Gera- 
simu, koji je čak imao dobro izvježbanog lava ; Taj je lav 
bio tako vjeran svom gospodaru, da, kad je Gerasim umro 
i bio pokopan, »tukuči ob zemlju glavum i glasno ručeči 
na onom istom mestu (grobu Gerasimovu) vucerknu«. Ti¬ 
me je pokazao Bog, veli H. završujući svoju priču, »kak 
su pervomu človeku pokorne bile beštije pervo nego je on 
nepokoren postal zapovedi Božje, i kak bi nam bile po¬ 
korne.« 

Objema glavnim djelima H-evim , koja nas ovdje u 
prvom redu zanimaju, »Zercalu Marijanskom « (»Z. M.«) 
i » P. O. A.« možemo od prilike ovako označiti karakter. 
»Z. M.« je prava »pobožna knjiga«, ono što se njemački 
kazuje » Erbauungsbuch«, francuzki »Livre de piete«; 
knjiga, koju če pobožni kršćanin uzeti u ruke, recimo, u 
nedjelju poslije podne, ili za dugih zimskih večeri pri do¬ 
maćem ognjištu, da se sadržajem njezinim duhovno okrie- 
pi i uzdigne nad zemaljske brige svoje. Drugčijega je ka¬ 
raktera » P. O. A.«. Premda je i ona osnovana na strogo 
vjerskom temelju i namienjena samo pravovjernom kato¬ 
liku, ipak nije prosto »pobožna« knjiga, već kao neki, da 
tako rečemo, kršćanski » vademecum «, što bismo ga mogli 
nazvati »priručnim duhovnim savjetnikom za kršćanske 
obitelji «, možda čak naprosto »pučkom knjigom « u smi¬ 
slu, koliko pučka knjiga ima biti » poučni « priručnik za 
potrebe puka. Jer IJ. hoće u toj knjizi ne samo da čitača 
odvraća od grieha i poroka, koji su ljudski rod pritisnuli 
nakon prestupka Adamova, već hoće i da ga pouči , od¬ 
nosno uputi u bit i strahotu poroka, koji nastoje uhvatiti 
u svoje mreže čovječanstvo, da se ono od njih može obra¬ 
niti. Svi griesi, tumači on, potječu u prvom redu od i z- 
vanjih nedostataka ljudske prirode, ili kako to pisac 

kazuje — od »porušenja človečje nature «, koja se očituje 
u občenoj čovječjoj slabosti, u čovječjoj nestalnosti, u čo¬ 
vječjoj nevolji i u čovječjoj nejednakosti, t. j. u tjeles¬ 
nim nedostatcima, A:ojfi sa izbili na površinu nakon grie- 
ha Adamova i njegova izgona iz raja. Ali nedostatci pri¬ 
kazuju samo »zvunsko porušen je človečje nature«; mnogo 
su veće i pogubnije »nuternje pameti i hotenja 
človečjega nevolje«. — »Velike su i težke « — razlaže pi¬ 
sac na str. 239., prelazeći u »treću stranu « svoje knjige — 
»človečjega tela zvunske nevolje, kot dosedobe videhmo (u 
prvoj i drugoj » strani « knjige); ali z unuternjimi, ke se 
v sercu, pameti, hotenju i volje naše obraćaju, složene , tak 
se mene male vide, kot se tebe mal vidi treh pednjev ma- 
gašic polag orjaša deset laktov visokoga stojeći. Ufam se, 
da z manum deržal budeš, ako pravdeno premisliš, giz- 
d o s ti, skup o s ti, nenavidnosti, serditosti, 
duhovne lenostifpet od sedam glavnih grieha; H. 
ovdje izostavlja praznost (bludnost) i lakomost, 
ali govori kasnije o njima kao i o ostalim griesimaj i dru- 
geh serca našega neizrečene težkoče. Od keh, pokedobe 
vre od začetka sveta ves svet su pokrile, na obilne je pi¬ 
šem, ovo mesto potrebu je. Budi adcla!« 

Glavni poroci ljudski očituju se u obće ne samo u raz- 
ličnim oblicima — prema dobi, stališu i zanimanju ljud¬ 
skom (na pr. »gizdost velike gospode, bogateh ljudi; žen¬ 
ska gizdost, gizdost mladeh ljudi , vučeneh ljudi«, čak i 
»nekih pobožneh ljudi«; »pohlepenje na časti«, oholi ja. 
»naduvanje i drugeh za ništav metan je«, tverdokornost 
i t. d.J, već se uvlače također u različnim podobama u 
svakidnevni promet i poslovanje ljudsko, o čemu pripro¬ 
sti, izpravni i pošteni »purgari« malo ili ništa ne znaju, te 
zato često postaju žrtva njihova. Treba ih dakle čitačima 


knjige protumačiti, a toga se posla pisac mio ozbiljno i 
savjestno prihvaća. Tako, na pr., pod » skupost « svrstava 
on »zaiskanje (tražbine) po ožure « (užura, » usura«), ali 
ima mnogo » pravdenih « ljudi, koji ne znaju pravo, u 
čem se » ožura « sastoji. Zato im pisac to poslovanje potan¬ 
ko tumači (str. 378.): »Ožura je dobiček posuđenoga ka¬ 
kvoga dugovanja, ko se troši, rekši žitka, vina, penez, tak 
da listor za posuđenje dobiček hoćeš imati zverhu vse 
urednosti onoga, kaj si posudit. Takva pak ožura je dvoje 
jele, jedna očivesta, druga pokrivena; očivesta je, gda 
očivesto gdo potrebu je dobicka, zato listor daje drugome 
kaj (je) posudit, ter ga nemilo naganja. Pokrivena ožura 
najviše se nahaja v kontraktušeh ili pogodbah med terzci 
i kramari, i onemi, ki na intereš daju, gda gdo više jemlje 
ali potrebuje, nego bi ono donašalo, kaj na intereš daje. 
Rekši: daš na intereš deset dukat, hoćeš za intereš imati 
na leto pet ali četiri ali tri dukate; ali kakovu zemlju, si- 
nokošu, lozu etc., ka ti više na leto donaša nego pravi in¬ 
tereš od občine , Kralja ali Cesara ali pravedne navade od¬ 
lučen potrebuje .. .« 

Jednako pripada u porok skuposti i »zaiskanje po 
hinjbe i vkanjuvanju«, i tu (str. 387 i d.) razpravlja pisac 
vrlo znalački o različnim »fer jantar i jama « (prievare, pre- 
stupci; val jada od talijanskoga » forfare«, franc. forfaire) 
kako on to zove, među poslovnim ljudima, najpače među 
trgovcima i obrtnicima. Na pr.: »najperva . . . teržcev i 
kramarov nektereh (proti pravičnem ni ovde ni v vseh 
oveh knigah ništar ne govorim) čalarna praktika je ona, 
da vage i mere krive derže, vagajuč i mereč kupce vka- 
njuju .. . To je: da teržec dvoju vagu i dvoju meru ima, 
vekšu kum vaga ali meri gda kupuje, menšu gda prodava. 
Vekšu kteru Magištratušu kaže, menšu kterum u prodava- 

nju barace. Vekšu hum prijatelom, brat je, rodbine meri 
ali vaga, menšu kum neznanem, zvunskem siromahom . . .« 
A ima i drugih ružnih » praktika «. »Druga krivicneh terž • 
cei; fer jantari ja je, gda se med sobutn sprave i vkup zgo- 
vore, da stanovitoga terztva, rekši rib , sukna, svile etc. ni 
draže ne plaćaju, ako kupovati moraju, ni laglje ne pro- 
davaju, ako im je na prodaju; i tak nevoljne ljudi vka- 
njuju laglje kupujuč, draže prodavajuc nego je vredno . . .« 
Čujmo i ovu: »Tretja ferfantarija je, da marhu ili teržtvo, 
ko prodavaju, zločesto z dobrem mesa ju, reksi vino dobro 
zločestem, ali, kaj je gore, z vodum; mandale z breskve- 
nemi koščicami, olje z ribjum mastjum; šafran z nekem 
žutem cvetičem, ko po verteh raste, juhu žutu čini, ali 
žmahe nikakve ne čini; srebrenari zlato šafranom gda zla¬ 
te , srebro z kufrom*) ali medom, te podpunoma za pravo 
srebro prodavaju etc. . . .« 

St;e pak razpravljanje H-evo osvietljeno je i raztuma- 
čcno mnogim » peldama « iz crkvene i svjetovne poviesti, a 
te su »pelde« na široko i lagodno prikazane, pa mogu či¬ 
taču služiti i kao zabavno štivo. Ima dabogme među njima 
podosta čudesnih priča, koje su za cielo često plod bujne 
srednjevjekovne fantazije, ali to piscu ništa ne smeta, kao 
što nije smetalo ni priprostim čitačima njegovim. U XVII. 
stoljeću još je u punoj snazi bilo vjerovanje u čaranje i 
» copranje « u vještice, vilenjake, čarobnjake, pa u to, da 
se đavao glavom kreće među ljudima radeći lukavošću svo¬ 
jom oko toga, da ih skreće s puta kršćanske kreposti. Po¬ 
sredničku ulogu u tom poslu obično igraju žene. Kako je 
pramati Eva prva navela Adama na grieh, tako to od pam- 
tivieka čine i njezine kćerke, koje su pomoćnice vragove, 
pa odtuda potječe ono nepovjerenje prema ženama, koje 

Izvornik ima tiskarsku pogrješku: z kafrom. 

traje još i u XVIII. stoljeću. Ta se karakteristična crta 
javlja kod sviju naših kajkavskih pisaca, koji su svećenici, 
a javlja se dabogme i u ostaloj Evropi. Belostenec, na pr., 
ima u hrvatsko-latinskom dielu svoga » Gazophjlaciuma « 
s. v. » Copram « ove stihove: 

Baba coprat koja znade, 

Vsaka vredna je germade. 

Ne smeta ništa, da ti stihovi potječu iz Vitezovićeva 
» Priričnika«, Belostenec ih podpuno usvaja. Još žešće oko¬ 
mio se na njih Jambrešić u svom rječniku »Lexicon lati- 
num«. Od trideset četiri satiričke pjesmice, što ih Jambre¬ 
šić donosi u svojim člancima, sedam ih je upereno protiv 
žena, prekoravajući njihove mane i slaboće; no auktor 
ipak gdjegdje dopušta, da su tim manama baš mužkarci 
često krivci. Evo na pr. jedne (s. v. Penelope): 

Gde je žena takva (kao Penelopa) sada, 

Za sva muža ka tak mari? 

Ali srednja, ali mlada. 

Ka se taki z kem ne pari? 

Ne 1’ kak muž nje vmreti hoče, 

Vsem nazoči javče, plače? 

A na samom se rogoče 
Od veselja v kutu skače? 

Van izgleda čez obloke, 

Napija se, ljubav kaže, 

Misli kad če po snoboke, 

K tomu svoj čern obraz maže. 

Još čul nesi, da je vdova 
A razmel si, da se vdala, 

Pak postala žena nova 
Da bi drugoč vkanjuvala. 

Anda gde češ takvu najti, 

Ka Penelope bude druga, 

V drugi svet bi moral zajti, 

Gde nestalnost mori kuga. 


4 Dukat: Sladki naš kaj 

»Njegov (Jambrešićev) stališ i njegovo vrieme ne pri¬ 
jahu štovanju žene«, s pravom veli Ivan Milčetić u članku 
o Jambrešiću, koji je tiskan u »Viencu« god. 1887. Pa za¬ 
što bi onda H., koji je živio po stoljeća p rije Jambre- 
šića, bio drugčiji?! 


Po podatcima, što ih imamo o životu H-evu, možemo 
suditi, da je on bio posve izpravan svećenik, koji se revno 
brinuo za vjersku i ćudorednu odgoju svojih vjernika, sa- 
vjestno upravljao zavodima svoga reda, i u dokonim ča¬ 
sovima marljivo se bavio književnim radom; političke i 
družtvovne probleme, koliko nisu zasiecali u uži krug nje¬ 
gova poslovanja , puštao je u obće po strani. No kako je, 
pišući svoje knjige, ipak morao kadšto taknuti se i obcih 
prilika svoga vremena, bio je prinuđen također i o njima 
izricati neki sud. Taj je sud, dabogme, bio uvjetovan pri¬ 
likama, u kojima je živio, okolinom, u kojoj se kretao, i 
zvanjem, koje je izvršivao. Kao čovjek obrazovan, kao 
svećenik i to redovnik, i kao zdušni savjetnik svojih či- 
taća pripadao je, što bismo danas rekli, vodećim krugovi¬ 
ma svoga vremena, a to vrieme stoji pod moćnom pre¬ 
vlašću feudalnog duha, koji je onda gospodovao nad ve¬ 
ćom cesti zapadne Evrope. Nije dakle čudo, da je i H. po 
svom naziranju bio feudalac, a to s tim više , što je bas 
feudalno plemstvo najobilnije podpomagalo isusovački 
red, kojega je elan bio H. Treba samo pročitati, što II. 
piše o Draškovićima, Erdedima, Auerspergima i dr., koji 
su se i moćnim utjecajem i zlatom svojim izdašno brinuli 
za gradnje crkava, za podizanje škola i drugih institucija 
isusovačkoga reda. K tome je H. sam, iako je potjecao L 
ratarskih redova, po odgoji, a možda i po nagnuću svom 
bio konzervativne ćudi i protivnik svakog » burkanja «, sia- 

ke »puntarije«, svakog nasilja. Ne ćemo se dakle čuditi, 
da on s velikim ogorčenjem piše o Gubčevoj seljačkoj bu¬ 
ni, koja je. u »P. O. A.« dosta obsežno opisana (izpor. čla¬ 
nak u »Ogledima«). Najposlije, ciela tadašnja, što bismo 
danas rekli, inteligencija — ne samo plemstvo, već i sve¬ 
ćenstvo i građanstvo , koliko ga se onda moglo naći u nas 
— gotovo je listom bilo protiv Gubca i njegovih pristalica, 
premda ovi nisu htjeli drugo nego popraviti biedno stanje 
nevoljnih »kmetova«; ta svi su viši družtveni slojevi crpli 
obilne koristi iz toga potištenoga položaja seljaka. Ako se 
našlo pojedinaca, koji su pomagali seljacima, činili su to 
iz sebičnih razloga, a nipošto iz kakovih idealnih pobuda. 
A kako se o tome poviestnom događaju sudilo za vrieme 
samoga ustanka, tako se mislilo o njem još i gotovo stotinu 
godina kasnije, kad je H. pisao onaj svoj prikaz. H-evo 
doba još nije bilo zrelo, da pravedno prosudi i ocieni se¬ 
ljački ustanak od god. 1571., i one, koji su sliedili. Pisanje 
H.-evo više je znak vremena negoli osobno uvjerenje 
H.-evo; stoga se iz pisanja njegova ne smiju izvoditi jed¬ 
nostrani zaključci o karakteru i družtvovnim pogledima na¬ 
šega Turo pol jca. 

Ali, kad se radi o silovitom nastojanju oko promjene 
ustaljenog reda i poredka, H. tako isto oštro ustaje pro¬ 
tiv plemića, kao što je ustao protiv seljaka. To se razbira 
iz jonih mjesta knjige, gdje se aludira na bolno pitanje 
urote Zrinsko-Frankopanske. Događaj, koji se zbio u 
vrieme, kad H. piše svoju knjigu, još je suviše aktuelan, a 
da bi se o njem moglo otvorenije razpravljati. Zato i H. 
piše oprezno , ne spominje nikakovih imena, čak je i cilj 
urote nejasno nabačen; no iz svega se pisanja njegova vidi , 
da je on odlučan protivnik toga podhvata. Prikazujući 
»gizdost velike gospode« (str. 241 d.J, iztiČe, da iz te giz- 

dosti nastaju » orsagov, varašev, gradov, sel poroblenje, po- 
palenje, porušen je« — i nastavlja: 

»O da bi toga očima našemi, ovo isto 1670to leto, ko 
ovo žalosten pišem, uu našem nevoljnom orsagu ne videh! 
Vu ovom, reku, ako i malom takovom podpunoma orsagu 
Horvatskom i slovenskom, koteri je v vere Katoličanske, 
kakli jedna tverda pećina, vsegdar stalno obstal, budući 
okolu i okolu drugi narodi zmožni i bogati heretičanstvom 
ali turskem bludom vtepeni. Vu ovom, ki se je rajsi od 
korune vugorske odreci hotel, nego nijednomu heretičan- 
skomu bludu mesto dati. Vu ovom, ki od početka svojega 
kraljevstva, poklam je Kristusevo ime i veru spoznal, vsem 
svojem kraljem pravično izabranom veren je bil i poko¬ 
ren, i zato pri drugeh narodeh veliko prestimanje, od svo- 
jeh pako kraljev veliku hvalu i pohvalenje je imal. Ovo 
pak nesrečno leto po hudobe nektereh nemirovneh, kteri 
sreče svoje vživati nesu znali, takvu je makulu (ljagu) ime¬ 
nu svojemu pri vnogeh, ki dugovanja i zroka občmskoga 
zburkanja pravdeno ne znaju, dobil, kakvu vnogo let ize- 
prati ne bude mogel, ako ravno pri razumneh vekše je 
hvale i prestimanja postal, nego je morebiti pervo imal , 
gda je znovič vernost svoju svojemu pravdenomu Kralju i 
Cesaru Leopoldu pervomu, koga nam milostivni Gospodin 
Bog v dobrom zdrav ju i svoje svete milosče, na napredak 
vere Katoličanske, povekšanje mira, sloznosti i iz neba 
blagoslova njegoveh orsagov občuvaj, vernost svoju dužnu 
zkazal po svo jeh posleh (poslanici) i zavezal.« 

Na koncu pisac domeće, da se nada, da će kasnije 
drugi slobodnije i obilnije pisati o tom događaju »na ve- 
kivečni vseh orsagov spomenek« — ali on to ne može uči¬ 
niti: »Mene slobodno ne«! 

Još se jedanput H. kraće dotiče te urote u članku: 
»Pohlepenje na časti ali prestimanje nad drugemi « (325 do 
336), gdje prikazuje slavu i tužnu pogibiju češkog gro ja 
Alberta Wallensteina. Završavajući taj prikaz, dodaje pi¬ 
sac još ove rieči: »Tak je njemu (Wallensteinu) pravičnem 
Božjem sudom oholi ja i pohlepenje na Kraljevstvo češko, 
ar mu se je njega hotelo, plaćeno, i dobromu Cesaru kulik 
tulik mir zadobljen. I to dosti budi od pohlepenja na ča¬ 
sti, da ni k a j od domaćega zburkanja, k o 
se letos (1670) vu ovom našem orsagu z v e* 
lik e mi kvari — od kud li kaj li, ja ne 
znam — tepe « (336). 

No H. ne prašta ni svojoj braći svećenicima, koliko 
svjetovnim toliko redovnicima, ako u njih nalazi manjaka 
i nedostataka. Doduše, kadkad im u hrvatskoj knjizi pro¬ 
govara » dijačkim « jezikom, jer su to stvari, koje se samo 
njih tiču; no češće rogobori sasvim otvoreno protiv ne- 
vriednih članova »popovskog svetog stališa « rođenim hr¬ 
vatskim jezikom svojim. U propoviedima to zacielo ne 
bi bio činio, no u prisnom i prijateljskom razgovoru 
s razboritim » čtavcem « svojim — pred kojim nema tajna 
— on daje maha svojem negodovanju krepkim i oštrim 
riečima. O tom se možemo uvjeriti u odsjeku o »duhovnoj 
lenosti«, gdje je mnogo »kotriga« posvećeno griesima re¬ 
dovnika (str. 1115. d.). Tu i tamo znade biti čak i šaljiv, 
odkud vidimo, da je u njega bilo i humora; kao primjer 
navodim pripoviedku o » ščuki «. — »Zna se«, pripovieda 
on (str. 1116), »očivesta kaštiga nekoga Mašnika, ki neku 
nedelju mašu služeći, jako je za ščuku mislil, ku je bil 
v kuhinje ostavil, gda je išal mašu služit, bojeći se, da mu 
je gdo ne vkrade ali sokač kuhajuč ne pokvari. Zato je i 
dečaka od oltara v kuhinju poslal, da vidi, izda li je ščuka 

ćela. Znal je tu nespametnu skerb neprijatel njegov Vrag v 
i pervo nego je dečak v kuhinju došal, donesel je pred 
njega na oltar v koritcu scuku, obšanivši ga pred vsem 
Ijuctvom, skerb i lakomost njegovu , i v božje službe raz- 
tepenu pamet pokaravši«. 

Premda je H. bio feudalac i konzervativac, ipak, kad 
sudi o ljudima kao nepristrastni svećenik s višega gledišta, 
on ih prosuđuje podpuno »pravdeno« bez obzira na red i 
stališ, i u tome sudu izbija na površinu duboko uvriežena 
kršćansko-etićka ćud i nepokolebljiva smirenost duha nje¬ 
gova. 


H. je pisao u kajkavskom narječju, ali je želio, da ga 
čitaju i kajkavci (»Slovenci«) i ćakavci, odnosno štokavci 
(»Horvati«). To se razbira iz »Opomenka k oveh knjižio 
ogovorniku«, što ga je tiskao u samom početku svoga »Z. 
M.«. Sadržaj je toga »Opomenka« i inače vrlo zanimljiv. 

»Malo je dosedobe slovenskem jezikom, za ktere bi ja 
bil znal, knjig štampano. Ali ni onem ogovorijivi jeziki 
prostili nesu. Nekomu teh takoveh knjig reći nesu bile 
prave horvatske, nekome nesu bile prave slovenske, neko¬ 
mu bile su jako priproste, nekome štampa ne valjala, ne¬ 
kome navuk ne be prikladen, nekomu litera ili slovo ne¬ 
potrebno , mesto potrebnejega i priličnejega be postavlje¬ 
no etc. 1 zato pred vnoge sudce morahu siromaške knjige 
dohajati, i od vnogeh sudec (ne smem reći kriveh) vnoga 
osuđavanja i šentencije prijmati ... Znam da bude, ki re¬ 
če, ova je (reć) majdaćka, ova zagorska, kranska ova, ova 
solarska, ova nemška, tukavska ova reć. Ne dvojim ni vu 
tom , da bude ki reče: ovde H, ovde X, ovde Y, ovde cs 
etc. Bude ki reče: ovo beše ostaviti, ovo ništar ne valja> 

ovo prilične je bilo bi izreći etc. Ja pak, dobri moji sudci, 
na vsa ta vaša suđenja drugo ne odgovorjam, nego ono, 
kaj sem na jedne v Zagrebečkem varaŠu hiže stene veli- 
kemi literarni napisano čtel: 

Z fundamentu izpeljana 
Hiža ova i zidana, 

Ako komu ne po volje, 

Nego mu se hoče bolje, 

Naj nam ovu tak ostavi, 

Svoju sebi naj popravi. 

Tak, komu knjižice ove ne budu po volje, naj je 
ostavi, a svoje ako je ima naj popravi, ako ih nema, naj 
nove bolše spravi, listor na hvalu Božju, D. Marije pošte¬ 
nje i občinsku korist. Ništarmenje, komu se horvatski ho¬ 
će govoriti, neka reče mesto l ehk o l ahk o, mesto 
o s e m osam, mesto j a l e n jalan, mesto n e s e m 
nisam etc. Ar ne težko mesto E postaviti ili reći I, me¬ 
sto E A; ja sam činil štampati onak, kak onde govore, gde 
sem pisal.« 

»Tako je«, piše Ladislav Hadrovics u pomenutoj već 
studiji svojoj , » Habdelić, koliko je meni poznato, bio prvi, 
koji je metodički razmišljao o izjednačenju različnih hr¬ 
vatskih dijalekata za uporabu u književnosti« (str. 6.). 

Govor Il.-ev je živahan i često slikovit, vokabular bo¬ 
gat, kud i kamo bogatiji nego u njegovu » Dikcionaru«. 
Obično kad se diže u više sfere, pomnjivo bira rieči; ali 
kad mora da razpravlja o neprijatnim i nepriličnim pred¬ 
metima, ili kad hoće da izkaže svoje negodovanje zbog 
čega, umije iz bogatog jezičnog majdana svoga izvaditi i 
krupnih izričaja. Kao duhovni savjetnik svojih čitača tre¬ 
balo je više puta dotaći se stvari, o kojima se u pristojnu 
družtvu — nekmo li u pobožnoj knjizi — nerado povodi 

riec; H. to znade, a znade i to, da će mu neki to i zamje¬ 
riti, ali dužnost mu nalaze da to ipak čini. Zato se odlučno 
ograđuje protiv takovih prigovarača i to bas u odsjeku o 
bludnosti, te u glavi, kojoj je nadpis: Od grehov pioti 
nature (»P. O. A.« str. 673 — 674). On tu veli: 

»Bil se je neki neumiveneh vust katanica na vučne 
knižice Bratovsčine B. D. M. svečne purgarske v Zagrebu 
v Kolegiome Ježuitanskom podignjene, napetil. On gda bi 
v rečeneh knižicah stal examen ili pripravu k zpovedi 
okol šeste i devete božje zapovedi, začel se je burkati, phi - 
kati i govoriti, da ne sram bilo onoga, ki je one knizice 
pisal, tak nečista dugovanja pisati. Bojim se, da se najde, 
ki, gda stal bude ove knige, to isto reče: Phi, da ne sram 
toga patra od tak nečistoga dugovanja pisati i z njim svoje 
knige tepsti. Valujem, da je vnogo ovde k a j- 
česa, kaj ne diši l e p o. Ali ti moj štavac — ne 
znam kaj. Pak stimam, da ako si spameten človek,, niti 
patikara ne budeš zato odurjaval, kaj vnogo dugovanja 
smerdečega, pače i čemera v patikarnice svoje ima, niti nje¬ 
gove patikarnice z var asa van hital, pokedobe je vse ono 
k telovnomu vračtvu potrebno. Tak ravno se i v oveh kni- 
gah nameris ne listor na sam cukor ali na pižmu i drugu 
dragu duhu, nego i na žuhkoću ali kaj ti ne bude nosu 
Ugajalo: niti mene za to osujavati, niti oveh knig odurja- 
vati, pokedobe one drugo ne zaderžavaju v sebe, 
nego v n o g a v r a č t v a proti duhovnem p o- 
habl j en e č l o v e č j e nature b e t e g o m, ki 
kakti su vnogi, tak i vnoga vračtva imati moraju, navla¬ 
stito da se jednem vračtvom vsi grehi vračiti ne mogu. To 
takajše rad valujem, da vu vseh skoro oveh knigah nistar 
ne mojega, nego sem na tvoju i drugeh duhovneh betežni- 
kov hasen z vnogeh dijačkeh knig zebral duhovne navuke 

i vračtva, kemi kakti jednu pateku jesem ove iste knige 
napunil ravno onak, kot patikari znaju po polju, po lozah, 
po verteh cvetje, list je, trave, koren je ziskavati i njimi pate- 
ke svoje puniti. Ako ti i to ne dosti, tuži se i proti 
Bogu, kteri te iste gr eh e nesnažne i ime¬ 
nuje, i na nje velike k a s t i g e postavlja 
v s v o j eh s v et eh knigah... Postavi, a d d a, 
p er s t na v u s t a t e r muči.« 

»Mi se usuđujemo .. . uztvrditi«, kazuje Kukuljević 
pišući o H.-u (Književnici u Ilrvatah str. 38 — 39), »da sva 
kajkavsko-hrvatska književnost ne ima bolje pučke knjige 
poučne vrsti od ove (P. O. A.) našega Ježuite Habdelića. 
Navlastito njegovi primjeri (pelde) crpljeni iz svetoga pi¬ 
sma i svetih otaca, iz povjesti svjetske i crkvene, iz puto- 
pisah, te iz samoga života i narodnih običajah, tolika su 
zlatna zrna, kolika se u svih pobožnih i ćudorednih knji- 
gah onodobne naše književnosti sabrati ne mogu... Mi 
se ne čudimo, da je ova knjiga sada jur toli riedka, nu 
žalimo jedino, da radi ogromnosti svoje i radi potrebitih 
za tisak velikih troškova, nije još koji put izdana.« 

B. Ogledi. 

I. IZ »ZERCALA MARIJANSKOGA «. 

Parabola o prolaznosti ljudskog života i 
lakoumnosti čovjekovoj (str. 33—36) 

Bil se je negda prestrašil človek nekteri strašnoga ruča- 
nja zverja jednoga (zove se »jednorogec« ili dijački unicor- 
n i s, kaj ti sam jeden rog na čelu ima). Gdabi se adda tak pre¬ 
strašil, hitro je pobegel i bežeč u veliku je neku jamu prepal; 
pervo pak neg bi zevsema na dno opal, razširivši ruke zderžal 
se je na jedne sverži, ktera je iz jame one zrasla, i noge u kraj 


57 



jame uprevši štimal je, da se je vre vsega straha i pogibeli 
mentuval; pogledavši ništarmenje dole po drevcu svojem, koje 
ga je zderžavalo, opazil je dva miša, beloga jednoga, drugoga 
černoga, kteri su neprestance drevo ono pri korenu podgrizali 
i vre je malo menkalo, da ga prek nesu pregrizli. Razgledavši 
takajše jame one glublinu, opazil je na dnu velikoga i straš¬ 
noga pozoja serditemi i ognjenimi vusti zijajučega. Gledeč 
opet po jame svoje, zagledal je iz četireh krajev četiri če¬ 
merne kače izgledajuče. Podignuvši zatem oči na sverž svoju, 
videl je nekaj malo meda na nje, kteri med opazivši, lekme- 
stu se je vseh drugeh nevolj, ktere su ga obsterle bile, poza- 
bil: i unikorniša nad sobum, ki ga je požreti želei, i pod so- 
biun pozoja, ki ga je hlepeči čakal, i mišev, ki su mu drevce 
podgrizavali, i kač, ke su špicastemi svojemi jeziki proti nje¬ 
mu bzičale — z tulike se, reku, pogibeli zabivši, z majehnum 
mervicum meda onoga začel se je nasladuvati i ničemurno ve¬ 
seliti. 

Prilika ova vsakoga onoga človeka dotiče se, kteri u tu- 
likeb pogibelnostili sveta ovoga postavljen, ves se ž njih tak 
lehko žabi, i škodljivomu veselju i ničemume nasladnosti 
daje: pokehdobe samorogec aliti unikomiš smert znamenuje, 
ktera vsakoga človeka k glubine jame, ka jama je ov svet, 
tira; vu ove pak jame drevce jedno kruto mlahavo tojeto 
žitek naš, kteri žitek vse udilje dva miša, rekši den i noč, 
grizu i gloju (glođu); četiri pak kače četiri jesu elementi, 
kteri se međ sobum boreči telo naše nevoljnem zakonom po¬ 
gubi java ju. Na glubine se ktomu jame strašen pozoj vidi, ki 
ne drugi vrag paklenski, kteri ništar drugo ne žele neg da 
bismo mi na dno opali i da bi z telom i z dušum našum nez- 
govomu lakomost svoju kuliko utišil. Najpotlem kaplja meda 
na drevcu ili žitku našem je nasladnost i veselje sveta ovo¬ 
ga, ktero zagledavši nespametni človek i z vraga se žabi i z 

pekla i smerti i ostaleli drugeh pogibelnosti, i tak se k njemu 
priklopi, kak da bi naveke živeti mogel i moral. 

Sve je Božja volja. 

(str. 54—60) 

Bil je neki velikoga imena teologuš iliti bogoslovec, kteri 
je celeh osem let ponizno Boga molil, da bi mu pokazal člo¬ 
veka, od kteroga bi se naučil najprečnešega u nebo puta. 
Jeden adda den, gda je kruto želei takvem človekom govori¬ 
ti, da je ovakov iz neba glas začul: Iziđi na prag cirkveni i ka¬ 
kvoga iščeš, najti hočeš človeka. Veselo na te glas izide re¬ 
čeni teologuš i na cirkvenom pragu najde kolduša, koga nog 
burlaveh i gnojneli težko je bilo gledeti. Reče ništarmanje 
kolduŠu teologuš: 

— Dobro jutro Bog daj. 

Na to pozdravljanje odgovori petljar: 

— Ne pametim da bi za mojega života protivno jutro 
imel. 

Štimajuć teologuš, da ga ne pravo pozdravil, zato dru- 
goč ga pozdravi ovak: 

— Bog ti daj, moj kolduš, dobru sreču. 

— Ja pak (odgovori petljar) nesrečen nisem bil nigdar. 

Začudi se na takve reči teologuš i misleči sobum, da mo- 
rebiti ne dobro pozdravljena svojega čul petljar, tretič ga 
pozdravi glasne je govoreči: 

— Želem ti, moj človek, dobru sreču. 

Ali i na to zopet odgovori ubogec: 

— Nigdar nesem bil nesrečen. 

Čuvši i drugoč te reči teologuš, štimal je, da se nevoljni 
ov petljar u svoje nevolje šali; zato ga išče jenkrat drugemi 
rečmi pozdravi: 

— Vse ti ono naj Bog cla, kaj goder želeš. 

Na kratkom, ali spametno, i na to odgovori kolduš: 

— Ništar nemam kaj bi se tužil, ar mi se vse tak pri- 
pečuje, kak sam hoču, ako ravno u mojem dugu van ju na 
sreću ovoga sveta ne pazim. 

Ne mogel dalje peti jara vučeni teologuš pozdravljati, 
nego ga opita: 

— Ti li si, adda, moj peti jar, međ vsemi nevoljnemi 
ljudini sam blažen? Adda je krivo rekel Job: Človek rođen 
iz žene malo vreme živući taki se napuni z vnogemi nevolja¬ 
mi? Te kak si se ti sam mentuval vseh zleh dnevov? Ja sta¬ 
novito ne razmem tvojega odgovarjanja. 

Na to opitanje lep da odgovor kolduš: 

— Tak je, moj Gospone, kak sem rekel: ar gda si mi 
željel srećno jutro, rekel sem, da nigdar nesreĆnoga imel ne- 
sam zato, kajti mojem stališem, koga mi je Bog na ovom sve¬ 
tu odlućil, dobrovoljno i veselo živem, i da ne potrebujem 
sreće, to je moja sreća. Strašila ona: sreća i nesreća, nikoga 
ne vraže nego ki se žele ali ki se boji vražiti. I ja nigdar se 
sreće ne molim, nego otcu nebeskomu, ki sam vse razredu je, 
kaj se ktere goder stvari pripećuje. Ako sem laćen. Boga mo¬ 
jega, kteri na vse stvari oćinsku skerb ima, nad tem istem 
hvalim. Ako me zima premarja, ako dežđ na me kaplje, ako 
me sneg osipava, ako u letnom žaru sence dobiti ne morem 
gde bi se razhladil, nad tem takajše vsem Boga dićim. Gda 
me drugi špotaju, onda se veselim i onda Bogu livalim, ar 
sem stanovit, da je vse to Božja volja i da je vse ono dobro 
kaj goder Bog hoće. Zato kaj goder Bog z mene ćini i kaj 
goder zverhu mene prepusti, budi ono vugodno ali protivno, 
sladko ali žuhko, vse je to mene jedno; ar vse to iz ruk da¬ 
režljivoga Boga mojega jemljem veselo, i to samo hoću, kaj 
Bog hoće, zato mi se vse pripećuje kak ja hoću. Nevoljen je 

on, ki štima, da ga sreća kaj pomoći more i zevsema je ne- 
srećen, ki ne znam kakvu sreću na ovom svetu senja. Ova je 
prava sreća na ovom svetu, volje se Božje ćversto deržati. 
Zato se ja ze vse moći moje tersim, da kaj goder Bog hoće, 
da ono i ja hoćem, i tak nigdar se nesrećnoga ne štimam; 
pokedobe kaj je Božja volja, ona je i moja volja, i kaj ne 
Božja volja, ono ne ni moja volja. 

— Tak ti (reće na to teologuš) iz serdca govoriš? Ali 
poveć, prosim te, tak li bi takajše mislil, da bi te Bog naka- 
nil u pekel obaliti? 

Hitro na to petljar: 

— Mene Bog u pekel obaliti? On? moj Bog obaliti me¬ 
ne u pekel? Znaj, moj Gospone, da dve ruke imam velike 
kruto moći i jakosti, ke bi mi ja njega tak ćversto objel, da 
me nigdor od njega odlepiti ne bi mogel. Jedna je ruka glu- 
boka poniznost, druga istinska i srećna ljubav; ovemi bi se 
ja rukami tak k njemu priklopil, da kam bi me goder hotel 
hititi, tam bi ga ja z menum ulekel. I stanovito vnogo bi 
srećneje bilo prebivati zvun neba z Bogom, nego prez njega 
u nebu. 

Ovde osupne teologuš i mućeć zaće sobum misliti, da je 
ovo cn prećni put, kteri k Bogu pelja. Ali išće dalje opita 
peti jara: 

— Od kud si ti sim prišel? 

— Od Boga, reće petljar. 

Zopet teologuš: 

— A gde si našel Boga? 

— Onde, gde ti sem vse stvari ostavil, veli kolduš. 

— Gdje si pak ostavil Boga? zopet opita teologuš, ali 
zopet i siromah odgovori: 

— V čisteh pameteh i u dobrom hotenju. 

Reče teologuš: 

— Kakov si adđa človek? 

__ Kakov sem goder človek, reče burlavec, moj um sem 

srečum tako zadovoljen, da je ne bi premenil z blagom vseh 
kraljev. Kralj je, gdo goder zna nad sobum kraljuvati. 

— Adda li si ti kralj? opita teologuš. Gde je tvoje kra¬ 
ljevstvo? 

_ Onde, reče i ukup perstom nebo pokaza peti jar. 

Hotevši pitanju svojemu konec učiniti teologuš, išče 
jenkrat reče: 

— Gdo te je to naučil? 

— Povem, Gospone, veli najpotlem kolduš. Po vse dneve 
ja mučim i negda molim, negda pak pobožna duguvanja 
z menum premišljavam; na to pak največ merkam (pazim), 
da sem z mojem dragem stvoritelom jako složen. Ova pak 
z Bogom složnost i z svetum volju njegovum vsa me ona vuči, 
ka sem ti dosedobe po-vedal. 

To čuvši vučeneši posta teologuš i otide. 

N i gel o r se dičiti ne mora nad t e l o v n u m 

jakost jUm 

(str. 201—205.). 

Kakti drugi telovni dari zrok jesu vnogem malo spa- 
metnem ljudem velike vnogo krat gizdosti, tak i telovna ja¬ 
kost, ktera se iz dobroga zdrav ja narađa, kakti iz matere de- 
te. Rekoh: telovna; ar je dvoje fele jakost, jedna telovna, 
druga duhovna, i ova se navlastito krepost i dobrota zove; 
ali vezda od telovne listor govorim, od duhovne malo potlem 
govoril budem. 

Telovna adda jakost Milonuša Krotonijate na velikom 
je glasu i den denešnji, kteru je vnogo krat zkazal; navlasti¬ 
to pak, gda je kip svoj iz kamena izrezan (bil je ov kip tulik 
kn lik je bil sam Krotonijateš) na rame uzemši nekuliko ča¬ 
sa nosil; gda je celoga vola, kakti ovčar ovcu 11 a ramena pos¬ 
tavivši odnesel; gda ga je jednem udarcem umoril i k jed¬ 
nomu obroku (lakomi človek) pojel. Takva je bila i nekoga 
Fužijuša Šalvijuša jakost, od koga Plinijuš, kteri šest centov 
na jenkrat po štengali nosil, dva na nogah, dva na rukah, a 
dva na ramenali. Mateuš takajše neki pridavkom Maguš (od 
koga je spomenek u hištorije Mediolanske) nekuliko konj- 
skeh potkov ukup uzemši tak leliko je na dvoje pretergnul, 
kak drugi falat gibanice pretegnuti more. 

Piše otac Ludovikuš Rikcome, da je on sam videl muža 
u Francozkom orsagu, imenom Honoratuša, kteri je tak moč- 
no kamenom hititi mogel, da se je tak gluhoko u đrevo kamen 
zabil, u ktero je vudril, kak se more oloveni globuš iz puške 
izhičen zabiti. Zpisuje ktomu Plinijuš Valenta nekoga AuguŠ- 
ta Cesara vojnika, kteri je kočije, ke su četiri jaki konji ule- 
kli, zadnje kolo prijemši tak ustavil, da ih četiri oni konji z 
mesta genuti nesu mogli. 

I da domače pelde ne ostavimo. Najdu se morebiti izda 
nekteri u Zagrebečkom kraljeve svetlosti plemenitom varašu 
purgari ali purgarice, kteri su znali nekoga Juri Mesara na¬ 
rodom Kranjca. Od ovoga su mesara pred trideset i petemi 
letmi, gda sem ja vu rečenom varašu u školu hodil, glasili, da 
je tak jako čelo imel, da gda su muži 11 a pijac žitek na ko¬ 
nj eh prodavat donašali, prišel je on k koga goder muža ko¬ 
nju, koga svojem čelom u glavu vuđrivši kmestu je učinil na 
zadnje noge opasti; natuliko, da su mu se drugi muži mora¬ 
li moliti, da im konj svojem čelom ne potuče. 

Gdo je zmeđ nas vezda, ki tuliku jakost ima, kuliku su 
imeli gore imenuvani ljudi? i da bi ju ravno imel, ne bi li ju 
negda, najmenje na smertne postelje, moral ostaviti, kak su 
ju i oni ostavili? 

Ali morebiti težko komu veruvati bude, da bi ovi ljudi 
tak jaki bili, ktere sam napervo dal. Valujem, da bi i ja 
težko veruval, da bi ih od takveh ljudi popisane ne nahajal, 
kakvem vsi veru ju. 

Vu ovom broju se poimene oni nahajaju, kteri nešto ma¬ 
lo k oružju razmeju: glede ovi visoko i široko oberve pozdizu, 
čelo rugaju, klobuk na vuho hitaju, mustace zaferkavaju, i da 
na jenkrat rečem, štimaju, da ništar ne poglavitešega na ze¬ 
mlje neg su oni. Ovi stanovito svojum gizdostjum zadovoljno 
kažu, da glavu imaju, u ktere je malo možđeni, pokedobe ne 
razmeju, ali pače razmeti ne te (ne će), da je njihova jakost 
več jakost neme stvari prispodobna, nego človečanske, i da je 
mužka navada hvaliti se zverhu svoje jakosti; ar vnogi tol- 
vaji jesu velike i jakosti i batrivosti, ktere podpunoma ni je¬ 
den spameten človek ne hvali, pače je kudi; pokedobe jakost 
njihova z nijednum ne složena dobrotum. 

I ako je pri vseh narodeh oholnost odurna, kuliko veće 
međ kerščanskemi vitezi ona odurna more biti? Ulovil si mo¬ 
rebiti grižanoga (koji ima grižu) jednoga Turčina, ali si mu 
glavu odsekel, vre se hvališ, vre se dičiš. Poglej, moj batrivi 
viteže, da u herganje tvoje glave možđeni nemaš, ar da bi ku¬ 
liko razuma imel, tvojemu Stvoritelu, ki ti je jakost dal i ba- 
trivost, moral bi hvaliti i njemu diku, ne pak tvoje umetel- 
nosti, zdavati. Preštimavaj takajše, da su Vnogi bili frižki i 
serčeni vitezi, ki su vnogo krat neprijatele svoje obladali, gda 
su se pak najmenje morebiti sumnjili, onda od neprijatela 
obladani jesu, morebiti zato, kajti su nezahvalni svojemu 
Bogu bili nad pervemi dobički. Vsegdar ti adda naj bude na 

misli, kaj govori sveti Pavel Apoštol: Kaj imaš, kaj prijel 
nesi (rekši iz ruk nebeskoga darežnika Boga vsemogučega), 
ako si pak prijel , kaj se dičiš, kak da bi prijel ne bil?« 

Doveršavam i velim, da je težko ktera fele ljudi na ze¬ 
mlje, ke bi jače poniznost potrebna, nego je potrebna onem, 
kteri znanje i umetelnost i jakost i batrivost veliku u vitež- 
žkom duguvanju imaju, najmre u ovom našem vezdašnjem 
nevoljnom vremenu, u kom se je tuliko našlo modušev, kemi 
se človek žitka mentuvati more. Stanovito same puške tako¬ 
ve su nature, da te (ako si ravno na glasu vitez) ž nje kteri 
goder zamazani sokačič ali utepeni lovasič ubiti more. Ne 
veruješ? Pitaj one, kteri su negda u nemške vojske u imperi- 
omu bili; hote ti povedati, da je, i iz ovoga našega orsaga, 
vnogo poglaviteh vitezov udarcem jednoga maloga globušca iz 
konj obaleno. Da bi Bog dal, da bi nektereh zmeđ njih duše 
na vekivečne muke ne bile obaljene. 


Varaždinska D e vi c e Marije c i r k v a 
(str. 466—469). 

More se k ovem (t. j. pomenutim već crkvama) pribro¬ 
jiti ona, ku je najpotlam z velikem stroškom međ vnogemi 
protivnostmi i ogovori nenavidnili ljudi zidati učinil pres- 
vetli Gospodin Gospodin Grof Drašković Gašpar u Varaždin¬ 
skom Varašu, našega Ježuitanskoga reda Patron, pod ime¬ 
nom »Blažene Marije u nebo vzete«, ktere prispođobne ne, 
štimam, u slovenskom orsagu, zvun Biškupske Zagrebečke na 
hvalu i diku Božju pod imenom svetoga Štefana Kralja od 
svetoga Ladislava Vugerskoga takajše kralja zdavnja nekad 
izzidana, kotera pod korunum Vugerskum sebe prispođobne 
nema, ili meštrije u delu misliš ili lepote u oltareh ili veliko- 
če u širine, dužine i visine ili vnožine i lepoga reda dveh Kap- 


5 Dukat: Sladki naš kaj 

tolomov, Zagrebečkoga dvadeset i četiri, i Čazmanskoga, ki 
dvanadesete kanonikatuše broje, u obslužavanju službe Božje 
i Cirkveneh ceremonijali; što ne jenkrat veliki on Eršek i 
Kardinal Pazmanv Peter rečjuni svojum posvedočil. Za ovum 
reku Cirkvum pervu štimam Device Marije Varaždinsku. U 
ktere takajše Božja Mati milošče svoje ne prepušta znamenja 
zkazuvati, gda betežnem zdravje, tentanem pokoj daruje. Ono 
je osebujno, da gda bi se bil Varaždinski Varaš pred dvana- 
deste letmi zažgal, okolo osme večerne vure više sto hiž vu 
varašu i zvan njega silnem ognjem goreše; napokonec doteknu 
se i škol (kotere rečeni Gospodin grof Draškovič Gašpar pred 
nekuliko letmi be učinil na veliku orsagu Slovenskoga Mla- 
dencev liasen iz jakoga hrastuvoga bervenja od fundamento- 
ma zdignuti) i za njimi hiže naše, kotere oboje u jedne sko¬ 
ro vure (takva jakost i naglost ognja beše) na ništar spravi. 
Ne beše od te hiže više dvanadeste klavtrov rečena Device Ma¬ 
rije Cirkva, gda se za nju vsi pobožni purgari i purgarice z 
našemi ukup patri prestrašiše, i vnogem ne tuliko domači 
kvar, koga im sila ognjena be zavdala, žalosti zavdal, kuliko 
pogibel hiže Božje i Marije. Poklekali jesu pred Cirkvu, i k 
nebu ruke zdigajuč Boga i Device Marije milo zdihavajuč, 
prosili, da pokedobe za grebe varaške, za ktere su štimali nad 
se iz neba ovu kaštigu poslanu, varaš kaštiga, listor hiže svo¬ 
je svete prosti. Te nut čudo veliko, dolete ptica jedna bela, 
nigdor ne zna od kud, i sede na krov cirkveni oberb velikeli 
vrat, iz koga nekuliko krat zdignu se na peruteh u zrak i ob 
šakom (vsakom) nazad sede, kreljutmi proti ognju mahajuči 
vse do te dobe, doklam si je nad školami i hižum našum silni 
ogenj jakost ulomil. 

To je pak išČe vekšega čuda vredno, da buduči krov suh 
šinglinski,, na koga, kakti najgusteši sneg u zime, ogorki zaž- 
gani i vuglenje goruče kapaše, podpunoma ni malo se ne 

zažga, i poleg toga ostali del varaša prez kvara osta; a dobre 
one ptice, poklambi vse do jutra nad onein krovom zkoznu- 
vala bila, nesta, gda se be začel den beliti, kak da bi vre bila 
čast svoju izveršila. 


Zagrebečki i remetski Device Marije kipi. 

U letu jezero šeststo sedmom plemeniti varaš Zagrebečki. 
zvun vnoge svoje druge darežljivosti, kum se je proti pervem 
reda našega Patroni milostivno zkazuval, gda su u rečeni varaš 
najpervo bili došli, je takajše njim cirkvu bil odlučil, pod 
imenom i obrambum Device Marije, (ku) vezda vnogo poštu- 
vani i pobožni Patri reda svetoga Ferenca (Franje), ke nava- 
dnem imenom Kapucine zovemo, u drugu formu prezidanu, 
derže. Vu ove cirkve bil je na malom oltaru jednom z leve 
strane kip rezani iz dreva Device Marije kruto pobožen. Pri- 
petilo se je pako u letu jezero šeststo osemnadeste najzadnji 
den Majuša, inače Filipovčaka meseca, okol deveta večerne 
ore, da su vnogi obojega spola verstni i mladi ljudi, ki su 
bliže onde stali, kruto lepu u rečene cirkve i pri rečenom kipu 
mužiku začuli, u ke inužike zpevana be od začetka do konca 
vesela ona Device Marije popevka: Kraljice nebeska veseli 
se Alleluja. Štimajuči pako, ki su poslušali, da su Ježuvite 
novu onu mužiku, kakove nigdar pervo čuli nesu, od nekud 
priskerbeli; ali kajti je u nenavadnom vremenu se pripetila, 
dostupili su k cirkvenem vratom hoteči u cirkvu ulesti, oči¬ 
ma te mužikaše videti i razlučneje mužiku čuti, ali vrata za- 
perta i zaklenjena najdohu; povernuli se podpunoma pervo 
nesu, doklam ne popevka ova nebeska, od nebeskeh kak po¬ 
božno veruvati moramo, mužikašev zveršena. 

Ov adda kip cirkve Device Marije u svete Katarine ša- 
krištiju be prenešen, gda su Patri naši rečenu Device Marije 

cirkvu Patrom Kapucinom zračili. Bil je pak u sakristije vse 
do leta 1656 toga, a pedesetoga poklani su Ježuvite u Zagreb 
došli i u njem stalno prebivali začeli. A ovo leto jezero sest- 
sto petdeset i šesto premišljavajuč Patri, da bi vredno bilo, da 
bi se pobožni on kip, kuliko zaradi pobožnosti proti Device 
Marije pobožnoga zagrebečkoga ljuctva, u dostojneje vu cir- 
kve mesto postavil. Zakaj zato obnajdoše svetloga Gospodina 
Biškupa, Gospodina Petra Petretiča, i hotenje svoje njemu 
oznaniše, komu on Gospockum i očinskum svojum voljum rad 
privolji, pače i sam na procesiju, u ke po vulicah marijanski 
kip z velikem veseljem be nošen, dojde i svojem nazočibitjem 
svetleju učini. Po meše pako, ku je visoko poštuvani Zagre- 
bečke Cirkve Prepušt, Gospodin Miklovuš Dijanešević, pope- 
val, i po prodečtvu, prije imenuvani Gospodin Prepušt rečeni 
Device Marije Kip (podigne) i postavi ga u perve Cirkvene 
Kapele na mestu njemu pripravljeno: veselo međtemtoga 
popevahu mužikaši sveteh Doktorov cirkveneh Auguština i 
Ambrožijuša popevku Tebe Boga hvalimo . . . 

... Je v Remetah blizu Zagreba poštuvaneh dubovneh 
Otcev svetoga Pavla pervoga pustnika redovnikeh pobožna 
Device Marije Cirkva i vu nje milostiven rečene Gospe naše 
Dev. Marije kip, pri kom vsagdešnja skoro i velika miloser- 
đnosti marijanske čuda bivaju, što (sic) svedoče vnogi putniki, 
kteri iz dalekeh stran tamo dohajaju, i tablice i drugi vnogi 
đari onde postavljeni. Od ovoga svetoga kipa bil sem ja ovde 
obilneje nakanil pisati, ali kajti zdavnja vre vremena zpi- 
tavajuč i proseči da bi me gdo uputil od početka rečenoga 
kipa i čud, ka se pripečuju, ništar nesem mogel stanovitoga 
zvedeti zvun tablic, ktere onde obilno vise, nesem se poufal 
na svetio dati za stanovito, da authentice ne znam. Morebiti 
gdo dragi u svojem vremenu, ki bolje znal bude, priličneje 
pobožnem Device Marije slugam oznani. Za vezda dosta bu¬ 

di, da vnoga Gospoda i poglaviti ljudi, razumevši velike De¬ 
vice Marije milošče, ktere se onde čine, tamo se zagovarjaju i 
jDobožno mesto ono pohađaju i Devicu Mariju u nje kipu da¬ 
ruju. Međ kemi prešestna leta, pervo, kak ja štimam, dare¬ 
žljivosti mesto je imal poglaviti i velikoga tolnača pokojni 
knez Januš Ručić Zagrebečke gracke meje (međe) vicešpan, 
koteri osebujnu Kapelu i u nje lep i velike vrednosti oltar 
na hvalu i diku milostivne Gospe i na povekšavanje kipa sve¬ 
toga kerščanske pobožnosti je učinil načiniti, u ku Kapelu 
pred šestemi letmi, kakti u svoju lastovitu hižu rečeni kip z 
velikem veseljem međ duliovnemi popevkami be prenesen i 
po Gospodinu Biskupu Petru Petretiču u mesto na oltaru se¬ 
be odlučeno postavljen. 


2. IZ DJELA »PERVI OTCA NAŠEGA ADAMA GREH«. 

ČloveČje mlahavoče p e l d a. 

(str. 118—123) 

To človečje nature porušen je vu peterom duguvanju vu- 
čeni filožofi postavljaju, z kemi človeka izpisavaju; ar ako ih 
opitaš, kaj je človek, odgovore: Človek je mlahavosti pelda. 
Sreće igra. Kip nestalnosti. Nevolje vaga. Vremena plen. 

Tolmačemo to. 

Najpervo adda človek je mlahavoče pelda. Pelduju tu 
mlahavoč mala dečica vu svoje tupe pameti, ktera ništar zev- 
sema ne znaju od onoga, kaj im je potrebno ali k živlenju ali 
k duše ali k telu, vu čem su vnogo mlahaveša neg su pipliči, 
guščiči, račiči, teliči, etc.; ar pipliči, guščiči, račiči, kak se z 
jajca zvale, derču, zobi ju, piju etc.; a dete na tla iz vutrobe 
matere odpavši niti stati, niti poj ti niti si jesti ne zna i ne 
more dobiti, kaj teliči i žrebiči, pače i praščiči i cuciči znaju 

po svoje fantazije. »Vnoge neme stvari mladici kruto drobili 
matere svoje poznavaju, niti je nigdor ne pritiska k sescem 
materinem da bi sesnuli, nego je oni sami vu materinskom 
telu i otajnom mestu čudnom lalikotum naliajaju. Protivnem 
zakonom rođenom detetu ni noge nesu k hodu spravne ni ru¬ 
ke, listor kaj bi se počesalo; i da bi je matere ali dojke k 
sercu ne pritiskale, bradavice v vusteca ne vteknule, ne bi ni 
znalo gde su, i poleg sebe budućem materinskem sercem jače 
bi se plakalo nego sesnulo« — govori S. Auguštin. 

A gda nekuliko podrastu, to im je u navuk pojti; kak su 
neki mlahave i tupe pameti da vnogo let iz male škole iztrebi- 
ti se ne mogu, kot je on bil, ki je dvanadeste let u perve, tri 
u druge šib ja li, vremena li več potrošivši, ne znam, ar je neg¬ 
da jedan dan i po tri krat tepen, kot ni je zdavnja sam, hvale¬ 
ći se nad takovem goščenjem, poveđal — zavman sedel. Neki 
pak ako i čez škole prejdu, malo več (više) znaju, nego da 
bi se i vučili ne bili. Neki rajši hote ves svoj žitek v nezna¬ 
nju razpruditi nego se vučiti, tak jim se težek trud školni 
vidi. Ali ako i dobru kteri k navuki pamet ima i marlivost 
priloži, išče mu je vnogo, doklam se vseh škol zvuči, truda 
užiti i nevolje pođjeti. Kaj od dijačtva govorim, to se nekuli¬ 
ko i od drugeh mešterskeh navukov razumeti more. Vu Para- 
dižomu pak da bi bili ostali, bila bi se decica ali vučena ro¬ 
dila ali vu malom času vsega navuka zveršeno zvučila. 

Zopet spoznava se mlahavoča naša, da ne znamo konca 
našega, niti gda, niti kakovum smertjum nam je iz ovoga sve¬ 
ta preminuti. I kaj je vekša naša nevolja, nigdor ne zna (ako 
mu Bog osebujnum svojum milošču ne oznani), bude li zve- 
ličen ali ne bude, nego vsegdar međ straliom i ufanjem živeti 
mora i skradnjega hipa čakati. 

Kaj pak rečemo od nevoljne naše volje, ka je vsa na zlo 
nagnjena i moramo ju na dobrotu naganjati, kakti orač, ali 

teže, lenoga vola na vožnju. Vnogi pako jesu, ah vnogi i prev- 
nogi, ki je nikakove sile ne čine, ni malo na kerščanske do¬ 
brote ne nagibi ju, nego je vuzdu puste, na vsake fele hudobu 
i grehe. Ne ti na to trebe svedočanstva iskati međ Poganimi, 
Turki, Židovmi, Heretniki, Lotrov, Kurvi, Ožurašev, Coper- 
nic, Nenavidneh, kriveh svedokov, oneh ki sirote vdovice, ne¬ 
voljne ljudi zatiraju, krivo opravdaju; gizdavcev, skupcev, 
tatov, tolvajev, razbojnikov, ljudomorcev; ne ti trebe po dru¬ 
geh orsagov ziskavati, dosti ih je vu ovom slovenskom nevolj¬ 
nom zakutku. Ah, kak je malo ki bi se serčeno za blaženstvo 
nebesko trudili! A kak ih je vnogo, ki se neprestance za pre- 
minuče ovoga lajliamoga sveta blago, diku, velikoču, prešti- 
manje bore, kot da bi nistar ni na ovom ni na drugom sve¬ 
tu boljega ne bilo! — »Kak more biti«, pita nas Šalijanuš, 
»da volja razuma delnica vu tuliku se hudobu pusti, da za 
malu hasen, preštimanje, nasladnost oružjem druge preganja, 
zamudi pak pravo dobro, pravu nebesku korist; strašno sta¬ 
novito čudo mora biti, ako se listor jedna takova volja najti 
more«. Kaj štimaš, moj čtavac, da bi vazda vu tesne ove os¬ 
tanke slovenskoga orsaga Šalijanuš prišel, kak bi se začudil 
i čuđeči križal, gda bi ne jednu nego vnožinu teh takoveh 
prehamljeneh volj našel? 

Vre vezda premislemo telovnu mlahavoče pelđu. Tuliko 
je človečjega tela betegov, da ih ida vsi doktori, patikari, bar- 
beri vseh nigdar nesu popisali. Kak je težka glavobolja, vru- 
čina, griža, vulog, zubna, očna, vušesna bol etc.? Vu same 
človečje glave zpisavaju neki doktori više od sedamdeset be¬ 
tegov. A kak je težko od teh isteh betegov človeka vračiti? 
Kuliko napajanja, kuliko pilul, kuliko drača i korenja be- 
težniki podjeti moraju? Nekomu potrebno je rane šivati, ne¬ 
komu kosti potrene međ deščice spravljati, nekomu zažigati 
kotrige, nekomu odsekati nogu, ruku etc., da se vse telo ne 

pokvari. I podpunoma vnogem vsa ta vractva ništar ne basne, 
ako ravno na nje i na doktore vse skoro, kaj imaju, potroše. 
Ako bi im pak i liasni kaj, to tak tenko i mlahavo, da niti 
jesti niti piti niti spati po volje ne mogu. Pitaj zmeđ drugeh 
betežnikov vuložlivcev, kem ako ravno Bog v blagu svetskom 
je blagoslovil, nad vsakem ništarmanje založajem, nad vsakem 
skoro gučajem (napitak) zdidabaju (zdihavaju) bojeći se, da 
im bol povekša. I ako se gde ali bolje za žeju napije ali kak¬ 
voga sada nehasnovitoga, na koga se siromah pohlepi, zagriz- 
ne, malo potlam ga oslivka natuliko, da kričati mora. Pio- 
kleta lakomost. Kaj ti se vidi, ne li laglje mužu težaku vu 
svoje sajave hižice, ali ubogcu za plotom z falatom prosenja- 
ka ali hajdinjaka i z napitkom merzle vode, nego ovomu 
ovakvomu bogatomu vuložlivcu vu malanom svojem gradu na 
mehke postelje, međ svilnemi popluni, đolđenemi vilabni, vu 
obilju jestvin, kakoveh se sercu žalite. 

Najpotlam kaj je mlaliaveže od nevoljnoga človeka, ko¬ 
ga, kuliko goder se sebe zdrav i jak vidi, jeden cei\, jedna 
zimlica, jedna vrućina, jedna zima, jeden napitek skončati 
more? I da ti to batriveje ne govorim nego svedočim, premisli 
pelde, ke ti napervo dajem. (Sliedi: »Pelde vnoge fele smer- 
ti, kum su neki ljudi pomerli«). 


Nestalnost priprostoga l j u c t v a*) 

(str. 184—191). 

I da gdo ne štima, da bi samo Židovsko ljuctvo nestal- 
nostjum pameti svoje betežalo (kad je, imajući birati između 
Isusa i Barabe, odpustilo Barabu), domaće pelde, da ništar za 
druge orsage ne rečem, preče debele i škodljive imamo. Jednu 

*) Opisuje se seljački ustanak u Hrvatskoj god. 1573. 

samu napervo ti dajem, kteru našega vremena plemeniti hiš- 
torikuš Mikula lsthuanfi (Istvanfv) Pannonicae historiae lib. 
24 ad annum Christi 1573 i za njim Juraj Rattkav Slobodni 
Gospodin od Velikog Tabora, lektor, i kanonik zagrebečki, 
Memoriae Regum et Banorum etc. pag 148 pišu. 

Vsegdar je pervo slovenskoga orsaga, ljudi kakti pravoga 
kerščanskoga Katoličanstva, ta hvala i dika bila, da su naj- 
pervo vemi u prave Rimske vere bili, pak svojem Kraljem, 
Banom, Generalom, Kapitanom i druge zemelske tot cirkve- 
ne tot svetske gospode. Ali tu hvalu i diku malo kaj ne zgu- 
biše, morebiti od vugorske i Erdeljske mužadije peldu uzevši, 
ar malo pervo toga i tain se je bila velika mužka burka zdi- 
gnula, ku gore imenuvani Išthuanfi u rečene historije široko 
zpisava, nam se ž njum mutiti ne lažno (nemamo kad). 

Leto adda ono 1573. naglo se zbuči mužadija proti gospo¬ 
de i plemenitem Ijudem, ta zrok dajuč, da ju gospoda na tla¬ 
ke (robota) i dohodke penezne takve nemilo naganjaju, kak¬ 
ve premagati ne more. Zato z bukom oružje, kakvo je gdo 
mogel imati, zdignu, najpervo vu onom polju (reći su Ištliu- 
anfijeve), ktero na širokom međ vodami Savum i Kupum sto¬ 
ji; i berže časa spravi se oboružnoga, ali neumetelnoga ljuc- 
tva do deset jezer; i tak da bi se čez brege svoje naglo Sava 
razlejala, tak ono ljuctvo, kud goder je išlo, plemenitaške 
dvore i hiže je razbijalo, robilo, žgalo. Međ temi pako dvori 
i hižami najpervič je bil plemenita vitežkoga človeka Jurja 
Punekoviča na samoborskom polju, ki je malo pervo iz tur¬ 
skoga sužanstva bil vušal. Odonud pako proti Save iduč, vsem 
su onuda stojećem velik strah zavdali, i ako su kteroga ple¬ 
menita človeka u ruke dobili, taki su ga nemilo zarazili. 

Gda bi do Save bili došli, poslali su zmeđ sebe posle u 
Kransku zemlju k mužem i k drugem bližnjem susedom, ki 
bi im povedali, da ne mogući več težkoče i nemilošče svoje 

gospode terpeti, proti njim su oružje p(r)ođignuli. Zakaj 
zato i njim svetuje, da ako hote slobodni biti i u lepe slobo- 
diščine živeti, da kaj berže to berže volju i oružje sobum slo¬ 
že. Kem poslom odluček, kakvoga su želeli, daše neki, kteri 
su stali med Sutlum, ka voda Štajersku zemlju, i Dravum, od 
slovenskoga orsaga luči: neka listor čez Savu prejdu i nekuli- 
ko dalje pojđu, da se i oni hote po malom vremenu ali na 
ptujskom ali na varaždinskom polju ž njimi skupiti i oružje 
združivši sreču kušati. 

Prevozivši se adda čez Savu, kaj goder lepšeh bilo dvo- 
rov i marofov, navlastito pak Ferenca Taliija, ke je on bil 
lepo cifrasto učinil načiniti, ognjem i oružjem jesu prez vse 
milošče terli i žgali. Bili su u te slepe naglosti blizu vre priš¬ 
li na Doljnu Stubicu, gde hasnovite toplice zviraju na pomoć 
vnogeh betežneli. Onde tabor postavivši, razposlaše okolu i 
okolu omamljene srečicum muže, ki prez nijednoga razloga 
dvore i imanja plemenitska žgaše i robiše i na ništar staviše. 
I vnožina pak vsaki dan mladeh mužičev (tolvajčičev) k njim 
se priđružavaše. 

I gda bi se ih vnogo vre jezer ukup bilo spravilo, zebra- 
li su si poglavara nekoga Mateja Gubeca (Gube^ z, Gubez), 
ki im se je međ drugemi i umetelneši i mudreši i proti gos¬ 
pode serčeneši videl, koga su i kraljevskum častjum nespa- 
metno imenuvali i daruvali. Posta adda Gubes muž kraljem. 
Međtemtoga zagrebački Biškup Draškovič Juraj, ki je ta čas 
Bansku čast obnašal, videvši, u kolike je ves orsag pogibeli, 
zezva orsažku gospodu u spravišče, da vide, kak bi mužki ta 
ogenj za goda potišali, da na vekši plamen ne izide. Ta im 
adda tolnač na pamet dojde, da vsa Gospoda i plemeniti lju¬ 
di oružje zđignu i u tovaruštvo vojske Krajine one pozove, 
ktere su nemški Generali Vid Hallekuš i Herbarđt Ausperg 
(sic) ravnali. Nesu se Generali svojemi krajinami kratili, ako 

listor Cesar dopusti, prez koga dopuščenja (orclinanciju zovu) 
ne im bilo slobodno proti nikomu, vnogo manje kerščenikom 
vojsku zđignuti. Poslaše adda iz orsaga u Beč na hitrom Ke- 
glevič Simona i Berzca Januša k Cesaru da zprose mandatiim , 
u kom bi se zapovedalo Generalom da orsagu u tulike potre- 
bcče pomognu serčeno i marljivo. Ali doklam se posli duglje 
nego je tulika pogibelj terpeti mogla, vune zaderžavaju i pođ- 
punoma priliku imajuči muž Kralj Gubez Stubicu grad zavjel 
i iz grada razposlal na vse strane tolvajske posle, da je Stu- 
bica u rukali, da ki hoče i na potlam tulike, u ku se ufaju, 
sreče delnik biti, da vse druge posle i skerbi ostavivši šetuje. 
Ni prez napredka, ar čuvši nespametno ljuctvo muža Kralja 
tuliku sreču, zabivši se i dece i žen i z maršice etc., šetuvali 
su u mužki kraljevski tabor. Draškovič Biškup z orsagom 
videči da je odlaka kot za sada jako škodljiva i da ne več se- 
gurno čakati bečkeh poslov i krajin, za ke se mole, dva po¬ 
glavara, ki na muže vudre, hitro izebralm Mateja Kegleviča, 
Gašpara Alapija (Alapja), obodva i gospodina velika i u vi- 
težkom dugovanju batriva i vnogo razumna, kem priloživši 
osem sto. ke su na naglom spraviti mogli, konjanikov i one 
haramije, ktere orsag plača, zapovedahu, da proti Stuhice še¬ 
tnju. Za ke razumevši muž Guhez Kralj, ništar se ne pres¬ 
traši (takva je mužka prezpametna batrivost); zapoveda svo¬ 
je mužadije, tolvajem i tolvajčičem, da taki oružje primu, 
sobum proti gospode iziđu, govoreči im: »Bratja vitezi (rek- 
ši), znate, zakaj ste se vu ov tabor spravili, zakaj ste hiže, 
žene i đecu vašu ostavili. Znate, kak vam je do sada sreča pro¬ 
ti plemenitašem, ki su vas pervo nemilo derli, služila. Znati 
tulikajše morate, da vezda, ku nigđar imali neste, priliku 
imate na verh sreče vaše priti. Ov je den, ov je harc, ki vam 
ali vekivečnu hvalu i diku pače i željnu slobodu, ako frižko 
i hatrivo pobijuči se gospodu obladate, doprinese; ali vas na 

velike i strašne muke, ves vaš ostanek na vekivečni špot, ako 
herbte obernete i pobežite, dopelja. Adda ako ste ljudi, ako 
ste, ke ja štimam, vitezi, serčeno oružja se deržete, na nepri- 
jatele vudrete. Ne strašete se lisikanja sablji njilioveh ali 
dugih kopji, na vsakoga zmeđ je vas do dvajseti. Ne bum vas 
na reci dugo deržal, vreme se je pobiti; denes nam je ali 
srečno dobiti ali vitežki vsem poginuti.« — Tak k svojem 
Muž Kralj Matej. 

Z druge takajše strane orsažki poglavari šereg su tak 
razravnali, da oposred postavljeni behu pešci z puškami, iz 
stran konjaniki, ke su i obatriveli, da se nikaj mužke one vno- 
žine ne straše, pokedobe vsa ona halabuka bolje se k plugu, 
motikam, čepom i kosam razume nego k oružju, i gda gole 
sablje i kervave rane opazi, razsiplje se od straha, tak da kud 
bi i kam bežati morali, znali ne budu. Zatem taki obodve 
strane velik krič zdignuše i jedna proti druge tak serčeno na¬ 
vali, da Kapitani preče dugo nesu znali, kam obladanje na- 
giblje; ar Gubez videči, da za glave ide, več neg su se or¬ 
sažki Kapitani i drugi oficiri nadejali, svoje je muže naga- 
njal i nekuliko plemenitašev postreljal, međ kemi i konja¬ 
ničkoga Kapitana, glasovita viteza Plovdina Ladislava. Onda 
vitežka serca orsažke vojske razljutivši se, uze med se muža- 
diju, konjaniki z jedne, pešci z druge strane na nju navalivši, 
u beg ju pripravi, i u potire je ali pomoriše ali žive skoro vse 
poloviše, tak da malo mužev u šume ali u gore prebegavši ži- 
veb osta. Oni pak, ki su živi u ruke došli, velike su muke ter- 
peli, natuliko, da je vse skoro dervje obešeneh nevoljneh ljudi 
puno, najmre poleg putov. Na jedne same div jače hmške, ka 
je polag puta bila dobro visoka i široka zrasla, šestnajest, ako 
ne več nesrečneh mužakov viselo je na igru vetrom i hranu 
karvanom. Nektere su podpunoma žive pustili, ali prez nosov 
i vuh, ke su im odrezati učinili na vekivečno sveđočanstvo 

puntarije mužke i proti gospode podignenja oružja; Gubesa 
pak Kralja živoga su u Zagreb dopeljali i kakti najvekšega 
puntarske vojske poglavara obilneje dičili i poštuvali: ar 
najpervo pred očima njegovima Andrašu Pešinaniču, njego¬ 
vomu v šeregu poslu, učinili su glavu odseči, zatim Gubesa 
nevoljno telo razbeljenemi kleščami tergati, najpotlam na 
četiri dele raztezati. 

To je mužke okomosti, nestalnosti, kraljevstva i vojske 
konac bil, koga je ovde nekuliko na dalje iz gore imenuvane 
vugerske hištorije izpeljah, vut van, da se podložno ljuctvo 
svoje podložnosti i stališa mirovno derži, pokedob je vsa go¬ 
spodska zmožnost i podložnikov podložnost od Boga; i go* 
spoda tulikajše više dužnosti podložnikov ne naganjaju, ar 
nemilošča negda zrok daju velikoga zburkanja, kot je ovde 
bilo. 


Nestalnost nektereh sudcev 
(str. 191—198). 

Nestalnost se negda i u sudca nahaja: ar pokedobe, ki na 
pravicu Bogu i občine priseže, kuliko dalje od pravice otide, 
tu liko dublje u nestalnost zagazi. 

Malaju pravicu, kot je videti na varaškeh zagrebečkeh 
hižah, u kipu jedne lepe divojke, ka u desne ruke meč gol 
derži, u leve vagu kramarsku z ovem podpisanjem: 

»Zakaj u desne ruke pravica derži meč i zakaj u leve 
vagu? Kajti vagom vaga zroke i dugovanja, ki se napervo pred 
sudce daju, mečem pako krivice kaštiga i grešnike.« 

Ove snažne, lepe i hasnovite divojke čuvare je i kakti 
tutore Bog na ovom svetu sudce postavil. 

Dužni su adda sudci na ovu nebesku divojku jako paziti, 
da je ni oni krivice ne čine niti je učiniti od nikogar ne pre- 

puste; a clrugače znati moraju, da težko budu Bogu odgovar- 
jali, polag onoga, ka im se sam pri mudrom Šalamonu ovemi 
rečmi pograža: Poslušajte kralji zemlje i razumejte. Učete se 
sudci krajev zemlje. Dana vam je od Gospodina zmožnost i ja¬ 
kost, od visokoga (Boga), ki bude dela vaša pital i misli vaše 
do konca zvedal; ar pokedob ste bili sluge kraljevstva njego¬ 
voga, neste pravdeno služili niti neste obveršavali kaj vam je 
pravica zapovedala, niti polag volje Božje neste liodili. 

Morebiti se kteri sudec na ovo pisemce moje nameri i 
zacrne obervi zdigati, čelo rugati, nos perstom vertati, na me 
se potežčavati. Ja to najpervo štimam, da spameten i pravičen 
ni jeden se u tom burkal ne bude; ako se pak kteri spozna u 
druge ladje, želem i prosim Boga, da mu se da ne na utople- 
nje nego na oživlenje zburkati.. . 

Ali poglavniki i poglavari orsažki dužni bi na . . . krive 
sudce paziti i dobro videti, kak pravda vagaju. Ar ako siro- 
mahi peki (pekari), mesari, kramari dosta krat se kaštigaju, 
ako kak vagu pokvare, kakve nesu oni kaštige vredni, ki svetu 
onu vagu, ku im je Bog u ruke dal, kakti svojem na ovom 
svetu namesnikom, navijaju poleg darov, straha, prijatelstva, 
nazloba? 


G i z d o s t ženska 
(str. 262—268; 275—277). 

Ižajaš gizdost Jeružalemskeli kčeri .. . zpisava, ktere su 
se gizdavo opravljale. Troje pak dugovanje najviše u njih, i 
navlastito u divojakah, kara. Jedno, kajti su se zdigavale, loje: 
gizdavo deržale, gizdavo oblačile, oliolno cifrale i na cifru 
vonjučega tela svojega podložnike gulile, nje biržažeč, ple- 
njajuč etc., da bi je tak lepše i više ljudi videlo i kakti ka¬ 
kove kraljice ali božice preštimali. 

0 Bože, kuliko nektere ne listor gospodične mlade, nego 
i verstne, žene, pače skoro i prez zubi babe, na tu tela svojega 
gizdavu cifru vremena zavman troše? Dosti krat ne dosti 
jedna divojka, ka bi glavu svoje Gospe česala, vsaki lasec u 
red postavljala, jedna zercalo, druga nažve, tretja masti dra¬ 
ge, i kaj ne, deržati moraju, i to po dve po tri ore, navlastito, 
gda je u cirkvu ali kam drugam međ ljudi pojti. A kakve 
halje, kakve nažve, kakvo drago kamenje, kakve zlate lance, 
kuliko đunđa na se natikavaju? Grofica je bila ... ka je na 
same jedne suknje svoje rep (repe su onda žene imale, kot i 
sada u nekeh orsageh) dve jezero i pet sto raniškov potrošila, 
a meŠtra, ki je ta ženski rep napravljal, sto i pedeset raničkov 
darežljivum rukum je izsipala. Ako je rep tuliko bil vreden, 
kuliko je vsa suknja, kuliko glave, kuliko vušes, kuliko ruk, 
kuliko perstov cifra i oprava mora stati? Ne li se ova nad dru- 
gemi visoko zdigavala, ka je samem repom vnoge druge pre- 
ladala? Ta je u rep svoje suknje nezgovornu tu suirnnu (svo¬ 
tu) usipala. Druga pak, Lolia Paulina (Plinius, naturalis 
histor. II. 41) vsagdašnjem skoro goščenju smaragdi, gemanti 
i zemastem đunđem tak je glavu, lasi, vuha, gerlo, ruke i per- 
ste natuliko cifrala kuliko nateršila, da precenjeno je bilo vse 
ono kamenje i đunđ, pod kemi se je patila, deset sto jezer 
španjolskeh talerov . .. 

Ali i od tretje gospodske kčere cifricam naučene ovo ima. 
Leta 1624. bila je Gospa neke velike familije, u bogatstvu i 
razumu preče obilna, ka je zmislila nove fele opravu pervo 
nigdar neviđenu. Čudile su se druge Gospe, ne listor vrednost 
veliku i meštriju osebujnu, nego i razum, kem se je ona Go¬ 
spa takvu opravu zmisliti mogla. Suknja bila je preče pro¬ 
strana, iz karmažinske svile. Nad ovum suknjum tri partari 
ćelo leto dan se trudili, i dalje, pervo nego su ju polag svoje 
meŠtrije zgotovili. Priložen be k te suknje opleček ili modrec 

dela i materije suknjum jednake. Pervi pak dan, ki je rečena 
Gospa suknju ovu oblekla, u pamet je uzela, da vseh skoro 
ljudi oči na nju vuhajaju, i zbojala se je, da druge velike 
Gospe poželenje bi imale na takve suknje i prosile bi od ove 
modus i meštriju, kom bi i one mogle takove suknje napra¬ 
viti. Zakaj zato da bi preprečila i sebe na dalje, i drugem Go- 
spam priliku na ničemurnu oholiju, prikazala je na jednu 
cirkvu svete Marije Magdalene suknju onu tak dragu, ku ne 
nego jedan dan nosila, niti je nigdar več ne oblekla; z ktere 
načinjen be na veliki oltar antipendiivn ,,za mašnika casula, na 
kelili pokrivalo, na oblačenje misala osta velik falat, i drugi 
na zaslon monštrancije u ke se sveto Krištuševo telo začu- 
vava ... 

Reče nektera gospa: I gospoda se, ne listor gospe, cifraju. 
Zakaj adda listor nas zpisavaš? Istina je, jesu i gospoda nek¬ 
tera, ka se jako teb cifric derže; ali ako te takove ženščake 
imenuješ, morebiti vnogo ne ugrešiš, pokedobe u tom žene 
nasleduje, ar je pravo rečeno: Forma virum neglecta decet 
(ne pristoji se, da se muževi brinu za ljepotu). Ništarmanje 
takove gospode navlastito u našem orsagu kruto je malo; ar 
slovenska i Horvacka gospoda vekšu skerb derže na to, da 
dobre konje, hasnovito oružje, kem veru kerščansku i domo¬ 
vinu brane, dobivaju i imaju; akoprem, kuliko njihov stališ 
donaša i potrebuje, snažne i oni oprave ne zameču. A vekše 
stroške onem ostavljaju, ki su u vekšem miru niti vnogo od 
Turkov ne sanjaju ... Da pak od žen obilneje pišem, činim 
zato, kajti su i one u ovom trudu obilneje; niti toga svedociti 
ne trebe, ar se vidi. 

Drugo, kaj Profeta Božji (Ižajaš) kara u cifrasteh ženah 
je, da nadignjenem vratom hode, kakti žerjavi ali labuđi ali 
štroki na veliko se deržeči, druge za ništar imajuči, na gospod¬ 
stva velika hlepeči etc. Ne li takov štrok bila Egiptionska Kra¬ 

ljica Kleopatra, ka mehkemi svojimi rečmi, osebujnum lepo- 
tum i u pratežnom cifranju na to je hlepela, da bi sama bila 
i rimska cesarica i dveh velikeh i bogateh orsagov Sirije i 
Arabije kraljica. Ar gda bi bila Antonijuša, ki je nad sunče- 
noga izhoda orsagmi ladal, prehinila i u ljubav svoju zaple¬ 
la, smela je od njega Rimskoga Cesarstva potrebuvati. Ko da 
bi izciganila, ni tem ne bila zadovoljna, nego ukup z Antoni- 
jušem oružje i vojsku strašnu zdignuvši, vudrila je na Augu- 
štuša Cesara, ki je na kraljevstvu u sunčenom zapadu gospo- 
duval, hoteći njega iz njegoveh orsagov ztirati i sama kot nad 
vsem svetom kraljuvati. Ali je zlum smertjum tu odurnu svo¬ 
ju gizdost zaveršila; pokedobe obladana be od šeregov Au¬ 
gusta Cesara vojske, Antonijuš živ ulovljen i na to nagnan, da 
se je sam zaklati moral. Kleopatra pak videvši da ni skriti se 
ni vujti ne more i obšanc smerti se bojeći, dala se je ljutice 
kace u ramenu ugriznuti, iz kteroga ugriženja čemera se na¬ 
punivši, smert je podjela, ako i menšu nego je nje oholija bila 
vredna. 

Tretje, kaj je Ižajaš u cifrasteh žionskeh kčerab odurja- 
val i karal, bila je nesramežljivost: da su hodeči očima nami- 
gavale, nje mučeč na mladence i ljubitele svoje obračajuč — 
kaj je (govori s. Krišt.) vabljenja i kurvinskoga kruha stano¬ 
vito znamenje; s. pak Hieron.: Dotikavanje, šalnice, namiga- 
vanje, hincanje začetki jesu u divojke, da nje divojačtvo 
umira. 

Prosim vas, cifraste divojke, ktere ovo čtete ali čteti ču¬ 
jete, ako vas kaj dužno spoznanje podbada, ne pušete na me, 
mene ne ogrizavajte; ništar ovde ne iz moje glave, vse je iz 
knig i navuka bogaboječeh vučeneh ljudi i navučitelov svete 
matere cirkve. Ako ti adda kaj ne po volje, mene se ostavi i 
querelu (tužbu) pošalji. . . cirkvenem navučitelom, nje na 


6 Dukat: Sladki naš kaj 

pravdu pozovi, ako ti se tak vidi. Ako li ne, poslulmi na dalje 
lepe navuke proti tomu tela tvojega cifranju. .. 


Niti ne to listor trebe razumeti od plemeniteh gospi, gra¬ 
đo veneh kćeri; i med siromaške purgarice, službenice, one 
ktere pasnii, žnoricum, kruhom, žganein vinom terže, giz- 
dost se negda zaplete. Pojti je na vulice, pojti je po svetke u 
cirkve ali u tance; moraju, ako več ne, cipeliši safijanski, kor- 
dovanski, kamiažinski biti; mora se suknja lesketati, moraju 
se lepemi pantlini lasi naperiti — i kaj ne? — natuliko, da u 
takve suknje cifraste ali cepelišiceh pervo se gizda neboga 
ženčica nego ju kramaru ili krajaču zplati. Niti je to more- 
biti krivo učinil, ki bi je rekel: Čuješ ti, ta suknja izda ne 
tvoja, kaj se u ljuckom (u javnosti) zgizdavaš? Ne znaš li, da 
si na nje išče dosti vnogo dužna? Kaj, ako kramar, ako kra- 
jač dojde ter kaj je njegovo uzeme? 

V broj teli cifric i one žene dohajaju, ktere svoje siro¬ 
mahe muže naganjaju, da im vse kupuju, ka im se žalite; ku- 
liko goder sejmov čez leto se obslužava, tuliko krat one svoje 
gospodare naganjaju. Gospodari nekad okerpani hode, one 
pak kakti da bi im gospe bile u lepe oprave hote se šetati, 
morebiti luckem mužem nego svojem želujuči dragse biti. Ne 
govorim, da bi se to gusto krat pripečuvalo, ali se pripeti 
more. 

Najzadnji zrok (da druge keli se ne manka dosta, osta¬ 
vim) je dobroga imena i glasa pomanjkanje. Jesu ktere išču 
dobroga imena hvale i dike iz cifraste oprave, a vnogo krat se 
protivno zgodi, da mesto hvale ogovor, mesto dike obšanost 
dobe, ali najmanje u sumnju kakvu takvu dojdu. Nesi li gda 
čul ovakve reci: Poglej onoga stupa, kak je lepo nacifran, viđ 
onoga pava, kak gizdavo koraca. Nut oholi je strašne vu one 

gospe, kak je široka, kak liodeč žvasti (fuajzti; preživa?), 
kak očima posvud strelja? O mana odurna, gizdava, oholna! 
Nesi li od đrugeh, ktere su iz ubogoga stališa na kakov takov 
vekši izašle? Nut kak se ono oholno zkažuje. Dohodki nje 
k tulike cifre zadosti nesu, od kud adda to dobiva? Od kud 
je ta cifrica? Ne bi nje otec muž, nje mati mužača bila? Te 
poglej, kak se sada oholo cifra. Ne li ova, ka je ne zdavnja 
pri ove ili one gospe služila, ka je cusrava i bosa liodila, ka je 
laktom nos brisala, iz ke ruk ne bi bil ni kruha uzel? Te viđ, 
kak se sada na veliko derži! Ali od kud je to nje, od matere 
i otca ne donesla, doklam je po službe hodila, tuliko ni pol 
ne zaslužila, rukami svojeini dobiti tuliko ne mogla, muž je 
ne tak bogat, da bi k tulike cifre dospevati mogel. Adda od 
nekud drugud to mora biti. Zdenec tomu mora biti ali kur¬ 
vanja, ali tatbina, ali coprija ali ka druga takova meštrija 
etc. Takvu hvalu nektere cifraste žene i divojke dobivaju. 1 
to naj dosti bude odgovora na ono, kaj je gore cifrasta neka 
gospa pitala: Zakaj s. Pavel tela cifranja natuliko prepoveda.i) 


G i zd o s t v u c e n e h ljudi 
(str. 295—303). 

Natura čio več ja donaša, da človek na veliko znanje lilepi 
i šetuje. Ar zakaj nigdor ne tak tupe glave, ki bi nerad čul, 
gda se kaj dobroga i vugođnoga pripoveda? Zakaj velika go- 


0 str. 269: Speljava se drugoč ali bolje rekuči očivesto prepo- 
veda Apostol, da žene ne idu u ruganeh laseh, zlatu etc. Pitala bi 
nektera cifrica našega vremena: Zakaj to s. Pavel prepoveda? Pi¬ 
tam ja p.ak tebe, sam Bog zakaj se grozi cifrastem žionskem kče- 
ram, da za njihovu cifru, za njihove zlate lančece, za njihove na- 
rukve, za njihove klariže etc. hoče je plešive učiniti, hoče im ne 
listor zlato, dunde, drago kamenjiče iz glave obaliti, nego pače i 
lase, da budu gole golehne njihove glave. Lepa ti je žena, lepa ti 
je divojka plešiva • 

spoda vučene ljudi radi poslušaju? Zakaj tak gusto krat zpi- 
tavaino za dobre novine? Zakaj radi čtemo knige navlastito 
znovič spravljene, nego da se nešto naučimo, kaj pervo znali 
nesmo? Zakaj je tuliko škol po vseh orsageh zdignjeno? Za¬ 
kaj siromaška dečica tuliko i tak dugo po školali se terpe? 
Zakaj i velika gospoda decu svoju po stranskeh orsageli z ve- 
likemi stroški razpošiljaju, nego da bi znanje kakovo veliko 
dobili? Dal je adda Bog takvu človsku naturu, da žele vnogo 
znati i da k tomu znanju, kuliko more, šetuje, i ako ž njim 
pravdemo polag razređenja Božjega žive, i sebe i drugem je 
na veliku hasen . .. Ov je adda cilj, zakaj vsakomu . .. člo- 
veku Bog navuk i znanje daje, da ljuctvu njegovomu pute 
k zveličenju čini, da one pomore navukom svojem, sebe pod- 
punoma ne zamudivši, ki ga nemaju i kem je pomoči po¬ 
trebno. 

Ali kuliko je vučeneh ljudi, ki od toga cilja kruto jako 
fale z velikem njihovem i vnogeh drugeh kvarom, vidimo 
vsaki skoro den i sv. Bernard ovemi rečmi svedoči: »Jesu ko 
velik navuk hote imati, listor zato da znaju, i to drugo nikaj 
ne, nego želenje vse znati prez nijedne basne. I jesu ki znati 
želeju vu to ime, da je drugi za vučene preštimavaju i derže, 
i to je ničemurna dika. Jesu tulikajše, ki znati hote zato, da 
navuk prodavaju za peneze, i to je teržtvo nedostojno i merz- 
ko. Jesu pak i ki znati hote zato da hasne, i to je ljubav.« Ovi 
sami najzadnji, keh je kruto malo, pravo navukom svojem 
ciljaju; oneh pak drugeh skoro ne moči prebrojiti, keh je 
znanje napulinjeno, zemelsko, vražje. Premisli pametjum ve¬ 
like Akademije, premisli vse varoše, vse orsage, vse stališe, 
spoznaš da pravo govorim. Gdo se sada vu to ime ne vuči, da 
bi si put odperl na bogatstvo, na časti, na tuste đohodke 
svetske ali cirkvene? 

Oni se pako najjače znašaju i gizdaju u navuku, kteri 
izda nesu pravo i zveršeno znanje dobili, nego listor znanja 
tenju i zato te takove ne derže za spametne i vučene, nego za 
norce. Priđe takov norc nekteri z Rima, z Padue, z Praga, 
z Olomuca, z Beča, z Gradca etc. Potrošil je tri leta kak tak 
v filožofije, pridelinul nekuliko k teologije, obleznul je navuk 
od pravdi; poglej ga kak hodi, kak gledi, kuliko bazalamov 
čini, kak batrivo, da ne rečem, oholo govori: Kaj su oni, ki 
su pervo čez te navuke prešli? vsi su proti ovomu ali malo ali 
ništar. Videli smo malo pervo takvoga kot jedno nehoblano 
drevo, a sada je kip ne znamf ktere Helene zlatom velikoga 
navuka oblečen, ali listor u svojeh očiju ter priprostoga ljuc- 
tva, ali drugeh u dijačtvu novakeh, pred kemi Ens rationis, 
materia prima, chimera, i hircocervus, i concavum lunae, i 
drugo neznamo iz filožofiomskoga luga dopeljano zverje vno¬ 
go terpi, ktero ovi malo vučeni norčeci niti sami pravo ne raz- 
ineju, niti ga nigdar ztolmačiti ne budu mogli, nego listor da 
kakvo takvo pri oneh, ki malo razmeju od velikoga navuka, 
ime dobe, kriče na široka vusta razkriljavši kot da bi ves Ša- 
lamon ze vsem svojem navukom i mudrostjum u tikvene nji¬ 
hove glave stan bil postavil . . . 

(Nakon dužeg latinskog citata iz djela Jakova Machan- 
tiuša »Tuba sacerdotalis« — ka tužba, pokedobe se sameh 
prodekatorov dotiče, kot ju je on (Marchantiuš) popisal, tak 
ju ovde ja postavljam dijačkemi rečmi« — nastavlja H. svoje 
rezonovanje opet hrvatski:) 

A kaj bi bil rekel Marchantiuš, da bi nektere naše pro- 
dekatore po seleh čul prodekujuč, ki se ni tuliko k prodečtvu 
ne priprave, kuliko oni francozki (o kojima piše Marchan- 
tius); nego ves tjeden trude se u svetske skerbi, i nekteri jače 
nego svetski ljudi, ki sine i kčere imaju; u svetek pak, ali u 
nedelju — ali od oltara Evanđelium preštu ter svetke oznane. 

ali iz prodekalnice za svoje lukiio, povasma, sire etc. obilno 
kriče, od kud ne čudo, da po nektereli farali nevoljno ljuctvo 
ni deseteh božjeh zapovedi, ni petereh cirkveneli, ni međ grebi 
razlutiti — kaj z toga izhaja — niti se zpovedati ne zna. 
Več od toga ne pišem, ar morebiti i ovo koga opeče. Daj Bog 
na pobolšanje. Samo to prosim, naj duhovni pastiri ti takovi 
jako na dužnost svoju paze, kum su ovčicam Krištuševum đra- 
gum Kervjum odkupljenem dužni, da ne budu lister vunu 
njihovu strigli i ž njum se zavijali — tojeto: da ne budu li- 
stor dohodke zbirali, nego nje takajše đobrem navukom, pel- 
dum i rečjum božjum hranili. 

P e s m e od ljubavi 
(str. 553—562). 

Bila je išče v starom zakonu navada pesme spravljati i 
nje na hvalu i zahvalnost Bogu zverliu dobročinenja njegova 
veselo popevati. . . 

Od tud je, štimam, i sveta mati cirkva navadu uzela svo¬ 
ju, da po vseh cirkvah, gde more biti, po vseh procesijah, u 
vsake potrebščine občinske, u dobljenju drugeh blagoslovov 
božjeh redovni ljudi z drugemi objega spola popevke zpe- 
vaju . . . K tomu, kakti popevka, naimre gde je lep glas, berže 
i laglje človečje serce na vse ono, kaj gdo popeva, nagne, tak 
i cirkvene popevke na milošču, i tako govoreči veselje bo- 
žansko serce lahko nagnu. Ne štimajmo, da bi Bog kasneši bil 
na milošču, ku z pobožnum popevkum človek prosi, nego je 
človek đrugemu človeku. Vnoge pelde imamo, gde je serđi- 
toga človeka sladka popevka obladala, iz oroslana ljutoga, ti¬ 
hoga jarca učinila . .. 

Ali kakti cirkvene svete i pobožne popevke jakost imaju 
veliku na izprošenje od Boga, kaj ponizno potrebujemo, tak 

protivnem zakonom imaju i moč svoju veliku popevke one, 
keh je sada pun svet, i zovu se popevke od ljubavi. Žene i đi- 
vojke, ktere se takvemi popevkami naslađuju, prispodablja 
Ciprijan kače, ka je međ vsemi kačami najljuteša, imenom 
basiliscus. Ova kača tak jađovito bzičanje ima, da ž njim ukup 
sapuni svojum vse okolo sebe utepe, veje na drevju, travu i 
drač po zemlje suši, i kaj je čuđneje, da buđuči ne vekši od 
jednoga pednja, druge pođpunoma kače, kuliko gode velike, 
samem svojem bzičanjem umori. Od ove adda čemerne i pre- 
čemerne kače bzičanja, ženske popevke gorše i škodljiveje 
štima Ciprijanuš ovemi rečmi valujuč: Žena vezda se više re¬ 
da i nespodobno smeje, vezda mastne i nasladne reči daje, i 
kaj je čemerneje od vsega toga, naslađuje se popevajuč. Od 
kotere popevke laglje bi bzičanje bažiliška kače poslušati. — 
Pravo, ar kakti bažiliška svojem bzičanjem vse okol sebe 
smradi i umarja, tak te takove ženčice svojemi čemernemi po¬ 
pevkami i svoje i vnogeh drugeh divo jak i mlađencev, ki je 
čuju, umertvelnem čemerom napunjavaju; bažiliškov žvišk i 
čemer telo, ženski dušu zkvari, kak adda ov od onoga ne 
gorši? .. . 

Reče negdo ali nektera tem popevčicam privučena: To li 
gda smo u goščenju, i dobre volje moramo biti, i burno kot 
fratri mučali, ali listor u zdele, kot voli u jasle, buveli? Ljudi 
smo, ki se z vnogemi posli dosta trudimo, zakaj bi nam se dar 
gdano i gdano slobodno ne razgovoriti? Pače je to i potrebno, 
da serca skerbjum oteršena, žalostjum raztužena razveselimo; 
kaj pak jače serca veseli nego popevke? Vino i popevka ve¬ 
sele serce (Eccl. 40 v. 20). Popevke putnika na putuvanju, 
špoljara ali kovača pri kladivu, tiši jara pri hobljuču, šoštara 
pri kopitu, orača pri plugu, kopača pri motike, žnjača pri 
šerpu, kosca pri kose, prelju pri kuđelje etc. veseloga čini i 
u težkom trudu lahkoti. Kaj je adda potrebno popevke tak 

nemilo iz sveta pregnati? Ako nje preženeš, bar pretilaj i 
meštrije i težačtvo, ktere od popevki lehkotu imaju. 

Razumno, kakti si se naučil, govoriš. A gdo muziku ali 
popevke z goščenja, z štacunov, z polja etc. tira? Ja ne. Pače 
svetujem, da i mešter i težak veselo popeva; da u goščenjeh 
popevke se popevaju, ali onakve, kakve su međ poštenemi i 
bogaboječemi ljudini od stareh vremen bile pobožne, poštene 
i na diku božju spravljene. Takvemi se moraš zadovoljno raz¬ 
veseliti i trude tvoje laglje učiniti. Tak su stari kerščeniki pri 
svojeh večerah i obedeh činili. Svedok je Ciprijanuš. Sveta je 
njegvo vreme bila navada pri kerščenikeh, da o večeme dobe 
mešterski ljudi i težaki po subotah taki su meštersko i težačko 
del ostavili, ter su Boga duhovnemi popevkami dičili, od kud 
i sada po cirkvah se večernje popevaju po sobotah i po nave¬ 
čer jeh svetečneli dnevov, kterem večernjam zvonom se revni 
kerščeniki zezavaju . .. 

Ta je pređev negda našeh velike hvale vredna skerb bila, 
da kak su dečicu govoriti se začela vučiti, da su taki zpevala 
Alleluja , to je hvalete Boga. Na takove popevke mlahava nji¬ 
hova vusteca najpervo su se odpirala. A kaj se sada po vara- 
šeh, po seleh, po dvoreh vuče deca? O rugota! O žalostna nek- 
tereh otcev slepota! Izda je dete pentavo, izda mu z nosa 
šmerklji, z vust sline vise, izda prekrižiti se ne zna, izda zreči 
pravo ne more, ter vre nečisto, odurno, sramotno tepe. Gdo je 
tomu kriv? Otci, matere, gospodari, ki ali ne pokaraju, ali 
sami dece zrok daju, takve reči, takve popevke bleduči. Kaj 
je adda čudo, da gda i podrastu, da gda i k dobe priđu, gda 
i mustače zaferkavaju, gda je i sedine pokriju, da drugo 
skoro ne govore, drugo ne popevaju, nad drugemi popevkami 
i rečmi se ne vesele, nego kem su se u detinstvu priučili? Ne 
li odurno, ne li proti Bogu, da male devičice po puteh, po 
vulicah, po pijaceh, međ tropšaste deklese, debele brente, ne- 

snažne Jare u pleše idu, perve svoje glase nečistem popevkam, 
pače vragom posvečuju? I to pred očima svojeh rođenikov, 
kteri ne kaj bi je pokarali ali od te pogibeli odvernuli, nego 
je išče duše (?), hvale, zpričavaju, da to ništar zloga ne? Ali 
od toga malo potlam. 

S. Križošt. vse meštre, težake, brodare nagovarja na du¬ 
hovne pomenke, ne listor da bi je oni sami veselo zpevali, 
nego da bi i žene svoje i decu na nje privuČili; posluhni ga. 
»Pckedobe ovakve fele nasladno^t je naše duše jako prilična 
i vugodna, da vragi sramotne i kurvinske popevke ne upelja¬ 
ju, z kemi vse pokvare, načinil je Bog žoltare (Svete popevke), 
da iz njih i nasladnost ukup i hasen bude... To vam pak 
govorim, ne listor da biste hvalili, nego da i sine i žene vaše 
vučite takove popevke popevati, ne listor onda gda tku ali kaj 
drugo delaju, nego i navlastito pri stolu.« 

Vidiš, štavac, da se ni u goščenju ni nigder poštene po¬ 
pevke ne prepovedaju, nego se pače^ preporučaju; vu ko ime 
vsemi jeziki vnoge jesu spravljene i našem slovenskem, i bo¬ 
žične i vuzmene, ter jačke nedeljne, svetečne i druge, ktere 
serce razveseliti i na radost i poželenje nebesko zažgati mogu. 

Jestvine osebujne i velike precembe 
(str. 820—822, 826). 

Greše . . . proti mertučlivosti lakomostjum oni, ki nesu 
zadovoljni jestvinami i pitvinum, kum bi polag svojega sta¬ 
liša ali potreboče zadovoljni mogli biti, nego osebujne i velike 
precembe skerbljivo ziskavaju i preskerbljavaju. To pak iz- 
haja nekuliko z prokšije, da se komu vsagdašnjeh jestvin ne 
če, ke je Bog na potreboču i na zdravje ostavil; nekuliko iz 
gizdosti, da jeden drugoga hoče u takveli jestvinah, navlastito 
u goščenju obladati, ke se i težko dobivaju i vnogo stoje. 

Rekoh polag svojega stališa ali potreboče, ar ne moramo 
vsakoga potvoriti, ki osebujne i drage jestvine si učini pripra¬ 
viti, ako od kud ima, lakomostjum, nego ga moramo zpričati, 
pokedobe je to negda potrebno, i more se pripeti, da neki 
priprostešemi jestvinami, rekši tustum i dobro pripravljenum 
govedinum, zeljem, slaninum zadovoljno kuhanem, pače i si¬ 
rom, navlastito mastnem ali jesenskem razpuzavcem, i lukom, 
i repum . .. jače lakomost prokše, nego nekteri jerebicami, 
plepelicami, zverinum, pistrangami, kečigami, tokovinum (tok 
= riba), vizovinum (viza = riba), austrigami etc. Jače se 
nekteri i berže katanica muštakovičem (muškatovič?) kako- 
vem ali drugem dišečem vinom ožere nego njegov gospodin 
petrovščakom, goljakom, bukovščakom, slamum etc. Gda adda 
ne z prokšije ali gizdosti, ali prezrednoga poželenja na takove 
jestvine ali piliš, nego zaradi svojega stališa i občinske navade 
k tomu stališu prikladne, ali zaradi telovnoga kakovoga be- 
tega lepše i dragše se jestvine priprave, lakomost ne. Drugo 
bi bilo, ako bi priprost muž ali kteri siromašeji purgar na te 
takove slaščice prez reda pazil, i kakti se tekmeca velike go¬ 
spode činil, ar to niti mošnja morebiti, niti stališ njegov ne 
donaša. I to ne rečem, da ako bi morebiti kakve osebujne go¬ 
sti imal, da bi več i sražneje (snažneje?) ne mogal pripraviti, 
ar onda ne tuliko za se, kuliko za oneh gostov vrednost i k po- 
glavitešem jestvinam gostom pripravi, kaj uboga hiža premo- 
re, kot se gdano pri duhovneh ljudeh pripečuje, niti to ne 
Judoševa perditio (propast), nego je podložnost i ljubav, ku 
takovem gostom on, ki gosti, zkažuje, ako ravno potlam on 
sam svojum družinum zastradaja, kaj u takovom goščenju 
potroši. 

Kteri pak iz prokšije i prez potreboče takoveh jestvin zi- 
skavaju, njimi želudec nadevaju, na nje dohodke svoje raz- 

sipavaju, a drugač bi mogli z priprostemi i glad pretirati i 
zdravje sačuvati, prez greha lakomosti nesu . . . 

Jesu i drugi lakomci, ki ne tuliko z prokšije ali potre¬ 
boče, kuliko gledeči svojega velikoga stališa, velike stroške 
čine na svoja goščenja, da vsu svoju reputaciju (dobar glas) 
i preštimanje pogube, ako kaj dragoga, i kaj se redko i težko 
n aha ja i dobiva, na stol njihov ne priđe. Onda dvorski, onda 
komornik, onda šafari, onda špani, onda drugi oficijali, sluge 
i dekle marlivo se skerbeti moraju, da nikaj ne zfali, kaj go- 
der i od kud goder spraviti se more i preskerbeti. Onda najfi- 
neši sokači, najvučeneši paštetari potiti se moraju. Onda loze, 
zverje, vode potočne i morske ribe vsakojačke, zrak ptice pre¬ 
skerbeti mora, da se stol napuni. Onde benetački konfekt (po¬ 
slastice), latinsko i španjolsko vino, prekomorske citrone na* 
pervo dojti moraju. Onda govedina, ovčina, bravina, slanina, 
pače i kuretina i gusetina i druge sagdašnje jestvine malo pre- 
štimanja imaju, ako osebujne«! zakonom nesu pripravljene. 
Oči se sada več skoro neg želudci goste . . . 


Kaj je pijanstvo 
(str. 850—851). 

Nove bi knige ter dobro obilno moral pisati, da bi pijan¬ 
stva i pijaneh ljudi naturu, hudobu, vonjbu i kvare hotel, 
kak su vredni, zpisati. Ali da bi je i zpisal, skoro nijedna ha- 
seri ne bi bila. Prodekatori, zpovedniki, sveto pismo, navuči- 
teli cirkveni i drugi pisci, dijačkem, nemškem, vugorskem, la- 
tinskem i drugemi jeziki treskaju proti pijancem, iz sveta je 
preganjaju, ali niti prodekatori, niti zpovedniki, niti sveto 
pismo, niti cirkveni navučiteli, niti drugi ali kerščanski ali po- 
ganinski pisci izda tuliko nesu mogli, da bi pijanstvo iz sveta 
protirali, dapače kuliko se već proti njemu govori, kuliko več 

se kriči, kuliko se več piše, tuliko se jače vu vsakom skoro sta¬ 
lišu, po vseh orsagov, po vseh varašeh, po vseh seleh, gde se 
vina dobiti more, krepi se, raste, širi; tak da skoro ni za greh 
pijanstvo ne deržimo; tak da je on vekše hvale, preštimanja, 
dike, ljubavi vreden, ki več žreti, vu se ulevati, osviniti se 
more i druge na to nagnati. Kaj adda hasnilo bude več od 
njega pisati? Kaj pijance zmivati? Kaj nad tem vreme tro¬ 
šiti? Ah, jeda li se išče gde gdo najde, ki zla i kvare zarad 
pijanstva premišlj avaj uči zpeti se kuliko tuliko od te zle na¬ 
vade? Morebiti gdo bude, ki se vu nje ne pusti. Ako li ni to 
ne dobimo, išče nam dosti bude, da dobri, pobožni, mertučli- 
vi, Boga boječi ljudi videli budu nečistoču i veliku odumost 
pijaneh ljudi. Jeda li listor špota gledeč, u koga pri spamet- 
neh ljudeh pijanci vupadaju, pijanstva se gdo liabal bude. 
Pretreznete se adda pijanci; stališ, vu kom ste, premislete, po- 
gibel duše vaše viđte. 


Nekojeh duhovneh ljudi duhovna le n o s t 
(str. 1115—1127). 

Ne manjkaju se i u sveteh redeh ljudi neki, ktere pod¬ 
bada negda pak i oblada duhovna lenost: ar kakti ne tak 
snažnoga verta, u kom bi se negda nehasnovite kakove trave 
ne našle, tak štimam, da ni reda tak svetoga ne, u koga bi se 
gda teda ta duhovne lenosti vonjuča trubelika ne zasejala i 
od neprijatela Žatana zasejana ne zniknula. Ali kot kraljev¬ 
ski verti marlive imaju vertare, ki nehasnovite drače, kaje se 
i malo pokažu, taki zpuknu ali izrežu, i van iz verta zhite, tak 
i u sveteh redeh, ki su kot lepo dišeči božji cvetnjaki, jesu du¬ 
hovni vertlari, rekši otci duhovni i poglavari, kteri kruto mar- 
livo na to paze, ako gde kakova malo hasnovita ali škodliva 
trava zraste, da ju navuki svojemi, kakti kakovemi plevačami 

(motičica za podrezanje) podrežu i van izhite, pače i z kore- 
nom izpuknu, da drugomu povertelju (duhovnem dobrotam i 
krepostam) ne škode. Zato ako bi ravno obilno mogel ja ovde 
od te duhovneh ljudi duhovne ljudi duhovne lenosti popisati* 
ne ču se ništar manje vu tom vnogo štentati. Samo neka zna¬ 
menja te duhovne lenosti poznamenuvati hoču . . . 

To se zna, da gda duhovni človek na to cilja, da pri lju¬ 
deh dobi veliko ime i preštimanje, da u duhovnom svojem 
poslu manje je marliv, pokedohe kaj gode čini, čini vu to 
ime, da ga ljudi pohvale. Vu ov kamen se pak najjače i naj- 
gušče zadevaju osebujno vučeni Prodekatori i vekšeh škol 
Profešori i školniki, Glavari u duhovneh hižah, velike Go¬ 
spode zpovedniki — rečjum vsi oni, ki poniznosti nemaju, 
imaju pak od Boga dane talentome i dare naturalske, kemi 
zverhu drugeh kakti orli visoko leču. Zato široko glede, vidi 
li je gdo, skozno poslušaju, hvali li je gdo, skerbljivo zvedaju* 
zna li je gdo, navlastito gda međ Gospodu ali neznane druge 
ljudi dojdu. O kuliko je duhovneh ljudi, kem ov tanki prah 
oči zašprihava, da videti skoro ne mogu, zakaj su u ponizni 
sveti Red negda od Boga zvani, zakaj su redovnu lialju oble- 
kli, zakaj na glavi pleš nose. Da bi rekši poniznoga Krištuša 
(ki je Prodekator bil zverhu vseh Prodekatorov, Školnik 
zverhu vseh školnikov, zverhu vseh vučeneh navučitelov naj- 
vekši navučitel, najmudreši zverhu vseh mudreh ljudih ponizno 
nasleđuvali! To duge naše halje, draga bratja duhovni ljudi, 
to tonžura ili na glave koruna, to vse mašno ruho znamenuje, 
da onoga nasledujemo, ki je z neba došel i za nas ponižen i 
pokoren, ne listor predrage svoje Matere D. Marije, nego i 
h ah arom, ki su ga razpinjali, postal; a mi z malem našem na- 
vukom, škrebletivem na prodekalnicah kričem, u školneh di- 
šputacijah, obervi zdigavamo, očima namigavamo, ničemumu 
diku iščemo, da nas vsi preštimavaju, potrebujemo? 0 kuliko 

je redovnikov, koterem ov pogani dim iz očiju suze uleče i to 
je na veliku žalost naganja, ako im se ne pripeti, kak su šti- 
mali; ako zvun cilja svojega spadu, ako preštimanja, na ko su 
ciljali, ne dostignu, nego morebiti mjesto njega špot kakov, 
koga pravični Gospodin Bog zaradi njihove oholnosti na nje 
prepusti . .. 

Morebiti i takoveh ne manka u sveteh Ređeh, ki štimaju, 
da im je vse dužno: osebujne jestvine, osebujna pitvina, lepše 
i finese halje, perva mesta, postelje i u komoricah ali celicah 
priličneše nastanjen je, slobodu da mogu van iziti k prijate- 
lom, k rodbine, k gospode, gda im je drago, da spat idu kad 
liote. In summa (u svem) da im se služi i ugađa kakti gospo- 
dičičem. Ako li to glavari negda zakrate, povsud se tuđe, pov- 
sud roštaju (bučiti), povsud mermraju i na mermranje druge 
vabe. To se pak navlastito u nekeli pripečuje, ki su ali vnogo 
let u svetom redu potrošili, ali u njem glavari pervo bili, ali 
vekše navuke vučili, ali kakove druge časti, na zvunsko viđe¬ 
nje vekše, obnašali .. . 

Kuliko pak težkoče u duhovneli liižah z teb takoveh ose- 
bujnjakov izhađaju, laglje se more misliti nego pisati ali go¬ 
voriti. Druge bantuju zlum svojum peldum, glavarom po¬ 
korni nesu, u redovne občine sve na opak mora iti . .. 

Ovde podpunoma treba je u pamet dobro uzeti, da kakti 
duhovni podložniki ne moraju se prez reda skerbeti ali gla¬ 
vare bantuvati za osebujne jestvine, pitvinu, opravu i druge 
tela potreboče, tak i glavari dobro paziti moraju, da svoje 
podložnike ne derže kakti za sluge ali robe. Najdu se morebiti 
negda nekteri šmukljavci, ali ki visoko obervi zdižu, kteri 
tišče almuštva ali dohodke, ktere je Bog Redovne občine po 
pobožneh đobročiniteleh dal, a podložniki redovni ztrajati 
moraju. Vtergavaju im hranu, bolšu priliku, betežne zapušča- 
vaju; ako li i kaj na nje ali u nje čunu, ne čine to tuliko 

z ljubavi, kuliko se nad njimi znašajuč, kak da bi im prava 
gospoda bili. Zato ne čudo, da se neki k svojem glavarom ne 
poufaju, nego od svetskeh ljudi, ne vnogo z dobrum peldum, 
kolduvati moraju, ka je nevoljnomu telu potrebno, ko doklam 
je duša u njem, i opravu, i branu spodobnu hoče imati. Zrok 
pak, za koga se podložnik glavaru poufati ne more, nego 
protivnost veliku proti njemu ima, more biti, kajti od nemi¬ 
loga glavara, ne smem reči okolnoga, ni dobre reči nema, ne¬ 
go ako kaj od njega prosi, drugo ne odnese nego psost, po- 
karanje, i oštre reči, ktere ga do serca opeku; a podpunoma 
potrebuje, da vse polag reda svojega regule obnaša; išče mu 
negda i več zapoveda nego ali regula i čast njegova potrebuje, 
ali jakost podnesti more. Kam se onda nevoljni podložnik 
zateči mora? K Bogu? Istina je. Ali ni ti, dobri poglavar, 
ne moraš prez pameti biti, da na miracula (čudesa) vse os¬ 
tavljaš. Čuda ne čini vsegdar Bog. I tako ravno podložnik 
muči, terpi, k Bogu zdihava; ti zato ne budeš zpričan, ako 
milostivnoga serca ne zkažeš, nego je velikom nemilošče tvo¬ 
je lokotom zakleneš. 

6. JURAJ RATKAJ VELIKOTABORSKI. 

A. Pripomenak. 

Juraj je Ratkaj provodio buran i pustolovan život 
(izpor. Kukuljević, Književnici u Hrvatah; str. 179-187). 
Rodio se god. 1612. Izučivši škole u Gradcu i Beču stupi 
u isusovački red, no doskora prieđe u stališ svjetovmn 
svećenika. Bivši već zarana govornik na glasu, imenova 
ga biskup Benko Vinković 1640. zagrebačkim kanonikom; 
malo po malo poluči i čast arhiđakona čazmanskog i kol¬ 
ničkog, pa najzad ugledni položaj kanonika »čtavca« (lek- 
tora). No uza svećeničku halju on se često zaogrtao i voj - 
ničkom odorom. Vrela krv njegova nije mu dala miro¬ 
vati. God. 1641. borio se s banom Draškovićem protiv 
Osmanlija kod Kladuše; god. 1647. pođe s hrvatskom če¬ 
tom, koju su vodili Petar Zrinski i Juraj Frankopan, u 
rat protiv Šveđana, te je vojevao u Češkoj, u Saksonskoj 
i u Turingiji; najposlije se kao dobrovoljac pridruži ba¬ 
nu Nikoli Zrinskom i pobi se ponovno s Osmanlijama 
kod Petrinje, Kostajnice i na Uni. God. 1648. trebao je 
biti izabran biskupom zagrebačkim, ali taj izbor sprieči 
njegov neprijatelj, personal Toma Mikulić. No zato bi 
god. 1649. izabran poslanikom za ugarski sabor. 

God. 1652. iziđe u Beču njegovo latinski pisano djelo 
s nadpisom: Memoria Regum et Banorum Regnorum Dal- 
matiae, Croatiae et Slavoniae, inchoata ab Origine sua et 

usque ad praesentem annum MDCLII deducta. O kra¬ 
ljevima i banovima kraljevina Dalmacije, Hrvatske i Sla¬ 
vonije od osnutka njihova pa sve do ove godine 1652.) — 
prva, te još i danas (bar djelomice) dragocjena hrvatska 
povjestnica, napisana živim i temperamentnim riečima, i 
zadahnuta iskrenim rodoljubnim ponosom. Ali baš ta mu 
knjiga pribavi mnogo nepri jatelja, i to ne samo u ino¬ 
zemstvu, već i u vlastitoj domovini. Uzrokom tome bi¬ 
jaše oštro pero njegovo, koje ne poznavaše obzira, kad 
se radilo o časti naroda ili o onom, što je sam pisac dr¬ 
žao za pravo; osim toga ga odlučni protu protestantski 
duh, koji provi java cielo djelo, ljuto omrazi kod sviju, 
a osobito njemačkih protestanata. U Regensburgu i u 
Frankfurtu čak mu i spališe knjigu! U kolo tih protiv¬ 
nika R.-evih pristupile onda i mnogi osobni neprijatelji 
njegovi u vlastitoj domovini, nastojeći da podkopaju nje¬ 
gov položaj u hierarhiji i u javnom životu. A našlo se i 
drugih povoda za napadaje protiv njega. R. naime često 
zaboravljaše, da nosi posvećenu halju svećeničku, koja 
nameće izvjestne obveze, pa kako se bio priviknuo kre¬ 
tati u vojničkim logorima i živjeti slobodnim životom 
ratnika pustolova, vladanje njegovo kod kuće u domovi¬ 
ni pobudi pokadšto javnu sablazan, pa su najzad i cr¬ 
kveni poglavari njegovi bili prinukani povesti postupak 
protiv njega. Taj je postupak dugo trajao i svršio se god. 
1664. osudom buntovnog kanonika na gubitak sviju časti, 
naslova i dohodaka crkvenih. Ali za kratko ga vrieme, 
pošto učini pokoru, opet pomilovaše i čak mu predadoše 
upravu župe sv. Ivana u Novoj vesi u Zagrebu. No R. se 
nije dugo naužio mirnog života: satrven težkom kosto- 
boljom, posljedicom svog ratovanja i burnog životan ja, 
umrije već 1. rujna 1666. 


7 Dukat: Sladki naš kaj 


97 




»Spomene« R-eve pozna čitava naša školovana jav¬ 
nost, ali pored glavnog djela svog izdao je R. i jednu 
hrvatsku knjigu, koja je malo poznata ili gotovo po¬ 
sve nepoznata i u obrazovanijim krugovima. Ta knjiga 
ima ovaj nadpis: 

»Kriposti Ferdinanda II., rimskoga cesara, kralestvih 
rimskoga, vugerskoga, češkoga, dalmatinskoga, hervatsko- 
ga, slovinskoga krala, po otcu Gullielmusu Lanormainit) 
dijačkim jezikom složene, sada pako po Jurju Ratkaju 
Slobodnom Gospodinu od Velikoga Tabora grada i zagre¬ 
bačkom kanoniku slovinskim jezikom popisane. Štampa¬ 
no u Beču po Greguru Gelbharu god. 1640 (16<>, str. 148).« 

Knjiga je prievod, pa zato nije prikladna , da se iz 
nje izvadi koji ogled hrvatske proze R-eve, jer su jezik 
i stil prievoda često ovisni o originalu, ako to prevodilac 
i ne bi htio. No da se ipak vidi, kako je domoljubivi nas 
historik znao i vrlo dobro hrvatski, pretiskavamo ovdje 
predgovor »Kriposti«, koji je posve njegov i po mislima 
i po govoru, te »iz kojega če svaki uvidjeti i rodoljubno 
srdce piščevo i uglađeniji jezik, kakovim je malo kajkav¬ 
skih Hrvata u ono doba pisalo « (Kukuljevič, str. 184). 

B. Ogledi. 

IZ »KRIPOSTI FERDINANDA II.« 

Predgovor k s t a v c u. 

Ove knige da na svitlo izašle jesu, včinilo je nikuliko 
velike Gospode opominanje, nikuliko vridnost kripostih Fer¬ 
dinanda, nikuliko takajše žalost moja, iz koje suze negda 
oči moje, kada vidim vse druge narode v tom se truditi (ili 

*) Guglielmo Lanormain bijaše prior bečkih isusovaca. 

nove knige pišuč ili na svoj jezik obračajuč), da svoje ljuetvo 
na nemarnost svitskog dugovanja, na nasliduvanje Kripostih, 
na zveršenu ljubav Božju, terse se dopeljati; a sami naši 
Slovinci tako nemarni gnjiju i sami svoju sramotu ne čute — 
najmre oni, kojim nit starost paci, niti je mlahavost bantuje, 
niti vrime manjka, niti navuk fali zadovoljan. Daj, o vsa- 
moguči Bože, da bi se vsaki iz svoje časti ter dužnosti spo¬ 
menu!, i ono včinil, što se od njega čekati more! 

Ove pako knige vsaki marljivo šti, ar najti (=naći) ho- 
češ što se i čuditi, i što z hasnom tvojom nasliduvati budeš 
mogal. Viditi se hoče, morebiti, nikomu ovdi i mala postav¬ 
ljena; ali mala nisu, koja su stalne kriposti zlamenja, i ko¬ 
ja u malom čio viku mala bi se viditi mogla, ona u Hercegu 
velikom, velika se štimati moraju. V Gigaševom tilu i ko- 
trigi veliki jesu, ter ljudi čuditi se čine. 

Sada pako da vsaki hasnovito štal bude ove kriposti, ne¬ 
ka zna u tri dile razdiljene: v pervom mistu one se stave, ko¬ 
je se osebujnim zakonom Boga, Svetcev, i koji Svetcem bliž- 
ni jesu, dotikavaju; v drugom one, koje samoga čio vika diče 
i zveršena čine, i v tretom one, koje se bližnjega dosižu. 

Ako se kadi što ostavljeno bude vidilo, znaj da je drug- 
di postavljeno; ako 1’ je što priverženo, kojega ni u dijač- 
kom, ne zamiri; ni to včinjeno, da bi se (ja) vučeni vidil, ne¬ 
go što ti sam štimal ono i na Ferdinanda vekšu hvalu i tvoj 
vekši navuk vsake omražnje moči dospiti. Sada jur, moj šta- 
vac, ovo pervo za dobro uzmi, ako kaj vgrišeno najdeš ter 
oznaniš, v drugem za ovim dohodečim pismom pobolšano da 
najdeš, Boga prosi. 

Zdrav budi. 

7. GABRIJEL JURJEVIĆ. 

A. Pripomenak. 

Jurjević bijaše rodom iz Varaždina, a potjecaše iz 
ugledne građanske porodice. Godina njegova rođenja ni¬ 
je poznata, no da se nagađati, da je ugledao svietlo svieta 
negdje oko sredine prve polovice XVII. stoljeća. Školovao 
se val jada u rodnom gradu, svršivši osnovnu školu i gi¬ 
mnaziju; je li bio gdjegod vani na višim naukama, nije 
poznato, no svakojako je imao obrazovanje, koje se u 
ono vrieme tražilo za pravnu službu. God. 1647. bijaše 
»juratus notarius« (zaprisegnuti bilježnik), a obavljaše to 
zvanje tako savjestno i vješto, da ga je gradska obćina u 
dva navrata nagradila za njegovo revno službovanje. God. 
1672. pominje se u gradskim zapisnicima kao »harmički 
protupisec«, latinski tricesimae Varasdiensis contrascriba; 
a tu službu obavljahu samo odlične osobe. Oženjen bijaše 
»plemenitom gospođom« (nobilis domina) Helenom Jam- 
brehovich, udovom gradskog sudca Nikole Čanđeka. Dje¬ 
ce nije imao. Umro je val jada god. 1704. 

God. 1675. izdao je J. zbirku pjesama pod nadpisom: 
»Listi Heroov, to je velikeh na glasu Ijudih. Po pleme¬ 
nitom Jurjević Gabrijelu, Cesarove i Kraljeve svetlosti 
Harmice Varaždinske Proti-Piscu, na kratkom spravljeni. 
Štampani u Beću vu Austrije pri Janušu Krištofu Kosme- 
rovijušu, Cesarove Svetlosti štamparu. M.DC.LXXV .« 

Kajkavska umjetna poezija, koliko nam je sačuvana 
i koliko inaće doznajemo za nju, odraz je suvremenih 
literarnih pokreta katoličke novolatinske i njemaćke knji¬ 
ževnosti u Austriji i u Njemaćkoj iz kraja XVII. stoljeća. 
Ta je poezija prava »pobožna« poezija, kojoj je, s obzi¬ 
rom na prolaznost svega zemaljskoga, bila najmilija te¬ 
ma: četiri posljednje stvari čovjeka »quattuor novissima « 
— »die vier letzten Dinge«. Glavni joj zastupnici u Nje¬ 
mačkoj i Austriji bijahu isusovci, a kako se školstvo u 
Hrvatskoj počevši od XVII. stoljeća nalazilo u rukama 
isusovačkih kolegija u Zagrebu i Varaždinu, nije čudo, 
da se ta i takova poezija razširila i u Hrvatskoj. Tako isto 
su i hrvatski pavlini , koji su bili povezani u jednu oblast 
s pavlinima Ugarske i Austrije, znatno i u istom smjeru 
utjecali na razvoj domaće kajkavske poezije (Franjo Fan- 
ecv: Prilozi za historiju kajkavske poezije XVII. stolje¬ 
ća; Nast. Vjesnik XXXI, str. 85 i d.). 

Jedan plod toga pjesničkog pokreta jest i djelo 
J.-evo, ali nije prvi. U » Opomenku «, koji služi kao pred¬ 
govor knjizi, čitamo, da: »Med hištorijami ovde Sloven¬ 
skim jezikom z veržuši popisanimi i napervo danimi, naj- 
du najpervo Gospoda, Junaki i ostali obojega spola pogla- 
viti ljudi, vsaki polag svojega stališa historije, koje ako 
budu marlivo štali, hoće im se serce genuti, da budu več- 
krat ničemurnost ovoga sveta premisijavali i žitek svoj na 
srečnu vekovečnost ravnali. Mogu se i popevati vse Hišto¬ 
ri je na notu: Hore mile etc. — ali na notu: Ovo vmira 
vete svet etc. — ali na drugu notu: Premilo tužita dva 
Vugra viteza etc. Ali si hote druge povoljneše note ize- 
brati ali sami zmisliti, i ov moj trud prez nenavidosti i 
ogovora za dobro vseti «. 

Te » note « nikako ne mogu označivati melodije na¬ 
rodnih, pučkih, pjesama (J. svoje pjesme i nije namienio 
prostom puku, već »gospodi, junacima , i poglavitim lju¬ 
dima obojega spola«), nego samo takovih, koje su bile 
izpjevane u istom metru kao »Listi heroov«, a to je alek- 
sandrinac. Pomenuta pjesma »Ovo vmira vete svet« — 
koja je dakle starija od J.-eve knjige — sačuvala se u pa¬ 
vlinskom rukopisnom zborniku kajkavske crkvene i du¬ 
hovne poezije iz god. 1644., a izpjevana je također u 
alek sandr inčima. 

Ali J.-evi »Listi« nisu izvorno djelo, kako se dugo dr¬ 
žalo, več prievod djela isusovačkog novolatinskog pjesnika 
o. Jakova Bidermanna (1578 — 1639), koje je god. 1630. 
prvi put tiskano u Antiverpenu pod nadpisom: Heroum 
epistolae libri tres. I »Listi« obsezu tri knjige: »Knige 
perve, vu človeka poslednih vse se dokančaju; Knige dru¬ 
ge, osebujne nekojeh nevolje plaču; Knige tretje, zmesna 
imaju«. 

J. je dosta vjerno sliedio misli originala, ali inače 
prevodi vrlo slobodno i površno; odstupao je od originala 
i u tome, sto je mitologijska i druga manje poznata lica 
često izostavljao u tekstu, i redovno ujednostavljivao bo¬ 
gatu pjesničku dikciju Bidermannovu. Razlika među obje¬ 
ma djelima stoji i u metru: Bidermann pjeva u heksame- 
trima, Jurjevič u aleksandrincima. Zbog toga mu je prie¬ 
vod kadšto tvrd i opor, te se bez originala ne može pravo 
razumjeti. »Listi« imaju mnogo manje pjesničke vried- 
nosti od originala njihova , koji se iztiče uzornim jezikom 
i elegantnom formom stihova. 

U jednome se ipak knjiga J.-eva odvaja ne samo od 
ostalih knjiga naših kajkavaca, več se iztiče također kao 
izuzetak među svim našim starijim knjigama tiskanim na 

hrvatskom jeziku, a to je, da je ona — ilustrirana! Kite 
je tri liepe sličice umjetničke vriednosti, koje prikazuju 
izvjestne prizore opisane u listovima. 

B. Ogledi. 

IZ DJELA »LISTI HEROOV«. 

E us t a k o t e c p r e z o d v etk a, M a u r u š u Rim- 
l j a n u, od Pogublenja d e c e. 1 ) 

(II. 1) 

Ne želeš, da gine prijatel, živ biti, 

Neg šetuješ, Mavre, z menum se gubiti. 

0 bolšega vredna glava! Nepokoje 
Mene je povedal glas i suze tvoje. 

Čujem te pretergši senj za me zvedati 
I od vnogih z menum tilio pominati, 

I gdo me je pregnal, vseudil zpitavati, 

I ki je zrok moga bežanja bil, znatis). 

Zrok be, koga sem ti zoči (u oči) povedati 
Hotel, ali rečih sram ne pustil dati. 

Vezda sem zlu privčen. I kaj valuvati 
Sram je bilo, vezda dadu se pisati. 

Ar ako je moga obraz bil premenjen 
Blaga i na vbogu dvor hižu obernjen, 

*) U originalu Eustachius orbus Mauro Romano, de liberorum 
jactura. 

2 ) Gornjih osam stihova kazano je u originalu sa ova četiri dis¬ 
tiha (prevodim u nevezanu govoru): Ne želiš preživjeti, dok tvoj 
prijatelj pogiba, nego se, Mavro, žuriš s mojim udesom poginuti. 
O glavo, koja si bolje zavriedila! Meni je glas, hitri vjestnik, javio 
plač i jadikovke tvoje. Kazuje se, da trgnuvši se iza sna često me 
tražiš i sa mnom razgovaraš izkidanim glasom. Pa i druge (pitaš), 
gdje da sam? Pa i druge: tko da me je otjerao. Pa izpituješ: što je 
bio uzrok moga biega? 

I sluge je vse smert i kmete skončala, 

I nagla vsu kuga marliu poražala, 

I ostalo zginu blago — iz Krežuša 
Berzo na vbogoga beh došel Kodruša. 

Ali ovu pervo sreču mi sudiše 
Čuda, koja štimam, ovak se zgodiše. 

f 

i 

Kud Anio listor teče i z obilnum 
Glasovita laže Niluša širinum3), 

Stal je dvor v imanju zidan mojem jeden, 

Hvale med hižami Tiburskimi vreden. 

Pod ovem gda gledim z očima ravnice 
I latinske vidim zelene gorice, 

Želja dojde lova loviti: »Sim spravneše 
Oružje mladenci, i pse najberzeše. 

Vojsku zverju,« velim. Povedanu taki 
Vojsku zverju čini z mužmi sluga vsaki. 

Idem. Osta dalko dvor, daleko zidi 
Katiluša*). Lug se pred očima vidi. 

Navalismo na lug i ze psi obdane 
Kraje: nut zverja su pune čresta strane. 

Teda vođ znamenje davati, derčati 
Slugi, psi lajati i črede derlitati. 

Beg posta i po vsem polju se raža ju 
Jate, jedne strele, druge psi vinar jaju. 

Ne mre zajcu šib je skriti, ni div jaka 

3 ) Original: 

»Qua praeceps Anio rapitur, Nilumque Latinus 
Aemula mentitur per Catadupa fragor ...« 

»Catadupa« je ime jednog nilskog slapa; ne radi se dakle o 
»širini«, već o buci slapova. 

4 ) »alta Catilli Moenia«. 

Polica^), košute ni pečina jaka. 

Ovud ljudi derče, ovamo psi laju, 

I vsi za dobičkom hlepeti nastaju. 

Ovde koza z sterme pečine hičena, 

Ovde v mreže dojti je serna viđena. 

I gda simo tamo vsi šetuju širom, 

Jelen beži pustim kakti ptica tirom. 

Beži. Ja mlađenćem: »Vi zderžete luke, 
Ovo mora v moje dojti zvere ruke.« 

Pustih se ja za njim. Beži on berz i gde 
Neznan be obema, put je ravan onde®). 
Gusto zvere z dardum i strelum prihajam. 
Ništarmanje zadnju gda sem strelu z luka 
Nameril trudnoga blizu zvera kuka, 

On visoko sobum na pečinu biti?), 

Štiinal bi mu perje na letanje biti. 

Tak se konj letati Belerofontanski 
Vide, gda je zdenec kopal Pegažanski. 

I kak mu na sterme be pečine noga, 

Ne straha več imal od strel nijednoga. 
Obsta se, i v strele obernu veselo 
Obraz i visoko gore zđignu čelo. 

Ovde vidim čudo (6 čudno): razpelo, 

Koje se med roge be jelenu vplelo. 

I na Križu Boga vidim razpetoga, 

Ali na njem rana je prez broja vnoga. 
Strele mi od straha kmestu zpale beše 
I ostala v rukah vsa odreveneše. 


5 ) Tako je u tekstu. Možda: poljca. Belostenec ima rieč: polce 
(polcze) =agellus (=njivica). 

6 ) 6. Et qua 

Invia cuique foret, pervia utrique via est. 

7 ) »Marpesia saxa.« 

Stoji obraz v kipu viđenom postavljen, 

I duh je od svoga čutenja ostavljen. 

I gda zijam manen, lekmestu zmožnoga 
Začeše mu vusta govoriti Boga. 

Koja mene Bog on zače govoriti, 

Strašnu vidim vsake jakost reci biti. 
Prosti. Tulijušas) da bi jezik tvoga 
Imel, ne bi zreči mogel ja onoga. 

Ali sem znal, hoče da od onud priti 
Pomor, i moja se hiža porušiti, 

Znal. Ali kak i gda mora se fundati, 

Ne mi bilo teda dopuščeno znati. 

Medtemtoga z očih gda mi se kip zterže 
I moje dobiček ufanje odverže. 

Ja puščinu, sluge zezvavši, ostavljam 
I na dvor se nazaj truđen ves odpravljam. 
Dvanajsl dnevov onde prebivam, gda ljudi 
I marhu slap zače skončavati hudi. 

I jedna za drugum, kakti veter sile, 
Pojagmiše blago i vse moje mile. 

Sama osta žena i dečice dvoje, 

Od let več nemajuč dete dveh oboje. 

Kam pogledam gode, vse sama je pušča, 
Projde blago, hiže ufanje, i tušča. 

Sram be mojih sreče bližnjih zneverjene. 
Sram takajše vboge svojih ljudi žene. 

»Kaj činimo, žena? Drugain pobegnemo 
I vbogi vu tuđem orsagu živemo. 

Ne med tuđinami sram vbogomu stati, 
Sram je doma bogat da mora petljati,« 


Marko Tulije Ciceron. 


Rekoh ja. Ni žena rečih se ne zboja, 

»Kam se gode«, veli, »geneš, idem tvoja.« 

Anda odhajamo, kud rogi punoga 
Meseca kazaše put morja slanoga. 

Ali sin na plečeb be jeden očinskeh, 

Jedna je na perseli torba materinskeh. 

Z ovum me je ladja pompum z brega vzela, 

Gda se je po morju odpravljati jela. 

Pojđosmo. Latinske puščamo zidine, 

Jadra podignuvši na morske glubine. 

Medtemtoga morje zače se burkati, 

I voda premence z vetri vojuvati. 

Vezda jedni slapi do neba zdigaše, 

Jedni se do pekla hitati štimaše. 

Sam den vu temnosti noči buđuč škure, 

Vsem je bil stanovit smertne posel vure. 

Mi k Nebesom (najti taji se to) ruke 
Podižemo, oči polevajuč žuhke«). 

Čute kesno prošnje. I serda odide 
Morja, nesta noči i den opet priđe. 

Gledim zemlju. Ali kraji su poganski 
I od krajev brodar vseh hujši bolvanski. 

Ar kak zidoli i vzeh z ladje van dečicu, 

Rinu brodar svoju od brega ladjicu. 

Ogledali se, mati za decum, i žena 
Ide li za mužem — ni mati ni žena. 

Ona gda bi kričeč Nebo, ljudi zvala, 

Nju mi je neverna ladja ođpeljala. 

»Verni se, nevernik. Moj tovaruš žena 
Nutre je vu tvoje ladje ostavljena.« 

9 ) Original: Mi obje ruke, proljevajući suze, pružamo prema 
zvjezdama (koje bijahu sakrivene). 

I z rečjum se skočili i berzo plavati 
Šetujem, i laclju zbog žene tirati. 

I ona je pred me plavati hotela 
Daleko po morju, da bi bila smela. 

Ruke na nju dete ne daše, ni kosti 
Vtegrrtiše mi ladje dostići naglosti. 

Anda nazaj k bregu hitim tužen iti, 

Gde ufanje moje znah dečice biti. 

Ovde. »Kak žalostno«, rečem, »serce moje. 
Da mi je prez majke dete vzeti dvoje. 

Na ku bi stran otec položil kojega, 

Treba naručaja vsakomu bi vsega.« 

Delim se. I dvoji z decum laket teršim, 
Komu da terh menši nigdar ne be, đeržim. 
I da bi, kak noscu je mi dano biti, 

Tak mogel dojkinu pomoč ja nositi, 

Ves bi dece pomoč šetuval bil dati, 

Da bi se dojkinu štimal čast zmagati, 

Ali niti mleka ni kaše ne bilo 
Neg je morsko zemlju travinje pokrilo. 
Pojdob. I po morskeh peskeh narekujuc 
Bludim, puta truden neznanoga iščuč. 
Dojdoh k jedne vode, koje sterme bese 
Bregi i na stranali lugi se videše. 

Nigder mosta niti je ladje dobiti, 

Čez vodu je v jednom brodišču prek iti. 

I potok bi legek put dalo, da bi telo 
Slobodno z rukami plavati imelo. 

Ali voda dece put dala bi koja? 

Ne budu dva mogla pleča nesti moja. 
Onda naj na jeden dete sedne jedno 
Laket, ali dete prek ne ide nijedno. 


Neka pače jedno sede, morebiti 
Razdeljen terh voda prepusti prek iti. 
Tak ja terha onde pol dole ostavljam, 

I terha na pleča pol moja postavljam. 

I prez štente iščem brodišča z petami, 
Listor da si glavu vidim pred vodami, 

I na drugi vodu prejduči, breg zhajam, 

I moje na zemlju dete onda spravljam. 
Opet nazaj potok gazim ja neljubljeu, 
Ali sem na sredi bil vode pogublen. 

Ar dokle se onde z vodum borim, tot je 
Na bregeh dedetce vriščati oboje 
I z jezikom otca i mater kričati. 

Zdignem se i krajev šetujem gledati 
Beštija na dete je ljuta valila, 

Štimam z Likaona da je zpaka bila*o) 
Koja berže neg bi ja zašel pomoći. 

V jamu je odnesla dete mene z oči. 
Tiram. I od glasa gda vsa zvone moga. 
Nosi se od vuka dobiček ljutoga, 

I z grabijenim vujde zpaka sinom kleta, 
Zasičena moga, jaj, mesom deteta! 

Kak v takvom siromah zlu moguh zabiti 
Vere ljudih, Neba i zemlje prositi? 

Ovo je greh, ovo moj: beštija moga 
Ja sem sina, i sam vuka zub strašnoga. 
Bil bi mogel život branivši poddeti, 

I otec za dete krivičen rad vmreti, 

Koja na pust dete breg norija deti? 

Beše njemu mojih na rukah sedeti. 


10 ) »Monstra Lycaoniae credo fuisse ferae«. 











Zakaj nesem na vrat jeden ja obadva 
Postavil? Terh nesti ne zakratil prek dva. 
Sama bi vtišala slape torba bila, 

I dvem jalna bratcem voda oprostila. 

Takva govoreći berzo k vode idem, 

Da na onu, gde je drugi sin, stran ziđem. 
Ovoga mi, rekoh, sreča naj detetu, 

Ar žive sam, buduč brat i mati vzeta. 

Jaj, naj ne veruje nigdor dobru sveta 
Bila je i ova 11 a dim sreča deta. 

Dokle tužim, ovo druga skoči z guste. 

Žute buduč farbe, beštija van liuste. 
Takvih oroslanjev gore Afrikanske 
Nemaju i pune čud Masilijanskeii). 

Z tem bolje po vode je prestrašen iti 
Šetujem i na kraj pervi brega priti. 

A1 je, jaj, navuk i ov zaludo bil, 

Oroslan je dete z oči otcu zgrabil — 
Zgrabil i z zijanjem dete strašnim moje 
Nese, da z jestvinum mlade hrane svoje. 
Ovde ja na zemlje ves zamertev gole 
Blizu brega moju verguh glavu dole. 

Ne drugač neg kakti noge opadaju, 

Gda kosti prez kervi zlejane ostaju. 

Ali gda se kesno čutenja vernuše 
I moje nikoga oči ne najdoše, 

Ovde kričim: »Sreča mene dabljaš vsega. 
Kaj je bilo gode, vse imaš, mojega. 

Jedna mi je žena i dva sina bila, 

Vzel je brodar svoj del i zverja del sila. 

1A ) »Non Massyla pares iuga, nec Getula leones 
(Utraque monstrorum ditia regna) fovent«. 


Vekši li čakaju otca Tiranuši, 

Ki je, neg je zvere i brodar bil liujši? 

Ah, gdo bude gode, menje bude robil 
Neg je brodar, i vuk, i oroslanj dobil. 

Vbodi gerlo, ništar ne budem govoril, 

Vezđa se je z tremi žitek treski vmoril, 

I rane več mesta ne. I da bi škodil 
Tiran, naj živeti reče, bude škodil. 

Ovak se ja z zadnje spominah žalosti, 

Dokle mi je kesen senj obladal kosti. 

Legel sem pod hrasta sencu pristaroga. 
Postelja je z grud ja bila zelenoga. 

Ovde je senj mene pervi vlejan v oči, 

Z kipi dneva igral ne drugač neg v noči. 
Veruvah, da kmeti derčati hiteše, 

Dre veni oružje vsem vu sečki beše. 

Krič njim vsakojački, vsem jednako delo, 

Da bi se zgrabljeno vuku dete vzelo. 

On (= vuk) dobiček vergši od straha derhtati 
I mužkih po znaneh ruk bregeh bežati. 

A z druge pastirov vnožina pak strane 
Frižko derči, pute obtekati znane, 

Jedni gda z strelami, drugi kihačami. 

Idu oroslanj a tirat i prečami. 

(Zgrabljeno je v lampah bilo dete njemu, 

Ali moje, ali je gliha mojemu) 

Verno tira vsaki. Dokle i marlivo 
Ljuctvo zterže dete z lampih vuka živo. 

I mati z detetom dvojim obteršena, 

Vidla se je k svomu dojti mužu žena. 

Anda sinom otec kušce mekši đelim, 

I da mi je žena nazaj došla, velim. 


111 






Ona svoje mene povedati tuge, 

Gda se je čez vode vlekla morja duge, 

I kak se je nagle brodar smerti dostal, 

I miroven v čiste sram ljubavi ostal. 

Ja nje ravno takve povedam žalosti, 

Kulike sem imel od vod obšanosti. 

I gda od takvoga mi dva se vidiva 
Govoriti, i med sobum veseliva — 

Zbudih se, i gde je, iščem, ona radost? 

Jaj mene, prošla je zpred očih. 0 žalost! 
Vsa su bila senj. Tak muž prez žene dvakrat 
I prez dece otec beh nesrecen dvakrat. 

Anda li ti takaj huda šališ tmica? 

Dosta kvaru dneva bila je šalnica. 



Iz G. Jurjevića , Listi heroov / bakrorez Tobije Sadelera, 
















8. MATIJAš MAGDALENIĆ. 


A. Pripomenak. 

U knjizi svojoj: »Književnici u Hrvatah iz prve po¬ 
lovine XVII. vieka« daje nam Kukuljević ovo nekoliko 
bilježki o života M a ti j asa Magdalenića. 

Magdalenići pripadahu starom plemstvu turopolj¬ 
skom, a Matijas se rodio oko 1625. na jednom od brojnih 
imanja te bogate plemićke porodice. O naukama njego¬ 
vim ne znamo ništa. Godine 1655. izabran je Matijas na 
hrvatskom saboru održanom u Varaždinu povjerenikom 
zemaljskim, te je zajedno s ugarskim povjerenstvom imao 
razviditi tužbe podnesene proti Vlasima. Jos se on spo¬ 
minje god. 1658., kad je prodavao neke svoje zemlje. Po¬ 
rodica je god. 1739. polučila barunsku čast, ali je već 
koncem toga stoljeća izumrla. 

Jedino poznato djelo M-evo je: »Zvončac iliti pre¬ 
misi javan je zverhu četirih posljednjih stvarih človeka« 
— tiskano god. 1670. u štajerskom Gradcu. Točnog nad- 
piša knjige ne znamo, jer jedini dosad poznati sačuvani 
primjerak knjige (u sveučilistnoj knjižnici u Zagrebu) 
nema nadpisnog lista. Svakojako je glavni nadpis knjige 
bio »Zvončac«, no ona sadržava zapravo tri samostalna 
pjesmotvora: pored »Premisi javan ja« jos i »Plač smer- 
telnosti « i »Razsipnoga sina historiju «. 


8 Dukat: Sladki naš kaj 

O glavnom nadpisu knjige daje nam pisac u posveti 
(djelo je posvećeno grofu Mikloušu Erdediju) ovo tuma¬ 
čenje:*) 

»Izpisuje historikus Andreas Scottus starih negdaš¬ 
njih Rimljanov običaje i zakone, med drugimi hvale vred- 
nimi piše i ta jedan zakon, da su gospoda rimskoga va- 
roša šenatori jedan osebujni in glasa osebujnoga Zvončac 
imali u Rimu, koga zvonjenje listor onda je bilo čuti, 
kada je koji človek zmed puka Rimskoga kakovo veliko 
zlo, ali kakovo veliko viteztvo včinil; (ako zlo), toga su 
takovoga zločinca prez vsake milošče na smert obsudili, 
haharom u ruke dali, koji su ga na svoja haharska kola 
posadivši po vulicah Rimskih vozili; onako su njegovo 
zlo delo klicajuč oznanjuvali, pako su ga odpeljali pod 
galge na zasluženu smert. P ris podobnim zakonom ako je 
koji zmed vitezov Rimskih kakovo veliko i občini Rim¬ 
skoj hasnovito viteztvo včinil, to je to, ako je neprijatelje 
prez svojih ljudi kervnoga prelejanja obladal, ali kakov 
orsag zavjel, tomu takovomu vitezu načinili su šenatori 
Rimski (ki su velika gospoda bili kot su sada hercegi al 
koj kralj) jedna slavna i kruto odičena kola »Currum 
trimphalem«; ništarmanje on isti Zvončac na ta odičena 
kola privezali su mu, a to zato, da bi se ne zgizdal nego 
zmislil, kakovoga je obračka ovoga jalnoga sveta sreča, 
tak da mu more i na haharskih kolih ta zvončac zvo¬ 
niti . . . Prispodabljam zato ja ove moje male knjižice 
k ovomu zvončacu, ako ravno su male, ništarmanje dugo¬ 
vanje veliko znamenu ju, ar zvoneč bude iza sna vse one, 
ki su v ovoga čolarnoga svita sriče zaspali; najpervo zna- 
menuje glas ovoga zvončaca, kakov je ov svit i da po nije - 

*) Pretiskavam iz Fancevljeva priepisa odtismutoga: Nast. Vj. 
XXXI, 2434. 

dan put ni vridno ovomu ciganu svitu verovati, niti mu 
po volji hoditi, nego da je dobro smert, sud, pakal i bla¬ 
ženstvo jako promisljavati. . .« 

O svom jeziku, koji je kajkavski, ali obilno izmie- 
šan čakavskim oblicima, kao i o svojim stihovima, daje 
nam pisac razjašnjenje, da knjižice njegove »niti su za- 
vsima pravo hervacki pisane, niti zavsima slovinski, nego 
sclavonico-croatice«; pa nastavlja: »v tom takajše bojim 
se zamire, znajuči, da bi v vsakoj linije ovih veršov listor 
po dvanajst silab moralo biti, ni manje ni več, a nigde se 
ih več, nigde manje nahodi, ali oto tako moralo biti: 
nigdi zaradi šenžuša, a nigdi zaradi kadencije. . . stoga 
neka mu se oprosti ovaj nedostatak, jer to nije »smertni 
grih«. Može se uobće reći, da su M-evi stihovi gladi od 
Jurjevićevih, i da mu verzifikacija bolje za rukom polazi 
nego njegovu varaždinskom savremeniku. »Posveta « je 
napisana i »in Curia mea Vadina die prima Januarii post 
Virginis Partum 1670«. 

Sa svim tim, kao ni Jurjevićevi »Listi heroov«, tako 
ni » Zvončac « nije originalno djelo, već, ako ona tri pje- 
smotvora, koja su u njem sadržana, nisu puki prievodi, a 
ono su bar parafraza kojih zasad još nepoznatih pjesmo- 
tvora isusovačke novolatinske ili njemačke poezije (Fan- 
cev: Prilozi za historiju kajkavske poezije XVII. stolje¬ 
ća; Nast. Vjestnik XXXI, 245.). Na to su najprije upozo¬ 
rile dvie studije o poeziji M-evoj; jedna je Stjepana 
Tropscha pod rtadpisom: Utjecaj Johannesa Schefflera na 
Matiju Magdalenića (Nast. Vj. XI, 145 — 154); druga La- 
dislava Hadrovicsa pod nadpisom: Die ungarischen Vor- 
lagen eines alten kroatischen Dichters (Archivum Euro- 
pae Centro-orientališ sv. 1—4 toma V.). Ta i sam nadpis 
knjige nije originalan, te podsjeća na zbirku pjesama isu- 

sovca Jakova Bidermanna » Himmelsglocklein « (1670.), te 
Mati je Radera i Joannesa Niessa »P osaunen-Schall der 
vier letzten Dinge des Menschen« (1636). K tomu treba 
iztaknuti, da je prvo pjevanje »Posaunen-Schalla« (»Tod- 
ten-Klag«) istovjetno s M-evim »Plačem smertelnosti«. Za 
»Razsipnog sina historiju « pak napose nagađa Fancev da 
je prievod ili parafraza Bidermannova: De prodigo fdio 
poema. 

M. se u svojim pjesmotvorim okreće u posve istom 
krugu misli kao njegovi isusovački uglednici, te u tome 
nema među njima razlike; no ti isti uglednici M-evi, ži¬ 
vući u drugčijim prilikama nego hrvatski pjesnik, kadšto 
crtaju slike iz života, koje M. prenosi, ali koje jasno oda- 
vaju, da su mogle nići samo na tuđem tlu i u drugčijoj 
okolini. Tako su na pr. stihovi: 

Razsipujuč blago čine vnoge norije, 

K tomu spravljat daju vnoge komedije, 

Da njihove piše vas svet trađedije 
I njihove vsigdar da štu sleparije. 

Kako u nas u XVII. stoljeću nije bilo kazališta (osim 
isusovačkih školskih prikazivanja), to M. nije mogao da 
prekorava svoje zemljake zbog pozorišta, a ni zbog dra¬ 
matske književnosti u obće. Ovakvih prekoravanja ima i 
u »Razsipnom sinu«, koji je, kako smo napomenuli, za 
cielo nastao prema Bidermannovoj poemi. Kao primjer 
navodimo stihove: 

V vsakoj šalnice naslađuval se je, 

A norčakom peneze vnoge razdelil je; 

Načinjat je daval gusto komedije, 

Prevnoge dukate na nje potrošil je... 

koji posve dobro pristaju u okolinu, u kojoj se kretao 
novolatinski pjesnik, ali nikako ne pristaju u sredinu , u 
kojoj je živio turopoljski plemić. 

Što se tiče prije napomenute studije Tropschove, to 
Fancev drži, da se M. nije izravno ugledao u Scheffle- 
rovo (Angelusa Silesiusa; 1624 — 1677) djelo: »Sinnliche 
Beschreibung der vier letzten Dinge«, već da su obadvo- 
jica, nezavisno jedan od drugoga, crpli iz nekog zajed¬ 
ničkog originala (Nast. Vj. XXXI, 246). Hadrovics pak u 
svojoj studiji nastoji na temelju jezičnih i stvarnih do¬ 
kaza utvrditi, da sva tri pjesmotvora » Zvončaca « prosto 
prievodi iz mađarskoga. Prva dva pjesmotvora da su prie- 
vodi djela Mati je Nyckija Vorosa, a treći da je prievod 
pjesni Ivana Szentmđrtonija Bodo. 

Oba su mađarska pjesnika u XVII. stoljeću bila vrlo 
popularna, naročito Nycki, kojega su se djela često izda¬ 
vala. Hadrovicsevo se dakle mišljenje djelomice razli¬ 
kuje od Fancevljeva, ali se obadva iztraživača slažu u to¬ 
me, da » Zvončac « nije originalno djelo. 

B. Ogled i.*) 

I. IZ »PREMIŠLJAVANJA ZVERHU ČETIRIH POSLJED¬ 
NJIH STVARIH ČOVJEKA«. 

»K ako je o v svet jalan i da se ga ne treba 
d e r ž a t i, nego dobro je s m er t, sud, pak a l i 
blaženstvo pr o m i š l j a v a t i«. 

Nigdor se ne ufaj v preminule svite, 

U lažlivu pompu, v glase plemenite, 

U kus žuta blata, v kom se oči svite, 

Ne vemj, to san je, ta blud ukani te. 

__ 

Kako nam je jedini sačuvani primjerak »Zvončaca« bio ne¬ 
pristupačan, prenieli smo oglede, što ih donosimo, iz pomenute Ku- 
kuljevićeve knjige (str. 79—85), prilagodivši pravopis Kukuljevićeva 
teksta pravopisu, kojim se inače služimo u ovoj knjizi. 

Ar kako od vetra raznaša se lišče, 

Kada je jur suho, sim.tam se premiče; 

I kako drobne pleve jur kasno gdo išče, 
Ke u jesen bura po gorab razvliče; 

Z takovom hitrostjom radost gine svetska 
Pak velika svetlost ufanja gospodska, 
Kinčene komore, radost vsakojačka, 

U očnom magnjenju bude im obračka. 

Kak rože uvele v letu od vurčine (sic) 

A1 fiole od zle v jeseni godine, 

Gingavi lilium kak od zime gine, 

I kak skoro magla od sunca promine: 

Tako od radosti ljubleniki sveta, 

Od lepoga kipa, od srebra, od zlata, 

Od obećanoga ufanja bogata, 

Budu oplenjeni od hižnoga tata. 

Več je veruvati morju zburkanomu, 

Lisici i vuku šest krat vlovljenomu, 

I bažiliška oku jadovitomu, 

Nego je dike, gospodstvu ovomu. 

Bolj je veruvati stekloga psa zubom 
Ali pardukovim serditim čelustom, 
Bludečim po gorah lačnim oroslanom, ’ 
Nego pogibučim toga sveta darom. 

Več je veruvati jadnim krokodilom, 

Ali naškodlivim kačam i ašpišofm, 

Veče i orlovim protegnutim nohtom, 

Neg ovoga sveta sladkim prilizavcom. 


Človeče! Kaj misliš na diku zemaljsku? 

Ne znaš li, svet šaleč vodi te po norsku 
Zmakne ti sag zpod nog, zveme te na dasku, 

Kad bi i ne mislil, zadavi te merzko. .. 

»D a v s e, kaj svet na veliko prestimava , na 
nis t ar p r i d e«. 

Zakaj češ na ledu grade kupuvati, 

Razsipniku sveta zlomu veruvati, 

Ne vidiš li, kak zna se premenjavati, 

Kot pepel od vetra širom razsipavati. 

Zmamljeni ti človek od sreče lažlive, 

Što se ufaš v zlato, v jake tvoje žile, 

V kraljevu palicu, u halje iz svile. 

Što se lirustiš? Nisi tak velike sile. 

Nesmo li se na svet rodili jednako? 

Kako sluga, gospon ne umre li tako? 

Ne li si spodobno telo k telu vsako? 

Ne li nas jedan Bog vseh stvoril jednako? 

Zakaj si adda tak visoka pogleda? 

Morebit ta vura drugoj dojti ne da, 

Štimaš, da tvoj žitek najde tamo meda? 

Ali tvoje smerti ne bu nigdar reda? 

Antiokuš kralja gde je serda sada? 

Senekeribova gde je zla navada? 

Cicero gde sada glas popada? 

Jalna Nikanora zginula je svađa. 

Božji bič, kade je, nesmertni Atila? 
Kabe kapitana kam je moč zletila? 
Vojska Aladara pod zemljom se skrila, 
Šalamona svetlost sad je potamnila. 

Gde je sad busija kralja Matijasa, 

Ko se z Aleksandrom jednako razglaša? 
Kam vitežka vojska Zrini Mikulaša? 
Batori Žigmonda gde marliva straža? 


Gde su starodavna negdašna imanja, 
Hercežka glavarov gde kapitanija, 
Negdašnje vojvode i generalija, 

Vsi uzeše konac očnoga magnjenja. 


Kot mehur vodeni ovi poginuše, 

Kako poljsko cvetje tako povenuše, 

Kako dim po zraku vsi se razidoše, 
Poznat je, da nema svet stalne varoše ... 

I z p jes ni e: Od p akl a. 

Godine, bure, germi ja vine, škurina, 
Mermljanje, pivčanje, zima i vručina, 
Strah, nemoč, vonjanje, červina mercina, 
Žeđa, nagla kuga i sramote vnožina — 

Hote stvoritelja svoga proklinjati, 

Psost, nenavidnost i špot hote spoznavati, 
Pred vragi zaludo hote se zkrivati, 

Prez reda zmešani v paklu se stiskati. 


Tam nečista tela, tamo vse praznike. 
Naglavce lite liitit tam nenavidnike, 

Hote osramotit oholicam dike, 

Vse z goručum glavnjum vertati im boke. 

Hte pijanci vode kapljicu žejati, 

Krivi sudci smolu hote popijati, 

Ubožtvo veliko spoznaju bogati 
A serditim kače serdca hte zgrizati. 

Taj bude plešivim glavam posvečenem, 
Ter zlatom prešitem korunam đunđenem, 
Ki u svojem redu leni k službam božjem, 
Daju svetost pipati rukam oskrunjenem . 

II. IZ »PLAČA SMERTELNOSTI« 

Nut strašna smert, kot lačni hert, 

Kak nam žitak popada, 

Napinja luk, strelja med puk, 

Duše jagmeči grada. 

Telo zato kako blato 

V letu prahom postane, 

Moraš iti, ne znaš priti 

V kakove češ stane. 

Gda jur gerlo herhra verlo, 

Jemli proščenje od sveta; 

Roditeli, prijateli, 

Straše se kot od ubita. 








U neznanu, nezkušanu 
Sam češ pojti krajinu, 

Vsako dilo, kak je bilo, 

Listor s tobom porinu. 

Tvoj razgovor, mladost i dvor 
Sad te hote odbeči; 

Zvene lice i vusnice, 

Spadnu nutar tve oči. 

Glava, serce, jezik, gerlce, 

Straše ti se na nje, 

Ta strašni gost, smertna bledost, 
Lice, misal zauzme. 

Tvoji štrici, ljublenici, 

Vsi od tebe pobegnu, 

Otac, mati. več ni brati 
Na ruke te ne zdignu. 

Ki be dvoran sluga veran, 

K tebe i ne pristupi, 

Telo v mukah, serce v tugah, 

Kot ladja se utopi. 

Taki zvonjaš, kak dokonjaš 
Jezikom obraćati, 

Vusta stisnuč, nos zataknuč 
Hte te van pomikati. 

Od tud zmaknuč, v zemju vtaknuč, 
Gde te nigdor ne zbudi, 

Reku: van! van! mercina van! 
Dosta si živel med ljudi. 

Ti, ki plaču, milo javču, 
Tebe van sprovajaju; 

U goščenju, u smejanju, 
Zutra dan potrašaju. 

Ako ravno plaču davno. 

Sad pojđu na karminu, 

Ti ostaneš, več ne staneš 
Nit im zabraniš kuhinu. 

Tvoje telo, tam veselo, 

Žabe, kače čekaju, 

Kot u diki dvorjaniki, 

Tako ti se klanjaju. 

Pogledaju, zasipaju 
Berže li te pogrebiči, 

Da zmercvare, lice zkvare, 

Z nosom vuha i oči. 

Sini, žena, kči ljubljena 
Dugo te ne žaluju, 

Za pol lita černa svita, 

Ako derži, odure ju. 

Za se hudi blago ljudi 
Od tve dece razvleku; 

»Muke vgasi, Bog ga spasi«, 
Morebit i ne reku. 

Peto leto, telo zmleto, 

Kako pepel ostane; 

Kosti tvoje, reku »Gdo je?« 
Z nogum budu rivane. 









Prava mati ne če znati 
Videč tve glave lubanju, 
Kako s’zkvarjen, jur si zabjen, 
Ime t’ je u neznanju. 


III . IZ »RAZSIPNOGA SINA HISTORIJE 

Sveti Lukač piše u jednoj prilike 
Kako človek neki živel je u dike, 

Dva sina hraneči u prokšiji velike, 

U veselju svetskom i vsakoj mužike. 

Vsaki dan se za dobro njihovo trudiše 
Kako dobar otac ljubi je odviše, 

I kako na oči skerb na nje imeše 
Vnoge drage lialje gusto im deliše. 

Ki be mlajim sinom, počne si misliti, 
Jednoč sam u sebe jeme (uze) govoriti: 
Bolje bi mi z domu v tuju orsag iti, 

Neg v očevoj hiži kot v blatu gniti. 

Vnogo sam od brata razumniji veče, 

Znam da me i sreča ostaviti ne če — 
Oznanim i otcu, vidim kaj mi reče. — 
Proščenja uzimat k otcu poteče. 

»Otče, daj mi moj del jošče v mladosti, 
Primrazila mi se j’ tvoja hiža dosti. 

Da ne sedi mladost doma do starosti, 

V Korintuš se pojdem vučit razumnosti. 


»Ne zovu me doma, vidiš, gospodinom, 

Vidiš da ni s haljom nes’ oblečen svilnom, 

Zbog česa mi žitak zmešan je z pelinom, 
Pojdem, gde gospodskem budem prozvan sinom. 

»Glas iz sebe pustim po širokom svetu, 
jednako s’ bum svetil v zime kot v letu, 
Povekšam si ime sercu plemenitu, 

Škoda je doma bit junaku očitu. 

»Rad bih, da b’ me i sam na to opominal, 
Drobne na tanjere peneze izmenjal, 

Mlade ter ohole sluge z manom spravljal 
I sam do čerlena morja me sprovajal . . . 

»Znaš li glavaticu gdo zpukne iz mesta 
Drugam ju zasadeč, kulika je zresta! 

Jabučnu sveržicu ucepljuč do hresta, 

Još da gospodaru dobra sada dosta. 

»Herkuleš bludeči dobar glas ostavi, 

Aleksander hodeč sveta se dobavi; 

Morebiti sin tvoj del si ga pripravi, 

Listor od tve hiže drugam ga odpravi. 

»Brat naj doma bude, ar ne zna dvoranstvo, 
Priprost je, naj goni u vinograd kmetstvo; 

Po svetu bodeč najdem ja gospodstva, 

Svetilo se zlatom bu moje bogatstvo. 

»Ne ču več zaluđo trošiti vremena, 

U domačem prahu zakopat imena; 

Pojdem med Latine, prek morja čerlena 
Da me vsaki vidi mudro izvučena. 

»U bogatu Indiju gda budem prihajal, 
Đunđ, drago kamenje nogami porival, 
Zločestim jašpišem neg konje podkaval 
I tebe smaragda na cente pošiljaval. 

»Prosim adda otče, da mi to dopustiš, 
Mene siromaha da po svetu pustiš, 

Zlate da dukate meni na put liustiš, 
Škudami da moju nošnju sada tustiš. 

»Reč k tebe poslednja budi, otče, takova, 
Škrinja vnoga, nošnja da bude gotova, 

Del je vsega treti moj, još prez dedov 
Mora se oddeliti glava junakova.« — 

Čujuči ta otac, vas osupnil beše, 
Izmešanu pamet sinovlju gledeše, 

Suze mu z očiju od jada cureše, 

K koncu zbrisa oči, ter sinu veleše: 

»Ko te zlo po svetu klatit se primara? 

Za gospodstvo ludost kaj se tvoja stara? 
Znaš, za vmanje drevo nigdor se ne mara, 
Ni zlatnoga sedla meču na oslara. 

»Kaj si mi dal v ruke? Kakva dela prosiš? 
Prokšeno te hranih, k’o mi dobro nosiš? 
Ak se razdelimo, vse u nošnju složiš, 

Kaj si zhranil v hižu, lahko je iznosiš. 

»Nesi ti za orsag, ar bih ja to videl, 

Jur sam tvoje čute dobro ja izvedel, 

Bolje bi tvoj na vuk da b’ neg doma sedel, 
A1 znaš več greliov, neg ki je osedel. 


»Poskočnu i treznu potrebno je biti. 

Po tujeh krajinah ki hoče lioditi, 

Prazan mu želudac gustokrat terpeti, 

Mesto perja, torbu na lierbtu nositi. 

»Od pridučih tamo čekaju očitost, 

Kud im pamet leče, glede im na mudrost, 
Ki su kaj zkušali, neg tem daju vrednost, 
Ki nemaju biti, kakov si ti, priprost. 

»Po svetu lioditi, vsakomu ne prudi, 

Ar ne vsa jednaka natura med ljudi, 

Znaš li, da se osal zaludo v Rim trudi, 

Ar ni tamo konjem štima se od ljudi. 

»Vidiš, glavaticu zalud presadiva, 

Ki ju u sušine z vodom ne zaliva, 

Ni sverž ne vcepljaju do celoga driva, 

Če ž nje kada misle da se sajel (sad) vživa. 

»Herkuleša k tebe ne pojde prilika, 

Nes’ ti Aleksander pogleda velika, 

Gusto ti se v rukab poličak pomika. 

Kako njim, v desnice sablja ti ne leska. 

»Da ti stol bu prostert, ti misliš, najbolje, 

I u snu ti vinski čepič gerlo kolje, 

I na tašče pehar podiguješ gore, 

Oči ti po kupah simo tamo škilje. 

»Aleksander pamet i Herkuleš imahu 
Obadva vitežtvo v razumu deržahu, 
Moždani im v glave zmešano ne stahu, 
Praznu, kot ti glavu, buču ne imahu. 



»A ti si kako vojsk mlahave pameti, 
Priproste, nezrele z vust reci lete ti, 

A1 to znaj, hote te drugi naučiti 
Ku ne misliš škodu, mladost će ti vzeti. 

»U nesrečno more gda priđeš, kaj rečeš? 
Boga molit ne znaš, komu se utečeš? 

Ki te k dobru uči, posluhnut ga ne češ, 
Veruj mi, petlajuč još doma dotečeš. 

»Ne češ, veliš, zalud vremena trošiti — 
Tako je, ar tancat vas dan želiš i piti, 

Da bi stal v peliarev nauk plemeniti, 
Znam da veče dobra v glavu išlo bi ti. 

»Z obilnim bogatstvom jezik ti se bvali. 
Da ti bisage budu z đunđem natresali, 

I z dragem jašpišem konje pođkavali! 
Kada tamo zajdeš, onda se z tem hvali. 

»Sedi doma z mirom, ar nemaš krivicu. 
Gospodski živući ladaj z mu ladicu, 

Ne daj se z suzami močit momu licu, 

Ar ja ne ođpustim po svetu mu dicu.« 


9. JURAJ MULIH. 


A. Pripomenak. 

Kad je vriedni isusovac i misionar Juraj Mulih na 
samu staru godinu 1754. za uviek zaklopio umorne oči 
svoje, napisao mu je Adam Boltižar Kerčelic u svojim 
»Annuama« prekrasan nekrolog (u akademijskom izda¬ 
nju »Annua « str. 120 i 121), koji se iztiče kao zelena oaza 
u onoj pustoši mržnje, pakosti, zluradosti i zlobnih osvada, 
kojima kipte memoari buntovnoga zagrebačkog kanonika. 
Kerčelic je u Mulihu gledao uzor svećenika i bijaše uvje¬ 
ren, da je on bio »Božji čovjek i pravi apoštol«. 

Izcrpnu je studiju o Jurju Mulihu napisao Josip 
Badalić, D. I. u br. 5. »Vrela i prinosa« (str. 93 — 126). Iz 
nje vadimo — koliko je za ovu našu knjigu potrebno — 
ponajprije životne, pa onda bibliografske i druge po¬ 
datke o književnom radu Mulihovu. 

Mulih se rodio u selu Hrašće blizu Odre u Turopolju 
30. travnja 1694. kao seljačko diete. U Zagrebu je izučio 
škole i stupio u isusovački red, a u novicijat je primljen 
u Beču 27. listopada 1714. Teologiju je učio u Trnavi u 
Slovačkoj 1722 — 1726. U domovinu, i to u Požegu, vratio 
se 1727. i tu je odpočeo svoj misionarski rad. Poslije pri¬ 
padaše kolegijima u Varaždinu i Zagrebu, ali veliki dio 
svoga vremena provede na misijama. Umro je, kako je 
napomenuto, na staru godinu 1754. — iza propoviedi odr- 


9 Dukat Sladki naš kaj 

zane u crkvi sr. Katarine, u kojoj je Bogu izrekao hvalu 
za dobročinstva u prošloj godini — naglom smrću, va- 
Ijada od srdčanog grča. 

Za mladih je dana M. živo želio, da kao misionar po- 
đe u Zapadnu Indiju, ali mu poglavari njegovi ne izpu- 
niše želje. Mjesto toga postao je misionarom svoga na¬ 
roda i kao takav bio je jedan od najboljih vjerovjest- 
nika, koji su djelovali u našim stranama. »Mulih je po¬ 
znavao dušu i potrebe naroda kao malo tko u njegovo do¬ 
ba; ta on je prošao skroz na skroz sve krajeve Hrvatske, 
Slavonije i Ugarske, gdje je bilo Hrvata, te sasvim iz blisa 
vidio i upoznao način života naroda, osjetio dobre i zle 
njegove strane. I premda mu je u prvom redu na srdcu 
duhovno dobro puka, njegov vjerski život, ipak se on 
mnogo brine za narodnu prosvjetu i knjigu; uči ljude pri¬ 
stojnom i valjanom životu, brine se za njihovo zdravlje, 
kako će se braniti od kuge i drugih bolesti« (Badalić 103). 

Književni rad M-ov vrlo je obilat. Napisao je neko 
dvadesetak knjiga kraj sviju svojih vjerovjestničkih i 
drugih religioznih dužnosti — »po nočeh vreme k tomu 
potrebno kraduč, kada ga po dneveh nemam«, veli sam 
u predgovoru »Škole Krištuševe «. Djela njegova nisu sva 
posve originalna kao ni Habdelićeva; on sam u »Poslu 
apoštolskom« iskreno kaže, da on to nije iz svoje glave 
»iznesel niti zmislil, nego (kakti verna pčelica med iz 
cvetja ali rožic) iz vnogeh knig, dobro pregledaneh. . . 
izebral, izvadil i ovak skupa... postavit...« Djelujući 
među pučanstvom dvaju vrlo razširenih hrvatskih narje¬ 
čja, kajkavskog i slavonsko-štokavskoga, on je, za uhar 
svojih čitača, pisao u oba narječja. Ali kajkavski knji¬ 
ževni rad njegov mnogo je obsežniji, a zanimljivo je, da u 

štokavskim knjižicama svojim (»Bogoljubne pisme « i 
»Pisanica«) nije stavio svoga imena. 

Bibliografija M-ovih književnih radova još nije utvr¬ 
đena. I Badalić je tome pitanju posvetio veliku pažnju, 
nadopunivši bibliografiju V elimira Deželića star., koji je 
sastavio dosad najobsežniji popis knjiga M-ovih. Ali i on 
priznaje, da je od ono dvadesetak knjiga M-ovih tek 
osam njih imao u rukama. Ostale su samo po nadpisi- 
ma poznate, a bit će i takovih, kojima se podpuno zamet- 
nuo trag. 

S pravom pridomeće Badalić (108): »Mulih naime 
nije pisao knjiga, da stoje u prašnim bibliotekama; on je 
dao praktične knjige, koje su se mnogo upotrebljavale, a 
stoga i brzo iztrošile.« 

Mi ćemo u ovom pripomenku našem govoriti samo o 
onim djelima njegovim, koja su najpoznatija i najkarak- 
terističnija, dok za ostale upućujemo na Badalićevu ras¬ 
pravu. A prema namjeri ove naše knjige uzet ćemo u ob¬ 
zir samo ka j k a v s k i pisane knjige. 

Najobsežnije djelo M-ovo u obće jest knjiga, kojoj 
je nadpis: 

»Posel Apoštolski vu Navuku Kerščanskom postavlen, 
z oblast jum, vol jum, i darežljivost jum Presvetloga i Pre- 
poštuvanoga Gospodina Gospodina Juraja Branjugh z Bo- 
žjum, i Apošlolskoga Stola Miloscum Biškupa Zagrebec- 
koga. Kraljevske Svetlosti Tolnačnika, po Orsageh Hor- 
vatskom, Slovenskom, i Dalmatinskom, Banske Časti Na- 
mestnika etc. etc. Ovak na svetio dan, i vsem Vernem Ker- 
šČenikom na marlivo nazvesčanje serdČeno preporučen. 
Z Trudom, i Ljublenum Skerbjum P. Juraja Mulih T. J. 
Mešnika Mišionariuša Apoštolskoga Obnašan, i ovde na 

kratkom složen. Štampan vu Kolegiumu zagrebečkom T. 
J. po Adalbertu Wessely, Leta 1742.« 

To je omašna knjiga u dva svezka male osmine, koji 
skupa broje više od 1539 strana; tisak je liep i čist, i slu¬ 
zi na čast zagrebačkom tiskarskom majstoru. » Posel « zna¬ 
či u kajkavskom ponajprije: »poslanik«, »poklisar«; a 
onda: »posao«, »rad«; mogli bismo dakle nadpis preve¬ 
sti: ili »Poslanik Apostolski « ili »Posao apostolski «. S 06 - 
zirom pak na dodatak uz glavni nadpis: »(Posel Apostol¬ 
ski) vu navuku kerščanskom postavlen . . .« bit če možda 
izpravnije, da se nadpis štokavski kaže: Posao apostol- 
ski 1 ). Svakojako pak imala je knjiga služiti kao neki ru- 
kovođ onima, koji vrše misionarsko zvanje — i to ne sa¬ 
mo svečenicima, več i lajicima, koji bi htjeli poučavali 
bližnje svoje u vjerskim istinama. 

»I da to isto [naime polučiti svrhu knjige], čitamo 
u predgovoru knjige, »legle včinite, zato ja ostavivši di- 
jačke reči, jeseni (kak sem najbolje znal) samo po naški 
ovde hotel govoriti, da me bolje razmeti more vsa občina, 
koja se morebit negda bude dostojala ovoga Navuka po¬ 
slušati. Kaj bi se po svetkeh i po nedeljah, pri cirkve 
jošče pred sveturn Mešum i Prodekum, negda kruto ha- 
snovito moglo činiti: da bi G. Školnik, ali drugi knigo- 
znanec glasno čtal, a drugi bi poslušati, i to bi dobro bilo y 
na mesto drugoga praznoga, nehasnovitoga i negda greš- 
% 

*) Badalić misli (112 — 113) protivno, naime da se »Posel« ima 
štokavski kazati »Poslanik«. Ali s obzirom na to, da od onih, koji 
su taj nadpis preveli na latinski adekvatno riečju za »poslanik« (a 
to su: Stoeger: legatus; Šafarik: Missionarius; Sommervogel: Mis- 
sionarius), nijedan nije znao hrvatski, dok je jedini Hrvat (k to¬ 
me kajkavac!), koji je preveo latinski nadpis Mulihove knjige — a to 
je A. A. Baričević, — preveo ga riečju »actus«; u drugu ruku pak i 
s obzirom na to, da M. sam sebe nigdje ne zove »posel«, već sama 
»poslanik« ili »missionarius«, ostajem pri svom mišljenju, što sam 
ga gore izrekao. 

noga razgovorjanja, doklam duhovni Pastiri več Ijudih 
čekaju, ali druge Duhovne svoje posle opravljaju. O kak 
bi to bilo lepo svetkuvati! vnogo na Duše hasnuvati! i 
Svetce nasleduvati! Nut kniga je k tomu gotova, samo 
Bog bi dal takove, ki bi na to hoteli marlivo šetuvati /« 

Knjiga sadržava podpuni i obsežni katekizam sa 
svim, što katekizmu pripada (tumačenja, molitve i t. d.); 
a osim toga još i na tanko razloženu obranu vjerskih za¬ 
kona Katoličke Crkve od prigovora i napadaja » heretika « 
i » krivovjeraca «. Nije naime dosta vjernike poučavati, več 
ih treba i duhovno ojačati te iztriebiti zle misli, što su ih 
»heretici« i » krivovjerci « unieli u njihove duše. M. ima 
doduše u vidu sve odpadnike od Katoličke Crkve i duš- 
mane katoličko-krščanske vjere, ali prirodno je, da se u 
prvom redu zabavlja onim hereticima, koji su najviše 
ugrožavali čistoću vjere hrvatskoga pučanstva u njihovoj 
vlastitoj domovini i izvan granica njezinih; to su lutera¬ 
ni, kalvinisti, »Turci«, a osobito sljedbenici iztočne Cr¬ 
kve. Razkol je između Rima i Bizanta u knjizi na široko 
po razvoju i sadržaju svom prikazan, tako isto i pokret 
oko ujedinjenja obiju Crkvi u obće i napose u Hrvatskoj, 
oko kojega su se mnogo trudili zagrebački biskup Juraj 
Branjug (mecen M-ove knjige) i grko-katolički biskup 
marčanski Teofil Pašić. U članku »Od Vere, i Zakona 
vezdašnjeh Razstancev, i Moškovit, i Vlahov (I, 320 — 322)« 
čitamo: 

»Vezda je malo takoveh Razstancev, ki bi vse ono 
deržali, kaj Fotijuš je vučil i deržal. I Gerki negda su bili 
ljudi vučeni, a vezda kruto priprosti tak, da ljudstvo sa¬ 
mo ne zna, kaj veru je. To je istina, da Carigradsko Raz- 
stanje včinilo je vnogo kvara Cirkve; ali vendar po trudu 
Apoštolskeh Ijudih, velika stran Gerčkoga zakona Ijudih, 

vu Polonije, Moškovije, Slavonije, i vu vnogeh Gerčke 
zemlje otokeh, z Rimskum Cirkvum je zjedinjena. Gde se 
vidi skerb i ljubav Apostolska previsokoga Kardinala 
Leopolda Kolonica Arčibiskupa Oštrogonskoga, z kojum 
hotel je na zjedinjenje dopeljati Rutence i Vlahe, pod vu- 
gerskum korunum buduće. Zato včinil je napraviti dva Se- 
minariuma, jednoga vu Koložvaru, a drugoga vu Zagre¬ 
bu, gde se mladenci za duhovni stališ Gerčkoga zakona 
hrane i vuče, da bi mogli zjedinjene vu zjedinenju obder- 
zati, a Razstance vu zjedinenje dopeljati. Zato na prošnju 
gore rečenoga Kardinala, Cesar Leopoldus 1. leta 1699. 
dal je Duhovnikom vlaškem, ter z Rimskum Cirkvum 
zjedinjenim, vu Vugerske, Erdelske, i Horvatske zemlje 
stoječem, vse pravice, koje goder naši Redovniki mogu 
imati. Da se nemaju vu seleh, kakti svetski podlozniki , 
ali kmeti, na posle niti podanke naganjati, nego da se 
imaju, kakti naši Redovniki, vu poštenju i slobode der - 
žati. K tomu jur tuliko let, i vezda najbolje, pri Nove 
Kraljice Terezije (kakti drugi Apoštol) skerbe se naš 
zagrebečki G. Biškup Juraj Bran jug, da bi se G. Teofiluš 
Pašič na svoju staru stolicu vu Marče, i na nekoje druge 
nove postavit, ki bi Razstance vu Jedinost Rimske Cirkve 
i tak na pravi put zveličenja, poleg svojega Apoštolskoga 
poželenja obračal, ter Duše od vekivečnoga zkvarjenja 
odvračal; ar su vezda jošče vnogi vu Horvatske i Sloven¬ 
ske zemlje vlahi tverdi Razstanci, ki staro razstanje i Mo- 
škovitanski zakon derze, ter iz Moškovije svoje navučitele 
dobivaju, od kojeh stare Gerčke bludnje poslušaju: zato 
su na putu zkvarjenja.« — 

K.njiga M-ova ima naskroz strogo religiozni i ozbiljni 
karakter, i pisana je gladko i jasno, da i manje obrazo¬ 
vanima bude podpuno razumljiva. Kadšto podsjeća on 

slobodom svoga suda na Habdelića, ali nema njegove 
oštrine i satirične žice. Kao misionar, on je imao više ra- 
zumievanja za prosti puk, za »kmetove«. On doduše kad¬ 
što također prezirno pominje » mužine « i »bedaste selske« 
ljude, ali ti su mu izričaji možda ušli u pero kao odrazi iz 
vrela, iz kojih je crpao svoju građu, a nisu izliv feudal¬ 
nog duha, koji je gospodovao još i u njegovo doba. 

I M. našao se ponukanim da govori o svom jeziku i da 
se brani od prigovora kritike, koja je čini se u ono vrieme 
bila običajna. Evo što o tom čitamo u predgovoru: 

»Ne morem toga tajiti, nego rad valujem: da se ovde 
[u njegovoj knjizi] najdu vnoga, koja vsem povoljna ne 
budu, kaj me i je od ovoga truda nekuliko odvraćalo, da 
budem na miru, kak su vnogi drugi, od mene vnogo vred- 
neši, to dobro znajući: da našega naroda Ijudem, vu izgo- 
varjanju i pisanju rečih vsem ne moguće vgoditi; ar se 
neki osmehavaju iz rečih, da nesu pravo pisane, nego bi 
se drugač pisati mogle; a neki druga prigovarjanja izmi - 
šljavaju ter suproti postavljaju. Ali ja takoveh nesem se 
bojal, kajti sem iz jedne strane to spoznal: da se jošče na 
ov svet ne rodil, ki bi vsem Ijudem vgodil. A iz druge 
strane, jeseni premislil duhovnu hasen, ka se po oveh kni- 
gah more negda i po moje smerti včiniti, ar se ufam, da 
se najdu vnogi Kerščeniki, koji ne samo vu Svetek, nego 
negda i vu delatnik budu ove knige veselo čtali i druge 
marlivo navučali. I takovi znavši, da sem se ja vu 
i z g o v ar j a n j u rečih moral prilagoditi 
s a m o Zagrebce m, pri kojeh ovo pišem, a 
ne Karlovčanom, niti Varaždincem, niti 
Požežanom, kaj vezda ne more biti — 
zato na Duše hasnuvati želječi ne budu gledali na falinge 

izgovarjanjci niti pisanja niti štampanja, nego budu samo 
duhovne kasne iskali . . .« 

A u posebnom ćlanćiću iza predgovora (»Opomenek 
k dobrovoljnom ćtavcu«), objašnjavajući neke osobine 
svoga pravopisa, kazuje među ostalim i ovo: 

»Najti ne vsako ono falinga, kaj se nekojem bude vi- 
delo: ar ja zrok imam, cla ovak pišem [rodyak, a ne ro- 
gyak, jer dolazi od roditi] . .. Ja vendar ne kratim (kak 
koji hoće) pisati, samo da pošteno i bogoboječe piše . . . 
Lepše bi vendar bilo, da bi se dragi H o r v a ti 
(kakti vu vere katolićanske) tak i v u p i s m u, a jošće 
bolje vu svetom žitku, jedinosti stalno d e r ž a l i, 
i da bi k tomu p o l e g svoje mogućnosti 
v s i v er n o pomagali...« 

Kao mali izvadak iz »Posla apoštolskog « izdao je M. 
knjižicu, kojoj je nadpis: 

»Zercalo Zpoveclno vu koje bude se hasnovito gledati 
vsakoga spola, i stališa Ljudem, da ne samo knigo-znanci 
vide, kak se je potrebno k zpovedi dobro pripraviti, pra¬ 
vo zpovedati, i zatem dostojno prićestiti; nego takajše da 
mogu druge (ćteti, i zpovedati se ne znajuće) na to navu¬ 
ći ti i tak lepo pomoći Drage Duše zvelićiti. Zato , i k to¬ 
mu na pomoć, tu potreboću videći, i hasen željeći! P. Ju¬ 
raj Mulih Tovaruštva Ježuševoga Mišionariuš Apoštolski, 
zvun obilnešega navuka, vu vekšeh knigah postavlenoga 
[»Posel apoštolski«!], je ovo zkupa složit, i ovak na ma¬ 
lom štampati vćinil. Štampano vu Zagrebu, Leta 1742.« 
(Mala osmina, str. 144). 

Dok je glavni sadržaj posve istovjetan s izvjestnim 
dielovima »Posla apoštolskoga«, dodan je na kraju (str. 

132 — 144) vrlo zanimljiv »Priložek «, koji, kako izdavać 
veli, sadržava: 

»Nekojeli Ijudih Zpovedanja, akoprem zmišlenoga, 
istine vendar vnogo s podobno ga, i ovde samo na peldu 
postavlenoga. Ali vendar ne zato, cla bi se vsi drugi pravo 
ovak zpovedati morali (ar nesu vsi pravo vu oveh zagre- 
šili), nego ova samo zato se postavljaju: cla ovak po pri¬ 
like lepše vidimo spametneh Ijudih zpovedanja dobrotu 
pohvaliti i nasleduvati vrednu; a priprosteh falingu po¬ 
harati i pobolšati potrebnu. Kak se najde na Nemškom. 
štampano vu Beću leta 1732.« 

Ovo je dakle prievod, cdi za cielo je M. smatrao, da 
su prilike prikazane u njemaćkom originalu toliko slićne 
našim domaćim prilikama, cla ti primjeri mogu poslužiti 
kao uvjerljiv ugled domaćim grješnicima, a ujedno su i 
uvjerljiv odraz kulturnih prilika u našoj domovini. 

1 jedna druga knjiga, koju je M. izdao, a to je » Ško¬ 
la Krištuševa Keršćanskoga Navuka obilno puna. Po P. 
Juraju Mulih, T. J. Mišionariušu Apostolskomu na svetio 
poslavlena, ter otcern, materam, meštrom, gospodarom , 
mlađem ljudem i vsem keršćanskem dusam na zvelićenje 
pripravlena, i vu marlivost serdćeno preporućena. Z do- 
pušćenjem Presvetloga, i Prepoštuvanoga Njih Ekscelen- 
cije Gospodina Biškupa etc. etc. Štampana po Ivanu 
JVeitz vu Zagrebu, Leta 1744.« (Mala osmina, str. 538) u 
glavnom je skraćeni »Posel apoštolski«, ali donosi ipak 
nešto novo, vrlo zanimljivo, ćega nema u »Poslu«. To su 
»Regule « (pravila) za roditelje i druge poglavare i za 
djecu, za liepo vladanje u obćenju s drugim ljudima, za 
pristojno držanje pri jelu i t. d. Posve je sigurno, da se 
M. u tim »Regulama« poslužio tuđim ugledima, prilago- 

đujuči ih po mogućnosti domaćim prilikama i domaćem 
razum ievan ju*). 

Na koncu neka bude ovdje još napomenuto najpo¬ 
pularnije i najviše razšireno djelce M-ovo , naime moli¬ 
tvenik »Nebeska Hrana vu Sveteh Jestvinah: Kruhu i Vinu, 
to jelo: Pobožneh Molitvah, Litaniah i Popevkah: Mleku 
i Medu, tojeto: Katolićanskom Navuku, Hasnovitom Raz¬ 
govoru, tojeto: Na Svetost Živlenja i tak na Zadoblenje 
Zvelićenja Ljublenom Nagovarjanju Postavlena — V sem 
Keršćanskem Putnikom vu Nebesku Domovinu putuječem 
serdćeno preporučena. Ovak znović zkupa složena i na 
okreplenje duše položena. Z trudom, i skerbjum Juraja 
Mulih, Tovaruštva Ježuševoga Mašnika, Mišionariuša 
Apoštolskoga. Z dopušćenjem Poglavarov. Pritiskana vu 
Zagrebu po hanu Weitz, Leta Gosponovoga 1748 [str. 
665.]«. 

Taj je molitvenik cesto ponovo izdavan. Badalić na¬ 
vodi ovo šest izdanja: 1748, 1778 (?), 1779, 1815, 1849 i 
1883. Počevši od drugoga izdanja glasi glavni nadpis: 
Hrana Nebeska. Možda to i nisu sva izdanja, te se možda 
koje bez traga izgubilo, tim više, što je pored veće »Ne¬ 
beske Hrane « M. najavio još i manju, skraćenu »Nebesku 


*) Jedna od prvih knjiga u evropskoj književnosti, koja uči 
pristojnom vladanju, bijaše djelce poznatoga humanista Erazma Rot- 
terdamskoga (tl556.), kojemu je nadpis: De civilitate morum pue- 
rilium (o učtivom vladanju dječaka). Tiskano je prvi put god. 1526. 
i od onda često pretiskavano i prevođeno na druge jezike. Eraz- 
mova je knjižica užega obsega od M-ovih»Regula«, jer radi samo 
o pristojnom vladanju dječaka, no kako se mnoga pravila njegova 
slažu s odnosnim »Regulama dvorjanstva« u M-ovoj knjizi, sva je 
prilika, da je M. poznavao Erazmovo djelce i bez sumnje se i po¬ 
služivao njime. Erazmova je knjižica valjada potakla izdanje dru¬ 
gog sličnog djelca, a to je G a 1 a t e o Giovannija della Časa, tiskan 
god. 1558. Možda je i ta knjižica bila poznata M-u, jer naši teolozi, 
koji su učili u Rimu i Bolognji, donosili su u domovinu i znanje ta¬ 
lijanskog jezika i talijanske knjige. 

Hranicu«, koje se uobće nijedan primjerak nije sačuvao. 
U seljačkim i malograđanskim domovima molitvenici sf> 
nisu baš brižno čuvali, ali su se marljivo upotrebljavali, 
te pritom cjepkali i trošili. Zato Badalic s pravom zavr¬ 
šava svoju studiju ovim riečima (str. 126): »Njegovi 
(M-ovi) katekizmi i molitvenici bili su ne samo kroz de¬ 
cenije, nego i više od čitavog stoljeća riznice, iz kojih 
je narod crpao vjersku pouku i vjerski duh. Govori se 
naime često, kako je naš narod bio religiozan, pobožan, a 
razmjerno i vrlo dobro poučen u vjerskim istinama. 
Odakle mu to? Ipak on nije bio u sjajnim prilikama, da 
dobije taj vjerski odgoj, često mu je manjkalo sposobnih 
i požrtvovnih pastira, nego se smije za cielo kazati, da su 
upravo ona razna izdanja nabožnih knjižica tome mnogo 
pridoniela, a Mulihova djela ne spadaju svakako na pos¬ 
ljednje mjesto «. 

B. Ogledi. 

IZ »ZERCALA ZPOVEDNOGA « 

Z p o v e d jednoga svojega Gospodara 

. . . Imal sem od svetoga Sakramenta jednu sumlju, koju 
taki nesem odhitil, nego sem se vu njoj zaderžaval. Jeseni 
blaznil govoreč: Vrag te je stvoril. Vu taboru nosil sem pri 
meni zmerzlinu [valjada »čarolija«] vu devet dneveh. Ali več 
vu nju ne verujem, nego sem ju zežgal. Bogmal sem prez za- 
zađovoljnoga zroka pravično. Krivo sem prisegal četiri krat 
i troje bližnjemu ne bilo na kvar; a jedno je bilo na kvar, 
kojega hoču naplatiti. S. Mesu prez pravoga zroka vu sve- 
tek jesem zapustil dva krat. I dvoje družine takajše zaderžal. 
Dužen, i moguč postiti, jesem tri poste prekeršil po dva puta 
do sitosti jeđuč; a vu druge tri dneve postne z peterum dru- 
žinum po dva krat i meso jel, prez dopuščenja, i to zvun be- 

tega, imajući kaj drugo jesti. Vu jednom dužnom dugovanju 
nesem otca posluhnul, nego sem njemu suproti govoril, gde 
sem ga kruto raztužil i na plač nagnal, a majku takajše. 

Bližnjemu jeseni veliko zlo željel, a fantiti se hotel, Jeseni 
družinu strašno preklinjal, vsaki den po pet krat ali šest krat. 
Jesem se hotemce opil i druge tri na to nagnal. Jeseni moju 
ženu noseću za malo dugovanje špotajuč liotomce jako raz¬ 
tužil, a đrugda, kada ne bila noseća, nedostojno do černjav- 
kih [modrica] izbil. Ja, budući zakonski, jeseni se vu ne¬ 
čistom mišlenju okolu jedne divojke znaduc i liotomce za- 
deržaval. I jednu vdovicu poželjel, a na to vabil i nečisto 
govoril. 

Jednomu težaku krivo jesem vtergel tri groše i drugde 
srebernu žlicu vkral. Kupil sem tatbene kože za šest dukat, 
znaduč, čije su; kaj vendar vse bocu naplatiti. Jednu deklu 
jeseni krivo ogovoril i zato je od službe odpravlena, kojoj 
vendar, imajuči priliku, boču nadomestiti. Tuđu ženu zakon¬ 
sku (kak sem i sam) jesem na zlo poželjel, a na to vabil. 
Tuđega konja krivično zadobiti jeseni poželjel. 

Z p o v e cl zakonske žene Gospodarice. 

Otec duliovni! Ja sem živa mučenica; ar sirota starica 
više od 40 let broječa, imam drobnu dečicu, a muža pijan¬ 
ca, ki kada okolu pol noči dojde pijan mene špota, šentava, 
erdegata, kune, bije, družinu razganja tak da ga ne samo 
družina, nego i deca preklinjaju. Bogme i ja mu ne morem 
dobra reči, nego ga opsujem: da bi te vrag vzel, da bi te 
strela raznesla, da bi vraga popil. A negda i prekunem: tebe 
je vrag dal i z menum spravil, vražje danje. Pak su i deca 
zla, ne lite Bogu moliti, ne lite mene poslušati, zato nje ošpo- 
tam govoreč: o prokleta deca, ne daj Bog dobra, da bi vas 
kuga poklala, prokleta smert da vas ne skonča. Deca su za- 

tukla susedovoga purana, ter sam ga zpekla i potrošila; ar 
je i moj zginul, ter sam rekla: da ne drugome greh, ne ni 
meni. 

Več nikaj ne znam, prosim Vas, da bi me taki pričestili, 
ar nemam časa dugo čekati. 

Zpoved B arice službenice. 

Otec duhovni! Kada su me Gospodarica kleli, jeseni i ja 
njili. Dala sem vu ime Božje siromahu, za kaj Gospodarica 
nesu znali. Naš detič je me na zlo delo napeljal i je mi obe- 
čal, da me lioče za ženu vzeti. Sluga mi ne dal mira, pak sem 
ga klela. Mužku glavu jesem poželjela. Jesem na jednu jalna 
i njoj ne ču prostiti, niti ž njum govoriti. Otec duhovni, ja 
več nikaj ne znam. . . 

Z p o v e d jedne pobožne Gospodične. 

Otec duhovni! mojega serdca i mišljenja vu jutro stajuč 
nesem taki v nebo zdignula i Bogu prikazala. Vu mojeh mo- 
litvah jesem bila raztrešene pameti. V zercalo jesem se prez 
potreboče vgledala. S. Mešu jesem vu đelatnih nepobožno 
poslušala, a duhovno pričeščanje jesem nekak ostavila. Pred 
jelom nesem jelom pobožno molila niti dobroga na- 
kanenja včinila. Lakomo i nezderžno jeseni jela. Vu večer 
nesem mojega dušnoga zpoznanja marljivo občinjala, niti se 
za grehe zveršeno požaluvala. Nečistu senju nesem taki od- 
hitila. Pred zadnjum zpovedjum jeseni nekaj maloga od jed¬ 
ne druge govorila. 

Z p o v e cl jedne V d o v i c e. 

Ja sem vu mojeh posleh bila neterplivna, štimam da 
okolu deset krat. Vu molitvah raztrešene pameti vsaki dan 
okolu jeden krat ali dva krat. Nečista mišlenja jesu mi pri- 

letala okolu jednoga zakonskoga, ali dvojini, jeseni li se iu 
njih zaderžavala. Nekaj maloga krivo govorila, kaj vene ar 
ne bližnjemu naškodilo. Za vremenita dugovanja bila Bern 
kruto skerbliva. Za nikaj vreme trošila. 

IZ »ŠKOLE KRIŠTUŠEVE«. 

Regule Dvorjanstva*) 

Derzanja vu Tovaruštvu drugeh. 

(str. 494—514). 

Vse tvoje govorenje i deržanje naj bude takovo, da 
po njem ne samo vekšega, nego takajše menjšega ne zbantu- 
ješ. Od dugovanja odurnoga ne čini spomenka, nego ako u 
kaj imenuvati potrebno bilo, tak proščenja prosi i ovak poš¬ 
teno reci. Zvun ruk i obraza ne dotikaj se tvojega tela pred 
drugemi, i da se k tomu privučiš, to isto i na samotni obderza- 
^aj, ar Bog i Angeli jesu vsigdar nazoči. Hodeč, z rukann ne 
pristoji se sejati, niti sedeč, z no gami zvoniti ali z perstmi 
bubnjati; niti zubmi škripati, niti cviliti, niti zehavajuc, kak- 
li vuk zavijati, niti se kakti mužina ze vsem životom razte- 
zati. Ako hočeš kašljati ali kehnuti, pošteno je vusta na stran 
obernuti i z rubcem zakrili, ter za kilianjem reci Boze pomo- 
zi! a zehavajuc z palcem Križ na vustam napraviti. Ako je 
potrebno liraknuti ali se seknuti, tak se z rubcem zakriven 
11 a stran oberni ter sekujuč ne trubentaj z nosom; a hracek 
ne pred druge, nego na stran izbiti i pogazi, ali vu rubec 
primi; to isto vu sekuvanju obderžavaj. 

Kuliko je moguće, čiste zube i ruke derži, ter ako bi kaj 
med zubmi bilo, ne pristoji se z nožem ali z vilicami, a još- 
če menje z nohtmi vun vaditi; nego ako je potrebno, tak z 

l ) Rieč dvorjarustvo ili dvoranstvo tumači Belostenec: 
Aulica urbanitas, civilitas; danas bismo rekli: pristojno, učtivo ili 
uglađeno vladanje. 

perom ali siamicum ter i onda z rubcem vrsta 11 a stran ober- 
njena zakriti. A vu nosu z perstom dubsti i vu njem kakti 
červov iskati ne pristoji se, kakti nokte pred drugemi vek- 
šemi obrezavati, a jošče menje ogrizavati. 

Merzko je pred drugemi lica napuhavati, jezik van ka¬ 
zati, vustnice grizti ali raztezati; čelo urgati, nos kerčili, oči 
prevračati, mustače zaferkavati, bradu odviš gladiti, ali lase 
natresati ali se gusto krat očešati. 

Kada drugomu govoriš ali ga poslušaš, ne pristoji se od 
njega obernuti, niti drugam ogledati, niti na drugoga nasla¬ 
njati, niti drugoga da posluhne, z laktom drukajuč ali njega 
za bal ju natezajuč, opominati. Gusto krat i jako se rozgotom 
smejati, ne lepo niti spametno; a jošče menje smejuč drugem 
zube kazati; prez zroka pak smejati se je norsko. Ako vek¬ 
šega pohodiš, ne pošteno onde njegove knige ali druga dugo¬ 
vanja prez dopuščenja pregledati; a jošče menje njegove liste 
čteti. Dapače ako drugi list čteje, tak se ne pristoji približa¬ 
vati k njemu, ali oči tak vu list hitati, da vidiš, kaj je vu 
listu — nego ako bi te sam on na to pozaval. 

Dojduči k Poglavaru, njemu se ponizno, polag njegove 
vrednosti, nakloni, i njega z odkritum glavum stoječ poštuj. 
I ako je kaj vekši, 11 a pervu njegovu reč ne sedi, niti se pokri, 
nego prosi, da moreš ovak podvoriti. To vendar pazi, da se 
pervo njega ne pokriješ, niti ne sedeš, a njega na to opome¬ 
nuti, da se on pokrije, ali da sede, ne bi se tebi pristojalo. 

Kada se z kojem preštimanem človekom, tebi dobro 
znanem, na putu zestaneš, ne prejdi taki, nego malo prestani 
i njega pozdraveč nakloni se; gde ako je tesen put, počekaj, 
ali se nazad poverni, doklam on prejde. 

Ako se z vekšem ter preštimanem človekom moraš še¬ 
tati, tak mu najpervič desnu stran pusti, a potlam kak doj- 
deš. Ako ste tri, tak najpreštimanešemu sredinu, a drugomu 

desna stran pusti, ti pak levu stran derži. To vendar pazi, da 
nigdar jednako redom ne koračiš niti ne poklekneš, nego ne- 
kuliko za njim, vu hodu za jeden koracaj; a vu klečanju 
drugo klecalo derži, ako je moguće, ter ako je vnogo vekši, 
i morebit tvoj Poglavar. Vu razgovoru najmre pred vekšemi 
ti vnogo ne govori, nego druge vredneše poslušaj, niti tolnaču 
drugem ne davaj, nego na to oprošen reci, kaj sudiš, a dru- 
geni pervinu pusti. Stareše, ali malo vredneše, je navada 
vikati [govoriti »Vi«] iliti poštuvati, vu druge peršone go- 
voreč: Kaj vi stimate? budete li zveliceni? Ako je pak vnogo 
vekši i poštenja vredneši, tak je navada vu tretje peršone go¬ 
voriti: Kaj oni štimaju? Kaj zapovedaju? Na njih gledeč 
ovo hoću vciniti , da morem njim poslužiti. A tikati ne pri¬ 
stoji se, nego mlajšega, ter vu preštimanju vnogo menjšega. 

Ako bi govoreč moral zebavati, tak onda govoriti pre¬ 
stani ter vusta zakrivena i malo na stran obemjena, z palcem 
pobožno prekriži. I govoreč, sline na drugoga iz vust ne hitaj, 
perste ne natezaj, ali ž njimi ne pucaj. Ako je na vekšem 
preštimanju, z kem govoriš, tak ga ne gledaj vu oči niti vu 
zube, nego malo pod obraz, kaj je znamenje poniznosti. 1 
pred takovem ne lovi niti ne tuci buhe, vuši, niti kaj spo- 
dobnoga. Dapače ako bi na njem ali na tebe kaj takvoga 
puzati zapazil, toga drugom ne kaži, nego kak najlepše mo- 
reš, tiho dole obali, da drugi niti ne čuti. Ako bi pak drugi 
tebi [sic] to isto včinil, tak mu ponizno zahvali. 

Ako kojega menjšega moraš pokarati, tak dobro pazi, bi 
li to bolje včiniti na samom ali očivesto pred drugemi? vez- 
da, ali potlam? z ovemi ali drugemi rečmi? I to 11aj bude 
prez vike i serditosti. Ako pak tebe gdo opomene ali pokara, 
ponizno poslulini i terplivo podnesi. Ako bi vendar bil pra- 
vičen ter vu vekšem dugovanju krivično obtužen, moreš svoju 
pravicu valuvati. Nikomu njegove grehote pred drugemi na- 

pervo ne donašaj, niti telovne falinge niti kaj takvoga, kaj 
bi mu sram zavdalo. 

Šala tvoja naj bude poštena, vesela, slana i zevsema ta¬ 
kova, da vredno nikoga ne zbantuje niti ne zpači. Zato sve- 
teh rečih vu šalu ne vleci, niti nepošteneh, nečisteh i pogi- 
belneh ne primeči. Ako se vu šalu pustiš ter se pripeti kaj, 
drugač tebi suprotivnoga, činiti ali podneti, tak dobrovoljno 
primi, ar si se na to odpravil, poleg onoga: ki se hoče igrati, 
mora i on postavljati. I vu šalu ne pristoji se kaj goder budi 
zameriti; ar se razserditi, je šalu nepošteno zveršiti i drugem 
se vsem zameriti, kaj se razumni jako čuvaju i zato verno 
terpe za volju šale, kaj drugda za volju Božju ne bi tak 
lehko terpeli. 

Pokelidob iz zvunske oprave mora se nuternja sprava 
Duše i serdca lehko pogoditi, zato akoprem snažno se opra¬ 
viti je pošteno, preveč vendar sebe kinčiti, lasi rugati, z mast- 
jum mazati ali se drugač odviš cifrati, ne pristoji se Kerščan- 
skem Gospodičnam, a jošče menje poštenem i Boga boječem 
mladencem; ar su po tom vnogi poginuli, 11a kaj i vezda 
vnogi marlivo šetuju. 

Glavu pokrivaj izraven, ali ne na krivo kakti pijanec. I 
kada si med drugemi, lilačnjaka ne nateži niti hlač ne po¬ 
pravljaj, niti se okolu tebe, kakti gizdavi Pav, 11a opravu ne 
ogledaj. Mesto vendar, na koje hoČeš sesti, dobro je pervo 
ogledati, da morebit ne zatepeno. 

Samomu sebi smejati se, ali se sobum razgovarjati, je 
nespametno. Kakti i po putu kamenje ali drevje z nogami 
razhitavati ali z glavum sim tam kimati ali oči po stranah 
puščati, je norcem navađno. Vu tovaruštvu pri mudreh ne 
donašaj na spomenek vsakojačke norije, ali kaj bi se za čije 
poštenje zadevalo; kakti niti pri prosteh preveč visoka dugo¬ 
vanja zverhu njihova razuma ne povedaj, nego se k ljuđem, 

s kojemi govoriš, spametno prilagodi, da razgovor bude pri- 
ličen i hasnovit. Zato i vu veselju ne pristoji se taki žalostila 
ali strašna, a jošče menje nepoštena ali pogibelna napervo 
donašati. Dapače ako bi gdo drugi kaj takvoga donesel, tak 
razgovor kuliko moreš, spametno drugam obemi, da se niti 
Bog niti bližnji vredno ne zbantuje. 

Senju ne drugem nego tebi [sic] spodobnem negda moreš 
povedati, navlastito ako bi kaj lepoga i vekšega bil senjal; 
najti tomu ne srne se ni malo veruvati, niti se ovde kaj ufati, 
niti bojati. Od svoje pako plemenčine, pameti, lepote, obla¬ 
sti, činov ali bogatsva ne pristoji se mnogo govoriti, nejmre 
druge vu tom menjše deržeč; nego je bolje sebe poniziti, a 
druge razložno izvisiti. 

Gde ne mesta niti zroka smeha niti šale, onde se ne pri¬ 
stoji smejati, a jošče menje iz tuđega zloga pripečenja, kaj 
bi se drugomu žal videlo. Zato i od rečih takovih čuvaj se, 
koje bi drugoga zbantuvali. Ako se nekoji med sobum svađe, 
ne se negda segurno k jedne strane priverči, nego je bolje 
obodve razlučiti i kuliko je moguče pomiriti. 

Z jezikom, kojega dobro ne razuuneš, prez velike sile ne 
govori. Dapače i z tvojem domačem iliti materinskem jezikom 
tak govori, da se od selskeh bedasteh ljuđili vnogo razlučiš, 
ostavljajuč merzke reči, selskem ljudem navadne. Ako bi med 
drugemi jednomu hotel kaj otajnoga na samom povedati, to¬ 
ga pred drugemi ne čini, nego na drugo vreme počekaj, da 
ti drugi ne reku da lažeš ali krivo govoriš, kada tak z dru¬ 
gem šepčeš. 

Kaj poštenoga i slobodnoga obečaš, ako i kada moreš, 
vemo včini; a kaj ne moreš ali ne smeš, onoga Bogu niti člo- 
veku ne obečaj. I šta dobro ne znaš, onoga za stanovito ne 
povedaj. Ako gdo pred drugemi počne povedati, kaj ti znaš, 
pusti ga drugem povedati; ar se ne pristoji njega bantuvati, 

a jošče menje njega smejati ali lažkati. Zloga tovarustva zda- 
leka čuvaj se, ako hočeš dober i pošten obstati; a vu dobreli 
tovaruštvo povdaj se i vu njem, kak dugo je pošteno, moreš 
obstati. 

Vu igre i govorenja daj i drugem mesto; gde ako si vruč, 
naj se naglo napiti, ako hočeš zdravje občuvati. Igre konec 
naj ne bude karka niti svađa. Kaj se lehko pripeti, ako vka- 
njuješ, po kojem vkanjuvanju potlam dojdeš na druge vekše 
krivice. 

Kada sedeš, pošteno sedi, da te ne bude sram, ako te 
gdo vekši najde. Pri ognju čepeti ne pristoji se, nego sedi ali 
stoj. I ako se vučiš ili kaj govoriš, pazi da druge vučeče ali 
kaj takvoga poslujuče ne bantuješ. 

10. ŠTEFAN FUČEK 
A. P r i p o m e n a k. 

O Fučkovu životu malo nam je poznato. Na nadpis- 
nom listu prvoga izdanja njegove knjižice (1735.) stoji y 
da je on, kad je izdavao knjižicu, bio »plebanus krapinski«. 
Šafarik (Geschichte der illirischen u. kroatischen Litera- 
tur str. 283.) dodaje, da je umro 8. srpnja 1747. Prema 
tome se može nagađati, da se rodio negdje pod kraj XV1L 
ili na početku XVIII. stoljeća. 

Knjižica njegova ima ovaj nadpis: »Historije z krat- 
kem Duhovnem Razgovorom od Poslednjeh Dugovanj. Po 
Štefanu Fučku, plebanušu Krapinskem. Iz vnogeh pobož- 
neh knig zebrane, skup spravljene i na duhovni napredek 
na svetio dane. Štampane vu Zagrebu, po Ivanu W eitz y 
Letto 1735.« Drugo izdanje izašlo je na sviet god. 1753 . 
»typis heredum Weitz«. Sudeći po tom, da je knjižica 
u razmjerno kratko vrieme doživjela dva izdanja, čini se 
da je ona bila vrlo popularna. 

Vodnik u svojoj »Povijesti hrvatske književnosti < 
(str. 362.) čak veli, da se »do nedavno u narodu ova stara 
knjiga smatrala čarobnom i pokladom sreće, gdje se u 
kući nalazi«. Fuček se ne bavi mnogo dužim teoložkim 
razmatranjima, već natrpava knjižicu velikom množinom 
»peldd«, t. j. pričica i pripovjedčica primienjenih ukusu 
i ćudi priprostoga naroda, za koji je knjižica bila odre- 
đena. »Morebiti pak«, kazuje u predgovoru, »ravno vu 

čtejenju ovakveh hištoric (kakve se ovde napervo daju)« 
— jer tako se to desilo sv . Ignaciju Lojolskom — »G. Bog 
poslavil je kojemu za fundament njegvoga zveličenja; 
zato jezero [!] ovakveh knižic jeseni vučinil štampati, 
zmed kojega broja, ako samo listor jedna duša (koja bi 
drugač poginuti imela) po čtejenju oveh knižic zveličena 
postane, moj trud zadovolno naplaćen bude.« 

Šafarik (str. 369.) donosi o knjižici Fučkovoj ovu ujed- 
ljivu bilježku (označenu šifrom L[udwig] G[ay]?): 
Djelce napisano prema fantazijama Patra Kochema\), u 
kojem F. dokazuje, da je od njega mogao postati drugi 
Shakespeare, da nije postao hrvatski svećenik. — Između 
Shakespearea i Fućka težko je naći »tertium comparatio- 
nis «, pa stoga mislim, da je Antun Nemčić bolje pogodio 
eventualnu vezu Fučkovu sa svjetskom književnošću, na¬ 
zvavši ga (u » Putositnicama«): »naš Pseudo-Dante «. No u 
toliko ima Šafarik (odnosno L. G.) pravo, što su priče 
Fučkove odista sve fantastične i prema sredovječnim uzo¬ 
rima udešene, pune praznovjerja i čudesnih zgoda, a to 
je val jada i privlačilo čitači sviet. Sa svim tim treba iz- 
tači, da neke od tih priča pokazuju veliku sličnost i čak 
srodnost s pučkim pripoviedkama i gatkama, kakove su 
se pronosile čitavom Evropom od sjevera do juga i od 
iztoka do zapada, pa i to mogaše pobuditi zanimanje či¬ 
tača, koji su nekad kao djeca prisluškivali bakinim pri¬ 
čama u zapećku. Kao primjer iztičemo priču o sv. Ferencu 


) Martin von Kochem (1634—1712), kapucin, bijaše na glasu 
propovjednik pučkih religioznih knjiga (Leben Christi 1677; Auser- 
lesejies^ History Buch 1687; Legenden der Heiligen 1705), koje se 
iztiču živim slogom i sočnim jezikom svojim, te popularnim nači¬ 
nom prikazivanja svoga, koji se vješto prilagođivaše načinu miš¬ 
ljenja i osjećanja prostoga puka. Među pučkim piscima katoličke 
Njemačke jedini mu bijaše ravan poznati bečki augustinac Abraham 
a Sancta Clara. 

(= Franji), koju donosimo kao ogled Fučkova načina pi¬ 
sanja: ona je puna elemenata narodne pripoviedke, puna 
vragova, zmajeva, zmija i krastavih žaba, a posvećene 
brojke tri i sedam igraju i u njoj, kao u drugim slič¬ 
nim plodovima pučke maste, značajnu ulogu. 1 akove pri¬ 
čice mogle bi i kod modernog čitaoca pobuditi interes za 
Fučkovo djelce . Inače je slog njegov neizglađen i opor , 
vokabular oskudan, a gramatika kadkada bas i pogrešna . 

B. Ogledi. 

IZ »HISTORIJE«. 

(str. 57—72) 

Vu kronike Franciškanske šteje se: da u vremenu živ¬ 
ljenja S. Ferenca blizu Kloštra Kasalonskoga vu jedne gore 
bili su tri osebujni tolvaji, koji vu onom deržanju vnogo zla 
činili jesu. Ovi tri tolvaji jeden dan došli su vu rečeni Klo- 
šter prošeci Gvardijana, da bi njim jesti dal; Gvardijan pako 
oštro nje karajuČ, odpovedal je njim govoreč: »Vi tati i ljuti 
ljudomorci! Ne sramujete se ne samo druge ljudi plenjati i 
njim silum jemati, nego takaj radi bi almuštvo slugam Bo¬ 
žjem dano pozijati, a neste vredni da vas zemlja nosi, koji 
niti se ljudib bojite, niti Boga stvoritela vašega strašite; od- 
hađajte anđa i nigda se več sim ne povernite.« 

Ovo čuvši jako su se zburkali i z velikum serdum odišli, 
i nut ravno on dan naskorom dojde domov S. Ferenc, koji 
s pajdašom svojem iz mendikacije [prosjačenja] donesel je 
kruha i vina. Kojemu Gvardijan kada bi bil p ove dal, kak je 
tolvaje odpravil, S. Ferenc oštro karal je Gvardijana, da je 
hman vučinil; ar grešniki milostivno se moraju prijemati, i 
več pri njih z dobra moči opraviti nego ze zla; pokehdob i 
g. Krištuš na ovom svetu buduč grešnikom vsigdar milosti v- 
noga je se kazal, koji ne došel zvat pravične, nego grešnike* 

i zbog toga večkrat z grešniki je pil i jel. »Kajti si pak ti 
suprot ljubavi bližnjega i suprot pelde od Krištuša dane za- 
grešil, zato vu jakosti S[vete] pokornosti zapovedam ti, da 
taki ov kruh i vino, koje sem dobil, vzemeš, i po gorali i lo- 
zali rečene tolvaje iščeš do te dob, đoklam je najdeš; onda 
ov kruh i ovo vino njim daj od moje strani. Ti pak pred nje 
poklekni i ponizno proščenje od njih prosi, zarad ljubavi 
njim nezkazane, zbog rečili takaj oštreli od tebe proti njim 
zgovorjeneh; zatem od moje strani prosi nje, da toga zla več 
ne čine, nego naj se Boga boje i bližnje vu miru naj puste, i 
ako to budu vuČinili, da im ja lioču za vsu njihovu dostojnu 
hranu kontinoma skerbeti. I kada vsa ova poveš, onda nazad 
poverni se vu Klošter.« 

Metemtoga S. Ferenc prosil je i molil G. Boga, da zažge 
njihova serca na pokoru; odkuda vučinjeno je, kada bi ti 
isti tolvaji z almuštvom od S. Ferenca poslanem bili se na¬ 
hranili, med sobum začnu se spominati: »0 mi nesrečni! Kak 
strašne muke peklenske nas čakaju, koji ne samo razbijamo, 
silum jemljemo, nego i vnoge nekrivične vumarjamo, i ovak 
vsaki dan več i več Boga najvekšega našega Gospona nepre¬ 
stance bantujemo, ter vendar mi oproščenja od njega ne pro¬ 
simo. A ov siromah Frater za male reči, i to polag vrednosti 
naše nam zgovorjene, tak ponizno nam molil se je i prošče- 
nja od nas prosil, i k tomu ne samo branu vezda nam donesel 
nego i na poklani z svojemi pajdaši obečal je skerbeti. Ovo 
su stanovito sveti ljudi, koji vredni jesu dike nebeske; mi 
pako jesmo veliki grešniki, koji si dan na dan strašne muke 
peklene povekšavamo, i ne znam, je li za tulike malovred- 
nosti milošču od Boga moremo dobiti?« 

Ovak kada bi jeden bil govoril, druga dva vele: »Kaj 
smo anda čineči?« — odgovori ta pervi: »Hodmo k S. Fe- 
reneu, i ako on nam da ufanje, od Boga da moremo milošču 

za tak velike grebe dobiti, vse ono vučiniti hoćemo, kaj nam 
on zapove, samo da duše naše od pekla oslobodimo« — ko¬ 
jemu tolnaču vsi tri složno jesu privolili i šetujuč k S. Fe- 
rencu došli govoreć: »Otec poštuvani! Mi zarad vnogeh i 
velikeh greha našeli ne ufamo se milošču od Boga dobiti, ne¬ 
go ako ti nas segurne činiš, da nas Bog vu milošču prime, ovo 
jesmo gotovi z tobum pokoru činiti i vu vsem (kaj nam za- 
poveš) pokorni hoćemo biti.« Koje taki S. Ferenc milostivno 
i ljubljeno je prijel, nje obatrivel i segurne činil, napervo 
davajuč pelde, kak je G. Bog vekše grešnike u milošču prijel; 
k tomu obečal je, da njim hoće sam od Boga milošču zpro- 
siti, samo naj oni stalni vu svojem obećanju budu. Onda od 
S. Ferenca obatriveni, vsi tri jesu svet ostavili i podali se u 
Red S. Ferenca, kade jesu zveršeno i pobožno živeli i regule 
Reda verno i marlivo obderžavali. 

Dva pako zmed njih sveto i pobožno živuč v kratkom 
vremenu iz ovoga sveta jesu preminuli; trejti pako premi- 
šljavajuč vnoge i velike grehe pervo vu činjene, ovakvum po- 
korum celeh petnajst let je sebe trapil: najmre zvun reda 
postov, on vsaki tjeden tri dni ob samem kruhu i vode postil 
se je; jeden habitus listor, i on kaj najoštreši, je nosil; obu¬ 
ven nigdar ne liodil; po pol noći, kada je z koruša zešel, nig- 
dar ne spal. 

Vu oneh petnajsteh leteh metemtoga S. Ferenc [je] vu- 
merl. Kada bi pak bilo zpunjavalo se petnajst let pokore, on 
jednu noč, iz koruša po pol noči kada bi bil zešel, bil je 
taki v duhu vzet i na jednu jako visoku goru peljan, i kada 
bi vre na verhunec došel, dalje ne bilo moči poj ti, nego bila 
je na drugi kraj taki jama tak gluboka i široka, kak je ona 
gora bila visoka; i do zemlje bili su vnogi oštri pećine bu¬ 
ban jki iliti verhunci. Onda ov, koji ga je peljal, porine ga iz 
visokoga vu onu jamu, da po oneh bubanjkeli dolje leteč vse 


152 


kosti i kotrige je si poterl. Koji da bi ovak potren ležal, zove 
ga ov, koji ga je vodil, govoreč: »Stani, liodi; ar vnogo jošče 
imamo prejti.« Odgovori Frater: »O ti nemilostivni človek! 
Vidiš, da mi malo do smerti fali, tak sem ves potren; ter 
vendar veliš, da se naj stanem.« Onda on, koji ga je vodil, 
doteknul ga je i taki zdrav je postal. Tada mu pokaže jedno 
veliko polje puno špicastoga kamenja, oštroga ternja i bode- 
čega kupinja govoreč: »Ovud moraš z bosemi nogarni do 
konca ovoga polja poj ti« — kade zdalka na koncu bilo je 
viđeti jednu veliku goruču peč, vu koju takaj bilo mu je pojti. 
Kada je čez onu ravnicu z velikum težkočum prešel. noge 
svoje strašno raneč i zdrapajuč, došel je do one peči; onda 
veli mu Angel, koji ga je vodil: »Hodi taki vu ovu goruču 
peč, ar tak mora biti.« Odgovori Frater: »O ti ošter i okoren 
človek! Vidiš, kak sem ves ranjen, gde bi sada moral počinek 
imati, ter veliš: hodi vu goruću peč!« I kada bi jedno malo 
štental, vidi strahovite vrage z vilami železnimi ognja po¬ 
pravi jajuč i bolje zažižuč, kojega oni jesu taki z onemi vi¬ 
lami prignali, da je moral pojti vu onu goruču peč, koja je 
od ognja razbeljena bila, kakti najjakša vapnjenica. Čez 
nekuliko vremena Angel ga vzeme iz peči govoreč: »Pri¬ 
pravi se na put, ar jošče čez veliku pogibel imaš prejti.« 
Onda pak reče Frater: »0 ti nezdušni človek! Vidiš, da sem 
ves ogorel, da nikam ne morem, ter se ne češ smiluvati nad 
menum, nego veliš: da čez veliku pogibel moram prejti.:< 
Onda znovič Angel dotekne se njega, i taki zdrav postane. 
Zatem zapelja ga na jedan strašno pogibelni most, kojega 
ne bilo moči prez velike strahote i pogibeli prejti; ar je bil 
preveČ vuzek i zevsema jako sklizek; pod mostom pako bil 
je potok pun kač: pozojov, škorpionov i krastaveh žab. K to¬ 
mu vonjal je tak jako, da ne bilo moči obstati od vonjbe. 
Onda reče mu Angel: »Hodi taki čez ov most, ar to mora 
biti.« Odgovori Frater: »Kak morem čez tak pogibelni most 

prejti?« Veli mu Angel: »Hodi za menum, i kade budeš vi- 
del, gde ja moje noge postavim, onde i ti postavi, i srečno 
pojdeš.« Tak je i vučinil, svoje noge postavljujuč vu ono 
mesto, kade je Angel postavi jal, i srečno je došel do polovice 
mosta. Onda od polovice mosta Angel odletel je na jedno vi¬ 
soko i prelepo prebivališče jako čudnovito, i dobro je v pa¬ 
met vzel, kak je Angel letel i kam je zašel. Onda siromah 
znovič vu velikom strahu je ostal; ar oni ružni pozoji i ve¬ 
like kace glavu su gore podigale, da vezda hote ga zgrabiti, 
ako z mosta opadne; od velikoga straha ne znal kaj bi činil: 
napervo ne mogel iti, nazad vernuti ne se ufal. Odkuda vu 
tulike pogibeli i vu tulikem strahu buduč legel je na most i 
njega se deržal, milo zdihavajuč proti G. Bogu, da bi mu se 
smiluval. Čez nekuliko vremena videlo mu se, da i njemu 
kreljuti počele su rasti, z kojemi odleteti bude mogel; zato 
z velikem veseljem čakal je, doklam su mu kreljuti rasle; 
ali kaj ti je preveč naglo (pervo neg bi mu na mesto zrasle) 
počel leteti, zato nazad na most je opal, i one vse kreljuti 
poterl. Nato jošče bolje prestrašil se je i mosta znovič prijel 
z velikemi suzami milošče od Boga proseči. Zatem v pamet je 
vzel, da mu nove rastu kreljuti, kojem takaj jako se je ra- 
duval; ali i drugoč (ne čakajuč doklam bi bile na mesto zra¬ 
sle) ž njimi lečuč opal je i nje poterl. Onda premisli, da 
mora duže čakati, zato rekel je vu sercu svojem: Hoču tak 
dugo čakati, doklam zveršeno na mesto zrastu mi kreljuti, da 
več ne odpadnem. Videlo mu se je, od početka kak su mu 
kreljuti počele rasti, i drugoč, i trejtič, da je vremena na ove 
tri pute prešlo sto i pedeset let. Kad je videl, da su mu na 
mesto zrasle kreljuti, onda z velikum močjum je se podigel 
na visoko i zaletel je na ono lepo prebivališče, kamo je Angel 
bil odletel. 

Kada je došel pred vrata, opital ga je vratar: »Gdo si 
ti?« Odgovori: »Ja sem jeden iz Reda S. Ferenca.« Reče mu 

vratar: »Počakaj ovde, hoču dopeljati S. Ferenca, ako te on 
pozna.« Doklam je vratar išel po S. Ferenca, ov čekajuč za- 
čel je premišljavati i gledeti zidine onoga lepoga prebiva- 
lišča. Zid pako bil je nezgovomo lep i svetel, tak da je lahko 
mogel čez njega videti vse, kaj su nutre svetci činili, i nut 
opazi S. Ferenca vu velike svetlosti, i ž njim S. Bernarda, S. 
Egidijuša i vnoge druge Svetce i Svetice ž njim liodeč, koji 
su nasleduvali njegvo življenje. Dojde anda S. Ferenc i veli 
vrataru: »Pusti ga nuter, ar je moj i mojeli bratov.« Onda 
pelja ga S. Ferenc nuter vnoga njemu kažuč čuđnovita i ne- 
zgovorne lepote dugovanja; i nut kada bi nuter zašel, tuliko 
veselje, tuliku radost i slast je čutil, da se je taki spozabil 
ze vsega, kaj je malo pervo preterpel, i kaj je nevolje na 
svetu'budući prebavil, ravno da bi nigdar ne bil ovoga sveta 
videl, neg kakti da bi vsigdar onde bil. 

Čez malo vreme veli mu S. Ferenc: »Potrebno je, sinko 
moj, da se moraš nazad na svet povernuti i onde sedem dan 
obstati, vu kojeh dobro se pripravi; onda ja hoču po te dojti 
i tebe zapeljati v Raj veselja vekivečnoga, kade neprestance 
na veke z Svetci i Sveticami Božjemi budeš se veselil.« S. Fe¬ 
renc imal je na sebe plašč ves nakinčen z najsvetlešemi zvez- 
dami; petera znamenja, najmre na rukah, nogah i na rebru 
bila su tak svetla, kak sunce more biti, tak da su vse ono 
prebivališče razsvetčuvala. S. Bernard imal je korunu iz 
svetleh zvezd. Š. Egidijuš takaj z velike svetlosti opravum bil 
je oblečen. Vnoge druge iz Reda S. Ferenca odičene onde je 
videl, koje ne poznal. Ov pak frater, akoprem z velikujn 
težkočum je mu se od onud odhađalo, moral se je vendar na¬ 
zad vu telo svoje povernuti. Toga vsega pripečenja ne več 
bilo, nego od pol noči do zorje, a njemu se je vnožina let 
videlo. 

Ovo vse viđenje poveclal je svojemu Gvardijanu, i da 
listor sedem dan ima živeti. Kak je to povedal, od zimlice 
prijet taki je obetežal. Zpunivši pako vu velikom priprav¬ 
ljen ju sedem dan, došel je S. Ferenc z svojemi nasledniki i 
dušu njegovu vre očišćenu je odpeljal vu veselje nebesko. 

11. FERENCi) SUŠNIK. 

A. P r i p o m e n a k. 

Sušnik se rodio u Međimurju od plemićkih roditelja 
25. studenoga 1686. Srednje škole je val jada polazio u 
Varaždinu, a onda je slušao tri godine filozofiju u Zagrebu. 
U novicijat isusovačkoga reda stupio je u Beču 17. siečnja 
1711. Kao pravi član Reda djelovao je u raznim mje¬ 
stima Ugarske i Hrvatske, ali najviše u Zagrebu. Tu je 
i umro 30. travnja 1739. (Miroslav Vanino: Franjo Suš¬ 
nik. Biografski podaci [»Vrela i prinosi«; 4, str. 98 — 101].} 

Kao naučen jak i književnik poznat je Sušnik po ve¬ 
likom rječniku »Lexicon Latinum interpretatione llly- 
rica, Germanica, et Hungarica locuples«, koji je god. 1742. 
izišao u Zagrebu pod imenom Andrije Jambrešića, ali ko¬ 
jega je najveći dio izradio Sušnik, kako to lojalno pri¬ 
znaje Jambrešić u predgovoru rječniku. Sušnik je radio 
na rječniku, dokle su mu sile dopuštale, i već ga počeo i 
tiskati, ali onda je morao napustiti posao zbog težke bo¬ 
lesti svoje, (lzpor. Miroslav Vanino: Uz dvjestagodišnjicu 
Sušnik-Jambrešićeva rječnika [»Život« 1942; str. 178 
do 190]). 

*) Kajkavsko narječje ne pozna oblika: Franjo. Belostenec 
prevodi latinsko »Franciscus« riečju: Ferenc, a pod šifrom D(alma- 
tice) navodi oblike: Ferenac, Frančeško, Frano, Frane — ali nemar 
Franjo 

Ali S. je izdao također jedan hrvatski molitvenik , 
koji je po tome zanimljiv, što je izišao pod dva različna 
nadpisa. Prvi glasi: »Put vu Nebo po pravoj zpovedi ra- 
ven, i po vsagdašnjem premišljavanju srecen, i za pobož- 
nost oneh, kojem je malo samo na čislo moliti, priprav¬ 
ljen. Štampan vu Zagrebu po Ivanu Weitz, na leto 1734.« 
Drugi pak primjerci molitvenika imaju ovaj nadpis: 
»Putni to var uš, z vnogemi lepemi i pobožnemi novemi 
molitvami iz nemškeh i drugeh zebraneh knig spravlen, i 
kruto Kasno vit em, na vsaki dan cez t jeden premišlava- 
njem, po nekojem Družbe Ježuševe mešnikuh nakinčen. 
Štampan vu Zagrebu po Ivanu Weitz, na leto 1/34.« 

Zašto je taj molitvenik izišao sa dva nadpisa, tome 
može biti više razloga. Glavni možda stoji u tom, što je 
prije Sušnikova najpopularniji kajkavski molitvenik bio 
onaj, što ga je nekad još u XVI. stoljeću izdala grofica 
Katarina Zrinska (god. 1715. je izišao u Ljubljani u dru¬ 
gom izdanju), a imao je nadpis: »Putni tovaruš vnogimi 
lipimi, novimi i pobožnimi molitvami iz nimškoga na hor- 
vacki jezik iztomačen i spravlen po meni Grof Frankopan 
Katarini Gospodina Grofa Petra Zrinskoga hižnom tova- 
rušu . . .« Kad je izišao S-ov »Put vu Nebo«, sviet ga nije 
htio kupovati, već je i dalje tražio »Putni tovaruš«, pa je 
onda po svoj prilici iz poslovnih obzira tiskar Ivan Weitz 
promienio Sušnikov prvobitni nadpis. (Izpor. članak Ni¬ 
kole Žica o tom molitveniku u »Vrelima i prinosima « 4, 
str. 138—145). 

Sušnik je, kao pisac rječnika, malo poznat u široj 
javnosti, jer ga zasjenjuje ime izdavača Jambrešića. Zato 
je u redu, da upozorimo na njegov molitvenik, koji je 
napisan liepim kajkavskim govorom, i tako da osvježimo 
uspomenu na vriednoga međimurskog isusovca. 

B. Ogledi. 

IZ »PUTNOG TOVARUŠA «. 

Molitva k O t c u Bogu, iz Očenaša z p e l j a n a. 

(Odlomak str. 303) 

Otec. O otec, za presladko očinsko ime budi nam otec, i 
ako bi grebi naši pačili, primoraj neverne i nepokorne pa¬ 
meti naše, da se vsakoga greha ze vse mogućnosti ogiblju 
s pomočjum tvojum po Krištušu našem Gosponu. Amen. 

Naš. Naš jesi, ar ti vse jednako ljubiš, siromahe i bo¬ 
gate, zdrave i betežne, vučene i proste, za vse si dragoga Sina 
tvojega na ov nevoljni svet i na strašne muke poslal, kakti 
milostivni i dobri vseli nas otec. Zato te ponizno prosim, ne 
daj mi se nad nikem znašati, nikoga za niŠtar deržati, nego 
vse bratinskum, kak ti zapovedaš, ljubavjum ljubiti. Amen. 

Ki si na nebeseh. Pokehdob jesi otec ne tuliko zemeljski 
kuliko nebeski, tak ravnaj serce moje, molim ti se, da ono 
od milošče svete tvoje želi i prosi, kaj je nebesko, a ne kaj 
je zemeljsko, nego nakuliko k nebeskomu pelja, Amen. 

Sveti se ime tvoje. Hvalim ti, o predragi Otec i Bog moj, 
za vse tvoje dobro činenje i prosim te, da ime, dobrota i ve- 
likoča tvoja vsem ljudem bude poznana i da ime tvoje vsi 
hvale i po vsem širokom svetu razglasuju i diče, a navlastito 
prosim, da ja vu vsem mojem delu i rečeh diku tvoju iščem i 
povekšavam i da vse kaj sem i kaj morem, na hvalu tvoju 
bude i na bližnjega mojega korist, Amen. 

Pridi Kralevstvo tvoje. Želim, vsemoguči stvoritel, da ti 
Bog po vsoj zemlji kraluješ i ztirajuč jakost vražju ti sam 
vsega sveta Kralevstvom ladaš, a vu meni pak da ne lađa 
greh, nego ti gospoduj zverliu vse jakosti, volje i razuma i pa¬ 
meti moje i da me k nebeskom Kralevstvu ravnaš i vu nje 
zapeljaš, Amen. 

I. t. d. 

12. ŠTEFAN ZAGREBE C. 

A. P r i p o m e n a k. 

» Zagrebec « — tako se on naziva prezimenom u po- 
viestima naše književnosti, ali zapravo mi ne znamo nje¬ 
gova porodičnog imena. Šafarik (Gesch. der illir. u. 
kroat. Lit., str. 282) veli o njem: »Stefan zvani Zagrebec 
po svom rodnom mjestu Zagrebu« — dakle smatra ime 
»Zagrebec« njegovim pridjevkom. Na nadpisnim listovima 
njegova velikoga djela (u pet svezaka), koji su (nad piši) 
svi sastavljeni u dva jezika: latinski i hrvatski (premda je 
samo djelo pisano hrvatski), podpisuje se on latinski: 
Stephanus Zagrabiensis, a hrvatski: Štefan Zagrebec (ili 
zapravo ovako: po Štefanu Zagrebcu). No u predgovoru 
posljednjega svezka čitamo podpis: Fr. Štefan od Za¬ 
greba, prema čemu sudeči je ime » Zagrebec « uistinu 
samo pridjevak, a ne prezime njegovo. Val jada je bio 
običaj kapucina zatajivati svoja porodična imena. Ta i 
drugi kapucin među kajkavskim piscima, Pater Gregur 
Kapucin, ne zapisuje nikad svoga prezimena. 

0 životu njegovu ne znamo mnogo. Šafarik (na po- 
menutom mjestu) kazuje o njem da se rodio god. 1688 
a umro da je 15. veljače 1742. Bio je član kapucinskoga 
reda sv. Franje i više puta gvardijan u štajerskoj provin¬ 
ciji, »neumorno radin propovjednik i književnik, koji jv 
najzad, skršen najraznovrsnijim poslovima i lišen očinje- 


160 



Zagreb / crtež Ludovika Bužana iz g. 1792. 



Lepoglava u 18. st. / detalj s oltarne slike u crkvi sv. Ivana na Gorici 

u Lepoglavi. 





ga vida, bio prisiljen ostatak života provoditi u miru i 
pokoju«. Činjenica je, da je već godine 1734. (ili zapravo 
1733.), kad je izdavao peti svezak svojih »Prodeka«, na¬ 
pisao u predgovoru ove tužne rieći: »Konec je dosel. Do¬ 
kada konec. Hoću reći, konec je dosel jakosti moje, koju 
je starost poterla, i napol slepoga vučinila, ar na levo ni- 
kaj, a na desno kruto malo vidim oko, i tako pisanju već 
knig pri mene je konec dosel«. 

Veću je ćest svoga života val jada proveo u Zagrebu; 
izvjestno znamo (jer nam on to sam kazuje), da se je »za 
vučiniti adda moje dužnosti zadosti, tersil. .. polek mo¬ 
gućnosti iz Prodekalnice predlanjsku korizmu [1720.] Za- 
grebećko Ijuctvo opominati«. 

Obsežno djelo njegovo ima ovaj hrvatski nadpis: 
»Hrana Duhovna Ovćic Keršćanskeh, aliti Prodeke . . . Od 
vseh Pastirov Ovćic Kersćanskeh iz Prodekalnice prode- 
kuvane, ali vnogo bolje vu Zpovedalnicah z Gresniki mar- 
livo obćinjane, kuliko hasnovitese, tuliko potrebnese su¬ 
đene; zato vsum mogućnum marlivostjum skomponuvane, 
i k žitku vekovećnomu Ovćicam Kersćanskem na svetio 
dane po P. Štefanu Zagrebcu prodekatoru kapucinu . . . 
Z Dopusćenjem gorneh .« 

Prvi je svezak djela izišao god. 1715. u Zagrebu i broji 
613 strana; drugi u Celovcu (»vu Clagenfurtu«) u Koruš¬ 
koj 1718. i broji 642 strane; treći u Zagrebu 1723. (530 
strana); četvrti u Zagrebu 1727. (426 -f- 172 strane); peti 
u Zagrebu 1734. (336 + 293 strane); sii u 4®. Cielo djelo 
obseže dakle 3012 strana i obujmom svojim ne zaostaje 
mnogo za Gašparottijevim »Cvet sveteh «. 

Prvi svezak sadrži propoviedi od Adventa do 24. ne¬ 
djelje poslije Duhova; drugi propoviedi na razlićne blag¬ 
dane, pa tako i četvrti i peti svezak, dok naprotiv treći 


11 Dukat: Sladki naš kaj 

sadrži duhovne razgovore. Zanimljivo Je, što kazuje o 
tom trećem svezku djela: »i z ovum tretjum knižicum 
mojum, [htio sam] maleni Horvatskoga, Slovenskoga'i 
Dalmatinskoga naroda Ijudem na pomoć dojti i njih 
z Razgovori mojemi podvuciti .« 

Propoviedi su Zagrebćeve , pa tako i razgovori (ko¬ 
liko su dakako jedni i drugi posve njegovi) i idejno i for¬ 
malno pomno i vješto , gdješto baš i kićeno izrađeni , te 
se po njima razbira, da je pisac njihov u istinu morao 
biti uspješan i omiljen propovjednik. 

B. Ogledi. 

IZVADCI IZ »PRODEKA«. 

Iz propoviedi na drugu nedjelju Adventa. 

(I, 22—24) 

Tiho! mene se čini da čujem jedno milo zdihavanje, 
pače i govorenje ovakovo: »Ali, Pater Prodekator! Vi, istina 
je, da lepo i pravo govorite — ali . . .« Kaj ali? »Oli, Vi ve¬ 
lite, da bi se mi veselili vu naseli tugah i nevoljali, ali, moj 
Pater Prodekator, imate znati, da mi od naše mladosti na- 
vadili smo se dobro piti, bolje jesti, lepo opravljati; a vezda 
nimaino kaj vu nas niti na nas postaviti; pervo đoklam smo 
kaj imeli, vsi su nas ljubili,, častili i preštimavali, a vezda 
vsi od nas beže, nas preganjaju, za nami z perstom kažu. Oh, 
to je jedna preoštra sekira, koja nam presekava vse naše 
perve nasladnosti; to je jedno špicasto kop je, koje nam naša 
serca prebada; to je jeden žuhki kelih, koga mi moramo tu- 
liko vremena piti — ter od nikud ni ufanja kakove pomoči 
i konca tulikem nevoljam — ter liočete, Otec Duhovni, da se 
mi veselimo? Oh, tužno i žalostilo naše veselje!« 

»Da jeden na siromaštvo dojde, koji po kriveh načineh 
je spravljal blago — ni čudo; da drugomu vino i kruh tuča 

vzeme, koji svojem žitkom je dražinu [skupoću] činil, ne ho- 
teči siromahe pomagati za plaču, vnogo menje prez nje — 
ni čudo; da jeden na one postelje gnjije trapljen od kaj- 
kakveli betegov, koji pervo prekoredno je svojem poželje¬ 
li jam po volje hodil, žeruč, pijančujuč, nečisto lajbareč — 
ni čudo; da jednomu vsa živina po zlu ide, koji pervo je 
sam kot živinče nemo živel — ni čudo; ar zna se dobro da 
Propter perversa veniunt adversa i), i to je pravo. Ali da mi, 
koji se tersimo svum mogučnostjum Boga ljubiti, njegove za- 
povedi obderžavati, greha se čuvati, ter jošče vu tulikeli ne- 
voljali nas pušča živeti? Oh, to je žuhek i odviše tverd zalo- 
žaj, koga nam ni moguče požreti. Ja se nisem opijal kakti 
Lotli; ja nisem kral kakti Akan; ja nisem praznuval kakti 
David; ja nisem vkanjuval kakti Laban; ja nisem preklinjal 
i blaznil kakti Semej; ja se nisem oliolil i gizdal kakti Na- 
bukodonožor; ja nisem nikoga vubil kakti Kain. Ja sem se 
vsegdar tersil pravično vu Sveteh Dobrotali Gosp. Bogu slu¬ 
žiti, ter vendar vu tulikeli nevoljali nabadam se, kako da bi 
najvekši grešnik bil — to je ono kaj čini človeka misliti i 
kakti vu Bogu dvojiti: da najmre ali Gosp. Bog ne zna kaj 
ljudi čine ali da ne čini pravice.« 

Oh nori i nespametni Kerščenik, kaj i kak to govoriš? 
Tiho budi, o maneni Človek, ar mi je i preveč tvojega prev- 
zetnoga ne menje nego i nespametnoga govorenja — nego po¬ 
slušaj mene i na moja pitanja hoču da mi odgovoriš . . . 

Iz propoviedi na četvrtu nedjelju 
Adventa. 

(I, 36—38) 

Prez vsakoga dvojenja ja tverdno verujem, da vsaki 
zmeđ vas, kada vidi u kakovom Varašu, Gradu ali Dvoru ko- 

*) Igra riečima; po smislu: tko krivo radi, onomu krivo ide. 

more snažiti i kinčiti, i vnoga druga pripravljanja činiti, sam 
sobum človek ovo videči, počne misliti i govoriti: Ovo je 
jedno zlamenje, da simo mora naskorom neki velik Gospodin 
dojti na stan. Kotero je pak ono pripravlenje ovoga Sveta, ko 
bi se moglo vu najmenšem prispodobiti k delu i pripravlenju, 
kotero je Mudrost Božanska vučinila i pripravila, koju kada 
ja razmišljam poslujuču, načuditi se za dosta ne morem, vi¬ 
deči ju pripravljati vezda Nebo na spodobu Baldakina, ne 
jur z gemanti kameni, nego z svetlimi zvezdami nacifranoga; 
vezda vužigati Sunce i Mesec, na spodobu dveh duplerov, da 
nam svete po dnevu i po noči i vezda stvarajuč Zemlju 
kakti jednu občinsku pomočnicu k vsakdašnjem živlenju na¬ 
šemu; vezda stvarajuč Vode, z pomočjum kotereh Zemlja 
(koja sama od sebe drugo ni nego drobni prah) postaje mo¬ 
kra, močvarna i plodna; vezda stvarajuč Ogenj, z kojem se 
branimo Zimskem zlem vremenam; vezda Zrak, da bi nas 
vu letne vručine z hladnemi Vetri i frižkemi Rožicami kre- 
pil. Jednum rečjum razmišljajuč ja Gosp. Boga postavljaju- 
čega me ju [granicu] Vodam, čez koju ne smeju, da bi nam 
naškodile; zdižučega Gore, da bi nas branile; ravnujučega 
Polja, da bi nas hranila i cifrajučega Ternace z Cvetjem i 
travicami, da bi nas travice vu betege vračile, a Cvetje pak 
zdrave nasladuvalo; zapoveda zverju i živine, da nam služe 
ova u jelu, ona u delu — oli kako plemenito je ovo priprav¬ 
lenje! Ter gdo je moral takov Prihodnik biti vu Varaš Sveta 
ovoga, za volju koteroga tuliko se je Gosp. Bog trudili Ah, 
gdo drugi nego jeden Človek, kojega najzada, za vsemi stvar- 
mi hoteči stvoriti Gosp. Bog, rekel je: Vučineme Človeka na 
Kip i spodobu našu . . . Najzadni došel je Človek na Svet, 
kakti Gospodar vseh stvarih i kakti Zrok, radi kojega vsa 
jesu vučinjena. Adda za prijeti jednoga Človeka tuliko se Bog 
skerbi i tulika pripravlja! Ah Bože moj i vse. dobro moje,. 

kuliko vekšem načinom bi se moral Človek skerbeti za pri¬ 
praviti dostojno prebivališče Sinu Kralja Neba i Zemlje, koji 
od njega poslan naskorom ima dojti oblečen vu Človečanske 
Nature, tak da bude vsaki Človek Zveličitela svojega mogel 
videti! Ako za prihod pervoga Človeka našega Otca Adama 
tulika i takova Gosp. Bog je pripravil, a kaj ne bude dužen 
pripraviti vsaki Človek k prihodnje drugoga Adama, koji 
dojde popravljati i ođkupljavat ono, kaj pervi Adam je po- 
gubil i pokvaril, tojeto milošču Božju i Duš našeh Zveličenje. 
Opomina nas adda Sv. Ivan kričeči iz Puščine: Parate viam 
Đomini , rectas facite semitas eius [spremajte put Gospodnji, 
izravnajte staze njegove]. Koje rieči vse Kerščanstvo čuje, ali 
je malo gdo izpunjuje. Zakaj zato nakanil sem ja denes bolje 
vu glavu zabiti, da je z tem bolje i laglje bude vsaki znal i 
mogal izpuniti. Posluh adda! . .. 


Iz p r o po vi e cl i na nedjelju po novoj godini. 

(I, 47—48) 

Mislil sem sam sobum, izpitaval sem drugeh, iziskaval 
sem po knigah, kaj je senja? Kakti tulikaj, je li je vsegdar 
slobodno veruvati? Ali vse za malu hasen, ar sam premisliti 
nisem mogel, nigdor mi povedati ni znal, niti sem vu kojeh 
knigah zapisano našel, kaj bi mogla biti senja. Je li pak 
senjam veruvati? Z mojem priprostem razumom jesem došel 
do onoga, kaj sem vu knigah štel i od vnogeh mudreh ljudi 
čul: da najmre nigdor ni dužen senjam veruvati, ali vendar 
more prez vsakoga greha veruvati dobrem, ako hoče, zloče- 
stem pako po ni jeden put. Tak negda ne bi bil moral veru¬ 
vati svoje senje Kralj Antigonuš, kada mu se je senjalo da 
njegov dvorjanik Mitridateš je mu vnožinu zlata pokral; i 
zato zbudivši se taki svoju senju sinu svojemu Demetrijušii 

je obznanil, nakanivši kaj najberže dvorjanika Mitridata 
skončati. Kaj razumevši sin Demetrijuš počel je otca karati, 
da tak leko i nespametno senje veru je, i to bi bila jedna no- 
rija proti vsake pravice skončati dvorjanika pravičnoga; ali 
zahman, ar Antigonuš ni se pustil sinu uputiti, nego svoje 
senje verujuč tverdno, na smert dvorjanika je šetuval, prepo- 
vidavši sinu da nikomu za to nikaj ne poveda. Stane se vu 
zorju sin pervo nego otec, ter ide mučeč pred dvorjansku hižu 
i onde na vrateh i okol vrat napiše ove reči: Beži Mitridateš! 
Bezi Mitridateš! Stavši se vu jutro Mitridateš i odprevši vrata, 
zapazil je posvud napisane ove reči: Beži Mitridateš! pre- 
strašil se je i počevši sumniti se, da nikaj dobra ne znamenu- 
ju, taki odpravil se je vu beg iz Kraljevskoga Dvora i tako od 
smerti oslobodil. 

Nekaj spodobnoga pripetilo se je vu snu i S. Patrijarke 
Jožefu, zaručniku Marije Device, po svedočanstvu današnjega 
S. Evang. Senjalo se je Jožefu svetomu, da mu se je Angel 
Božji pokazal i rekel: Stani gore, vzemi detece Ježuša i Ma¬ 
ter njegovu Mariju, ter beži vu Zemlju Izraelsku [sic], ar 
neprijateli budu iskali dete na pogublenje. Probudivši se Jo- 
žef, veruva ove dobre senje, i taki stavši se, odpravil se je 
s đetecem i majkum njegovum na put za vujti pogibel. 

Oh, da bi Gosp. Bog dal mene onu moč i jakost, koju su 
imeli Angel Božji i Demetrijuš, da bi, velim, i ja mogel upu¬ 
titi i genuti na bežanje od zleh, grešneh prilik, pisuči perom 
jezika mojega zverliu vrat sere vašeh ove reči: Beži Mitrida¬ 
teš _ Človek Kerščeni! i kričeči vam z Angelom: Stani gore 

i beži 6 Kerščena Duša, ar pekelni Antigonuš misli te skon¬ 
čati. Ar ako se kaj berže to berže te gore ne staneš, one pogi- 
belne prilike ne ogneš [ugneš] i od nje ne bežiš, najdu te 
peklenski Kralji Antigonuš i Herodeš, koje te na skončanje 
vekovečno išču! . . . 

Iz propoviedi na jedanaestu n e d elj u po¬ 
slije Duhova. 

(V, 151—155) 

» . . . Najde se morebiti gdo, koji mi reče: »Istina je, spo- 
znavam veliku dužnost moju, da bi ja večkrat moral, i ne 
samo otajne, nego i očite grešnike opominati i karati poleg 
Božje zapovedi; ali je čuden svet, želudci nisu vsi jednaki. 
Istina nazlob porađa, koju ako gdo poveda, neprijatela se 
čini onomu, komu je poveda; preveč žulike se vide grešnikom 
pilule onoga, akoprem lepoga i bratimskoga opominanja — 
jednum rečjum, ni smeti govoriti niti pokaranje, akoprem 
najljubljeneše, dobroga konca nima. Ni vec Platonov na sve¬ 
tu; ar budući Plato jenkrat od jednoga svoga prijatela opi- 
tan, kaj bi on njemu najpovoljnešega vučiniti mogel, i kak 
najbolje bratinsku ljubav proti njemu izkazati? Kojemu ođ- 
govoril je Plato ove od vsakoga kerščenika dobro zapametene 
vredne biti reči: Ako kajgod vu mene grešnoga i nedostojno¬ 
ga videl budeš, slobodno me opomeneš i pokaraš. Ni več Alek¬ 
sandrov Kraljev velikeli na svetu — od kojega Aleksandra 
Kralja piše Hektor, da je on odpravil iz Kraljevskoga dvora 
svoga jednoga velike mudrosti Filožofuša drugač sebe dra¬ 
goga i prijetnoga, kojemu je vnogo let svoje otajnosti očitu- 
val i zaufal Kralj; na odhodku pako iz dvora opital je Filo- 
žofuš Kralja zrok, zbog kojega on njega od sebe odpravlja, 
kojemu Kralj je ođgovoril: Zato ja tebe ođpravljam od me¬ 
ne, kajti ali ti falinge moje poznavaš ali ne poznavaš; ako ne 
poznavaš, tak i velik bedak i norc; ako pak poznavaš, tako si 
prilizavec, pokebdob mene nigdar neščeš [nečeš] opomenuti 
niti pokarati, da bi se pobolšal. Ni več oneh zlateh vremen, 
vu kojeh Lacedemonci prez vsake milošče jednakum kaštigum 
kaštigali jesu one, koji videči bližnjega grešiti ter opominali 

nisu, koju kaštigu vređen je bil podnesti on, koji je grešil; 
pače natuliko su preštimavali ovo opominanje, da su oštro 
kaštigali i onoga, koji se je razserdil i za zlo ali zamer vzel, 
videči se opomenjenoga od ])ližnjega svoga.« 

»Nu sada, kaj se sada komu od negdašnjeli vremen i lju- 
dih vidi, i kaj od sađašnjeh? Oh, Pater Koncionator, ni več 
sada na svetu Aleksandrov, Platonov niti Lacedemoncev, ar 
Bog začuvaj sada opomeniti, menje [nekmo li] pokarati jed¬ 
noga Glavara, kot je bil Aleksanđer, ali jednoga mudroga, 
kot je bil Plato, ali koga prostoga prez velikoga zamera; vse 
se za špot i krivicu prijemi je: Veritas odium parit (istina 
rodi mržnju)«. 

Dosta budi rečeno, da istina bližnjemu povedana vu ser- 
cu njegovom jal, jad i nazlob zbuđuje; ali ovde mudri Sene- 
ka đrugačeši navuk daje, akoprem malemi rečmi, i jesu ove: 
Poveč [poveđ] prijatelom, kaj ne lite čuti, hoteli bi pako 
vsigdar čuti — hotel je reči ov mudri človek: ako ravno gdo 
zna da svojem opominanjem ali karanjem basne nikakve ne 
čini, dapače jalu i serditosti zrok postaje, venđar zato naj 
nikaj ne mara niti od karanja ne prestaje. Ravno tak i ja na¬ 
go var jam vsakoga zmeđ vas, ako ravno vi jeste večkrat v 
pamet vzeli, da z vašem opominanjem i karanjem grešnikov 
niste nikaj hasnuvali, vendar opominati ne morate prestajati, 
nego pače: Vade, pojdi, et corripe, i pokaraj, id est: corrape 
[srce gani]. Hodi večkrat k grešniku ter lepemi, mastnemi, 
ljubljenemi rečmi obladaj mu njegovo tverdokorno serce; znaj 
pako i veruj da za tvoj trud pred Bogom plače neščeš [ne- 
čeŠ] pogubiti. 

Ar kakti Doktor, koji Betežnika pohađa i njemu vsa- 
kojačka sladka i kisela vračtva prepisuje i daje, ako on be- 
težnik neŠče [neče] vračtva vzeti niti ne more ozdraveti, nego 
pače mora umreti polek vseh doktorov i vračtvili, zato Doktor 

za svoje trude, niti Apotekar za svoja vračtva nisu dužni 
plače pogubiti, tak se more reči od oneh Prokoratorov i Po- 
slov ali Agentov, koji ako ravno ze vsemi svojemi trudmi ni¬ 
kaj ne oprave niti ne dobe, zato plače za svoje zgubiti ne mo¬ 
raju, ar govore Pravde Cesarske: Ako gdo ljucki posel mar- 
livo opravlja, da ravno nikaj ne dobi, more vendar potrebu- 
vati svoje troške i plaču za trude. Kaj se svedoči i potverđu- 
je z onem tolvajem 11 a desnu stran Krištuša razpetoga na go¬ 
re Kalvarije k Križu privezanem, koji čujuči tovaruša svoga 
blazniti proti Krištušu, pokaral ga je: Ter se i ti Boga ne 
bojiš, da tak merzko blazniš — potlam pak dal mu je dobru 
pelđu obernuči se k Krištušu i govoreč: Spomeni se iz mene, 
Gospone — i zato dobil je taki odgovor z plačumi skupa: Da¬ 
nas budeš z menum vu Paradižumu. 

Ako adda hočeš, o moj človek, ovu Krištuševu zapoved 
zveršeno obderžavati i za obderžavanje dostojne plače od Kri¬ 
štuša se nadejati, moraš (kot sem te navčil) bližnjega karajuč 
Krištuša nasleduvati, najmre na samom, a ne pred ljudini 
moraš ga opomenuti, i to moraš lepem modušem i ljubljene¬ 
mi rečmi činiti; k zadnjemu dužen jesi ti sam vu tebe pervo 
pobolšati ono, kaj kaniš vu drugom pokarati. da ti ne bude 
odgovorjeno pod nos: Doktore, vrači pervo ti sam sebe, po¬ 
tlam pak mene, i zato S. Ižidoruš veli: Ne mora ljuckeh gre- 
hov karati, koji sam grehom je podveržen. Zakaj zato Otec, 
Mati, viduč i decu vašu grešiti, pervo neg je liočete pokarati, 
poglejte sami vas, ar veli S. Mate Evang.: Ne more zločesto 
drevo dobroga sada roditi, ar Sin kaj vidi Otca činiti, to i on 
čini; niti ga more Otec pokarati, da mu ne bi taki nazad Sin 
odgovoril: Doktor, vrači sam sebe. Ako adda Otec je pijance, 
igraš, blaznik, tat, kak more on Sina svoga vučiti mertučlivo 
vino piti, od igranja se zđeržavati, z blaznostmi Boga ne ban- 
tuvati, ljucko blago pri miru pustiti. Ako ona Mati cifrasto 

se preko reda opravlja, rajši po tanceli neg po Cirkvah liodi, 
z mladenci po dnevu i po noči rada se pajdasi, kak bude mo¬ 
gla svoju kčer vučiti vu poniznosti, pobožnosti i čistoće ži- 

veti? _ Eh, ni, ni, niti ne bude nigdar moguće, da bi jeden 

očitni grešnik mogel pri drugom sebe spodobnom grešniku 
svojem opominanjem ali karanjem kaj dobra opraviti, ar veli 
Gašparuš Šanci juš: Ar kakti žitka pravičnost batrivost zav- 
daje, tak grešna konšcijencija [savjest] vsu oduzimlje na po- 
karanje sloboščinu. 

13. HILARION GAŠPAROTTI. 


A. P r i p o m e n a k. 

Hilarion je Gašparotti pisac najgolemijega djela, ko¬ 
je u tri stoljeća života kajkavske književnosti ugleda svie- 
tlo ddna. To je djelo , ukratko poznato pod imenom »Cvet 
sveteh«, izlazilo tiskom od god. 1750. do 1761. u četiri de¬ 
bela svezka u 4«, od kojih prvi broj 982, drugi 923, treći 
987, a četvrti 869 strana. Prva dva svezka tiskana su u 
štajerskom Gradcu 1750/51 i 1754/56, ostali u Beču (III, 
1758/60; IV. 1760/61). »Cvet sveteh« posvećen je sav kul¬ 
tu Blažene Djevice Marije, i to napose: prvi svezak kipu 
Marijinu u Bistrici, drugi kipu u Loboru, treći kipu na 
Veternici, četvrti kipu u Hočuri. Djevica Marija piscu je: 
»Premožna Angelska Kraljica — vsega Horvatskoga Or- 
saga Hercezica «. Pavlinski se red, kojemu pripadaše pisac 
knjige, oduviek mnogo brinuo oko toga kulta. 

Podpuni nadpis prvoga svezka Gašparottijeve knjige 
glasi: »Cvet Sveteh, ali živlenje, i čini svetcev, koteri vu 
našem Horvatskem, Hiti Slovenskem orsagu z vekšum po- 
božnostjum, i z prodeštvom poštuju se. Skupa i drugeh 
svetcev osebujnešega, i svetešega žitka, nam na čudo, i 
nasleduvanje iz vnogeh veruvanja vredneh, i potverđeneh 
Piščev zebrani, vsakojaČkem vre jezikom, kakti Španjoh 
skem, Latinskem, Francuzkem, Nemškem svojem Or sagom 
od vnogeh napervo postavleni, vezda pak po darežljivosti 

Božanski, i Miloserdnosti Najsveteše Neba i Zemlje Kra¬ 
ljice BI. Device Marije na Bistrici milosče izkazajuce, vsem 
vernem Kersčanskem dusicam Horvatskoga Orsaga na na- 
predek, i duhovnem pastirom za polehčicu prodekuvanja, 
na svetio za vugodnu duhu podani, i na nas Slovenski je¬ 
zik, z dopuscenjem Poglavarov, po Ijublenom trudu P. 
Hilariona Gasparotti, Reda S. Pavla pervoga Pusčenika, 
preneseni 1750. Štampano vu Gradcu pri odvetku Wid- 
manstadijanskomu, ru letu Gosponovom 1752.« 

O Gasparotti ju — o životu i književnom radu njego¬ 
vu, pa o karakteru »Cveta sveteh « — napisao je Franjo 
Galinec dva oveća članka: jedan tiskan u »Narodnoj Sta¬ 
rini « 34, str. 139—150 pod naclpisom: Tko je bio književ¬ 
ni Mecena Mulihov? — drugi objelodanjen u »Vrelima i 
prinosima« 6, str. 108—138 pod nadpisom: Habdelićev 
utjecaj u Gasparottijevoj legendi »Cvet sveteh «. Iz tih čla¬ 
naka vadimo ove najznačajnije konstatacije. 

Gasparotti se rodio u Samoboru god. 1714. To se mo¬ 
že razabrati iz njegove vlastite bilježke, koju je napisao 
na kraju četvrtog svezka svoje knjige i u kojoj veli: »Vu 
Lepoglavi: leto starosti moje 46. Od poroda Tvojega (Dje¬ 
vice Marije) divojačkoga 1760.« Dan smrti njegove zabi¬ 
lježio je Nikola Benger u svom rukopisnom djelu »Sy- 
nopsis historico-chronologica monasterii Lepoglavensis «: 
»Godine 1762. umro je 6. ožujka ovdje [u Lepoglavi] 
častni otac II. G., sadašnji » subprior « [dopoglavar] samo¬ 
stana u 50. [48] godini života. Čovjek bogobojan, pobožan 
i učen, koji se također proslavio i učinio zaslužnim iz¬ 
davši četiri svezka o životima svetaca .« I to je uglavnom 
sve, što znademo o njegovu životu. 

O Gasparotti ju kao piscu knjige daje Galinec u » Na¬ 
rodnoj Starini« ovu karakteristiku: »Gasparottijevo je dje¬ 

lo«, kazuje on, »zbornik biografija sv>etaca, kako oni re¬ 
dom po danima i mjesecima dolaze u crkvenoj godini. Po 
obujmu i po svojem mnogostranom sadržaju to je najve¬ 
će biografsko djelo u cijeloj našoj književnosti.. . G. kao 
pisac je crkveni historik. Prema tome u G-jevu djelu ne 
ćemo naći onog slatkog i često tako zamamnog pričanja, 
kako ga nalazimo u drugih kajkavskih pripovjedača, kao 
što su J. Habdelić, Štefan Zagrebec i J. Mulih. G. je više 
historik, a manje pripovjedač, novelist. U njegovu izla¬ 
ganju glavno mu je historijska istina, a manje mu je do 
fabule. On je dakle, kao hagiograf-biograf, pravi historik.« 
Govoreći, na pr. o grieliu bludnosti pokazuje nam on po¬ 
sljedice njezine, no brzo prelazi na drugu temu riečima: 
»Ali kajti ovdi nesem prodekator, nego historije pisec, za¬ 
to na dalje šetujem « (III. 625). Sklonost za opisivanje is- 
slinitih događaja da se razbira i u religioznim razmatra¬ 
njima, u propoviedima njegovim. On naročito iztiče raz¬ 
liku između biografije i propoviedi. Svoje » prodeke « ri- 
edko kad uzima u nizu biografija, već ih radije stavlja 
kao prigodni dodatak ili »priložek« na kraju svake knjige 
svojega djela. »I u takovim propovjedima, dakle na mjes¬ 
tima, gdje bismo inače očekivali apstraktno razpravljanje 
o vjerskim istinama i crkvenim zapovijedima, radije upli¬ 
će pisac sliku iz dnevnoga svojega realnog života « (Gali- 
neu str. 142). 

G-jeva je historija dakako kompilacija, kako on to 
u predgovoru svojem otvoreno priznaje. »Zbiral sem zato 
kuliko najbolje je bilo moguće, vsakojačke zebrane i pot- 
verđene knjige, iz kojeh lepša i istinskeša sem postaviti 
nakanil jesem .. . Ovo vendar zadnjič tebe, dragi čtavec, 
opomenuti moram: da ako koja ovdi vu činih kruto ču* 
dnovito najdeš, znaj da nis z moje glavice ova iznesel ni- 




ti zmislil, nego iz druge knjižice . . . simo skupa zebral i 
postavil jeseni« (I, 7). Ali treba iztaći, da mu je među tim 
vrelima vrlo mnogo poslužio Habdelićev »Pervi Otca na¬ 
šega Adama greh «. O tome donosi Galinec obilno dokaza 
u »Vrelima i prinosima « str. 124 — 138, pa onda zavrsuje: 

»Potanja analiza iznijetih primjera u oba autora očito nam 
dakle dokazuje, da se G. kao pisac u tolikoj mjeri pribli¬ 
žio Habdeliću kao svom književnom ugledu, da u njiho¬ 
vim tekstovima uistinu imamo potpuno iste priče. Taj nam 
pojav samo potvrđuje istinu, da je Habdelič idejno i sti'ar- 
no u odlučnoj mjeri utjecao na književno stvaranje G-je- 
vo. . . Od svih dosad poznatih hrvatskih autora Habdelič 
je kao književni izvor u konačnoj redakciji G-jeve enci¬ 
klopedije našao svoje sigurno i vidljivo mjesto. Po tome 
se velika Habdeličeva erudicija, iz XVII. stolječa, dobro 
sačuvala u književnoj tradiciji naših Pavlina u XVIII. sto¬ 
ljeću, jer je. G. uistinu stvarni nastavljač i nasljedovač 
Habdelićev. Prema tome je u kulturnom radu hrvatskih 
crkvenih redova: među Isusovcima na jednoj i Pavlinima 
na drugoj strani tijekom XVII. i XVIII. stoljeća postojao 
vidljiv i dosljedan kontinuitet, što nam očito dokazuje i 
potvrđuje i izložena Habdeličeva i G-jeva književna veza« 
(»Vrela i prinosi « str. 138.) 

Koliko se pak razvoj kajkavske književnosti u XVIII. 
stoljeću prikazuje u mnogo povoljnijem svietlu nego li je 
bilo njezino stanje u XVI. i XVII. stoljeću, dokazuje odlo¬ 
mak iz predgovora G-jeve knjige, što ga ovdje izpisujemo. 

»Ova, i ostale druge pelde, moje tulikaj serdce i vo¬ 
lju genule jesu na pisanje slovenskem našem jezikom ži- 
vlenje svetcev, ar ufam se, da koteri ta grešnik, zpačeni 
golubici spodoben, po čtejenju knjižice ove, nazad Kriš • 
tušu oberne se, ter svetcev peldu nasledujuči, pokoru za 

grehe svoje činil bude. K tomu videl sam, da v n o g e a k o- 
pr em kruto male knjižice z našem h pr¬ 
va t s k e m jezikom popisane, jako povolj¬ 
ne jesu bile obodvojega spola Ljude m, 
nje na dobro gibale su, z velikem napredkom njihovem i 
veseljem pisca. Kotere knjižice popoldan na svetkeh, ali 
po večerah dan delatni čtene od male divojčice ali de- 
čarica šteti znajučega, i od priprosteh okolu vu hiže pos- 
tavleneh, sedečeh, predučeh, šivajučeh, klekajučeh, mor- 
bit [morebiti] i kokoruzu ružđečeli, pismo neznajučeh, 
posluhnene, dosta puti suze iz očiju zbog žalosti zverhu 
grehov van zvabile jesu. Ako je tomu tak, da kerščanskoga 
navuka knjižice tuliko hasnuvale jesu, kak vnogo bolje, 
tidikeh svetcov pelde, podobnem načinom preštene, tebe 
na pokoru gibale i na dobro vlekle budu.« 

»Videl s e m tulikaj, da rečene knjižice 
v s e na f r i ž k o m prešle su, kotere i bližnji 
Ho rvatskoj zemlji ljudi, k a k t i B o š n j a - 
k i, Primorčani i Staje r c i jako ž e l i l i j e - 
s u; kotereh želju i ja kaj berže to berže zpuniti tersil se 
jesem — vufajuči se, da i ove knjižice njim povoljne bu¬ 
du.« 

»Ako li pako gdo meni vu delu ovom suprotiven (kaj 
ne štimam) najde se, spametno opominajuč: Vendar vno- 
ge dijačke knjige jesu popisane, kotere napervo postavlja¬ 
ju živlenje svetcev; zakaj adda potrebno je z horvatskem 
jezikom ova napervo postavljati? Je li zato, da vsaka ba¬ 
bica čteti mogla bude? Ter Prodekatorom zponašati pro- 
dečtva poufa se? (Kak od vnogeh Čul jesem govoriti, ko¬ 
teri suprotivni videli su se V. P. Patru Štefanu fZagrebcul 
Kapucinu, da slovenskem jezikom našem kruto hasnovita 
prodeštva svoja na svetio je postavil. Ali takovomu poniz¬ 
no velim: da nisem za Zoilušet) ova skup spravil (ako- 

prem morebiti i oni kaj pomoći se mogli budu). Drugoč 
takovem naprotiv bi postaviti mogel odgovaraju¬ 
ći: Ne li Francuzi, Latini, Španjoli, Nemci, imali su 
z dijačkem jezikom popisane čine svetcev? Zakaj su adda 
na svoj prirođeni jezik obraćali iz dijačkoga? Niti ovi ba- 
bicam i drugem priprostem suprotivni nesu, ako marlji¬ 
vo šleju živlenje sveteh i nje nasleduju. Zakaj adda tulik 
duhovni napredek priprostem pri nas bi se kratil? Ah, ni 
li jedne babice dušica tak vredna i z predragum kervjum 
Krištuša odkuplena, kak najspametnešega človeka? Da¬ 
pače Bog bi dal, da bi vse ljudstvo Hor- 
v at s k e zemlje č t e ti znalo z vremenom, 
koncerna tu liko šupelja kov i priprost eh 
na ha jala se ne bi. Niti tuliko duš zbog velike nez- 
nanosti grešne ne bi pogibalo. Zbog kojeh, ako jednu z 
trudom ovem mojem od zkvarjenja vekivečnoga oslobo¬ 
dim, zadosta meni bude . . .« 

B. Ogledi. 

IZ »CVETA SVETEH« 

Žitek S. Ivana Zlatovustoga 
(I, str. 447—462) 

Sveti Ivan zbog izebranoga govorenja svojega Zlatovusti 
ili »zlata vusta imajući« zvan, na ov je svet narođen od otca 
imenom Sekunda Kapitana ili stotnika konjaničkoga, a od 
matere imenuvane Anthusa, koje ime znamenuje dijački »Flo¬ 
ridu«, to je »cvetuča«, roditelov kruto vitežkeli, bogateh i ple- 
meniteh vu varašu Antiokije, đeržanja Gerčkoga mestu, kade 
tulikaj od Biskupa varaša onoga Melecija, človeka pobožno- 

*) Zoilos, pakostni kritičar Homerovih epa. 

ga z svetem je kerstom preporođen. Vicleči rocliteli sina do¬ 
bre pameti i razumnosti, k pismu ga prilože, i vu školu k 
Libaniju, složnoga govorenja [retorike] Navučitelu podadu. 
Ovdi k dobromu navuku i kreposti priloži Ivan; ar akoprem 
tulike plemenščine mladenec, vendar na spodobu drugeh se¬ 
bi jednakeh vu bogatstvu školneli tovarušev, inaša [slugu] i 
dvorjanike ne hotel deržati, kotere gusto krat njemu je otec 
ponujal i najemal. Ne čez vnogo vremena otec njegov iz ovo¬ 
ga premine sveta, i Ivana vu treti, četerti, peti i šesti školi do¬ 
bro zvučenoga mati vu Atene varaš pošalje, želejuča da jošče 
vučeneŠi postane, pokehdob ondi najglasoviteši mudroznanci 
nali a j ali se jesu. 

Dojde vu varaš Ivan i tri leta vu navuku mudroznanstva 
oštro napredujući vse svoje nadide [nadkrili] tovaruše natu- 
liko, da glas neizgovorne njegove čednosti, kreposti, poniznos¬ 
ti, svetosti, znanja i modrosti po vsi Gerčki razširi se zemlji; 
kaj odovud videti se more. Jenkrat Ravnitel občine vseh ple- 
meniteh oneh navukov složno govorenje imajući, pozove sled- 
nje [sve] najmudreše na poslušan je; ali po Ivana kakti preš- 
timanešega skupa kučije pošalje svoje, na kojeli zbog poniz¬ 
nosti Ivan dojti ne hotel, nego pešice. Dojdučega pako na per- 
vo posadi mesto. Videči Anthemius pun nenavidnosti poganin 
i muđroznanec sebi prepostavljenoga Ivana, očivesto pokara 
Ravnitela govoreći: »Zakaj meni mladoga mudroznanca i ker- 
ščenika ufal se jesi prepostaviti?« Na ova ponizni Ivan sam 
odgovori: »Tak malu diku poželjeti ne pristoji se mudroz- 
nancu. Da pak Kerščenika na Špot tebi imenuješ, znaj: jesem 
i valujem, niti druge Boge molil ne budem, nego Ježuša ICriš- 
tuša pravoga Boga, koji nebo, zemlju i vsa ostala z jednum 
je stvoril mogućnosti svoje rečjum i zapovedjum.« Na ova 
bahato odveme Antemijuš: »Ne ova ne Krištuš vaš Bog stvo¬ 
ril, nego četiri elementi vučinili jesu, koja vsa skerbljivo bo- 
gov našeh privolenja zderžava.« Na blaznost ovu peklenski 

stanovnik vu Antemija vleze, obe [na] tla hiti i strašno muči¬ 
ti začme. Muku ovu gledeči Ivan nesrečnomu smiluje se i z 
molitvum svojum ne listor stanovnika iztira, nego Mudrc- 
znanca tulikaj razsveti i na pravu izbudi veru, po kojega pel- 
vnogi drugi bolvanstvo ostavivši vu Ivrištuša veruvali jesu. 

Zvučen vu navuku mudroznanstva, vu Antiokiju domo¬ 
vinu poverne se, i kaj ti složen govoritel [retor] buduč, za 
pomoćnika vu pravdi, i branitela ili prokuratora vseli sirotie, 
vdovic i ostavljeneh postaviše. Čast ovu ništarmanje pogibel- 
nu videči na frižkom ostavi, i opliajajuc Melecija Biškupa, 
čJoveka svetoga i vu Boguslovstvu vučenoga, njemu za vuče- 
idka podloži se; od kojega vu treli letali prijemajuči navuke 
iz svetoga Pisma glasovit postane Boguslovec. Zato želja doj- 
de Ivanu svet ostaviti i redovnikom postati. Kaj razumevši 
Mati njegova, z vnogemi oblejana suzami, začne prositi sina 
govoreča: »Najđragši sinko moj! Ti znaš, kulika preterpela 
jeseni po smerti otca tvojega do sada, niti drugoga veselja 
zvun lebe imala nesem; počakaj anda doklam zapreš oči mo¬ 
je i potlam vučini poleg volje tvoje; ne daj mi priliku vumre- 
ti pred vremenom ostavljajuč mene samu. Ar dužen jesi lcakti 
sin staru mater tvoju prikrepiti i razveseliti.« Pokorni sin 
poleg zapovedi božanske Ivan izpuni volju Matere; ali čez 
malo vremena ovomu svetu pokojnu dostojno k materi zemlji 
vučini sprevoditi. Potomtoga nakanenje svoje na konec dope- 
ljati želejuči, vse blago svoje nekuliko Cirkvam stran pako 
siroticam razđeli i vu Red odide. 

Zapert svetu Ivan vu kloštru ves na službu Božju nagnjen 
temelj zveršenosti redovničke postavi. Odkud vu postu, zkoz- 
nuvanju vse vreme sprevodi. Četiri pako leta vu kloštru sta- 
nujuči čudnovite one od časti mešnika knjige, od čistoče i is¬ 
tinske pokore, k tomu vnoge Evangelnice ili razgovore zver- 
hu Evangeliuma, i druge izpiše knige. Gusto krat betežne 
brate opbajati, njili podvoriti, zdrave tulikaj zlahkotiti, zver- 

liu vsega duhovnoga posla izveršiti nigdar ni zamudil. Ovak 
z kloštra zidinami zakrivenu svetosti i kreposti sveču hotel 
je Bog z čudmi razglasiti. . . 

. . . Ovem načinom [čudesima] svetost Ivana razglasi se, 
k°J e § a vnogi pohajati ne zamude. Ali da Ivan prazni ovi 
sveta diki vugne se, z đopuščenjem Poglavarov iz kloštra vu 
jednu šuple pečine odide puščinu. Kade dva leta prez vsako- 
ga z ljudini pajdaštva vu molitvah, posteh, skoznuvanju, Sve¬ 
toga Pisma čtejenju i oštri pokori sprevodi natuliko, da te- 
lo svoje trapeč vu beteg opade, zbog kojega puščinu pritrucan 
[prinuđen] ostaviti, vu Antiokiju varaš dojde .Ovdi Ivana z 
velikem veseljem vse ljudstvo prime, a najbolje Melecijuš 
Biškup, znajuči dobro svetost i mudrost njegovu. 

Izvračenoga u malom vremenu za Evangelistu odredi 
Biškup, da ljudstvu nazveščati bude mogel Reč Božju. Celeli 
pet let z velikem dušic napređkom je čast navučitela nepres- 
tanjeno obnašal, kojega vsi kakti drugoga Apoštola radi po- 
slušali jesu. Odide potlam Melecijuš vu Carigrad na duhovno 
spravišče, gde obeteža i vremeniti žitek premeni z vekivečnem. 
Razumevši iz ovoga sveta prehod Biškupa svojega S. Ivan, 
taki vu klošter svoj odide, boječi se, da ramena svoja breme¬ 
nu časti biškupske podeti ne bi moral. Medtemtoga na istom 
spravišču na čast Biškupije Antiokenske Flavijuš pun svetosti 
človek izebran i namazan [pomazan] vu Antiokiju mesto Me¬ 
lecija dojde, kojetmu jedno jutro molečemu Angel Božji iz- 
kazan reče: »Pošalji taki po Ivana vu klošter, kade zakrit pre¬ 
biva, i njega Mešnikom odredi.« To isto ljudstvo Antiokensko 
neprestanjenem načinom od Biškupa prositi ne zamudilo. Od- 
kuda sam Flavijuš vu klošter spravi se i z velikum prošnjum 
S. Ivana sobum nazad vu varaš dopelja. . . . 

. . . Čast mešnika đvanajst let je najsveteše vu varaŠu ob- 
nasal, priproste navucajuč, vnoge dušice k Bogu obračajuč i 
ostala čuda delajuč. . . Neizbrojene tulikaj poganine Ivan, 

kakti iste stanovnike okolu brega Amana i vsu Seleuciju od 
bolvanstva k prave vere istini dopelja i svetem kerstom nji¬ 
hovu opere bludnost. 

Vu vremenu onom Nectarius Carigradski Biskup iz ovoga 
premine sveta, za koju čast vnogi popašče se. Ništarmanje 
Arkadijuš Cesar čujuči glas svetosti i mudrosti Ivana, ze vsum 
Redovničkum skupčinum njega zebere za Poglavara duhov¬ 
noga i Arki-Biškupa Carigradskoga. Zato taki liste pošalje 
k Flaviju, Biskupu Antiokenskomu, obznanujuči smert Nek¬ 
tari ja i zehiranje na mesto njegovo Ivana, proseči da taki z 
posli Cesarskemi vu Carigrad bi poslal njega. Na glas ov 
ponizni Ivan milo zdihavajuč izplače se, na tuliku čast sebe 
nevređnoga niti zadovoljnoga deržeči. K tomu ves varaš Anti- 
okenski na oružje podigne se, rajši vumreti, nego tulikoga 
Navučitela svojega odpustiti. Razumevši buku ljudstva Cesar, 
druge napiše liste Ašteriju, poglavniku Antiokenskemu, kote- 
ri z dobrem načinom, kakti na tolnač k sebi pozvanoga Iva¬ 
na prime i z vitezi vu Carigrad odpravi. 

Z velikem veseljem vse ljudstvo vu Carigradu budučega 
Pastira svojega pozdravi, prime i vu Cirkvu zapelja, kade od 
Teofila i drugeh pomočneh Biškupov namazan, posvečen i 
11 a čast Arki-Biškupa je podignen. Drugi dan novoga Bišku- 
pa sam Cesar Arkadijuš z dvorjaniki svojemi pohodi, kotero- 
mu Ivan za podanem blagoslovom ovako začne vitežko i slo¬ 
bodno govoriti: »Znaj, 6 Cesar, da bolje za volju Božju nego 
za tvoju ovo žmeliko časti breme na ramena moja prijel je¬ 
seni; zato marljivu skerb imaj na Cesarstvo tvoje, drugač kak 
negda Natan Prorok Davida, tak ja tebe pokarati moral bu¬ 
dem. Zato ako vu čem tebe bi opomenul, opominanje moje 
primi, ter mene dobro posluhni; ar grešnike vsigdar oštro 
pokaram i kaštigujem«. Povoljno Cesar opominanje ovo S. 
Ivana prime i istinski spozna glas pervo od Ivana čujen. Za¬ 

to njega za otca prime, sebe i vse podložnike svojemu sve¬ 
tomu Biškupu preporučajuči . . . 

...Potomtoga dobri Pastir Cirkvu svoju z takvum mar- 
ljivostjum i skerbjum začne ravnati, da nijedan pred njim 
niti za njim Carigradski Biškup ovakovu marljivost obnašati 
ne se spoznah I akoprem najvekšu skerb vseli duguvanj vu 
varaŠu prigođeneh bi obnašah venđar ne se spozabil iz oneh, 
kotera zvan varaša potrebna bila jesu. Razumevši vu Feni- 
ciji jošče poganine stanujuče, vzeme vnožinu vitezov Cesa- 
roveh i sam tamo ž njimi odide; ter kakti negda Mojžeš na 
zemlju hitivši telca od ljudstva moljenoga, tak sveti Ivan z 
goručum željum vse malike kraljevstva onoga potere, zažge, 
nove vučini zezidati cirkve i podiči kloštre, gde vnoge odredi 
mešnike i ostavi redovnike, da pogano ono ljudstvo na prave 
vere vuče istinu. On pako vsa dobro naređena ostavivši vu 
Carigrad poveme se. Vu Tatarsku tulikaj zemlju duhovne 
razumne pošalje Navučitele, koteri nevkrotno ljudstvo ono 
z lepum peldum i navučanjem na dobar put bi đopeljali i z 
svetem okerstili kerstom. .. 

. . . Akoprem vu tulikeh posleli S. Biškup postavljen, niš¬ 
tarmanje reč Božju nazveščati nigdar ne zamudil; kojega 
vnožina ljudstva je poslušat dohajala natuliko, da vnogi da¬ 
leko stoječi naturalsko njega čuti ne bi bili mogli; vendar 
vsi z navuki svetoga otca zadovoljni, na bolši žitek genjeni 
domom se veseli povračali jesu. Vse vu potreboče postavljene 
je ljubljeno prijemal i poleg mogučnosti pomagal. Goščenja 
tak drugde kak doma imati ne hotel, štimajuči vreme takovo 
vu goščenju sprevođeno čisto pogubljeno, niti više vremena 
od pol vure potreboči tela zadovoljno čineč vu hrani, po¬ 
trošiti ne hotel. Dapače od maleh nog meso za jestvinu i vi¬ 
no za pitvinu ne prijemal. Goščenja njegova bila jesu zažga- 
ne molitve i Svetoga Pisma čtejenja, a najbolje listov [po- 
lanica] svetoga Pavla; zverliu kojeb želejuči pisati, vnogo 

vremena vu molitvi sprevodi, prošeci za milošču: da dostojno 
poleg razuma S. Pavla nje raztolnačiti bude mogel . . . 

.... Kada bi Teodorika, najbogatešega človeka, Cesarica 
[Eudoksija] hotela Bogatstva mentuvati, to razumevši dobri 
človek, vekšu stran penez cirkvam prikaže: da ž njimi je¬ 
den špital na zđeržavanje siromahov podigne se. Kada to 
začuje Cesarica, sveto nakanenje preprečiti i razmetati do¬ 
konča. Zbog kojega zroka S. Ivan reče Cesarici: »Blago ovo 
na službu Božju znati moraš određeno, koje ako zakratiš na 
cilj svoj dojti, znaj za istinu, da na strašen račun skoro bude 
tebi pojti.« Beči ove čujuči Cesarica, ostavi blago cirkvam* 
ali kruto serdita proti svetomu nastane Biskupu. 

Drugoč jošče veksi čemer jadovitoga serdca razleje Ce¬ 
sarica. Ar da bi Kalitropiji vdovici proti pravdi stanoviti vi¬ 
nograd bila vzela, siromaška ova prez pomoći ostavljena sve¬ 
tomu vseli sirotic zavetniku prituži se Ivanu. Pobožni Bis¬ 
kup, tak z listom kak z rečmi opomene i oprosi Cesaricu, da 
bi se vdovici smiluvala i vinograd povernula. Gluhoj ova bi¬ 
la jesu; zato tri krat opomenjenoj na dan Izvišenja S. Križa 
z vnožinum dvorjanikov vu Cirkvu idučoj sam Ivan vrata 
zapre cirkvena, ne hotejuči nju pustiti nuter, doklam goricu 
ne poverne. Krivicu ovu Cesarici vučinjenu naplatiti žele- 
juči nekoji dvorjanik meč popade, da Ivanu glavu odseče. 
Ali jošče dobro za meč ni popal, vre ruku vsehnjenu po- 
čuti. Greli svoj spozna i taki pred Biškupa opadši proščenja 
oprosi. Milostivni Pastir nevrednomu oprosti, blagoslovljene 
vode poda, z kojum prevzetnik ruku omoči i beteg ž nje 
opere. 

Ništarmanje Cesarica puna jada i čemera z drugemi Bi¬ 
skupi S. Ivanu protivnemi, kotereli malovredni žitek sveti 
Ivan večkrat karati ne zamudil, tolnač vučini. Ovi pako 
spravišče vučinivši, svetoga Biškupa z podpiskom Cesarovem 
od Cirkve svoje na pregon odsude. Ljudstvo pobožno, dopi- 

tanje ovo krivično videče, pod nikakov način svetoga Pastira 
svojega pregnati ni pustilo. Ali S. Ivan, da zpačku vekšu 
med ljudstvom zakrati, vse svoje prijatele i ovčice batri- 
veči, proščenje vzeme; sam vu ruke Vitezom njega čekaju- 
čem poda se i ž njimi odide. Krivicu sluge svojemu vučinjenu 
sam Gospodin Bog je naplatil. Ar po odhajanju Ivana taki 
vu Carigradu tulik nastane potres, da polovica Cesarove pa¬ 
lače vruši se. Ljudstvo tulikaj proti krivičnem sudcem onem 
Biškupom podigne se, da komaj živi ljudstva serditosti po- 
begnuli jesu. Ođkuda vsi očivestu kaštigu Božju zbog krivič¬ 
noga dopitanja proti dobromu i pravičnomu Biškupu spo¬ 
znaju. Prestrašen Cesar z Cesaricum greli svoj spozna i po 
svetoga Pastira taki pošalje; nazad pako dohajajučega do¬ 
stojno ze vsem ljudstvom prime. 

Dojduči Ivan v Biškupiju svoju, akoprem vnoge ne¬ 
volje vu pregonu bi bil spoznal, ništarmanje Čast svoju Apo- 
štolsku obnašajuč, grešnike karati i na dober put obračati ni 
zamudil. Čez nekuliko vremena hotejuči dvorjaniki Cesarici 
vugodili, jeden sreberni kip na priliku Cesarice izleju, ter 
poleg cirkve S. Žofije na stup postave; okolu koteroga vsako- 
jačke igre, praske, vike i popevanja činili jesu, trucajuči 
prehajajuče Cesarici se klanjati. Videči S. Patrijarka no- 
riju ovu, oštro počne karati igraše one, da poufaju se pod 
službum Božjum na cirkvi S. Žofije postavljeno ljudstvo i 
skupčinu redovničku bantuvati i mutiti. Zatem vučini 
z oblastjum svojum biškupskum kip ov doli postaviti i vse 
raztirati. Kada Cesarica začuje čin ov, na špot svoj to vuči- 
njeno tolnačeč, vnogo bolje proti S. Ivanu razserdi se. Zato 
drugo spravišče skupa zebrati zapove, vu kojem Ivan od bi- 
škupov odsuđen je, da na zadnje kotare poganinon oditi bi 
moral i onde se ali skončati ali z dugo terpečum mukum 
poginuti. 

Razumevši Ivan zlu volju ovu Eucloksije [Cesarice] pred 
vsem ljudstvom ono glasovito začne govorenje: Nut znobic 
ljuti se Herodeša žena — i hoče drugoč vučiniti odseči gla¬ 
vu Ivanu. Kada bi glas ov Cesarica čula, od serditosti manena 
kakti postane. Cesar tulikaj dopitan pregon od biskupov 
Ivana suprotnikov podpiše; S. pako Ivan Zlatovusti prošče- 
nje vzemši od drageh ovčic i prijatelov, smert svoju vu pre- 
gonu buduću obznani i odide vu Armeniju, pregona me- 
sto .. . Na putu ovem kulike nevolje je preterpiti moral S. 
Ivan, zreči se ne more; pokehdob Junaki njega peljajuči po- 
leg zapovedi nigdi počinuti nesu lioteli, da zatruđen Biskup 
skoro dušu bi izpustil. Dojduči vu Armeniju, med poganini 
i bolvani vse vreme potroši navučujuč, betežne vračeč, čuda 
ostala čineč, po kotereh vnogi pravu veru prijeli jesu natu- 
liko: da sedem noveli biškupov i vnožinu mešnikov novomu 
onomu kerščanskemu ljudstvu je prepostavil. Liste tulikaj 
prijatelom i znancom vu Carigrad pisati ni zamudil, vse na- 
govarjajuč na službu Božju i podnašanje svetskeli nevolj 
z veseljem za ljubav Božju. 

Tulik napredek S. Ivana ne moguči terpeti neprijateli, 
vupute Cesaricu: da na drugo mesto pošalje Ivana. Dojduči 
anda vitezi nemilostivno zgrabe S. Biškupa i prez vsakoga 
počinka po dne i po noči gingavoga i s tulikemi posli zatm- 
đenoga od jednoga mesta na drugo peljaju vsega trudnoga, 
da duša od tela razhajati je se trućala. Ovako jenkrat cei 
dan putujuči, vu večer nastane se, gde svetoga Bažiliška 
Mučenika kapelica je bila. Ovde molečemu S. Ivanu poleg 
groba izkaže se S. Mučenik i reče: »Brate Ivane , zutra nas 
Bog hoće vu jednom mestu združiti . . .« Spozna iz oveh oči- 
vesteh znamenj S. Ivan smert svoju približanu... i najsve¬ 
tije prijemši svete posledne Sakramente ... iz vremenitoga 
nepokoja vu vekivečni, nigdar ne ginuči pokoj dušu zpusti 
svoju, dan četemajsti Malomešnjaka [rujna], leto od na- 

rođenja Krištuševoga 407 . . . Vsega pako zla zrok Cesarica 
četerti dan od smerti S. Ivana na sud Božanski pozvana ne- 
navidnosti, serditosti i kervoločnosti svoje račun je odišla 
poda vat... Za zpunjenemi šestnajstemi letmi po smerti S. 
Ivana Zlatovustoga Theodosius Cesar Arkadija sin sveto telo 
njegovo vu Carigrad vučini donesti, kotero z velikum pobož- 
nostjum i đostojnostjum vu varašu prijeli jesu. .. Zađnjič 
telo S. Biškupa je iz Carigrada vu Rim prenošeno i vu cir- 
kvi S. Petra položeno. 

14. ADAM BOLTIŽAR KERČELIĆ 
KRBAVSKI. 


A. Pripomenak. 

A. B. Kerčelić plemić »de Corbavia« — rođen 5. 
prosinca 1715. u Berdovcu kod Zagreba, umro 29. ožujka 
1778. u Zagrebu; svršivši nauke u Beću i Bolonji, naj¬ 
prije župnik u Selima kod Siska, od god. 1747. kanonik 

zagrebački _ bijaše ne samo jedna od najiztaknutijih 

ličnosti javnoga života našega, već i jedan od najznatnijih 
pisaca hrvatskih u XVIII. stoljeću; ali najvažnija djela 
njegova pisana su na latinskom jeziku. To su: Historiae 
Cathedralis Ecclesiae Zagrabiensis — poviest zagrebačke 
stolne crkve, koju je odpočeo pisati kanonik Juraj Mar- 
celović (t 1741), a nastavio Kerčelić, no izišao je samo 
prvi svezak prve knjige (1770.); De regnis Dalmatiae, 
Croatiae, Slavoniae notitiae praeliminares — poviest Hr¬ 
vatske od najstarijih vremena do njegovo doba (1770.); 
Scriptorum ex regno Slavoniae a saeculo XIV. usque ad 
XVII. inclusive collectio (1774.) — prva, latinski pisana, 
poviest književnosti stare »Slavonije« (t. j. Hrvatske); 
najzad, najzanimljivije djelo njegovo: Annuae — vlastiti 
spomeni (memoari) Kerčelićevi od 1748. do 1767., neiz- 
crpno vrelo za upoznavanje naših kulturnih, družtvovnih 
i političkih prilika u sredini XVIII. stoljeća. Hrvatski je 
izdao samo neke knjižice i sitnice manje vriednosti. No 
držeći, da ga prema mjestu, što ga zaprema u kulturnoj 

poviesti našoj, ipak ne smijemo posve mimoići ni u ovom 
zborniku našem, donosimo ovdje nekoliko ogleda nje¬ 
gove hrvatske proze, iz kojih se vidi, da je on, da nije 
imao većih pretenzija, mogao pisati baš i materinjim je¬ 
zikom. U tu smo svrhu odabrali dva člančića iz knjižice: 
»Živlenje Blaženoga Gazotti Auguština, zagrebečkoga Bi¬ 
skupa,,. po nekojem nevrednom ove Biškupije Mešni- 
ku . . . očivesto domorodcem vučinjeno « (Zagreb 1747.). 
Život i cjelokupni rad K.-ev prikazan je obilno u uvodu 
Akademijina izdanja » Annua «, koje je priredio Tadija 
Smičiklas (Monumenta spectantia historiam Slavorum 
meridionalium XXX [Scriptores IV]). 

B. Ogledi. 

IZ »ŽIVLENJA BLAŽENOGA GAZOTTI AUGUŠTINA « 

Živlenje Auguština k a k ti Biskupa 
ZagrebečkogaA) 

(str. 15—28) 

Dojđučega vu Zagreb z rečenem vre [u pređašnjeni »ko- 
trigu«] kardinalom (Oštijanskem) vsa Biskupija z veseljem 
osebujnem prijela je, i iz čujeneh ćud vu izebranju njego¬ 
vom vučinjeneh [prikazanih u »kotrigu« trećem], njega 

i) Blaženi Augustin Kažotić (Gazotti) dominikanac, rođen u 
Trogiru oko god. 1260., bijaše zagrebački biskup od god. 1303. do 
1322. Umr’o je u Apuliji god. 1323. — Šafarik (Gesch. der illir. u. 
kroat. Literatur; 366/7) iznosi na osnovi tvrdnja Engela (Gesch. des 
ungar. Reiches«) i Horanyija (»Memoria Hungarorum«), da je Kr- 
čelićevo »Živlenje« zapravo prievod ili preradba latinske »Vita d. 
Augustini Gazotti Patricii Traguriensis ex Ord. Dominicano, Epi- 
scopi Zagrabiensis ac dein Lucerinae« od Ivana Tomka Mrnavića. 
Svakojako se čini da mu je to djelo bilo glavnim vrelom njegovim, 
jer on ga počešće i citira (na pr. str. 8: »I vnoga druga ovakva, koja 
moreš videti pri Ivanu Tomku, vu žitku Auguština Gazotti...« i 
inače). 

kakti od Boga poslanoga preštimavala, i nad srečum svojum 
raduvala se je; ar zvun toga, i iz drugeh vre činov zvan i 
glasovit Horvatskomu i Dalmatinskomu Orsagu, dapače i Vu- 
gerske Korane Auguštin bil je. Koj, potlakam vse na mir i 
složnost, tak krotkoče i ljubavi peldum, kak nekulikemi 
razgovori bil bi vužgal, i koja potrebne ja Biskupije za onda 
sudil, naravnal i odredil, z imenuvanem Kardinalom poleg 
papinske zapovedi vu Vugersku zemlju je odišel, od kud po- 
vernuvši se potle vu Zagreb, stolicu je vuzel i sveto ravnal, 
čast Biskupa z redovničkum poniznostjum skup spravivši, 
tak da vu redovničtvu zveršenoga Biskupa, i vu Biskupu 
zveršenoga Redovnika bilo je videti. Odkuda i z rečjum i 
z peldum vse na pravi put obernuvši i vsakomu se Otca iz- 
kazavši, vse nađelujuč i vsem vsa buduč, Otcem bolje neg 
Biskupom ozavan je bil. Vsako leto doliodke biskupske, kam 
i na kaj je postavil i obernul na prodekalnice pred vsemi, 
kakti račun davši, vsem povedal je. I za siromahe bolje kro¬ 
piti, službu časti biškupske dostojnu, sam sebi je zkračuval i 
sliig prek malo deržal, da ovak priliku vekšu ima siromahe 
pomagati. I zbog velike darežljivosti svoje od kanonika jed¬ 
noga, koga poleg sebe je imal, opomenjen bil je, da dohodki 
Biskupije njegove darežljivosti zadovolni nisu, i zato da iz- 
tegnuti bi se dostojal zapovedi nadeluvanja vnogeh; ar da 
vsem zadovoliti ne more. Na koje ov od S. Biskupa dobil je 
odgovor: »Nisem videl pravičnoga ostavlenoga i odvetka nje¬ 
gova petlajučega; pravični pako imenuju se Biškupi, koj [i] 
vbogem Krištuša Kervjum zadoblena davaju«. I na potver- 
đenje ovoga, draga vnoga je donesel. Na pako tulikajše i vu 
drugeh falil ne bi, vsa kotera biškupske časti jesu, marlivo 
je obnašal. Biškupiju sam pohađal, ter iz poniznosti svoje, 
vse več pešice. Spravišča duhovna gusta deržal, vo [vu] kojeh 
vnoga i vsa sveta dokončah Svetke razlučil, zapovedi cir- 
kvene tverdil, na molitve i pobožnost vse vužgal, kako ovo 

vsaki iz Brevijara Zagrebečkoga od Svetoga Auguština po- 
četoga lehko videti hoče. I da ova ne samo zapovedjum, neg 
i z peldum potverdi, klošter svoga Reda blizu Grada Biskup¬ 
skoga izdignuti je vučinil, i z cirkvum skupa pod obrambum 
S. Mikule, kojega vu biškupske časti osebujno je nasleduval, 
i za pomoćnika je imal. Vu ovom kloštra gušče puti je pre- 
bival, i vu molitvah i redovničkeh trapljenjah skoznuval i 
nutra zapiral se, za biti povolneje Bogu. Opitan od kano¬ 
nika jednoga, zakaj tak gusto vu kloštra prebiva, pokehdob 
Biskupu na posredi ljuctva bi biti, ov na pitanje, dal je od¬ 
govor: Da pervič ovo Navučitel Svete Matere Cirkve Augu¬ 
štin Sveti činil je, koj po ovom vu biškupske časti nikaj ni 
zamudil, i ova, da i drugem činiti je preporačal, govoreći vu 
knige, koju Manuale je imenuval: »Beži, o človek, jedno 
malo od pošlo v tvoj eh, i skri se občinskem mišljam tvojem, 
i podaj se kuliko Bogu tvomu i vu njem počini se. Vlezi 
v hižu serca tvoga, i iztiraj odonuđ vsa zvan Boga i oneh, 
koja išču njega, i zapert nutre išči njega.« Ovak Auguštin iz 
Auguština je govoril, redovničke kloštre biškupske oštarije 
ozavajuč, pridajući: Da kakti zatrađenomu putniku oštarija 
je počinek i objačenje za puta napredek, tak i Biškupu 
kloštri redovnički. I zato po zapiranju ovom jakši vu Biškup- 
skeh posleh je postajal, kako iz osebujneb činov taki videlo 
se bude. 

Neizgovorna su, koja Stolne Zagrebečke Cirkve od S. 
Gazottija vučinjena su; ar pervič pred šestdesetimi letmi 
pervo (1242.) budući jako porušena po Tatareh Cirkva 
Stolna, i po Filipu jedenajstom BiŠkupu podignuti pričeta, 
vinđar niti po njegvom, niti po Timoteuševom popravlanju i 
podignenju, izdignjena (ar obodva na Štrigonsku Eršekiju 
prenešeni i izdignjeni jesu bili) zajdnič po Svetom Augu- 
štinu na zveršenje je izdignjena i čisto vu pervi red po¬ 
st avlen a. 

Zatem ne samo z potrebnum mašnum opravum previ¬ 
đena, neg i z osebujnejum nakinčena, z oltari napunjena, 
z vnogemi svetcev relikvijami objačena, kakti Svetoga Petra 
Mučenika iz Reda Dominikanskoga (proti kojemu osebujnu 
pobožnost Auguštin je imal) svetemi dvemi kostmi iz ruke 
njegove; S. Ivana Kerstitela perstom — kojega Andraš kralj 
vugerski, Jerožolimitainski zvani, iz Kalcedone negda bil je 
dobil i donesel — sebi od Karola Kralja, danoga na občinsku 
pobožnost, vu Stolnu ovu Cirkvu je postavil. S. Ladislava 
plaše i desnu tulikajše ruku, kakti ove Cirkve početnika i 
vse Horvaeke Zemlje Otca, za vekivečnu obrambu Cirkve 
ove, od Karola kralja doblenu, ovda za diku del je. Kakoti i 
druge vnoge. Telo vindar ono sveto deteta jednoga od Hero- 
deša po narođenju Krištuševom med druge dece pomoru tu¬ 
likajše kervoločno vumorjeno, koje vu ove Stolne Cirkve 
z pobožnostjum sveti se, ni skerb bilo Auguština, nego Paula 
đvađesetidrugoga od pričetka Biskupa, koj nje z pobožnum 
pomočjum Ludovika pervoga, kralja vugerskoga, od Bene- 
čanov mir z Ludo vikom delajučeb, dobil je okolu leta 1357. 
i ovde postavil. Druge koje imamo svetcev relikvije, od dru- 
geh jesu zađobljene, kaj ovde nebuduč potrebno pisati, vu 
dela Auguština povračam se. 

Darežljivost Gazottija ne samo Stolna ova Crikva valuje, 
neg tulikajše i druge po Biškupije vnoge iz Auguština proti 
Bogu ljubavi bile su znovič podignjene ali popravljene, da 
ostavim neizgovome cirkvih dare, oltare od njega vučinjene, 
mašnu opravu, kelibe, vu pohađanju njegovem ali prika¬ 
zane ali potle poslane. 

Tulika pako bila je njegova poniznost, da cimera svo¬ 
ga, akoprem jako prošen, postaviti nigde ni prepustil, govo- 
reči: Da gerdo je diku vu oneh iskati, koja na diku bivaju 
Boga, i da ovo gizdost je otajna, spominek i rodbine svoje 
diku iskati vu oneh, koja iz cirkveneli doliodkov na hvalu 

Boga bivaju, i da vide mu se silu Knštušu činiti ovakvi, i 
vremenitu bolje nego Božju diku iskati. 

Zatem, buduči vu oneh letali vnoge vojske i pregoni — 
tak občinski, zbog kraljevstva Vugerskoga, med Karolom Si¬ 
cilije kraljem, iz Marije Štefana kralja kčere rođenem, i 
med Andrašem Benetačkem zvanem — kak osebujni i zvan 
gore rečeneh Tatarov, i z gornjem Varašom tulikajše, da 
zbog prelejanja pri potoku Medvenščice kervi i sada na ve- 
kivečni spominek »kervavi« Most imenuje se — prek malo 
mešnikov je bilo, i oni, koj (i) bili su, bolje zapovedi voju- 
vanja nego stališa mešničkoga i znali i obderžavali; bolje 
omžju nego k molitve razmevali su se. Zato skerb ova bila 
je Auguština, da ove iz soldačke sloboščine na pravo po- 
povstva nazad dopelja obderžavanje. Zbog česa molitvene 
knige (Brevijar govorimo) je im povemul. Zatem vekivečno 
popevanje vu Stolnu Cirkvu poleg navade Reda Dominikan¬ 
skoga donesel, da ovak Bog od sebi alduvaneli vekivečnu 
hvalu i diku ima. I da ovo zveršenije bude, pervič dvanajst 
mešnikov pri sebi je deržal, koterem sam branu i dostojnu 
plaču je daval, koji na ovo popevanje paziti i nje zveršiti 
jesu morali. Ovem potle Kaptolom [Kaptol] Zagrebečki, 
z pomočjum tulikajše svoj eh Biskupov, za njihovo tverdno 
zderžavanje je preskerbel, i iz svojeh doliodkov nje, kak go¬ 
vore, funđuval. I ove sada Prevendare ozavamo. 

Vu Kaptolomu tulikajše med kanovniki reda ni bilo ni¬ 
kakvoga, i iz ovoga veliko večputi zburkanje i nesloga. Zato 
Auguštin red med kanovniki tulikajše napravil je: četiri 
(koje »Columnae« imenujemo) perve postavil je, i stareje iz 
časti: »Prepušta«, da na vseh marlivo zveršenje pazi; »Lek¬ 
tora«, nad kojem osebujne je kaptolomski posli; »Kantora«, 
ki na popevanje i službu Božju; »Kustoša«, ki na Cirkvu, 
njejne kinče i duguvanja skerb imali bi, i za ova iz dužnosti 
stali. Biškupiju 11 a Jašprištje je razdelil i med ovami razlu- 

čil, koji pred kojemi jesu, da ovak legleje skerb na Bisku¬ 
piju ima se. Vsako leto spravišča duhovna je mial, vu kojeh 
potrebna na Cirkvenu ali na Biskupije hasen, dokončala su 
se. Predgovor pred pred ovemi najdeš jeden pri Ivanu 
Tomku vu žitku S. Auguština. 

Proti klošterskem redovnikom ne samo bil je jako mi- 
lostiven, neg njihov vu vsem pomoćnik osebujni, zato, kak 
piše Tomko, i puščenikom skup spravljenem po Bl[aženom] 
Eužebijušu, Štrigonskem Kanovniku, potverđenje Reda je 
zadobil, ali končemar zadobiti pomogel. Koji S. Paula pei- 
voga Puščenika nasledujuči, od njega ime dobili su i Pau- 
lini imenuju se. 

Cirkvena đuguvanja jako branil je, tak da z Mladinom, 
koj silu i pregon cirkvam, kloštrom, redovnikom, mašnikom 
je činil, oholno puščajuč se vu mešnikov i Cirkve dugovanja, 
pogajati ne se mogel; dapače vnoge od Mladina pregone je 
terpel, da ovak Auguština krepost povekša se, koju Bog 
z vnogemi čudi potverdil je. . 

15. IVAN MULIH. 


A. P r i p o m e n a k. 

Šafarlk kazuje u svojoj »Geschichte der illir. und 
kroat. Literatura (str. 289), da se Ivan Mulih rodio oko 
1738., da je izprva bio svećenik isusovačkog reda, zatim 
apostolski misionar u zagrebačkoj biskupiji, i da je 
umro 12. listopada 1798. Ova se oskudna biljezka može 
popuniti podatcima, koje crpem iz članka Josipa Pre- 
dragovića D. 1. (»Hrvatski novaci u Trenčinu [1656. do 
1773.]«), koji je tiskan u »Vrelima i prinosima « (5, str. 
140 —2<52 ) % Tu doznajemo, da se Mulih rodio 19. travnja 
1736. u Černomlju u Kranjskoj. U imeniku novaka obje¬ 
lodanjenom u pomenutom članku zapisan je kao »Croata 
Csernomelensis « val jada s razloga, što je Černomelj ne¬ 
kad pripadao zagrebačkoj biskupiji. V isusovački red 
stupio je u Zagrebu 17. listopada 1768., a prije toga bio 
je svjetovni svećenik, svršio teologiju i službovao kao 
kapelan. Govori hrvatski (za cielo je kao »theologus ab- 
solutus« znao i latinski). Poslije ukinuća isusovačkog 
reda prešao je opet u svjetovni kler, jer se na nadpisnom 
listu svojih kićenim baroknim slogom napisanih »Prode- 
štava« podpisuje: Mašnik i zasad Mišionar Apoštolski. 

Ta su »Prodeštva« izišla u dva svezka; prvi je tiskan 
god. 1782., drugi 1784. Donosim nadpis drugoga svezka, 
iz kojega je izvađen naš ogled. 


13 Dukat: Sladki naš kaj 

»Prodeštva kratka i gotova za vse letne clobe nede - 
lje: od perve po Trojakih, iliti Od Presv. Trojstva do 
Angelske, koja ovo leto bila je dvanajsta. Iz Svetoga 
Pisma, i Svetih Otcev izvađena , poleg sadašnjega govoriti 
načina razdelena i složena po Ivanu Mulih , slavne za - 
grebečke biskupije Mašniku i za sada Misionaru Apošt. 
z dopuščenjem Poglavarov na svetio . dana . F u Zagrebu , 
slovmi Ivana Tomaša pl. od Trattnerov C. K. A. Sv. Slo- 
votiskavca i Knigotergovca 1/84.« (U prvom, » protulet - 
nom«, dielu djela sadržana su »prodeštva od perve ne - 
delje korizmene do trojačke«). 

B. Ogledi. 

/Z » PRODEŠTVA « 

Od zle pelde. 

(str. 270—280) 

Zla pelda, poleg navuka sv. Tome Akvine, nikaj ni dru¬ 
go, nego reč, ali delo menje dobro, koje daje drugomu pri¬ 
liku duhovnoga porušen ja . . . Kakvo zlo i zpačlivo delo je 
vsaka sramotna šala, norija, popevka, kletva, blaznost, i vsa- 
ki Bogu i svetoj Rimsko-Katoličanskoj veri suprotiven raz¬ 
govor i navuk! Kakvo zlo i zpačlivo delo je ono sadašne mu- 
žkih i ženskih cifranje, lic malanje, lasih ruganje i zidanje, 
persih odkrivanje i kazanje; ar okolu stojećim daje duhov¬ 
noga porušen ja i vekivečnoga zkvarenja priliku. Odkuda vi¬ 
dimo, da zpačliva reč ali zpačlivo delo je takov čemer, da 
kuliko je vu zpačlivcu, išče priliku, svojmn zlum peldum 
vumoriti dušu bližnjega, i z vragom posluje, da nju spravi 
vu jamu pekla . . . 

Pitajte sv. Januša Evangelištu, zakaj sadašnega vremena 
KerŠčeniki bolje ljube i več preštimavaju vsake krivoverske 

bludnosti tmicu, nego sv. Evangeliuma svetlost? — ter vam 
reči hoče: kajti primešali se jesu Makijavelcom (Maclii- 
avelli), Wolterijancom (Voltaire), Russoancom (Rou^seau) 
i ostalim onim Bogo-Nevercom, koji vsaku beštinsku nasla- 
dnost i odurnost, kakti nebesku svetlost preštimavaju, svet¬ 
lost pak navuka vekivečne istine Ježuša ... za peklensku 
tmicu derže; i to zato, kajti vsaki, koji grešno i razuzdano 
živi, odurjava svetlost, ter ne ide na svetio, da se ne vide i 
ne pokaraju grešna dela njegova od svetlosti svetoga Evan¬ 
geliuma. 

Pitajte drobnu decu, zakaj tak nerada Boga mole, pi- 
jančuju, i za tak malo pobožnost i duhovne stvari derže? — 
ter vam odgovoriti hočeju: kajti tak živeti stareše naše vidi¬ 
mo. Pitajte podložnike i priproste ladanske ljudi, koji je 
zrok, da tak odurno proklinaju, krivo bogmaju, prisegaju i 
suproti Bogu i svetcom blazne? — ter vam odgovoriti hoče¬ 
ju: kajti tak Boga moliti naše poglavare čujemo. Pitajte sa¬ 
dašne navlastito ženske glave, koji je zrok tulikoga lic mala- 
nja, lasih ruganja, oprave preminanja, golih persih proda¬ 
vanja, da svet za ženske cifre vre zadosta blaga ne zmore, 
— ter vam odgovoriti hočeju: došla je nekoja Francužica, 
koja z malanemi licmi, z golemi persi i z ostalum zpačlivum 
nošnum svojmn vsega varoša, dapače i veloga Orsaga tak je 
zatepla, da ni skoro purgarske žene, dapače nit priproste, 
koja ove prekoredne, zpačlive nošne pri jela se ne bi, ne mi- 
sleča, da poleg navuka sv. Ciprijana ni jedne skoro žene ni 
preštimaneši i cifrasteši kinč tela kak one, koja sramežli- 
vost i poštenje svoje za malo derži; zroka tomu daje mudri 
Tertulijan govoreći: ar oprave ali tela prekoredno kinčenje 
ali gizdost znamenu je, ali poštenja prodavanje. Dapače mi, 
mi reči moramo, da od one Kerščanske čednosti i pobožno- 
sti, i od one neskrunjene svete Rimsko-Katoličanske vere, 
koju nam stari Horvati naši, verni Bogu, i zato verni Kralju r 





tuliko puti z kervjum jjodpisanu vu pismu zajdne volje svoje 
jesu ostavili, ođvlekla nas je zla pelda, razgovor i navuk onih 
lažljivih Prorokov, ne Kerščenikov, koji pri maši redko, pri 
prodeštvu ali zpovedi nigdar se ne vide. Koji vse, kaj je cir- 
kveno, duhovno, ali božje, osmehavaju i za nikaj derže. Ko¬ 
ji ćele varoše i občine vu veri burkaju, vučeći ona, koja pra¬ 
voj veri Krištuša suprotivna jesu, da merzkoga dobička dobi¬ 
ti, kratke telovne nasladnosti i razuzdanoga živlenja vžiti 
se mogu. 

Z jednum rečjum: zla pelda je napunila galge i ternni- 
ce; zla pelda je več puti zburkala Kraljestva i Orsage, ter 
dobavila nemirovnih i zločestih purgarov; zla pelda je več 
put znemirila z krivemi verami sv. Rimsko-Katoličansku cir- 
kvu; zla pelda je opustila cirkve i zpovedalnice; zla pelda 
porobila je nebo ter pekla napunila; zla pelda mentuvala 
je vsega navlastito sadašnjega sveta vse kerščanske kreposti* 
ter tak napunila vsakum nečistum i razuzđanum grešnum 
odurnostjum, da z Mikeom Prorokom reči moremo: nestalo 
je svetoga, pobožnoga človeka iz zemlje, i pravičnoga ni 
moči najti na svetu: ar zpačlivci z nečistem, z krivoverskim 
i razvuzdanem živlenjem svojem zapiraju ljudem Kraljev¬ 
stvo Nebesko, kada zapiraju puta na Kerščansku Krepost i 
živlenje, tak, da nit se sami skerbe nit druge puščaju vnu- 
ter vlesti. Kerščeniki moji! ako veliko je zlo jednoga člove¬ 
ka pokvariti, jednu hižu na zlo napeljati, mira i sloge men- 
tuvati; kuliko ni zlo celoga sveta ljudi zlum peldum pokva¬ 
riti, ter Bogu i Ladavcem nepokorne i neveme vučiniti? Ako 
veliko je zlo i smerten greh človeka iz lastovite hiže izrinuti, 
ter neprijatelju vu ruke na smert vurinuti, kuliko ni zlo, 
kulik ni greh, dušu človeka na Božji kip stvorjenu iz vlas¬ 
tite baščine i domovine dike nebeske zlum peldum izrinuti, 
iz ruk Odkupitelja Ježuša stergati, ter neprijatelju pekien- 
skomu vu ruke na smert vekivečnu porinuti? Ah, je li ka| 

kervoločnešega izmisliti moči? Nikaj stanovito; ter vendar, 
kakti god malo kvasca vse testo zakiseli i pokvari, ovako 
čemer zle pelde nekojeh samoga imena Kerščenikov vsega 
sveta i vse kerščanstvo na to je spravil, da ni pameti, ni mu- 
drosti, ni straha Božjega, ni pobožnosti, ni vere prave u nje- 
mu: vsi od Boga i od prave vere Rimsko-Katoličanske od- 
stupili ter na nove vsakojake nagnuli se jesu, vsi ne hasno- 
viti, nepobožni, razvuzdani Bogu i sv. Katoličanskoj cirkvi 
nepokorni postali jesu tak, da ga ni, koji bi dobro vučinil, 
ni ga nijednoga. I zato kriči Krištuš Odkupitelj: Jaj svetu, 
jaj svetu od zpačkih — ne veli: Jaj tebi Palestina! jaj tebi 
Zagreb! ali: jaj tebi Horvacki Orsag! — nego veli: Jaj vse- 
m u širokomu svetu od zpačkih; ar zpačka ne škodi samo je¬ 
dnomu cloveku, varašu, ali orsagu, nego vse narode i vsega 
•širokoga sveta čemeri, meša i na nikaj spravlja. Jaj svetu 
od zpačkih! _ ne veli: jaj svetu od vojske, jaj svetu od 
kervolokov i pregoniteljov _ nego veli: Jaj svetu od zpač- 
kih! Ar več škodi svetu zpačenje razvuzđanih kerščenikov, 
nego nijedna kervolokov kervoločnost. Kervoloki preganjaju 
samo nekoje ljudi, zpačlivi pako vmarjaju ćela Kraljevstva. 
Kervoloki vmarjaju samo vmerteljna tela, zpačlivci pako 
vmarjaju i Bogu otimaju nevmerteljne duše, ter to i po 
smerti svoje.... 

16. KATARINA GROFICA PATAČIĆ 


A. P r i p o m e n a k. 

O neobičnoj pojavi u poviesti hrvatske književnosti 
XVIII. stoljeća Katarini Patačićki — koja je ne samo 
jedina pjesnikinja, već i jedina književnica u ova tri sto¬ 
ljeća kajkavske knjige — napisao je zanimljiv prikaz 
Branko Drechsler u »Građi za povijest hrvatske književ¬ 
nosti« (VII, str. 110 — 127). Pjesnikinja Katarina, pri- 
povieda Drechsler, bijaše kći Petra grofa Keglevića i Ane 
rođene grofice Drasković, a udala se god. 1763. za I ran ju 
baruna Patačića; mogla se dakle roditi oko god. 1743. 
Rukopis njezina pjesničkog zbornika »Pesme Horvatske«, 
napisan god. 1781., koji je neko vrieme bio u posjedu 
Eleonore grofice Patačić, a kasnije, do god. 1851., Sken- 
dera Zdenčaja od Zahromić-grada, čuva se sad u sveuči- 
lištnoj knjižnici u Zagrebu. Uvezan je u sjajno opremlje¬ 
ne korice, koje su označene monogramom same pjesniki¬ 
nje »K. C. P.« (Katarina Contessa Patačić). Zbornik je 
posvećen Adamu barunu Patačiću, biskupu Kaločkomu 
(1717 1784).« ...aldujem ja«, kazuje pjesnikinja u po¬ 
sveti,« knjižicu ovu ne visokem onim, koje Njih Eksce¬ 
lencije diči ju, častim, nego aldujem takovu samo kre¬ 
posnomu lepoznancu « i »vrednomu domorodcu«. — »Ovo 
je, sto ja vu Njih Ekscelencije preštimavam, i mene ge- 
nulo je, vjedinene ove Horvatske pesme njima predati.« 

Patačićkino autorstvo ovog zbornika stavljaju neki 
u sumnju i misle, da je ona samo sakupljač (F. Fan- 
cev). Ipak smo iz njega prenieli u ove naše » Oglede « 
rukovet karakterističnih ljubavnih pjesama, koje — oče¬ 
vidno plod jedne vrlo načitane i obrazovane ličnosti — 
prikazuju mali ljubavni roman, kakovi se dešavaju od 
pamtivieka u ljudskom životu. Mladić se zaljubio u dje¬ 
vojku, koja se baš zove »Kata«; on u posve gladkim sti¬ 
hovima opisuje njezinu ljepotu, očituje joj svoju ljubav, 
tuguje za njom i sanja o njoj; zatijn u jedanput — kako 
se to već obično događa — posvađa se s njome zbog 
njene » vkanlivosti « i pun Ijutine i gorčine je se odriče, 
ali se onda pokajno opet vraća k njoj. Koliko je taj lju¬ 
bavni roman uistinu doživljen, a koliko je samo izmiš¬ 
ljen i namješten, to dakako ne možemo točno znati, no 
valja iztaknuti, da se neke pjesmice čine proste igrarije 
(»Zpričanje pri Katice « i »Pogovorenje zpričanja«) i da 
je svakojako vrlo čudno, da pjesnikinja, u toj najsubjek- 
tivnijoj i najegoističnijoj vrsti poezije predstavlja — 
mužko lice! 

Ono nekoliko dodanih pjesmica s talijanskim ge¬ 
slima zacielo su prepjevane talijanske pjesme. 

Naša kajkavska književnica i njen bračni drug ži¬ 
vjeli su ponajviše u Varaždinu — u vrieme, kad je taj 
naš gradić bio političko i prosvjetno središte građanske 
Hrvatske — i to, čini se, vrlo razkošnim životom, kako 
ga živo opisuje Adam grof Oršić u svojim memoarima 
(»Memoiren des Grafen Adam Orsich de Szlavelich«). 
»Oko godine 1770. počela se u Hrvatskoj širiti pogubna 
razkoš, koja podkopavaše imućtvene prilike; naročito se 
u Varaždinu, gdje bijaše sielo banskoga vieća, vidjelo po 
najnovijem načinu opremljenih prekrasnih ekipaža, stol¬ 
ne srebrnine, sjajnih livreja, trkača (»Laufers«), francuz- 

kih kuhača. Ekscelencije i velemožna gospoda dobav¬ 
ljahu skupocjene mode iz Beča, priređivala se redovna 
ukočena druztvena siela — u kratko, Varaždin bijaše 
mali Beč . Taj razkoš izcrpljivaše narodno blago i mnogi 
se , a naročito grof Franjo Patačić , tako uvališe u du¬ 
gove, da su njegova i njegove žene imanja morala biti 
zaplienjena.« 


B. Ogledi. 

IZ ZBORNIKA »PESME HORVATSKE«. 
Pričetek ljubavi . 

Kaj je meni vezda došlo 
Kad je dete lepo prošlo, 

V mojoj vendar misli je? 

Kaj je, da če prem odhađa, 

Kak se meni sad događa, 

Misel za njim šetuje? 

Zakaj su mi takvi trudi 
(Takve muke ni med ljudi) 

Ja se ne mrem razmeti. 

Ne znam reci, je li muka, 

Kaj mi serce tako burka 
Ali pak ka radost je? 

Ako muka je, kaj čutim, 

I z kem misel moju mutim, 

Oli, kak draga muka je! 

Muka, ka me tak veseli, 

Da od mene vse ođdeli. 

Kaj bi moglo žalost dat. 

V persab novi nemir budi, 

Serce vugodno obudi, 

Da na miru ne mrem stat. 

L e p o t e obraza moje Kate. 

Prilične potokom pesmice tecite; 

Pogled oka drage prilično zrecite; 

Jamice lic njejnih ljubljeno zpišite; 

Vustnic slast rumenili dostojno zvisite 
Vu jeziku mojem. 

Kate! Svetlos oka tvoga serce tali, 

Vse veselje vu njem zproti se razžali, 

Ako se ljubljeno meni ne nasrneješ, 

I slast nezgovomu Ti mi ne razleješ 
Na obrazu Tvojem. 

Cipriport) se negda igral z licem Tvojem, 

I kušujuč ztisnul dvakrat z perstom svojem, 
Tak Ti je znamenje ljubavi ostavil, 

Ovak na Tvem licu jamice postavil, 

Z kojemi me gubiš. 

Roža se pred vustmi Tvojemi zakriva: 

Ar njih farba zor ju vugodno pokriva, 

Oj, tri puta srečen, ki je za Te rođen, 
Blaženstva vmertelneh po njem cil je zgođen, 
Koga Ti obljubiš. 


) Cipripor (Cipri puer) — Amor. 











Očitu van je ljubav i. 

Zaradi Tvoje zmožnost vrednosti, 

Zvisujem vu Tebi zrok čednosti; 

Ljubiti, ljubav v sercu skroviti, 

Morje je orati, zrak parati: 

Znaš li, da Tvoj kip serce tali, 

Želne ljubavi vugodnost kali?i) 

Istinujem, kak berž sem Te videl, 

V osupnost sužanstva jesem dospel; 
Molim Te, da denes Tvoj odgovor, 
Nakanjenja moga ne bu pomor; 

Lepote Tvoje dika mene slasti, 

Z velikočum svoje oblasti. 

Smert živlenje, živlenje smert slaže, 
Skončavan ja mojega slape zvaže, 

Židkoča slapov stermnost prevaže, 
Jezerišča glublinu za grob mi kaže, 

Vu njem bu moj kip kruto rad prebival, 
Kot prah i pepel Tebe zazival. 

Senj a. 

Vu snu vendar mi dohađa, 

Ka mi ljubav mu narađa, 

Batrive mi muke me. 

Daj pravicu, ljubav Tvoju, 

Istinskešu senju moju 
Včini; al ne zbudi me. 

*) kaliti = blatiti 


202 


Nut pri jednom pustom zdencu 
Poleg dreva istom vencu, 
Kate, senjam od Tebe. 


Senjam, ali tak da štimam, 
Da ni senja, neg da imam 
Pravu Kate pri mene. 

Čvrčat ptice, teči vode, 
Šumet list je, ter da bode 
Vidim, Kate, noge Tve. 

Od bistrine oka Tvoga, 
Trepetanje serca moga, 
Ćutim polek navade. 


Kak Te vidim meni milu. 

Bože, kakvu čutim silu? 

Je li senja? — da dvojim. 

Drago kad prijemi jem ime, 
Kak reč Tvoja medeni me, 
Ves v radosti se gojim. 

Ah, da vidiš kak su jasne 
Mile oči, ter kak hasne 
Za lepotu zvisiti. 

Ka si vsigdar mi ne mila, 

Ne bi nigdar me mrzila, 

Ki Te moram ljubiti. 










Kakov jesem ovak ostal? 

Vu kakovi misli postal? 

I kaj onda rekel sem? 

Ni mi moči zgovoriti, 

Ne ču venđar to tajiti, 

Da Tve ruke prijel sem. 

Niti mleko ne beleše, 

Neg Tve ruke najčisteše, 

Stokrat ove kušnul sem. 

Ti si farbu premenila, 

V licu si se zrumenila, 

Zmoknulei) su oči Tve. 

Ali nut, gda najmenj štiinam, 

Jalnoga Fillena (?) imam, 

Svedoka tatbine me. 

Ov me zplaši, serce zinuti 

Ko zakipi, zdersnuč (zderznuč?) zbudi. 
Kratka radost prošla je. 

Je, je prešla kakti ten ja 
Luda radost, moja senja 

Žar moj z ten juni prešel ni. 

Ako kakvu radost daje 

Senja, kak pak den postaje, 

Me terplenje ponovi. 


*) zmoknuti = promočiti 

Pri Katice zpričan je . 

Hvala Tebi, Katice! 

Na Tve vkanlivošti. 

Zešel sem iz temnice 
Ljubil sem Te dosti. 

Jur i meni jesu 
Bogi milostivni 
Niti mi več nesu, 

Z ljubavjum Tvum silni. 

Vgasel je moj ogenj, 

Ne mrem serdit biti, 

Kaj bi samo mogel 
Ljubav kakvu skriti. 

, Ne premenjam farbu, 

Kad Tve ime čujem, 

V sercu nimam larmu 
Ge prem Te zgledujem. 

Senjam, ali vsigdar 
Senja moja nesi. 

Zbudim se: več nigdar 
, Perva misel jesi. 

Kad mi dalko jesi, 

Ne želim Te bliže, 

Nit, gda dalko nesi, 

Drago mi je više. 

I t. d. 

(Svega ima pjesma ova dvadeset i šest kitica. Iza ove pjesme 
sliedi druga (vidi niže), u kojoj ljubavnik istim redom sve poriče, 
što je u »Zpričanju« ljubavnici u srčbi dobacio. I od ove druge 
pjesme donosimo ovdje šest prvih kitica.) 

Pogovore nje gori rečenoga zpričan ja . 

Vtaži serce Tvoje 
Draga Kate, prosti, 

Falinge su moje 
Još vredne milosti. 

Zaisto prostoga 

Hvalil sem se sada, 

Ali, veruj, toga 
Ne bude nikada. 

Prav je, da zakriti 

Htel sem plamen stari, 

Za koga tajiti 
Serdil sem se z kvari. 

Če prem ime Tvoje 
Nikaj me ne zinuti, 

Kažu oči moje, 

Kak si serce čuti. 

Vsigdir i v sercu jesi 
Na pamet mi vpala 
Ar i gde Ti nesi 
Ma Te misel mala. 

Če mi dalko jesi 

Zprot želim Te bliže, 

A kad blizu jesi, 

Kaj ču želit više? 


I t. d. 


Ja sem v m o r j u, ne vi cl im 
S o n o in mar: n o n v e g g o 

Dalko od kraja jes’ med slapi, 

Ma pogibel mene trapi, 

Ni tolnača, gdo ga zmore, 

Ter z milosti mi pomore? 

Iznenada burka posta, 

Nit mi pomoč kakva osta: 

Kad v hudobi me nesreče 
Prijateistvo se odmeče. 

Siromaško serce trepe 
P o v e r o c o r, tu p a l p 

Milo serce, kak trepeče 

Dan prez škode biti ne če, 
Serce moje kak trepeče, 

Milo serce! — vsaki reče. 

Mili Bože, kaj če biti, 

Morala bum pogubiti 
Dobro, ko je ljubav bilo 
V persi moje zasadilo. 


b r e g e — 
s p o n d e. 


č e š — 

i t i. 

17. PETER BERKE. 


A. Pripomena k. 

Šafarik (»Geschichte der illir. u. kroat. Literatur «, 
286) donosi (po Horanyijevoj »Nova Memoria Hungaro- 
rum«; I. 768) o njem ove podatke: Rodio se u Legradu 
u Međimurju, učio gimnaziju u Varaždinu, filozofiju i 
teologiju u Beču i Bolonji; vrativši se u domovinu posta 
najprije kapelan u Mariji Bistrici, a onda župnik u Le¬ 
gradu, gdje je umro 23. srpnja 1798. Napisao je knjižicu 
u osmini s ovim nadpisom: 

»Kine osebujni slavnoga Orsaga Horvackoga, to jest: 
čudnovita pri pečenja i osebujne milošče, kotere pri čud- 
novitom kipu Marije Bistričke vise vre let se zkažuje y 
z kratkom od kipa ovoga hištorijum i hasnovitem navu- 
kom, pobožnom putnikom JMarijanskem na vekse n jihovo 
razveselenje, po nevrednom negda mesta ovoga kapelanu 
Petru Berke napervo postavlene.« 

Djelce je doživjelo dva izdanja: Šafarik pominje 
izdanje: Vu Zagrebu, pri Fer. Xav. Czerauscheg 1765., 
a Metropolitanska Biblioteka u Zagrebu ima primjerak 
označen: Graecii typis haeredum Widmanstadii 1775., sto 
ga pominje i Kukuljevič u svojoj Bibliografiji. 

»Kinč osebujni « je zapravo, sto bismo danas rekli, 
monografija, ili spomen-spis o prošteništu Mariji Bistrici 
u Hrvatskoj, napisan sočnim kajkavskim govorom, a od 
Međimurca, koji je, sudeči po imenu, bio mađarskog pod- 

rietla. Iza kračeg predgovora prikazuje nam pisac naj¬ 
prije odkriče » čudnovitog « kipa B. D. M., kojega tradi¬ 
cija seže do 1588.; zatim » historiju « kipa, kojega se po¬ 
štovanje sve večma širilo; o patronima i dobročincima 
njegovim; navode se mjesta hrvatska, što redovno svake 
godine poha ja ju Mariju Bistricu u skupnim »prošeci jama«, 
koji se običaj na žalost zanemario, ali se pisac nada, »da 
pak na staru svetu navadu skoro hote se povernuti, ufa¬ 
nje je«. Najzad donosi knjiga (od str. 94 — 203) niz od 
stotinu i tridesetak čudesa, što su se zbila nakon zago¬ 
vora Mariji Bistričkoj, i koji obuhvačaju vremensko raz¬ 
doblje od god. 1684. do 1764. Po tome možemo suditi, 
kad je od prilike knjiga napisana. 

B. Ogledi. 

IZ DJELA »KINČ OSEBUJNI SLAVNOGA ORSAGA 
HORVACKOGA«. 

Od pričetka i n a i d e n j a č u dnovitoga kipa 
Marije Bistričke. 

(str. 1—8) 

Kuliko vre tomu bude let, poklakam čudnovita cva sta¬ 
tua iliti kip stoji i na glasu se ima, iz nikakvoga pisma ali 
ljudili povedanja pravo spoznati ne morem; to samo zaba¬ 
dam od perveših mesta ovoga plebanušev napisano: da sto- 
pram vu letu 1688., to jest jezero šest sto osemdeset i z osmom 
včijenjo je zezvedanje i zpitavanje od naidenja i pričetka ove 
svete statue, i to ze vsum marlivostjum po dobroga spomenka 
Gosponu Andrašu Ifšiču za ono vreme mesta ovoga pleba- 
nušu. Koteri poleg svedočanstva vnogeli stareb, kak sveckoga 

tak redovničkoga stališa ljudih vsega veruvanja vrednih je 
znaše! i nam na pismu ostavil ova, z prisegum svojum po- 
tverdijena: najmre, da ov kip čudnoviti Prečiste Device Ma¬ 
rije, koteri je iz dreva, imajuči vu naručaju iz leve strane 
Ježušeka tulikajše iz dreva, vre okolu leta 1588., to jest: je¬ 
zero pet sto osemdeset i osmoga bil je glasovit z miloščami, 
koje luctvo pri njem je zadobivalo, i zato vre onda vu veli¬ 
kom preštimanju z osebujnima pobožnostjum od vnogeh je 
se deržal. Odkuda, kada Turčin z Tatrom za ono vreme bil 
bi po Horvacke zemlje šturmal i nju ze vse stran robil, počel 
se je tulikajše k Bistrice približavati, od koje jednu samo 
vuru daleko po Zlatarskom najmre polju, z vojskum svojum 
je se vre širil; kaj videči pobožni i skerblivi mesta ovoga pa¬ 
stir duhovni i boječi se najbolje za kinč ov neprecenjeni, to 
jest za čudnovitu statuu najmilostivneše Majke Božje Bi- 
stričke, da ona kak neprijatelom vu ruke ne bi došla, ali vu 
pogibel ognja ali drugu kakovu nepriliku dospela, vzemši 
on nju iz oltara zakopal ju je vu zemlju pod korušem stare 
Cirkve, za tem čez malo vremena iz sveta ovoga je preminul. 
Statua pako vu zemlje skrivena je ostala, kade ne znajuči 
več nigdo za nju, celeb četerdeset let je ležala, prez vsakoga 
spomenka i pobožnosti luctva proti nje. 

Ali Bog milostivih, koteri na pomoč človeka i hasen 
vsigdar šetuje, ne hotel da kinč ov duže od luctva skriven hi 
ostal, nego včinil je njega pak na svetio dojti z ovako veni 
čudom: najmre kada hi bil jednuč [sic] drugi pastir duhovni 
mesta ovoga, koji je bil z onem, od koteroga ov S. Kip bil 
je vu zemlju zakopan, imenom Lukač, vu večer, po zvonenju 
zdrave Marije obhađal okolu Cirkve Boga moleč, zapazi čez 
obloke veliku i lepu nutre svetlost, nad kojum ves kakti od 
straha osupne se; želujuči vendar znati, kaj bi to bilo i zna- 
menuvalo, šetuje vu Cirkvu, kamo dojduči zpazil je, da vsi 
traki viđene svetlosti jesu izhađali zpod koruša, za tem na 

jeden put čudnovitoga viđenja je nestalo. Drugi dan taki 
včini zemlju odkapati na mestu, iz kojega svetlost je videl 
izhađati, misleči sam sobum, da nekaj mora onde biti ose¬ 
bujnoga, zbog česa Bog tuliko čudo izkazati se je dostojal. 
I nut, kad bi ovak bili kopali, našli su vu zemlje kinča ne- 
precenjenoga, kip najmre čudnoviti najmilostivneše JVlajke 
Marije Bistričke, vsega lepoga i ne vraženoga, prez vse fa- 
linge, prez vsake najmenše škode, koju njemu fajhtnoča iliti 
močvarnost zemlje vu tulikeli let ah včiniti bi bila morala 
naturalskem načinom, kojega gore imenuvani pastir duhovni 
z velikem veseljem gore je podigel i luctvu razglasil, nagovar- 
jajuči nje marlivo na pobožnost proti Kipu ovomu z tak 
čudnovitem načinom občuvanomu. Kaj čuvši luctvo, počelo 
se je z velikem zaufanjem vtekati k ovomu kipu, pri kojem 
tulikajše vnoge milošče je zadobivalo, natuliko. da zbog 
vnogeh milošč i čud, kotere pri njem jesu se pripečale, tak 
velika pobožnost je se podigla kak pervo. 

Ova pobožnost čez nekuliko vremena ipak je se pomen- 
šala, dapače zevsema skoro prestala, i to (kak žalostjum ra- 
zumevam) po nemarlivosti najviše duhovnih pastirov Cirkve 
ove, niti več čuda jesu se pripečala niti milošče zkažuvale kak 
pervo. K tomu čudnoviti ov kip Marije Bistričke bil je po 
plebanušu i slugi cirkvenom postavlen vu zid stare Cirkve na 
jeden oblok, koteri oblok potlam i z kipom skupa bil je za¬ 
zidan, natuliko, da nikaj više van iz zida ne bilo videti nego 
sam obraz čudno vite ove štatue, i ovak (o žalost) prez vsa¬ 
koga spomenka, prez vse pobožnosti luctva ostal je pak kinč 
ov neizgovome vrednosti, okolu trideset let, doklam znovič 
njega vsemoguči Gospodin Bog po čudnovitom naređenju 
svojem luctva svojemu znanoga ne včinil, i to ovakvem na¬ 
činom: 

Vu vremenu kada plebanuš Bistrički je bil dobroga 
spomenka redovnik Peter Brezarič, imajuči ov jeden put 

prodeštvo pervu nedelu Miholjščaka [listopada] meseca, obe- 
cal je (ne prez nadehnenja kreposti nebeske) poslušitelom 
svojem da dojduču nedelu, koja je bila mlada, hoče njim 
nekaj novoga i čudnovitoga napervo donesti, kaj još nigdar 
nesu čuli, zbog kojega anđa zroka spravivši se vnožina luctva 
dojduču nedelju vu Cirkvu, povedal njim je pastir njihov i 
raztolnačuval vu prodečtvu svojem čudnoviti žitek S. Ferenca 
Žerafinskoga. Po kojem prodečtvu poleg navade zagovori 
jesu se luctvu nazveščali po prodekatoru; med drugemi, ko- 
teri z zagovori svojemi na prodekalnicu jesu dohajali, dojde 
gore žena čudnovite lepote, z modremi svitami pokrita, dar 
svoj, jeden najmre dupler vu rukah noseča, kojega poda 
sama prodekatoru govoreča: Molete se za me ze 
vsem luctvo m, da nazad viđenje za dobi m. 
Čuvši ovo plebanuš, začudi se nad zagovorom žene, koteru 
drugač zdravu i frižku prez vsakoga vođe na prodekalnicu i 
z prodekalnice iti je videl; malo zatem pako zaidevši dole, 
med ženski spol otide i nestane je. Za tem, poklakam vsa vu 
Cirkve bi se bila dokončala, ide plebanuš k obedu vu dvor 
Malenčijanski na Podgradje, spominajuči se putem z slugom 
svojem od žene, koja z takvem načinom vu Cirkve bila je 
viđena. Vu spomenku ovom zapaze pred sobum ovu istu ženu 
na orsačkom putu, blizu dvora pokojne Gospe Judite Bala- 
govič, ostavlene vdove pokojnoga Janka Petev, koju kak bi 
bili zapazili, lioteči nju bolje videti, poderčali su obodva za 
njum na konjib, ali nje taki zpred očih je nestalo, oni pako 
išli su putem svojem na odlučeno mesto. Viđenje ovo onda 
taki bilo je razglašeno, ali čez nekuliko vremena, najmre po 
smerti plebanuša, pod kojim se je pripetilo, ves spomenek 
je pogubilo. Kaj pako ovo bilo je za ženu, i kaj po viđenju, 
za koje je prosila, razumeva se — suditi moremo, da najmre 
ne druga nego milostivna Majka Marija Bistrička, koja poleg 

velike ljubavi i miloserdnosti svoje, koju proti nam nevol- 
nem grešnikom ima, hotela je, da čudnoviti kip njejni berže 
na svetio bi došel, pri kojem ona nas obilneje z miloščami 
svojemi Marijanskemi nađeluvati bi mogla. 

Niti pako hotenja ovoga zkratiti je hotel višnji Gospodin 
Bog preljublenoj Materi svojoj, ar on ovak poleg Božanske 
mudrosti svoje je odredil: najmre čez nekuliko let za tem 
plebanuš ovoga mesta imenom Januš Molit oriš došel je bil 
vu Zagreb pohađat visoko poštuvanoga Gospodina Biškupa 
Zagrebečkoga Martina Borkoviča, pri kojem tulikajše ima- 
juči milošču ostati na obedu, dal je mozibiti zrok i priliku 
spomenka i zpitavanja, kade najvekša pobožnost proti ko¬ 
jemu čudnovitomu kipu Marijanskomu vu Orsagu Horvackom 
bi se nahađala — nekoji jesu rekli, da na Vuljavu, nekoji da 
na Vukovine, Remete jedni, Lobor i druga ostala mesta drugi 
napervo jesu donašali, na koja opita Biškup plebanuša Bi- 
stričkoga Januša Molitoriš, je li i pri njem takova pobožnost 
se viđava, koteri odgovori, da ne. Pita ga nadalje, je li kon- 
čemar kakova štatua iliti kip Blažene Divice Marije vu nje¬ 
gove Cirkve se nahađa — ali on niti za ovakvoga znajući 
rekel je, da takovoga nikaj ne vu njegove Cirkve, Biškup 
pako počne za tem povedati, da kada bi bil on jošče vu školu 
hodil, onda vre veliko shodišče i osebujna pobožnost luctva 
bila je na Bistrici pri nekojem čudnovitom Majke Božje 
kipu, na koju pobožnost i on tulikajše z drugum Gospodum 
bose mi nogami da je hodil, dobro se spomina. Zato uf a juči 
se on, da ov isti kip još negde pri ove Cirkve mora biti po- 
slal je taki z rečenem plebanušem Bistričkem svojega Kano¬ 
nika i Kustoša Stolne Cirkve Zagrebečke, Stoklas zvanoga 
da imaju marlivo razgledati i poiskati, ako kade na gore spo¬ 
menuti kip čudnoviti nameriti bi se mogli. I nut, kada bi 
bili jednu sobotu zaufan sebi posel obveršavali, našli su čud- 

novitu statuu Marije Bistričke zazidanu vsu zvan samoga 
obraza, kojega jedno malo iz zida van bilo je videti; koju 
taki van z velikem veseljem znemši, postavili su na Oltar i 
za tem počeli su luctvo nagovarjati na pobožnost i zaufanje 
proti ovomu čudnovitomu kipu. 

18. PATER GREGUR KAPUCIN. 

A. P r i p o m e n a k. 

Pater Gregur Kapucin zvao se od kuće Juraj Male- 
vac, ili, možda, pravi je Maljevac (izpor. moju razpravu o 
Patru Kapucinu u Radu 207, str. 138), po čem bi se 
moglo suditi, da mu je obitelj bila hrvatskog podrietla. 
Rodio se pak u mjestu Perudina kod Vinice u t. zv. » Bie- 
loj « Kranjskoj, gdje je krsten 2. ožujka 1734. God. 1755. 
stupi u red kapucina, i to val jada u Zagrebu — kamo su 
»Bieli« Kranjci rado polazili na nauke — te primi redov¬ 
ničko ime »Gregorius «. Do god. 1800. čini se da je nepre¬ 
stano boravio u Zagrebu. God. 1800. preselio se u kapu- 
cinski samostan u Varaždinu, gdje Je umro 29. siečnja 
1812. Sva su mu književna djela, koja su odreda pisana u 
kajkavskom narječju — izvan jednoga — tiskana u Za¬ 
grebu. Ali i ono jedino djelo, koje je tiskano u Optuju 
u Štajerskoj, napisano je u kajkavskom narječju. 

Književni rad Gregurov dosta je obilat (izpor. pome- 
nuti članak u »Radu« str. 142 — 144)i). Najznatniji plodovi 
njegova pera jesu: 1. Nestrančno vezdasnjega tabora izpi- 
savanje (1789 — 1791); 2. Nebeski pastir pogubljenu ovcu 
isče (1795); 3. Horvacka od Kristuševoga narođenja vi¬ 
ti ja (1800). 

*) Bibliografiju djela Gregurovih popunio je novim podatcima 
Franjo Fancev u članku: Grgur Malevac, kapucin (»Iz hrvatske 
književne povijesti«, Nast. Vj. XXXI str. 326-327). 

Vrlo zanimljiv i naskroz originalan je književni po¬ 
kušaj, Što ga Gregur odpoceo izdavati god. 1789. pod 
nadpisom: »Nestrančno vezdašnjega tabora izpisavanje za 
leto 1788. Od P. G. C. (Vu Zagrebu. Pritisk. pri Jozefu 
Karolu Kotche. 1789.J«. To se »izpisavanje« nastavilo još 
godine 1790. (»leto 1789«) i 1791. (»za leto 1790«), i ono 
je, ako se pravo uzme, prvi pokušaj jednog hrvatskog 
povremenog časopisa. G. u njem opisuje je¬ 
dan veliki suvremeni događaj: naime rat između Austrije, 
Rusije i Turske, što ga je pokrenuo car Josip II. Vrelom 
mu služe bečke službene novine (»Hofbericht«). Ali taj 
je opis sastavljen u — stihovima. Izpoređujuči ga s mo¬ 
dernim časopisima i novinama, mogli bismo ga nazvati 
godišnjakom (Jahrbuch, annuaire) ratnih događaja. 
Prije toga G-ova godišnjaka nije bilo povremenoga časo¬ 
pisa na hrvatskom jeziku, ni uobče kakvih novina u Hr¬ 
vatskoj; istom god. 1789. počeo je izlaziti njemački pi¬ 
sani »Kroatischer Korrespondent«, no i taj je izlazio samo 
kratko vrieme (do konca god. 1789; svega je izišao 61 
broj). Podkraj osamnaestoga stolječa naša domovina još 
nije bila dozrela za moderne novine. 

Stihovi G-ovi — dvanaesterci — u njegovu godišnja¬ 
ku vrlo su primitivni i podsjećaju unekoliko na njemačke 
» Knittelverse«; način prikazivanja događaja naivan, ali 
često, bilo hotice bilo nehotice, šaljiv i humorističan. G. 
ima kao svoje čitače u vidu čestite purgare zagrebačke, 
koji su se na nedjelje i svetke okupljali u bivšoj kapu- 
cinskoj crkvi u gornjem gradu. Humor G-ov bijaše priro¬ 
đen. Treba naime znati, da je G. bio marljiv suradnik za¬ 
grebačkog kalendara, koji je izpunjavao svojim šaljivim 
pjesmicama i doskočicama. 

U pripomenku (»Opominanje«) svog godišnjaka G. 
iztiče, da će » izpisavanje « njegovo biti posve objektivno 
( » nestrančno « ). 


Pisec stranke nijedne se ne približava, 

Gdo je kaj vučinil, nestrančno zpisava. 

Nikaj pridal nije, ona samo piše, 

Ka v Novinah svojeh Dvor nam obznaniše. 

Naše i Moskovsko oružje zvišava, 

Gde je vredno, turskomu takaj hvalu dava. 

Prvi svezak godišnjaka ima neki pjesnički uvod, u 
kojemu se govori »Oci ščitov trojega vojujučega Cesar- 
stva «. Već tu on pomalo ustupa od svoje objektivnosti. 
Iztičući, da Austrija i Rusija imadii na štitu orla, Turska 
mjesec, pjesnik pita, tko će u borbi nadjačati, cla li or¬ 
lovi ili mjesec. Za cielo, nagađa on, mjesec ne će uspjeti 
protiv orlova, jer: 


Mesec niš ne vidi, nit v dnevu, nit v noči, 

Orel tja do sunca more doleteti, 

Anda i do meseca lahko dospeti. 

Mesec nosi roge, lahko se odbiju 

Kada dva na njega orli navaliju. 

Opisujući, u prvom svezku, vojevanje u Bosni (»Vu 
Bošnje«), popraćuje uzaludni napadaj Austrijanaca na 
Novi ovim stihovima punim trpkoga humora: 

Vendar Turci zato malo se bojiju, 

Z nas se osmehujuč: Ne bu niš! veliju. 

Kad iz štukov zernje po varašu leče, 

Onida neki Turčin po zidu se šeče. 

Drugi sedi, puši, ter na naše gleda, 1 

Kad štuke vužižu; tretji mira ne da, 

Nego naše špota:ća ćete Kavuri? 

Malo i veliko sve to halaburi. 

Zauzeće Dubice pod vodstvom Gedeona Laudona 
pjesnika je doduše obradovalo, no ipak on tu pobjedu 
ocjenjuje ovim ponešto ironičkim riečima: 

Tak Dubica negda dojde v naše ruke 
Kada vnogem bila smert i težke muke, 

Kade dosta kervi letos se prelilo, 

Od koje se bude dugo govorilo. 

Da bi to bil varaš jaki kako Belgrad, 

Ali pako velik kako je Carigrad; 

Da bi totu bili zidi kako v Prage, 

Ali v Beču, v Rimu, ali pako drage 

Palače i lepe, ter visoke hiže, 

Ne bi čudo bilo, da se to dostiže. 

Al Dubica nima nikaj takovoga, 

Zato nije vredna kvara tulikoga. 

Metemtoga naj bu, vre je vučinjeno, 

Ufamo se, da bu vse nadomeščeno. 

Zbog nestalnosti ratne sreće tješi se pjesnik stihovi¬ 
ma, u kojima se ponavlja misao izrečena u prvoj strofi 
Gunclulićeva »Osmana«: 

Mars je bog nestalen, denes ti pomore, 

Zutra pako ne če, ali pak ne more. 

Denes jeden, zutra pako drugi lađa, 

Koji denes stoji, drugi dan opada. 

Kad se najzad pokrenu mirovni pregovori u Svištovu, 
pjesnik završuje svoje pričanje. Završni stihovi trećega 
godišnjaka glase: 


Kaj poreče Mufti? Car puše! Vezira 
Znam da čaka žnora; rad bi včinil mira 
Z Austrijom, z Moskovi. Sad drugač govori 
Vu Spravišču. Serdce od jada mu gori. 

Taj završetak nije takav, kakav bismo očekivali da 
bude završetak jednog ovećeg djela, pa zato nije nemo¬ 
guće, da i pater Gregur pišući netom navedene stihove 
nije pomišljao na to, da su to završni stihovi » Nestranč- 
noga izpisavanja«. Val jada je auktor imao na umu izdati 
ga i za god. 1791., ako bude za nj građe, no pregovori o 
miru tako su uznapredovali, da nije više došlo do ratnih 
zapletaja. A time je prestala i »raison d’etre« G-ova » Iz- 

pisavanja«; za diplomatsku akciju u Svištovu čitači »Jz- 
pisavanja« nisu imali interesa. 

Kud i kamo pjesnički vrednije je djelo: »Nebeski 
Pastir Pogubljenu Ovcu lšče (Štampano vu Optuju pri 
Terencu Shiiczu. MDCCXCV.J.« Tu nam se G. prikazuje 
u sasvim drugčijem svietlu. Djelo je pjesma podieljena 
na šest glava ili članaka, koji obrađuju pojedine stup¬ 
njeve u razvoju glavne radnje, a ta je radnja zapravo pa¬ 
rabola, u kojoj se čitaču u pjesničkom vidu pred oči 
stavlja muka i smrt Isukrstova. Nadpisi su pojedinim gla¬ 
vama: 1. Pastir pogubljenu ovcu iskati kaneči, na put 

se spravlja; 2. Pastir pri potoku Cedronu ovcu išče; 
3. Pastir ide u dvor, gdje ga pljuskaju; 4. Pastir ovcu 
v loze iščuč šibjem se bije; 5. Pastir po germju ovcu 
iščuč z ternjem koruni se; 6. Pastir na gore Kalvarije 
ovcu išče i onde vumira; ovca dojde. 

Parabola o dobrom pastiru dolazi već u Sv. pismu . 
Ali glavnu pobudu za svog »Nebeskog pastira« crpao je 
G. iz zbornika » Trutznachtigall «, njemačkog isusovca 
Friedricha Spee-a, a poglavito iz jedne pjesme u tom 
zborniku, kojoj je nadpis: »Der gute Hirt des Evange- 
liums sucht das verlorene Schdflein«, i koja u jezgri ima 
isti sadržaj kao »Nebeski pastir «, samo što je G-ov pje- 
smotvor šire razrađen. G-ova pjesnička obradba muke Kri¬ 
stove pokazuje podosta vrlina, među kojima treba da se 
iztakne toplina i iskrenost religioznog čuvstva i gladka, 
iako ponešto monotona, izvan ja forma. Nedostatak pak 
stoji u tome, što pjesnik često izpada iz okvira parabole 
i time narušava pjesničku sliku. Jasnije izbija snaga 
G-ova u nekim više idilskim dielovima pjesme (pastir na 
Cedronu, u vrtu Getsemani, u šumi), a i prizor s vojni¬ 
cima, koji pastira biju, sasvim je zgodno, gotovo drama- 
tički živo zamišljen i izveden. Po svemu se vidi, da se 

G. trudio, da čitačima poda u ruke ne samo pobožnu knji- 
ku, već pjesničko djelo, koje će im unekoliko pružiti i 
umjetničku nasladu. Kao riedkost među suvremenim 
pjesnicima, napose hrvatskim, onoga doba valja iztači, da 
se u G-a razbira neko intimnije osjećanje i razutnievanje 
za prirodne pojave, pa i neka, dasto još nedotjerana, lju¬ 
bav za prirodu u obće. G. rado opisuje prirodne scene, 
te iako to čini više mehanički negoli pjesnički, jer mu je 
pogled neizvježban, ipak čitač osjeća, da opis dolazi od 
srdca. Tako je, na pr. u opisu večeri na početku drugoga 
članka: 


Vreme je dospelo, sunce svoje trake 
Skrivati počelo pod černe oblake, 

Kad po malo počne dohajati tmica, 

Da ne bilo zračno videt zemlje lica. 
Ljudi kad od dela prestali, počiva 
Kada marha trudna pokoja vuživa. 

Po zelenom sveržju kad ptice sediju, 
Pod kreljuti kljune denu, ter zaspiju. 


Slika je ponešto mračna, Rembrandtove manire, ali 
takova treba da bude, jer početak članka hoće da pobudi 
tužno razpolozenje. Naprotiv se vedri ton javlja u po¬ 
zdravu pastira, kad dolazi u šumu (u četvrtom članku); 
ujedno taj pozdrav sadržava opis šumskoga veselja u liep 
ljetni dan: 


Zdravo loza, lepa, zelena i hladna! 

Vu koje se hrane ptice i zver gladna, 
Zdravo lepo drevje, koje zelene 
Sverži pokrivaju serne i jelene. 

Po kojega kitah vnoge ptice site 
Sede, druge jedu, doklam se zasite, 
Gerlica sedi vu hladu, ter gerče, 

Jeden golub guče, drugi mimo ferče 


Slaviček on dragi fifl milo fiče, 

Negda pak čog! čog! visoko zaviče... 


Čini se da je G. marljivo čitao Kanižlićevu »Svetu 
Rožaliju«, jer posljednja dva citirana stiha sadržavaju 
reminiscenciju na stihove Kanizlićeve: 

Kao pomoć da viče, žalosno se tuži, 

Fi! Fi! milo fiče i tužno produži. 

Opet digne grlo ptica kano ljuta, 

Ćok, ćok tira vrlo, po trideset puta... 

(u /. izdanju) Beč 1780 (str. 60). JJ ostalom, ima tih re¬ 
miniscencija i više (»Rad« 207, str. 222). 

Najvrednije djelo G-ovo je njegova »Horvacka od 
Krištuševoga Navođenja Viti ja . . . (Vu Zagrebu, Novosel- 
skemi Slovotiski 1800)« — djelo, koje njegovu auktoru 
u jamcu je trajno mjesto u poviesti hrvatske književnosti. 
Dok starija djela imaju samo historičku cienu, te se 
književna vriednost njihova može mjeriti samo prema 
vriednosti drugih suvremenih književnih djela, »Horvacka 
viti ja« smije stati i pred oštri sud današnjega estetičkoga 
shvaćanja, jer je djelo zanimljivo i zabavno i za moderna 
čitača. 

»Horvacka viti ja« je djelo stihovano, pjesan, koja 
prikazuje navođenje Kristovo. Sadržaj mu teče ovako: 
Najprije se u kratko kazuju »Zroki narođenja «. U dva- 
naestercima s dvostrukim srokom, koji su tu i tamo izmie- 
šani osmercima, pripovieda se — točno po Sv. pismu, ali 
nipošto suhoparno, već nekom pjesničkom slikovitošću, 
koja ima idilički karakter — stvaranje svieta, stvaranje 
Adama i Eve, rajska sreća njihova, najposlije grieh njihov 
i izgon iz raja. Bog ljutit hoće da ih smjesta otjera u pa¬ 
kao, ali videći njihove suze smiluje se na njih i obeća je 
im sina svoga kao odkupitelja, a dotle: 

Dok te ne bu sreče, nikomu odperto 
Nebo biti ne če, vsigdar bu zaperto. 

Iza toga se prelazi na glavni sadržaj pjesme, t. j. na 
pripoviedanje o Kristovu rođenju. Četiri tisuće godina. 
veli pjesnik, prođose, ć/oA: ne dođe čas, da se rodi obećani 
Mesija. Navještenje o rođenju Krista vas sviet prima s uz- 
hitom i nestrpljivo čeka njegov dolazak, unapred blagosi- 
ljajući mjesec, u kojem bude Krist osvanuo na zemlji. 
Stoga se i mjeseci otimaju za tu čast i dolaze u nebo sa 
svojim »instancijama« (molbama), da izprose od Boga 
milost, da se Krist rodi za njihova trajanja. Prvi nastupa 
Prosinec (t. j. siečanj), koji tu milost ište za se, jer je 
prvi i najstariji mjesec; pa kao što on otvara vrata go¬ 
dini, tako će Krist otvoriti vrata nebeska, jer je on ključ, 
koji »sva slednja [pojedini] odpira«. Drugi dolazi Svečen 
(t. j. veljača), koji je mnogo čedniji; on priznaje, da je 
najmanji mjesec, ali u njem se rodio cesar August, koga 
su Rimljani nazvali »otcem domovine «, a i Krist se oče¬ 
kuje kao otac i veći je od Augusta, jer je nebeski kralj. 
Treći mjesec, Sušec, najprije se ljuto žali na brata Pro¬ 
sinca, jer da je on podnio lažlivu »šupliku«: nije Prosi¬ 
nec, već je on, Sušec, najstariji mjesec u godini: 

Rimski kalendari prvoga me kažu, 

Svedoki su stari, mort’ oni ne lažu... 

K tome za njegova vladanja počinje proljeće; pa 
ako se kome ne sviđa njegovo ime, on s ponosom iztiče, 
da se zove i »Mart« — kao bog » harca « — a to ime pri¬ 
staje Kristu, koji se ima boriti s vragom. 

Razloge Suščeve pobija Malitraven (travanj): on 
je onaj, koji donosi proljeće, a ne Sušec; neka se Krist 
ne boji osvanuti »v Aprilišu«: »April te ne vkani, kako 
druge ljudi«. 

I tako redom dolaze i ostali mjeseci: Veliktraven 
(svibanj), Klasen (lipanj), Serpen (srpanj), V elikomeš- 

njak (kolovoz), Malomešnjak (rujan), Listopad (listo¬ 
pad) i Sesveščak (studeni); svak ima štogod da prišije svom 
predhodniku, a da iztakne svoje vlastite vrline. Samo Gru- 
den (prosinac) je najveći ubogar među njima: zima i 
snieg vladaju njime: 

Velika je zima, drugač ne mre biti, 

Nigdor volje nima z hiže van iziti... 

No kako god star, topla je u njega ljubav, i tu on ljubav 
prinosi Spasitelju, koji će se roditi. 

Dok se molbe marljivo proučavaju u nebu, nastaje 
spor među Noći i Danom, koji obadvoje hoće da se Krist 
rodi u njima. U taj se spor umiešaju i Mjesec i Sunce. 
Pišu se nove » šuplike «. Pismo Noći je vrlo neuredno na¬ 
pisano, jer je neprilično pisati u tmini. Mjesec joj je 
doduše svietlio, ali malo, jer samo »falatec imal je sve- 
čice«. Zato se pismu i ruga Dan, i moli Boga, da ne po- . 
sluša Noć, »onu meglu kužnu«, a njezinu »instanciju — 
vsu lažlivu«, neka »vu ogenj zahiti «. 

Najposlije Bog, pročitavši sve » inštancije «, podpiše 
»vsakotero« i pozove »kurira«, da ih odnese notaru. Me¬ 
đutim se među moliteljima podiže uzbuna: 

Notar pismo (Božje) vzeme v ruke, 

Ali ovo halabuke? 

Meseci hte skupa iti, 

Den i Noč hoč’ polak biti. 

Vsi skup zdignu halabuku, 

Med sobum se skoro tuku, 

Onda Notar sablju zpukne, 

Nato taki vse zamukne. 

Odluka Božja je vrlo susretljiva: svi će mjeseci 
imali diela na životu Kristovu: rodit će se u grudnu, ali 
prosinec će dovesti sveta tri Kralja, u svečnu će Krist prvi 


223 






put doći u crkvu, u sušcu će umrieti , u malom travnu us¬ 
tati, u velikom travnu uzići na nebo i t. d. 

A rodit će se u noći, no dan će objaviti njegovo ro¬ 
đen je. 

Kad su bila vsa gotova 
Počne huškat nočna sova, 

V Betlehemu vura bije, 

V jeden kut se Gruden skrije... 

Djevica je prinuđena da djetešce rocli u štalici, jer 
joj nesmiljeni »purgari« nisu htjeli dati konaka. Ali ne¬ 
ma kamo da ga položi — treba mu napraviti ležaj od si- 
ena ili slame. 

Nut slamica merzla, seno oštro bode, 

Vu štale je tmica, lahko te (diete) vol vbode 

Osel kak zakrikne, lehko (sic) te preplaši, 

Ha! hi! kad zavikne, spečega prestraši. 

Nastoje žestoka kavga između siena i slame: tko će 

diete primiti? Sieno se ćak zaprieti slami: 

Muči škrebetaljka! Več mi ne govori, 

Prava si filjarka — sad te seno vmori! 

Najzad ih mati pomiri, izmiešavši sieno sa slamom i 
na hrpu metnuvši diete. U to se Nebo (pjesnik misli: sve¬ 
mir) — čuvši da se rodio Bog — uzbuni te izašalje sve 
planete da nađu Božje diete. Izlaze Sunce, Mjesec, Mars, 
Mercurius, Jupiter, Venus, Saturnus (G. ne zna za pla¬ 
net Uran, premda je taj odkriven već god. 1781.) i svak 
traži diete za se; ali Zemlja im Ijutito dovikuje, da će 
Bog ostati njezin, jer je sam po svojoj volji sašao na nje¬ 
zino tlo; k tome im se zaprieti, da će na njih poslati »še- 
rege« i »soldate«, ako se ne budu primirili. Nato planeti 
udare u bieg: 

To čujuč planete, poberu si plašče, 

Namažu si pete, vsi se nazad pašče. 

Prikazano je onda još navještenje rođenja Isukrstova, po¬ 
klon čestitih i priprostih pastira, a napokon se klanja¬ 
njem triju kraljeva završava pjesan. 


Prvi je na G-ovu »Horvacku viti ju« upozorio Pa- 
vel Šafarik. Učeni je Slovak bio uzhičen tim po¬ 
sljednjim plodom G-ova pera. To je, piše on u svojoj 
»Gesch. der illir. u. kroat. Literatur « (str. 327), »djelo, 
koje se zbog neodređene forme svoje tezko dade klasifi¬ 
cirati, ali koje je zapravo izvrstna, originalno-šaljiva, mo¬ 
glo bi se čak reći humoristička pjesan bez ikakova mrač- 
njačtva (Obskurantismus), iz koje izbija na površinu ne 
samo blaga i vedra ćud auktorova, već ujedno i njegova 
sposobnost za pjesnik ovan je«. Je li »Horvacka viti ja« ori¬ 
ginal ili je preradba kakvoga tuđen ja djela, to ne mogu 
izvjestno reći, no koliko poznam slična djela u drugim 
književnostima, rekao bih da je radnja originalna, a na 
to upućuje i sam karakter G-ova djela, u kojem se, da 
da tako rečem, osjeća zadali domaće grude, na kojoj je 
ono niklo. Što se pak tiče prigovora Šafarikova, da je for¬ 
ma pjesni neodređena i da se zbog loga tezko smože kla¬ 
sificirati, to mislim, da se danas taj prigovor može lako 
odbiti: G. je, izrađujući »Horvacku viti ju«, imao pred 
očima izvjestan izgled, prema kojemu je radio svoje dje¬ 
lo, a po tome izgledu treba odrediti i pjesničku vrstu, u 
koju pjesan njegova pripada. G-ovo naime djelo i formom 
i cielim sadržajem svojim živo opominje na sredovječne 
mi s t e r i je ili r e p reze n taci je, napose pak na onu 
vrstu misterija, što ih književna poviest okuplja pod 
imenom božičnih igara (JVeihnachtsspiele). Po 
mom sudu treba i »Horvacku viti ju« smatrati takovom 

božičnom igrom, koja se od sličnih igara u drugim knji¬ 
ževnostima razlikuje samo time, sto nikad nije bila pri¬ 
kazana, a i nije bila određena za prikazivanje. Inače se 
karakter njen u mnogom čemu posve točno slaže s karak¬ 
terom drugih božičnih igara. Čak i samo ime n jezino pod- 
sječa na imena božičnih igara: »Horvacka viti ja o naro- 
đenju Kristovu« gotovo je isto kao Ludu s (s c e n i c u s) 
d e nativitate C r i s t i, kako se u istinu i zove jedna 
božična igra (izpor. o tom više »Rad« 207 str. 238 i d.). 

Što se tiče izvan jeg oblika »Horvacke viti je«, tu na- 
hodimo podosta nedostataka. Ne obaziruči se na mnogo¬ 
brojne tiskarske pogreške, valja iztači, da su i u njoj sti¬ 
hovi i opet monotoni, srokovi na silu nametnuti, izričaji 
kadšto vulgarni. Ali zamisao pjesmi odaje pjesnički duh, 
a sama pjesan puna je zdravog pučkog humora, koji ni¬ 
gdje ne vrieđa religiozno čuvstvo čitača. 

Po cjelokupnom svom radu, a navlastito po svojoj 
»Horvackoj vitiji «, Pater Gregur Kapucin je svakako naj¬ 
jači pjesnički talenat među kajkavskim pjesnicima triju 
stolječa, o kojima je u ovoj knjizi govor. 

B. Ogledi. 1 ) 

IZ »HORVACKE VITI JE«. 

Velik i traven (Sviban j). 

Ja od Veličanstva Velikitraven rečen, 2 ) 

Bože! od Božanstva, ufam se, bum srečen. 

Moji su pred menom šupliku podali 

x ) Pretiskavamo »instancije« četiriju mjeseci (sVibnja, lipnja, 
listopada i studenoga) iz »Horvacke vitije«. 

2 ) (Bilježka pjesnikova): (latinski) »Majus« nekad nazvan od 
»Majestas«. 

Brati, ali skupa nisu dati znali. 

Ali nikaj zato, nek se oni trude, 

Rekel jesem na to; prošnja moja bude 
Poslubnjena, kaj ti j/i više ne dvojim, 

Zroke hoču najti, zbog keh se ne bojim. 

Zroki jesu takovi, koji serdce Boga 
Genu; jesu ovi moji, ne drugoga. 

Serdce mi vužgano, z ljubavjum vre gori, 

Ak mi ne bu dano, kaj prosim, me vmori. 
Vreme, Bože, koje bolše, prikladnejše 
Biti more? ovo je najvugođnejše. 

Hite dole oči z visine JNebeske 

Vu dne ali noči, gledaj po zemelske 

Širine, Tve oko bu se rađavalo 
Nizko al visoko, kada bu gledalo. 

Zemlja se odperla, kaže svu lepotu; 

Ka po zime vmerla, kažu svu đragotu. 

Trava potlačena lepo je zelena, 

Z rosum primočena, vre hrani jelena. 

Rože polek trave, za marliu, človeka 
Jesu kruto zdrave ter dobroga teka. 

Fiolice, Lilium, vnog’ verst Tulipani, 

Jošče Konkilium 1 ), negda tako zvani, 

Klinčec — ni inoguče vsega povedati — 

Vse cvetje đišuče, dost ga je gledati. 

Drevje, koje v zime vse je suho bilo, 

To se znovič prime, vse ozelenilo. 

Kaj od vertov rečem? One vugođnosti 
Nigdar zpisat nečem, nit zreči zadosti. 

Zemlja ćelo leto puna, rodna tako 

Z svetjem, vse to ona v Maju plodi jako. 

biva nn^ir nC n yl jr m<< -- e . zapravo »morski puž«, od kojega se do- 
purpur. Ovdje, čini se, označuje vrstu karanfila (»klinčeca«). 

Za koga su volju prikladna, kak za Te, 

Rožice na polju, na verteh podate, 

Za Te jesu, ar se F 1 o s c a m p ii) ozivaš. 

Za Te jesu, Ti se na verte pozivaš. 

Sad na zemlju stupi, ne buš se žaluval, 

Sad sveta odkupi, ne bu več tuguval. 

Ja rožice lepe hoču izebrati, 

Ž njimi Tve plenice vse ču posipati. 

Na popluni prišijem rožice dišuče, 

Vilahna našijem, vse bude cvetuče. 

Liliiun ponudim, sad dam Tulipana, 

Služit ne zamudim, vsa Ti budu dana. 

Teb’, kak Nazarenca*) Židovi vumore, 

Ime je od venca, toga Majuš zmore. 

Čakam odgovora pun ufanja, kaj ti 

Z nebeskoga dvora zlo me ne če najti. 

Kl a s eri (Lipan j) 

Ja se mesec zovem po imenu Klasen, 

Zak’ sem došel, povem: moju iščem hasen. 

Isčem hasen moju, Bože vsamoguči, 

IšČem diku Tvoju, Mešijaš dojđuči. 

Ti obečal jesi: Dojdem ! se tolnači, 

Jošče došel nesi, dojti ne odvlači. 

Ali ravno sada, kad kraljujem Klasen, 

Bude, ako kada, Teb’, meni hasen. 

Dika bude Tvoja, kad buš tak ponižen, 

Hasen bude moja, ar budem izvišen. 

Cvetja, istina je, dost Majuš premore, 

*) Poljski cviet. 

2 ) B. p.: »Nazareth« znači isto šio »cvatući« ili »domovina 
cvieća«. 

Akoprem tako je, gdo se ž njim pomore? 

Cvetje ni za jelo, neg samo za oči, 

To se ne bu jelo, gladu ni pomoči, 

Ako na to dojde, cvetje takaj zmorem, 

Ali berzo projde, ž njim Ti ne pomorem. 

Cvetje berzo gine, berzo ga nestane, 

Sunce po njeni sine, vre suho postane. 

Kaj ja imam? moje to ime poveda, 

Hasni v letu; v zime toga Maju ne da. 

Klas e n imam klase rodne, dosta pune, 

Pomoč od njih da se, štagli se napune, 

Kad se klasi zmlate, zernja bude dosta, 

\se to bude za Te, još za druge osta. 

V melin se odnese, bela bude melja, 

Domov se donese, gledat bu ju želja. 

Cbida pogačicu zpečemo, kolače, 

Ali gibanicu. Imamo sokače, 

Oni budu pekli, kuhali vsi ža Te, 

Mesili ter sekli, rezali falate. 

Ako budeš hotel mleka, ali pako putra, 

Pun ga bude kotel od ranoga jutra. 

Putra ćele šmoklje pred Te se postave, 

Nit bu zlo za štruklje, za Te se ostave. 

Nut Junijuš gosti*) kakve lepe nudi, 

Drugde gosti, posti, dojti ne zanuidi. 

Jošče jedno imam, kaj Te genut more, 

Za segurno štimam da meni pomore. 

Romuluš je toga imena mi priđal, * 2 ) 

Kada je Rimskoga Varaša zazidal. 

Ja sem anda stari, starosti velike, 

*) Čini se da je rieč »gost« ovdje sinonim za »gostba«. 

2 ) B. p.: Junius, također »Junigius« nazvan od Romula, jer se 
ovoga mjeseca Romul ujedinio s Tacijem, kraljem Sabinaca. 






Gclo se z menum pari vu dobe tulike? 

Ti si stari; kak mal liočeš se roditi, 

Pri starem bu mali mogel skupa biti. 

Tebe dete malo starec bude zibal, 

Kada budeš spalo, ne budem se gibal. 

Budem Te po hiže nosil ali vodil 
Više ali niže, kud goder bus liodil. 

Kad zaprosiš jesti, ali pako piti, 

Taki ču donesti, vsem na službu biti. 

Narodi se zato, preželjno detece, 

Pusti zato na stran vse druge mesece. 

Prošnju primi moju, piši: Fiat 1 )! dojdem! 
Dobim milost Tvoju, vesel domov pojđem. 

Listopad. 

Poglej poniznoga ovde Listopada, 

Koji pred *Te Boga na kolena pada. 

V strahu moram biti, da me ne pogledaš, 
Inštanciju niti morti ne pregledaš. 

Ja znam, Te bantuju preveč moji brati, 
Vnogo izpišuju, preveč imaš čtati. 

A1 znam kajti, kakva je dobrota Tvoja, 

Želim, da bi takva bila ljubav moja! 

Prosim and a da se rodiš v Listopadu, 

Tako dobro zgodiš pri obilnom sadu. 

Sad je dosta sada, vse je dozorilo, 

Samo z dreva pada vse kaj je rodilo. 

Vu Septembru sad je još nekoj kisel, 

Pišiv; sada stoji, kak na drevu visel. 

Ali vu Oktobru ves je v serženosti, 

Vsak se tomu srne je, vu vse obilnosti. 

*) = neka bude. 

Ne zreči moči, kak je vse povoljno, 

Povsud za Tve oči baš je dragovoljno. 

Glej po tersju, kak je vsak’ rozgva rodila, 

Videl budeš, da je dost grožđa dobila. 

Kolec od težine grožđa se podira 
Tja od nižine, kad jagode ztira. 

Muškat žuti ovde, tam visi belina, 

Kozjak stoji onde, polek je imbrina. 1 ) 

Grožđe lepo, rodno, debelo, čerleno, 

Belo ter vugodno, nekoje rumeno. 

Po tersju se brači na širom raziđu, 

Kad se komu rači, na breg skup se zidu. 

Jeden reže, zoblje drugi, tretji krade, 

Kada se nazoblje, češe se po brade. 

Gospon z brega gleda, z španom se spomina, 

Kad v jarek pogleda, brače opomina. 

Kad grožđe iznose, vsi v prešu bežiju, 

Noge peru bose, ognja naložiju. 

Jen se v kutu češe, drugi okol zbanja 
Na glas breše, drugi peku si koštanja. 

Neki skoči k preše, jedni grožđe tlače, 

Jeden luči teše, drugi se navlače. 

Jedni nose mošta, drugi lagve pari, 

Vsaki skoro košta, vnogi se pokvari. 

Kad mošt v glavu vuđri, onda vsaki huška, 

Onda su vsi mudri — opali nje puška! 

Ah dojdi anđa dojdi, duže ne odvlači 
O Mešijaš dojdi! prose takaj brači. 

Ters, kuliko god koji ima lepeli jagod, 

Ove gdo prebroji, kriči: hodi zagod! 

Suze su jagode, daju jakost dobru, 

Nekoj (Ne koj?) one zgode, je V dojdeš Oktobru. 

*) Vrsta grožđa. 

Ne dvojim, to bude, nut suze mi cure 
Na Oktobra trude oglej se i vure. 

Nigdor tak plačući Tebe ni pozival, 

Kak ja zdibajuči: liodi! sem nazival. 

Još jenkrat zaviknem: bodi Odkupitel! 

Oktober zakriknem: dojdi Zveličitel! 

Vidim, vidim, Tvoju dobrotu ponavljaš, 

Vidim, inštanciju moju da vu žep postavljaš. 

Mojih bratov ne još nijedna bila 

Tako srečna, nit je tak dobro vpetila. 

Sesvečak (Studeni). 

September, Oktober, Meseci su nemški, 

Ja takaj November, jeseni njihov češki (clieski/. 

Zat’ se skoro bojim, bi li se oglasi!, 

Nekuliko dvojim, možd’ bi lampaš vgasil. 

Nikaj nis’ zaslužil, vsaki mene kudi, 

Nisem dobro plužil, tak govore ljudi. 

Z drevja da je, vele, vse list je opalo, 

Skrile su se čmele, da je meda malo. 

Tuže se, da duge jesu moje noči, 

Da zlo je za sluge, oteku im oči. 

Večer nije moči delati, nit rano, 

Osem vur naskoči, još je vse pospano. 

Drugi vele: leni, tromi jesu ljudi, 

Nekoji su leni, tak mašu zamudi. 

Nigdor niš ne dela, v topleh hižah čube; 

Vsa su takva sela, vsigder vreme gube. 

Purgari po tanceli, Gospoda po baleh, 

Skup pri žganceh sede, velikeh i maleh. 

Muž iz tople hiže redko se naljukne, 

Ak vuk dojde k hiže, onda komaj dukne. 


V Novembru ni zdravo, ar dežđ preveč lije, 
Skoro vele pravo: veter vetra bije. 

Ja kriv tomu nisem, Bože, tak odredil 
Ti jesi vsakomu; pravo si naredil. 

Ja to sam valujem, neprilično vreme 
Sad je, ja žalujem takvo težko breme. 

Ak Ti se v Novembru dole dojti rači 

(Samo ne v Septembru — on Tebe objači), 

V tople niše spaval budeš ćele noči. 

Ak koga nazaval, on taki priskoči. 

Imamo kaj jesti, burno se igrali, 

Skup hočemo sesti, hume se vojtali. 

Ak ljubiš Vallako, Lumbru, al Triseta, 
Moremo mi tako, zat 5 ne stane sveta. 

Najdu se takajše, ki znadu Kvadrilla — 
Halber cvelfe rajše? Ak prilika bila. 1 ) 

To je vse, kaj zmoreni, ar siromak jeseni 
Drugo dat ne morem, ar bogataš iiesem. 

Je li dojdeš, dvojim, ufal bi se. ali 

Čversto prav ne stojim, jošče dosta fali. 


*) »Ovo je zanimljiva kulturnohistorička crtica. Pjesnik za 
cijelo navodi najpoznatije igre na karte, pa prema tome možemo 
znati, koje su se igre u ono vrieme u nas najradije igrale. Neke 
su od njih još i danas omiljele, na pr. »Tresette« i »halber zwolf«, 
dok je »Lumbra« (L’hombre), premda je jedna od najduhovitijih 
igara, danas manje poznata. — Kakva su igre »Vallako« i »Kvadrill« 
.ne znam, no svakojako takove, koje su danas, bar kod nas, izišle 
iz mode«. (»Rad« 207, str. 231.) 

19. MIHALJ ŠILOBOD (drugač BOLŠIĆ). 

A. Pripomena k. 

Kratku biografiju Šilobodovu napisao je latinski 
Adam Alojzije Baričević; donosim je u hrvatskom prie- 
vodu (Fancev: Iz hrvatske književne povijesti; Nust. 
Vjesnik XXXI, 249/250): »Mihalj Šilobod, drugčije Bol¬ 
šić, rodi se 1. studenoga 1725. u Sv. Martinu pod Okićeni. 
U Zagrebu je svršio gimnaziju, u Beću je ućio filozofiju, 
u Bolonji teologiju od učitelja P. Helene dominikanca. 
Vrativši se u domovinu, bijaše tri godine kapelan u Tu- 
lilju i Ivancu, zatim je devet godina župnikovao u Mar- 
tinskoj vesi, odkud je g. 1760. premješten u župu Sv. 
Trojstva pod Okićem. Umro je 8. travnja 1787. Bijaše 
dobar slikar i odličan mehanik, što mnogi njegovi izumi 
potvrđuju, a najviše horologij divne vještine, koji je uz- 
hićivao gledaoce. Podigao je četiri crkve: u Martinskoj 
vesi, u Sv. Trojstvu, u Dubovcu i u Dubrovščaku. Napi¬ 
sao je: Aritmetiku u 8 o, Sibilu, Kabalu, Knjižice pjesama 
4o, Temelje Gregorijanskog pjevanja.« 

Ono, što Baričević kazuje o životu Šilobodovu, bit će 
posve točno, ali ono, što navodi o književnom radu nje¬ 
govu, nije točno. » Kabala «, na pr., u obće nije djelo Šilo- 
bodovo, već Patra Gregura Kapucina (Nast. Vjesnik 
XXXI, 251). Što se tiče »Sibile«, to je zapravo Vitezovićev 
na kajkavski prevedeni »Lađo horvatski iliti Sibila zver - 
hu mnenja dojdučeh pripečenj na devet vil razlučena« 

(tiskana 1783.), ali prevodilac nije poznat. Fancev (na 
pomenutom mjestu) drži, da ga nije preveo Šilobod, već 
da je on samo izdavač te pokajkavljene »Sibile«. » Knji¬ 
žice pjesama « su latinske prigodnice. Latinsko djelo: 
»Fundamentum cantus Gregoriani seu choralis« (1760.) 
narodi se ovdje napose da se pokaže, da je Š. bio ne 
samo dobar slikar i odličan mehanik, već da se razumio 
i u glasbu. 

Najpoznatije i najpopularnije djelo, te po kojem je 
ime piščevo postalo krilaticom kao i ime Niemca Adama 
lliese, jest Aritmetika njegova. Podpuni je nadpis: 

»Aritmetika Horvatska, koju za občinsku vsega or- 
saga liasen i potreboču z vnogemi izebranimi peldami 
obilno iztolnačil i na svetio dal je Mihalj Šilobod, drugač 
Bolšić, Martinske vesi plebanuš. Zagrabiae, Typis Antoni 
Reiner, inclvti Regni Croatiae Tjpographi Privilegiati. 
Anno 1758.« — So Str. 384 s priložkom.. 

Knjiga je podieljena na četiri » dela «; prvi govori 
»od prosteh računov « (o cielim brojevima), drugi »od 
drobišev« (o ulomcima), treći »od tricev« (regula de tri; 
o razmjerima), četvrti »od poslednjeh računov«. Svaki je 
» del « sastavljen od izvjestnog broja » navukov « (pravila). 
Na koncu ima pregled »plače i interesa«. 

Šilobodova je knjiga namienjena kao priručnik lju¬ 
dima pismenim, koji ne znaju latinski, a htjeli bi da se 
upute u najobičnije vrste računanja; dakle u prvom redu 
val jada seoskim gospodarima, obrtnicima, trgovcima, gra¬ 
đanima u obće, pa onda i školskoj mladeži. Prema tome 
se trudi pisac da pravila računska čitaocima svojim što 
jasnije i što razumljivije razloži, a to mu je u glavnom i 
dobro uspjelo. Veliku je muku mučio, da sastavi kakvu 
takvu hrvatsku aritmetičku terminologiju, koje do onda 
nije bilo, pa zato on jezik naš, gorkom ironijom čovjeka 

praktičnog rada, zove »neplodnim«. Svakojako je čestiti 
župnik Martinske vesi bio pionir na pustom polju našeg ra¬ 
čunskog naučavan ja, i začudno je, da je istom vrlo kasno, 
gotovo stotinjak godina poslije svoje Aritmetike, kad se 
naše sredovječno školstvo već posve prilagodilo zahtjevima 
novijega vremena, našao nasljednika za nauku, koju je, 
kako sam iztiče, Platon smatrao najvažnijom za čovje¬ 
čanstvo. U obće, saževši sud svoj o njem po njegovoj do¬ 
bro zamišljenoj knjizi i po onom, što o njem pripovieda 
škrti biograf njegov, moramo zaključiti, da je Šilobod 
bio čovjek vriedan, obrazovan i umješan, k tome prak¬ 
tične ćudi i širokog pogleda, pa je šteta, da je cjelokupni 
životni rad njegov još i danas tako malo poznat. 

B. Ogledi. 

IZ »ARITMETIKE HORVATSKE «. 

Predgovor. 

Plato, glasoviti negdašnjega vremena školnik, budući 
opitan: kakov je navuk človeku najbolje potreben znati, na 
to muđer i vekivečnoga vreden odgovor dal je: da vsem lju- 
dem vsa nisu potrebna, navuki vendar računov ni samo vsem. 
nego i vsakomu tak su potrebni, da koteri računati ali kon¬ 
cerna brojiti ne zna, iz broja vseii ljudih zbrisati se mora 
Ar drugač niti prijatelstvo među teržci, niti ljubav među su 
sedi, niti složnost vu občine, niti pravica vu pravde stalno 
prebivati ne more. Koju istinu neki narodi očivesto spozna- 
juči hasnovitejše z domaćem, nego z dijačkem jezikom, vno- 
ge računov knižice sebe napravili jesu, iz kojeb ni samo 
zmožni vu časti, nego takajše priprosti vu občine čudnovito 
napreduju; dapače i malahna dečica ni pervo govoriti, nego 
brojiti navučaju se. Vu našem pako orsagu drugeli takoveh 

knig ne vidimo, nego ali stranskeh, ali vekšem talom [die- 
lom] po papereli napisaneh. Da anda i mi doma imali bu¬ 
demo, kaj do sada od drugeli posuđevali jesmo, ovo ja tebe 
vseh računov knižicu, kakti vema pčelica med iz cvetja, iz 
vnogeh dijačkeh i latinskeh [talijanskih] knig jesem skup 
spravil, i ne za vučene vučeno, nego za priproste priprosto, 
najmre onak zpisal, kak sem se ufal laglje i bolje tebe upu¬ 
titi. Jesem najmre vse navuke na tuliko kotrigov iliti stran 
razdelil, kuliko sem težkoč vu kojem mestu nahađal, i vsaku 
poslednju peldu težejšu od perveb postavil. Kajti pako ovde 
jeden navuk vu sebe drugoga zaderžava, kakti vu lanceku 
kolobar kolobarica za sobum vleče, jesem ti takaj skerblivo 
zdola podpisal, kade poleg kojeh navukov i kotrigov računati 
moraš. Kak sam marlivo čtejuč očivesto spoznati hočeš, ako 
samo ni preskokce, kak nekoji vu znanju nagli čine, nego 
od početka pričemši redom čtal budeš. Na kuliko pako z ne- 
plodnem našem jezikom tebe vuputiti nisem mogel, tuliko 
sem se tersil z vugodnemi pelđami iztolnačiti, imajuči pred 
očima vsigdar i vsigde najbolje to: da kakti vu drugeli na- 
vukeh, tak i vnogo bolje vu računeh več valja jedna kvintica 
dobre pelde, nego sto funtov prazneb rečih. Ako vendar kade 
koje broje vu svojem mestu, aliti budi redu, postavljene ne 
bi našel, prosim te, dobrovoljno me zpričaj. Ar ja zbog du- 
hovneh mojeh poslov nisem mogel vsigdar poleg štampara 
sedeti i njega vu tak osebujnem poslu ravnati; ali ako bi i 
mogel bil, doklam bude štamparov, takovem falingam ne 
bude konca. 

Pokehdob pako da se ni jošce rodil, koj bi vsem ljudem 
vgodil, ne dvojim: da vsem ne budu vsa povoljna; ter mo- 
zibiti takovem, koteri ali računov ne razmeju, ali ako raz¬ 
ine ju, ove knižice vnogo pregledali nisu; i zato ni samo mo¬ 
jemu trudu, kojega sam ćelo leto međ drugemi posli pisuč 
[sic] podnesel, nego takajše i dobromu hotenju, kaj sem vno- 

gem poslužiti želei, prostiti ne lite. Od kojeli tako veli, i ne- 
izbrojeneh ostaleh prigovorov, mogel bi i ja zmirom biti, kak 
su vnogi drugi od mene vrednejši i vnogo vučenejši, da bi 
ne bil sam z sobum več puti premišlaval: da človek sam sebe 
ne mora živeti. Da anda ja vsem priprostom, neznajučem 
računov, ali nemajučem dijačkeh takoveh knig, po smerti 
takajše živel budem na moje navuke, zmožne ponizno, vekše 
pokorno, a vse skupa dobrovoljno, decu pako i marlive di- 
jake ljubljeno i serčeno ovak pozivam [sliedi poziv ili za¬ 
pravo opomena mlađima, da marljivo uče, u nekoliko latin¬ 
skih distiha]. 

Del IV. N a v u k drugi: Od dvojverstnoga 
krivoga računa. 

(str. 313—316). 

Piše Vitruvijuš, da je Hijeron negdašneh poganinov 
kralj, obečal je bil krivem svojem bogom zlatu korunu aldu- 
vati, i vu to nakanenje dal je zlataru 12 funtov čistoga zlata. 
Ali zlatar, pohlepen za zlatom, delajuč korunu, na mesto 
zlata nekuliko je srebra je primešal. Razmevši to kralj, po- 
stal je serdit, pitavši vnoge, kuliko bi zlata vukrađeno moglo 
biti — nigdar nigdo poznati ni mogel. Zato dozove vučenoga 
Arhimedeša govoreči: Ovo je koruna iz 12 funtov zlata i 
srebra. Ako muder i pameten jesi, kakti se stanovito od mene 
i od vseh vredneh preštimavaš, poveč [poveđ], kuliko je ovde 
zlata, i kuliko je srebra? Arhimedeš, znajuči od jedne stra¬ 
ni, da je žmehkeše zlato i zato ga menjši falat ide na vagu 
nego srebra; od druge pako strani znajuči dobro računati, 
z veseljem i z smehom takvoga glasa, odišel je k vode i tat- 
binu zlatara spoznal je ovak: 

Nalejal je najpervič jeden škaf verhom pun vode. Za- 
tem vzel je 12 funtov čistoga zlata i 12 funtov čistoga sre¬ 

bra, i takaj korunu; postavil je pako, ali da bolje rečem: 
polehko je zpustil vsako poseb vu pun škaf i marlivo je pa- 
zil, kuliko je od vsakoga vode izišlo. Kada je anda zpustil 
zlato, izišlo je vode funtov 7 i/ 5 , a kada je zpustil srebro, 
izišlo je funtov KH/s- Kada je pak zpustil korunu, izišlo je 
funtov 74/5- Videči anda, da je od korune i više izišlo vode 
nego od čistoga zlata, i menje nego od čistoga srebra, spoznal 
je taki, da koruna ni iz čistoga zlata. Tatbinu anda očivesto 
spoznal i pokazal je Arhimedeš, i zato mudrosti svoje pri 
Kralju veliku hvalu je zadobil, a pri nas vekivečni sporne- 
nek ostavil. 

20. ANTON VRANIĆ. 


A. Pripomenak. 

O Vraniću skupio je Šafarik (Gesch. cler illir. u. 
kroat. Literatur; 296) ove podatke: Bijaše rodom iz Kar¬ 
lovca, župnik u Šipku u zagrebačkoj županiji u jaskan- 
skom kotaru, doarhiđakon karlovačkog kotara; umro 13. 
kolovoza 1820. 

Vranić bijaše prvi, koji je popularnu pripoviedku o 
Robinsonu Crusoe presadio u hrvatsku književnosti ali ne 
pravog, originalnog Robinsona, kako ga je napisao En¬ 
glez Daniel Defoe, te izdao u Londonu god. 1719., već 
moralno-poučnu preradbu toga pustolovnog romana, što 
ju je napisao Niemac Joachim Heinrich Campe pod nad- 
pisom: »Robinson der Jiingere, zur angenehmen und 

niitzlichen Unterhaltung fiir Kinder« — te izdao u Ham¬ 
burgu god. 1779. i 1780. Vranićev je prievod po redu osmi 
(nakon francuzkog, englezkog, nizozemskog, talijanskog , 
danskog, latinskog i grčkog), a tiskan je u Zagrebu god. 
1796. (šestnaest godina poslije originala) pod ovim nad- 
pisom: 

»Mlajši Robinzon: Hiti jedna kruto povoljna i has- 
novita pri povest za decu od J. H. Kampe. Iz Nemškoga 
na Horvatski jezik prenešena po Antonu Vraniću, slavne 
biškupije zagrebečke mašniku. Pervi del [dašto i drugi]. 
Vu Zagrebu. Pritiskano vu Ces. Kralj, slobodnoj Novo- 
selskoj Slovotiski 1796.« (8 ® str. 277 + 320) [Izpor. moju 


240 



Iz G. Jurjevića, Listi heroov / bakrorez Tobije Sadelera. 
























razpravu: »Robinson Crusoe u hrvatski jem prijevodima« 
(Nast. Vjesnik XI, 133—145; 269—276)]. 

Već smo napomenuli, da nije zgodno davati oglede 
iz prevedenih djela, jer prevodilac, sapet formom i do- 
nekle' jezikom originala, ne može dati maha svojoj spisa¬ 
teljskoj vještini, pa zato i ovdje prenosimo u prvom redu 
predgovor Vranićev, koji odaje vlastite misli i jezik 
piščev; tome smo dodali i nekoliko ogleda iz samog prie- 
voda, i to s razloga, da pokažemo, kako je V. nastojao 
da mu prievod bude što jasniji za čitača i što bliži duhu 
hrvatskoga jezika, u čemu je u glavnom dobro uspio. Da- 
bogme, V-ev je prievod dosta slobodan. Imena djece, ko¬ 
jima otac pripovieda pripoviest o Robinsonu, sva su po- 
hrvaćena. Napose iznosimo neke pjesmice, koje je V. pre¬ 
veo posve ghulko. 


B. Ogledi. 

IZ »MLAJŠEG ROB1NZONA«. 

Predgovor. 

Akoprem nigdar moje ni bilo nakanjenje, da bi knji¬ 
žica ova, ravno po marljivosti mojoj svetio zagledala, ništar- 
menje vendar valuvati moram, da vse drugač, kak ja mislil 
sem, je se preliitilo. Ar potlamkam drugi zaznali bi bili, da 
ja dober čas vu prenašanju knjižice ove — kaj zarad ose¬ 
bujne samo moje vu borvatskom jeziku zvučanosti činil sem 
— poslujem, tak nesu prestali mene nagovarjati, da bi vu 
započetom poslu onu marljivost vzel si, koja denes-zutra na 
svetio dojti i domovini mojoj poslužiti bi mogla. Nagovoru 
ovomu ne tuliko zarad prijatelstva nagovorjajučeh, kuliko 
zaradi ljubavi i nagnjenosti proti domovini i odičenomu je- 


16 Dukat: Sladki naš ka/ 

ziku njejnomu, povdal sem se z tem dragovoljneje, z kein 
vekša je vsigdar moja želja ovoj, vu čem morem poslužiti, i 
jezik njejn kuliko tuliko bolje razširjen videti. 

On onda prirođeni nagon, kojega vsaki proti domovini 
svojoj po sebi čutiti mora, ja takaj nesem hotel vu meni 
z silum podušiti. Poleg mogućnosti moje i dopuščenja per- 
vejeh dužnostib, tersil sem se zalivalen domovine sin izkazati, 
njoj vure gdagdašnje dugočasnosti alduvati i osebnomu, koju 
tuliko krat vzeti bil bi si mogel, razveselenju prepostaviti. 

Med ostalemi prebral sem ovu od Mlajsega Robinzona 
pripovest, kakti jednu zmed vnogeh takovu, od koje sudim, 
da vnogem povoljna se videla bude. Istina je cilj i konec 
njejn ne drugi, kak decu podvučati; serdca i želju njihovu 
z vugodnem mišlenj-raztrešenjem na navuke podignuti, i 
z ovemi mladost njihovu na jeden kakti nezpazliv način 
sprijateliti. Ali i verstne dobe ljudi, morebiti isti otci i ma¬ 
tere, deci ovu knjigu čtejuči namerili se budu na mesta, vu 
kojeh vnogo drugačeji način, kak oni imaju, z decuin bara¬ 
tati, zpazili, ter tak svoju vu odliranjenju i podvučanju de- 
tinskom preodvišnu naglost popravili budeju. 

Kaj se načina pisanja dotiče, vu ovom, akoprem iz lasto- 
viteh moj eh zrokov večkrat nemškoga deržal sem se, ništar- 
menje vendar tak opazen i skerbliv bil sem, da povoljnost 
onu, koju vu čtenju vsaki želji imati, i vu horvatskom jeziku, 
kak se ufam, čtavcu mojemu pokvaril nisem. 

Kajti pako jošče se ni rodil, ki bi vsem bil vgodil, ne 
dvojim, da i ovde vsa vsem povoljna ne budu — ter morebit 
takovem, koji ove knjige jenkrat ne budu nit čteli — i zato 
ne samo trudu mojemu, nego i dobromu hotenju, z kojem 
domovini poslužiti sem željel, prostiti ne budu hoteli. Ali 
strele takove ne raniju onoga, koji čini kuliko more. 

Dva odlomka iz teksta u prozi. 

(Str. 14.) Dva dneva jen za drugem imali su putniki naši 
■zevsema lepo vreme i veter kruto povoljen. Treti den pako 
obsterli su nebo oblaki, vse temneje i temneje nastalo je bi¬ 
vati, i veter počel je puhati iz vse moči svoje; k času za- 
blisne se, kak da bi vse nebo vu ognju bilo; k času pak tak 
tmično nastane, kak da bi vu sred noči bilo, i germijavica 
po zraku ne prestala prasketati. Dežđ vleval je, kakti nagli 
potoki, iz oblakov dole, i vilier tak strašno morje burkal, da 
su se vali kakti gore na visoko zdigali. 

(Str. 61—62) (Dialog između otca i djece) 

Tonček: Kaj je i divjeh ljudih na svetu? 

Jankica: Neg da Tonček! jošče toga znal nesi? Nahaja, 
veruj mi, i to jako daleko — Bog zna — kak daleko! — lju¬ 
dih takoveh, koji su tak divji kakti nemo marše. 

Petrica: Koji goli hode! 0 misli si samo, Tonček! 

Jožek: I koji zevsema nikaj ne znaju: koji niti hiž ne 
delaju, niti vertov ne nastavljaju, niti polja ne obdelavaju. 

Julika: I koji nekuliano meso jedu, i sirove ribe. Ja sem 
to vre čula, kaj ne, otec? Ti si nam povedal! 

Jankica: I kaj štimaš? Ljudi ovi ne znaju jenkrat, gdo 
je nje stvoril! Ar nikoga nemaju, ki bi im to povedati mogel. 

Jožek: Zato i jesu tak divji. Premisli samo: človečje 
takaj meso jedu ovi ljudi. 

Tonček: Pi! To su odurni ljudi! 

Otec: »Nesrečni ljudi« hotel si reči, moj Tonček! Ve¬ 
lika doista nesreča na nje nevoljne, da tak bedasti i divji od¬ 
rasli su. 

D v i e pjesmice. 

{Str. 73) Ki na Boga vsa rad spušča, 

V njeg’ se ufa, k tomu moli: 

On ga čuvat ne prepušča, 

Nit v žalosti nit v nevolji. 

On gladnoga rad nahrani, 

V pogibeli rad obrani. 

Po putu ki njegvom bodi. 

Zna da zidal ni na vodi 1 ). 

76) Naj misliti vu nevolji, 

Da te Bog ostavil bude, 

Nit ne štimaj da j’ on bolji. 
Komu sreča siplje škuđe. 

Vreme vemj vsa premeni! 

Zlo z dobrotum rado zmeni! 
Vnogi denes od zla tuži, 

Zutra z zlatem plugom pluži. 2 ) 


) u originalu: 

Wer nur den lieben Gott lasst walten 
Und hoffet auf ihn allezeit, 

Den wird er \vunderbar erhalten 
In allem Kreuz und Herzeleid; 

Wer Gott, dem Allerhochsten, traut, 
Der hat auf keinen Sand gebaut. 

) u originalu: 

Denk nicht in deiner Drangsalshitze, 
Dass du von Gott verlassen seist, 

Und dass ihm der im Schosse sitze, 
Der sich mit stetem Gliicke sbeist! 

Die Zukunft andert oft sehr viel 
Und setzt der Triibsal Mass und Ziel. 


21. JOŽEF ŠIPUŠ. 


A. Pripomena k. 

Godine 1796. izišlo je u Zagrebu u biskupskoj tiskari 
na sviet djelce, koje svakojako predstavlja » unicum « u 
svoj kajkavskoj književnosti. To je malena knjižica (16 o, 
str. 16 + 116) trgovačke struke; nadpis joj je »Te¬ 
melji žitne tergovine polag narave i dogođajev«; pisac je 
Jožef Šipus, »Horvačan Karlovački «, a posvečena je knji¬ 
žica biskupu Maksimilijanu Verhovcu. 

O piscu ne znamo ništa do li ono, Što se dade razbi¬ 
jati iz same knjižice. Prema tome mora da je Šipuš bio 
čovjek dobro školovan, načitan, trgovački obrazovan; 
znao je više jezika; pored hrvatskog, latinskog i njemač¬ 
kog umio je podosta francuzki i talijanski, jer donosi u 
knjižici izvorne citate u oba jezika. Literatura, koja se 
spominje u knjizi, mahom je stručna: njemačka, fran- 
cuzka i talijanska, šipuš čak pozna i Engleza Adama 
Smitha (1723 — 1790; pisca nekad mnogo spominjane 
knjige »lztraživanje o prirodi i uzrocima narodnog go¬ 
spodarstva«), kojega zove »inglezkog naroda dika«, ali se 
ne razbira, je li ga čitao u originalu ili u prievodu. Va- 
Ijada je pisac » Temelja « i sam bio trgovac žitom i u tu 
svrhu putovao u Banat, koji mu je, čini se, bio dobro 
poznat. Da li je teoretsko znanje o trgovini stekao izku- 
stvom i kao samouk, ili je u mladosti pohađao kakvu 
stručnu školu u inozemstvu, ne da se odrediti. 

Ali Šipuš bijaše i rodoljub, i živo se zanimao za obče 
prilike u domovini. U predgovoru največma žali, što Hr¬ 
vati još nemaju zajedničkog književnog jezika, i što hr¬ 
vatski učeni ljudi ne obraćaju nikakve pažnje na to pi¬ 
tanje. »Kajti . . . naši književni i učeni ljudi nit Grama¬ 
tike, nit Šintaksiša, od velike vindar fajde za naš jezik , 
nejmadu — za koje nit ufanje do skorom ne pokažu je 
se...« pa onda: »Kajti... z nikakvum regulom (naš na¬ 
rod) dokončano još nejmade, kakvog dijalektuša vsaki 
v pisanju knig deržati bi se moral, več se radi ovakova 
manjkanja razumivati može, da to do one dobe vsakome 
na volju ostavito jeste, dok se i naš slavni jezik pod svoje 
kniževne regule zjedinit, vsigdi primit i uputit ne po¬ 
stavi.« Koliko su nas u tom pitanju pretekli Niemci! Jer 
»dobro može mnogome znano biti, kak razlučno do.ljni 
Sakscnac od gornjega, a ovi obadva od Švabe, Austrijan¬ 
ca, Rheinldndera i Švajcara govoridu, da jedan od dru¬ 
goga doista komaj i koju rieč razumivati moguć jeste. 
Ter vindar njihovi pismoznanci i knigopisci vsigdi jed¬ 
nako čistim, složnim i vsakome među njim razumnim je¬ 
zikom zjediniti u regulama i izgovoru stvarijuh spomi- 
njaju se. Kod našeg slavnog naroda još dugo, ja mislim, 
ima do take sloge . . .« 

Šipuš je knjigu svoju napisao u karlovačkoj kajkavšti- 
ni, ali je ona puna rieči i oblika štokavskih i čakavskih, 
pa i turcizama. To je činio i s toga razloga, što »nekoje 
riči našega jezika u jednom ili drugom vladanju ili strani 
boljma prilične za imenuvat kakvu stvar nalazidu se, nego 
u tretjem .« Na pr. što se tiče odiela, »neka tko promotri 
u starim [sic] hadetu živučeg jošter horvatskog i šlavun - 
skog paura. Perveši odivo i ruho kupujuč drugačije ono 
isto imenuje nego Šlavunac ili Serbljin, kome ono ruho 
žena njegova od tkiva. Onaj primi ime od mire, halata ili 

odiva onakovo, kakovo mu njegov tergovac dokazuje. 
Ovaj u nekojima, kako ga prilika svog jezika, vol] neg¬ 
dašnji vlastitel i sadašni, a u strani pako komšija Muzel- 
manin, volj njegova mati i žena naučila jeste; zato do¬ 
voljan uzrok vidi se, ako jednako odilje drugačije zove 
i uzpita .« 

Slog se Šipušev dosta tiesno naslanja na latinski 
slog, po čem vidimo, da je pisac pohađao i latinske škole. 

B. Ogledi. 

IZ »TEMELJA ŽITNE TERGOVINE«. 

I. Dio, kratkom z a d e r ž u j u č razloge, na 
kojih tergovina v s a k e vrsti visi. 

(str. 1—5). 

Tergovina, jedan osobiti, neizmemi i veliko hasnoviti 
posal kod naroda človicanskog, razdiljuje se u veliku i malu. 
Velika tergovina domaća može se voditi okolu morskima ste- 
nama, po kanalih, tekućom vodom i na osovinama (kolima). 
Od stranske tergovine ovđi radi velikog razloga za nju po- 
trebujučeg prestati hoču. Kajti pako od domaće tergovine 
najveći dobitak na vsaki narod dolazi, za to samo i od nje 
onuliko spomenuti i pokazati budem, kuliko ona na cil mog 
posla i veču fajdu nama nego stranska donoseča za sobom 
vodi. 

U otim stranama kod narodov Europe vse je preokre¬ 
nuto vodilo se, i poglavari orsagov, za bogatstvo orsaga pre- 
skerbiti, vsu njihovu brigu najprije na stransku tergovinu po¬ 
kazivali jesu, koja vindar nikada ljudina tuliko posla i ra¬ 
đen ja preskerbiti ne može kano domaća tergovina. To naj¬ 
bolje prilikom iz historije inglezke tergovine, kano najveće 
sada među teržecim narođim, ugledati se može, gdi samo 

teržtvo kamenitog vuglenja iz provincije Newcastle na Lon¬ 
don varoš više ladjali i ljudili u poslu uzderžava, nego vsa 
druga inglezka na mom i vodama tergovina. Ova domaća ter- 
govina stoji u prominjanju stvarih neobdelanih z gotovitima 
odmah jedno za drugo, ili u prominjanju novčenim, koje 
kupljenje zovemo. Jer polja priskerbidu gradove i varoše 
hranom i drugom potrihom za vsakojake zanate. Varoš plati 
ovu priskerhitu potribu, poklani ove stvari kod njega uredite 
bi bile, pošiljajuč nje na stanovnike poljske. Od varošev indi 
pravedno možemo sudit — kajti oni upravo iz zemlje ništa 
ne stvaraju — da oni njihovo bogatstvo i uzderžavanje iz 
polja zadobivaju. Ali zato ovaj dobitak varošev ne mora se 
ugledavati kano koji se selima i polju dospadajuč olimlje. 
Jer obadvi strane u različito vrime jedan od drugoga imadu 
doliitak, ter razdiljenje posla jest u ovim kano i u drugim 
vsirn događajem 1 ) vsim onim peršonam, koji razdilitim po- 
slom zabavljaju se, jednako od fajde. Seljani kupiju od va- 
roša veči broj obdelane i zgotovite robe z manjim brojem 
stvarijuh njihovog radenja, nego bi mogli kupiti računajuč 
izbodeče troškove, kad bi sami sebi robu dogotavljali. Varoš 
dodaje selama za njihov odvišak, kojeg ona ne potribuju, je¬ 
dan pazar, gdi oni odvišak njihov za potribneše i basno vite 
stvari prominuti mogu. I z čini veči broj puka i bogatstva u 
varašu [sic] imade, z tim večma i pazar razširen biva, kojeg 
varoš seljanom priskerbi; ter onako z velikočum pazara raste 
takojer dobitak seljanski, kojeg i vekša među njima stran 
uživati dobije. Hrana, koja jednu milu [= milju] zemlje od 
varoša raste, biva u istom mestu u onoj ceni, na kojoj i ona, 
koja se od deset mil zemlje vozi. Ali cena i ovome drugome 
mora navadno dosta velika biti, za ne samo njemu njegovu 
muku i troškove povratit, bez kojega on niti zemlju obrađu- 
vati niti stvari na pazar voziti moguč bi bio, več takojer spa- 

*) Šipuš piše »dogacsaj« ili »dogadjaj«. 

hijam i poljskim radnikom navadni dobitak preskerbiti, ko¬ 
jeg poljsko radenje z vekšinom i zadobljuje. Spaliije indi i 
radnici od bližnih varoša zemalj dobivaju u čini [sic], po 
kojih se njihove stvari prodavaju, izvan dobitka, koji od ra¬ 
denja zemlje dolazi, takojer onaj potrošak, koji iz daleka 
dolazeč naravno na one prodavce sliditi mora; a k tome za- 
čuvaju sebi jednaki lovor stvarih, koje iz varoša domom do- 
peljaju. Vsaki bivajuč u velikim [sic] varošu mogao je ugle¬ 
dat one zemlje, koje u bližnim [sic] komšiluku jednog bo¬ 
gata i velikog varoša obdeljuju se, ter prispodobeč k onima, 
koji daleko od vsakoga varoša ležidu, lasno bude onda spo- 
znaval, kuliko dobročineč ovijuh mestali njihovo teržtvo 
7 varošom biva. 

(0 radničko m pitan j u) 

(str. 103—104) 

Lepa i dobra plača radenja ne samo pomaže povekša- 
vanje naroda, več povekša i marlivost njegvu; polak ove 
plače raste indi marlivost, koja se ravna, kano vsaka zverše- 
nost človičanska, kako više ili manje dobitak dolazi. Jer 
dobra i životna brana daje radnom tilu kripost, a njegva 
želja svoj stališ pobolšati, i svoj život i dneve u obilnosti 
dokončati, daje mu serdce i volju vsu jakost na oto okre¬ 
nuti; gdi je nadnica visoka, tu vidimo mnogo red [put] ne¬ 
umorno baš radenje — ne tako pako kada je nizka, to se ra¬ 
zumi od nadnice na komade pogodite. 

Nekoji kažu, da poslenici u jeptinima godinama večma 
su leni, a u skupini marliveši nego navadno. Iz tog su izva¬ 
dili, da ako poslenik obilno za sebe uzđeržanje imade, nje¬ 
gova marlivost manja biva, ako pako slabije ima, onda k radu 
boljma prione. — To može biti istina, da takova obilnost 
nekoje uleni; ali da se to kod svi juli dogodi, ter da ljudi 

boljma onda rade, kada se zločesto, nego kada se dobro hra¬ 
ne, kada su oslabili i otužili, več kada su jaki i veseli — 
boljma, kada više red bolestni, več kad udilj zdravi bivadu 

— to se može viruvat. Kuiika bolest u težkim godinama si¬ 
romaški narod ne skončade! U jeptinim pako kuliko duš ne 
bivadu moguče službu tuđu ostavit i rad jeptinije za sebe 
radit i živit i pomagati se, i to je onda uzrok da sluge onda 
ridkeši i u boljmi plači — več navadno dogoditi bi se moglo 

— bivadu, koji vsi pako u skupima godinama želidu na služ¬ 
bi drugijuh stajati. Cena pako hrane priterade gospodare 
onda njihov broj kod sebe prije pomanjšati več povekšati. 
Ter ljudih, koji posla ne tražu, biva onda više, nego onijuh, 
koji ga traže; mnogi se puste pod pogodbu goršu nego do 
onda je bivala, i tako padne plača vsijuh poslenikov i služ¬ 
benih. 

22. TITUŠ BREZOVAČKI. 


A. Pripomena k. 

Iz članka » Brezovačhi « u »Hrvatskoj Enciklopediji«, 
sto ga je napisao F(ranjo) F(ancev), vadimo ovo neko¬ 
liko biljezki o životu i radu njegovu. Rodio se 4. siećnja 
1757 . u Zagrebu od građanskih roditelja. Prve je škole 
svršio u rodnom gradu, a 22. listopada 1773. stupi u pa¬ 
vlinski red. Poslije pođe u Peštu na više nauke i posta 
»Philosophiae et Theologiae baccalaureatus«, a za cielo 
bi u Pešti i zaređen za svećenika. God. 1781. vrati se u 
domovinu, gdje ga namjestiše kao magistra u varaždin¬ 
skoj gimnaziji. Po ukinuću pavlinskog reda posta najprije 
kapelan pomoćnik, a 22. lipnja 1800., na ponovnu molbu 
svoju, prebendar sv. Ivana uz župu sv. Marka, koju službu 
obavljaše do smrti svoje. Umro je 29. listopada 1805. 

Vrlo je važan bio za Brezovaćkoga njegov višegodiš¬ 
nji boravak u Pešti u družtvu rodoljubnih mađarskih pa¬ 
vlina. Kako su školska kazališta isusovačka poslije uki¬ 
nuća isusovačkog reda posve zahirila, nastojahu mađar¬ 
ski pavlini uzkrisiti ih na nov život, a na tom je radio i 
B. Došavši u Varaždin napisa igrokaz »Sveti Alekši«, koji 
je val jada i bio prikazan u Varaždinu, a god. 1796. iziđe 
tiskan u Zagrebu. B. bijaše i vješt latinski pjesnik, a 
nakon kobne godine 1790. posta — i osta do konca života 
u svojim latinskim pjesmama najodlućniji predstavnik 
hrvatske borbe protiv mađarske supremacije, a za obnovu 

i preporod Hrvatske. Pjevao je i hrvatski, a satiričke pjes¬ 
mice njegove izlazile su u zagrebačkom kalendaru. No i 
dramu nije zapustio. Napisao je komediju »Mati jaš Gra- 
bancijaš dijak«, koja je tiskana i prvi put prikazana u ple¬ 
mićkom konviktu god. 1804. Glavno je lice komedije vra- 
goljan Matijas, kojega zovu » Grabancijaš« (od talijanske 
rieči »Gramanzia« = negromanzia, sto znači čarobnjaka). 
Matijas je putujući đak, koji došavši u Zagreb i vidjevši 
ovdje posvud nepoštenje, podmitljivost, nedostatak sva¬ 
kog domoljublja i pravog vjerskog osjećanja, k lomu naj¬ 
gluplje praznovjerje, što sve podkopava čvrste temelje do¬ 
movine, odlučuje da barem neke krivce tih nesretnih i po¬ 
gubnih prilika/s kojima se poblize upoznao, privede za¬ 
služenoj odmazdi. Ti su krivci: »šoštar« Smolko, krznar 
Vuksan, propali i tupo glavi »plemenitaš« Jugović, Vesel- 
ković, »pazitel na segurnost občinsku«, Koprinović, » pri- 
sezni pazitel na pute«, i Pisarović, »varaški pisar«. Kazne, 
što ih im nameće Mati jaš, ponešto su krupne i drastične, 
ali Mati jaš — a s njime i pisac komedije — nadaju se, da 
će takovim kaznama imati uspjeha kod svojih ljudi. 
Jer svi su ti grješnici tipični zastupnici domaćih družtve- 
nih redova: obrtnika i malih činovnika, kako ih je po¬ 
znavao B., obilazeći zagrebačke građanske kuće i motreći 
politički kaos oko sebe. Pa i sam Matijas, iako nam se 
naoko prikazuje kao neki reprezentant prosvjetiteljskog 
pokreta XVIII. stoljeća, zapravo je pravi » Horvat«, koji 
čvrsto stoji na domaćoj grudi i svojski brani stari red i 
poredak. U lome je » Grabancijaš « prava domaća kome¬ 
dija i posve izvorno djelo. Sa svim tim, ipak i ona poka¬ 
zuje neke tuđe utjecaje. Fabula je njezina, na pr., u glav¬ 
nom srodna s fabulom njemačkog igrokaza L. A. Hoff- 
manna »Der Dorfpfarrer « (tiskanoga god. 1789.), koji je 
kasnije (1807.), u prievodu Marka Mahanovića, prikazan 

u biskupskom sjemeništu pod nadpisom: »Porušenje blud- 
nosti po spametnom selskom plebanušu vučinjeno«. Za¬ 
nimljivo je i to, i dokazuje načitanost B-oga, da je jedan 
prizor » Grabancijaša « — koji se dešava u krčmi (mi ga 
donosimo u Ogledima) — u nekim karakterističnim deta¬ 
ljima dosta vjerno izrađen po uzoru prizora u Auer- 
bachovu podrumu u Goetheovu » Faustu « (izpor. članak 
Držislava Švaba: Odnos »Matijaša Grabancijaša dijaka« 
Tita Brezovačkoga prema Goetheovu »Faustu«; Narodna 
Starina , knj. 30, str. 76 — 77). B. je mogao poznavati prvo 
izdanje » Fausta « (Faust — ein Fragment), koje je izišlo 
1790.; pa tako dobivamo i »terminus a quo«, kad je » Gra¬ 
bancijaš« mogao biti napisan. Ali te su sličnosti samo for¬ 
malne i vanjske; sam Mati jaš ima malo što mefistofelsko 
ili faustovsko u sebi. »Naš Grabancijaš nije Faust, u njega 
nema ni faustovskog kvasca, nema skepse med naukom i 
vjerom. On je dobar katolik i malo coprnjak i malo pro¬ 
svjetitelj.« (Dragutin Prohaska u studiji: Komedija sta¬ 
roga Zagreba [Zagreb 1916].) On poštuje u školama dobi¬ 
veno znanje i odriče se svakog nadprirodnog čaranja. Što 
se on našalio sa svojim »žrtvama«, — »to onomu, koj po 
školah hodi i marlivo vu izvedanju naravskeh pripečenj 
tersi se vučiti, lahko včiniti je, i zato ova pripečenja ne 
coprijam nego navuku i znanju naravskomu pripisati mo¬ 
rate . . 

Ima još jedna komedija, koje auktorstvo doduše nije 
utvrđeno, ali koja bi mogla biti djelo Brezovačkoga. 
Nadpis joj je » Diogeneš « — ili, kako joj je nadpis dao 
Tomaš Mikloušić, koji ju je god. 1823. izdao tiskom: 
»Diogeneš ili sluga dveh zgubljeneh bratov «. Izrađena je 
prema njemačkim izgledima (izpor. Franjo Fancev, Dva 
igrokaza hrvatske kajkavske dramatike iz početka 19. 
vijeka; Građa za povijest hrvatske književnosti XV., str. 

201 _ 310). Radi se o dva brata — jednog štediše, zvanog 

Hermenegilda, zapravo Petra Ljubimira, i razsipnika 
Ferdinanda, zapravo Pavla Ljubimira — koji su se rano 
razstali u životu i već se dvadesetak godina nisu vidjeli, 
no, kad odpočinje komedija, stanuju već tri godine jedan 
do drugoga a da se ne znadu, jer su promienili imena. 
Ferdinand je razsipao svoj imetak, dok ga je Hermenegild 
sačuvao i čuva ga i dalje, da ga uzmogne ostaviti mlađemu 
bratu, jer je sam neženja. Ali braća nisu samo susjedi , 
već imaju obadvojica istoga slugu, koji se naziva »Dio- 
genes«, a zapravo je Jožef, sin Ferdinandov iz prvoga bra¬ 
ka njegova, kojega je otac zbog ratnih nemira još kao 
diete izgubio iz vida, pa ni otac ni sin ne znaju za svoju 
rodbinsku vezu. Pokretač radnje u komediji je Diogenes , 
te on pripomaže i rješenju čvora. No pored tih glavnih 
lica javlja se još i druga čeljad u komediji, koja pred¬ 
stavlja tipove različnih družtvenih redova onoga vremena. 
To su, na pr., Svetloglas, »kraljevski tolnačnik«, koji bere 
golemu plaću, a posao njegov izvršuju » sekretari «; Sebi • 
rad » provižor«, koji vara gospodara, a sebi gradi kuće; ne¬ 
koliko trgovaca, » barber«, » mužikaš«, »ostarijaš«, » kel- 

ner«, pa najzad i » dijak « vragoljan Zmeknirep, neka vi- 
sta Grabancijaša, ali bez njegovih idealnih poriva. »Dio- 
geneš« još i danas izlazi na pozornicu i postizava uspjehe, 

naročito u kajkavskoj okolini. 

* 

Kad smo već progovorili o kajkavskoj dramatici i 
prikazali njezina najboljeg predstavnika Tituša Brezo- 
vačkoga, možemo uzput napomenuti, da ima još jedan 
» igrokaz« između ono dvadesetak, što su se sačuvali u ru¬ 
kopisu i potječu ponajviše iz prvih desetljeća XIX. sto¬ 
ljeća, koji je pokazao veću vitalnost, jer se i danas daje; 
ali on nije djelo Brezovačkoga, a pisac je njegov dosad 

posve nepoznat. Nadpis mu je »Čini barona Jambuilana« 
i u njem je obrađen » sujet «, što ga je obradio Moliere u 
svom »Le Bourgeois gentilhomme«. Igrokaz se sačuvao u 
dvie redakcije: starijoj i mlađoj. Mlađu je objelodanio 
Milivoj Šrepel u prvoj knjizi »Građe za povijest hrvatske 
književnosti« pod nadpisom »Baron Tamburlanović, ili 
pelda nerazumnoga potrošijivca«, dok je stariju, s nad¬ 
pisom »Čini barona Tamburlana « pretiskao Fancev uz po- 
menuti već članak svoj »Dva igrokaza « (Građa XV). Raz¬ 
lika između obje redakcije stoji poglavito u zorne, da je 
mlađa lokalizirana u Zagrebu, dok se starija odigrava u 
Dubrovniku (Raguzi). Po tome sudi Fancev, da igrokaz 
nije izrađen prema njemačkom, već prema kakovu tali¬ 
janskom predložku. lztaknuti treba, da su dubrovačke 
prilike u njem posve dobro prikazane. 

Sadržaj je igrokaza ovaj: Bogati dubrovački trgovac 
Felicijan Tamburlano, koji je zbog zasluga svojih stekao 
čast barunstva, bio je načinio oporuku, po kojoj vazda 
najstariji član porodice ima upravljati čitavim imetkom 
i od prihoda uzdržavati i ostale članove njezine; no po¬ 
kaže li se, da on tu upravu ne vodi dobro, ima mu je viša 
vlast oduzeti i predati drugom članu. Kad igrokaz odpo¬ 
činje, upravlja imetkom sin Felicijanov »stari baron«, 
koji ima uzdržavati svog sinovca »mladog barona «. Ali 
stari je baron neuk, slaboumnik i lud razsipnik, osobito 
odkako je pao u ruke » fiškališu « Vrtirepu, koji ga nagoni 
na još veće i luđe trošenje, varajući ga, da će njegovom 
pomoću biti imenovan poklisarom dubrovačkim u Cari¬ 
gradu. Mladi se baron zbog toga potuži »velikovečniku 
raguzanskom « Pravdomeriću, koji, uvjerivši se na vlastite 
oči o istinitosti obtužbe, izposluje da se uprava imetka 
oduzme starom i preda mladom baronu, a Vrtirep da 
bude osuđen na dvanaest godina galije. — Šaljivu notu 

davaju igrokazu prizori , u kojima je prikazano , kako 
okolina staroga bar ona, koristeći se neukosću i slaboum - 
nosću njegovom , starog razsipnika izigrava i za *nos vuće. 

B. Ogledi. 

L IZ »MATIJAŠA GRABANCIJAŠA DIJAKA«. 

D o g o d I. 

Spelanje V. 

(Smolko i Matijaš pri ručku.) 

SMOLKO: Gospon Matijaš, vzemite više, pak ječte. 

MATIJAŠ: Ovo je vere dober sir i tečen. 

SMOLKO: Verujem to; ovakvoga mi vsaki drugi dan jedna 
baba iz Laščine nosi; dajte da ga zalete z ovum sta- 
rinum. 

MATIJAŠ (pije): I ovo je zaisto dobro vino. 

SMOLKO: Ovakov je moj ručak vsaki dan: nekaj malo tver- 
doga, da želudec ima kaj kuhati; i da bolje kuba, pri- 
dam jeden mecel ovakvoga zafriga, pak se nigdar ne tu¬ 
žim na težine, glavne bole, zlate žile, ali na griz i kerč 
želudca. 

MATIJAŠ: To je vera istina, ar z kem bolje mi našega že¬ 
ludca prokšimo, z tem bolje njega slabemo i on nas 
bolje bantuje. 

SMOLKO: Kaj štimate, kuliko ja let imam? 

MATIJAŠ: Okolu 50. 

SMOLKO: Oho! vre imam 65, pak vendar jošče nisem nigdar 
betežen bil zvan onda, kad su me dijaki ztukli pri sve¬ 
tom Ksaverijušu. 

MATIJAŠ: Zakaj su vas tak jako ztukli? 

SMOLKO: Gospone! tak su me zttikli, da sem štimal, da ni 
jedna kost vu meni ni ćela ostala, i to baš za niš. Ja 

iduč iz Bistrice, na sam Ivanski navečeri jesem se pri 
Svetom Šimunu jedno malo napil, i več vu mraku do¬ 
mom iduč došel sem do Svetoga Ksaverijuša, kade me 
je vino premorilo, i onda pri dolneli velikeli vrateh pod 
graberje ležem i zaspim; okolu pol noČi prebuđim se i 
čujem ne dalko od mene pod onem velikem Pilom ze 
vsum močjurn kopati; zdignem glavu i zpazim, da jedno 
tri z motikami verno delaju, i taki mi na pamet dojde, 
da moraju peneze kopati; zdignem se anda, počnem be- 
ketati, tuliti i ručati, da je prestrašim; ali i oni mene zpa- 
zili jesu, doderčiju do mene, preoberneju svoje motike, 
počneju po meni nabijati, da sem komaj pobegel, i tak 
su me onda prestrašili, da sem prisegel, da nigdar više 
nikoga ne budem plašil. 

MATIJAŠ: Pak, kaj sudite, jesu li kaj zkopali? 

SMOLKO: Toga ne znam, ar nisem više tri tjedne časa imal 
z postelje ziti, i kada sem vre k sebi došel, smerdelo mi 
je više fertalj leta tam iti; potlam vendar videl sem, da 
je jedna velika jama onde bila i znamenje ostalo, kak 
bi jeden lonec nutre bil ležal. 

MATIJAŠ: Pak vi to verujete? 

SMOLKO: Kak ne bi? — O, kuliko ih je, ki su kopali i v ris 
hodili i bogati postali. 

MATIJAŠ: Za zkopali peneze, jošče morem veruvati, najmre 
da se gdo na nje nameri; ali gde goder, pod kakvem 
god Pilom, liruškum, vuglom ali drevom, i on bi norc 
bil, ki bi zakopal, i on dragi, ki bi iskal, ako barem na 
pol ne bi bil seguren; ali da je gdo od vraga vu risu pe¬ 
neze kada dobil, toga nikak veruvati ne morem. 

SMOLKO: Verujte, gospone, ja vam sam poznam jedno tri, 
kojem su poleg toga i lasi zpuzle z glave. 


17 Dukat: Sladki naš kaj 

MATIJAŠ: Čul sem i ja takve vnoge pripovesti, ali ove veru« 
vati nikak ne morem. Ar vrag prez božjega prepuščenja 
sam po sebi nikaj ne more; ako bi ancla Bog dopustiti 
hotel, da človek od vraga peneze dobi, zakaj mu ne bi 
sam hotel dati — đrugoč: ovakov, koj bi na ovakov na¬ 
čin peneze dobil, sam sebi ne bi nigdar prepovedal, ar 
je nad tem velika kaštiga; drugi pak poveđati ne more, 
zvan iz sumle, koja je redko krat istinska. 

SMOLKO: Ivak goder je, ja vendar verujem, da je moči 
ovakvem načinom penez dobiti. 

MATIJAŠ: Ako liočete, morete probuvati; mort i vi srečni 
postanete. 

SMOLKO: Ja bi stanovito hotel probuvati, samo da bi vse 
prav znal, kak se mora pri tom baratati. 

MATIJAŠ: Ja vam morem ves način poveđati, kak sem ga 
ja čul, ali ne stojim dober za njega da je istinski. 

SMOLKO: Prosim vas, povečte [poveđte] mi, mort da je 
jednak, kak sam ja čul. 

MATIJAŠ: Pokehdob anda liočete, povem vam: Najpervič 
mora jeden ali više, samo ne na par, segumi i nestrašlivi 
na Mlade Nedelje na večer, na jednom križanju putov 
ob jedanajsti vuri po noči sebe do rubače i gač sleči, 
potlam na istom križanju z jednem palašejn okolu sebe 
kolobar obkružiti i tri krat zafučknuti, na kaj dojde vrag 
i opita, kaj liočete, i vi mu odgovorite, da bi radi od 
njega penez imati, koje vam on obeča, ako pređi ufate 
se podnesti stralie [sablasti, aveti], koje on na vas po- 
šiljal bude; i kada vi odgovorite, da hoČete sve stralie 
podnesti, onda on počne z vsakojačkemi ognjenemi pel- 
đami vas plašiti, vi pak ne smete niti peđen mesta zvan 
risa ziti, ar bi vas odnesel. Kada ste vre vse stralie izba¬ 
vili i đvanajsta vura dojde, onda pokaže se vrag i opita 

vas, kuliko penez imati liočete, vi pako morate pove- 
dati; ali samo neparnoga broja, i tuliko, kuliko ste za¬ 
prosili, vam da, kaj potlam slobodno domom ponesete. 
SMOLKO: Tak sem ravno i ja čul, samo toga ne, da se do 
gač i rubače bi sleči moral; niedtemtoga i ovo se laliko 
včiniti more, samo da su k tomu poslu potrebni, koji su 
dobro segurni i neplašlivi, da ne bi profunta domom do- 
nesli. 

Je, gospone, mi smo poleg našega razgovora vre 
zdavnja našega srablivca zpraznili. Prosim vas, poterpete 
malo, ja taki nazad dojdem. (Smolko izlazi) 

Spelanje VI. 

MATIJAŠ (sam): To je istina, da ni bedastoče niti hmanjice, 
vu koju se ne bi dal človek vputiti za volju penez. — 
Ov priproščak dobro more videti, da je to kriva vera, 
jedno lažlivo i vkanlivo ufanje; niedtemtoga vendar on 
bi pređi Boga zatajil, kak se hotel dati vputiti, da ovo 
ni istina. — Ali ja budem na njega dobro pazil, i ako 
se podstupi ovo probuvati, tak ga zplatim, da mu nigdar 
više ovakav način penez dobiti na pamet ne dojde. 

D o g o d III. 

Spelanje V. 

(Krema. U njoj se nalaze Veselkovič, Pisarovic , Jugovič , Ko - 
prinovič, koji piju i pjevaju , i konobar Hanzl. Među njih 
dolazi Matijaš preobučen u trgovca , onda još »dva muzi«. 
Veselo druztvo , naslućujući da »trgovac iz Banata « ima no¬ 
vaca, navode ga da s njima igra hazardnu igru na karte 
(»holber cvelfe«), ali ih Matijas sve operuša i dobiva sav 
novac njihov. Onda naloži Hanzlu da donese šest butilja to - 

kajca i poziva družtvo da s njim popiju čašicu, pri čem im 
daje dobre savjete i na koncu ih začara.) 

MATIJAŠ: Gospoda, vi ste jedno malo zamišleni. Pustite to 
na stran; naj vam ovo za navuk bude, da težke trude i 
žule vaše nigdar na pogibel sreče ne postavlajte, ar ona 
je nestalna. K tomu znate dobro, da ova igra je prepo- 
vedana, zakaj anda ovu prepoved prekeršujete? Ako se 
zapovedi ali prepovedi delale bude ju i nigdo nje obder- 
žaval, dapače oni, koji bi za obderžavanje skoznuvati 
morali, sami bude ju prekeršivali, kakve se hasne občin- 
skoga dobra imamo nadjati? — Ali pustemo ova na 
stran; hoćemo se z ovum kaplum razveseliti, da zabimo 
na naše nesreće i tečneje počivali budemo. Vsakomu 
nam jedna butela, vam pak dvem, kumeki, jedna; vžite 
si i vi kaj dobra na svetu. 

OBADVA (muzi): Liepo ponizno hvalimo! 

I. MUŽ: To je još jedino mužko veselje; da toga ni, bi morali 
pocerkati. 

MATIJAŠ: Natočemo kupice: Bog živi našega presvetloga 
kralja, koj se skerbi za sreču i hasen domovine. (Pije.) 

VESELKOVIČ (netečno reče): Bog ga živi, akoprem ja skerb 
njegovu ne ču tim. Ako si sam kaj ne preskerbim, od nje¬ 
ga malu službu i još menšu plaču imam. 

MATIJAŠ: Ako budu vsi velike službe i plače imali, koji za 
njimi hlepiju, gde bi se službe, gde novci zmagali, naj- 
mre ako vsaki tuliko bi moral imati, kuliko bi zaigrati 
mogel. Je li vam ne bi oveh 200 ft, koje ste zaigrali de- 
nes, za pol leta dosta bilo za pošteno živeti? 

KOPRINOVIČ: Gdo pak za nikaj služil bude? 

MATIJAŠ: On, koj ljubi domovinu, občinsku sreču išče i 
z dikum svoje marlive službe je zadovoljen. 

PISAROVIČ: Kaj na me spada občinsko dobro, ako sam zlo 
stojim. 

MATIJAŠ: Na vsakoga domovine sina spada najbolje, ar ob¬ 
činsko dobro doliađa od osobnoga dobra vsakoga domo¬ 
vine sina; ako se anda vsaki za svoje dobro skerbel ne 
bude, da on nekoju stran sreče i imetka svojega domo¬ 
vini alduvat mogel bude, odkud bude ona drugač zrna- 
gati mogla, da vaše službe naplati? Je li morete pra¬ 
vično potrebuvati, da jedna stran domorodcev dan i noč 
skerbela se bude, da ono domovini na občinske potre- 
boče alduje, kaj vi malovredno i razsipno z druge strani 
potrošiti i potepsti mogli budete? Ako vsaki samo od 
domovine pomoč čakal bude, međtemtoga vreme za ni¬ 
kaj trošil, prestane obdelavanje polja, zapusti ju se me- 
štrije, zaostaneju dobri navuki, zgubiju jakost zapovedi 
i zadnjič oslabi vsaki stališ; ali kak dugo ovo terpelo 
bude? — Doklam ono, kaj pređi naši z velikum sker- 
bjum i trudi skup spravili jesu, raztepeno i strošimo, 
kam potlam? 

JUGOVIČ: Ne maram, kam goder, rajši zaisto kakti osel 
travu grizti, kak prez zadovoljne plače domovini služiti. 

MATIJAŠ: Barem bi anda vekšu hasen z vas imala, kak 
vezda ima, ar bi žakle nositi znali. 

VESELKOVIČ: Ja rajši kernjakom postati, kak nekuliko let 
za 50 ali 100 forinti sim tam lundrati kakti pes. 

MATIJAŠ: Barem bi slaninu človek od vas anda imal. (Do¬ 
biju obodva na jedenput on oselsku, ov svinsku glavu.) 

I. MUŽ (od straha govori): Jes, Jes, Kume-e-e-e-e-e glejte, 

glejte-e-e, kakve su ono stvari, potri je križno drevo. 

II. MUŽ (od straha takaj): Jej, Jej, meni-i-i-i-i, kaj je to-o-o-o; 

to je božja kaštiga. 

KOPRINOVIČ: Je bogme, ravno se lioče Bogu z nami ove 
norije imati. (Pije i dobi veliki nos, prime se za njega 
i reče:) Teremtete, ov je žmahen, vsaki dan funt tuhaka 
prejde vu njega. To ni drugo, to mora coprija biti. 

PISAROVIČ: Ha, lia, ha, ovo su čudnovata preobraženja: 
ov ima oselsku, on tam svinsku glavu; ov se pak derži na 
nje z svojem nosom kakti puran. (Natoči si, pije; i nata 
počerne na obrazu, kada odmekne; na kaj počne osel 
tuliti i prasec krohati.) 

I. MUŽ: Glej, glej, kume, kak ti je on tam počernel, kak 

vrag, potri ga sveti križ. 

KOPRINOVIČ: Ha, ha, ha, kakov si ti pak Indijanec! 
PISAROVIČ: Kakov Indijanec? 

KOPRINOVIČ: Veni si čem, kakti vrag, na poglej se. (Da 
mu zercalo,) 

PISAROVIČ (pogleda se i reče serdit): Erdegata, to mora 
coprija hiti; to je pravi on cigan moral napraviti, ar sejn 
ga zpazil, da je vu kupice nekakvoga praha metal. — 
Toga ne prostim; to si ti, copernjak, napravih (Vsi se 
zdigneju proti njemu i hočeju ga prijeti, ali se on na 
jedanput na smert oberne, nakaj vsi se osupneju i opad - 
ne predstor.) 

II. MUŽ: Kume, ovđi ti vrag svoju igru ima, ovo su nje¬ 

gove hamulije. 

I. MUŽ: Bežimo, kume, ne hi li pak nam kobiline glave 

prirasle. 

II. MUŽ: Bog oslobodi i sveti Anton; bi nas žene doma z lo- 

patami zatukle. 

I. MUŽ: Hodi herže, dokle smo ćeli. (Iduč govori.) 

2. IZ » DIOGENEŠA «. 

D o g o d /. 

S p e l a n j e V . 

(Svetoglas, Diogeneš i kelner.) 

SVETOGLAS: Gde je oštarijaš, kelner, hauskneht ali kakva 
vera, koji hi me herzo za obed skerb vzel, ar moram 
naglo odliađati? Jesi li sluga (k Diogenesu govori:) ali 
gospon, ali gdo si ti? 

DIOGENEŠ: Oprava me slugu izdaje i drugi nisem. 

KELNER (medtemtoga vse po malo nazad ide i veli): Totu 
bi ja morebiti preveč bil (podam odide nuter). 

SVETOGLAS: Kojega gospona služiš? 

DIOGENEŠ: Ja dvem na službu jeseni. 

SVETLOGLAS: To jest pak: nijednomu zadosta ne včiniš. 

DIOGENEŠ: More biti, ali vendar tak se tersim, da dužnost 
moju ne zamuđim. 

SVETLOGLAS: Kaj nisi zadovoljen službum jednoga go¬ 
spona? 

DIOGENEŠ: Z službum jesem, ali z plačum nisem. 
SVETLOGLAS: Kak to? 

DIOGENEŠ: Kajti mi više jeden dati ne more kak hranu, 
drugi pako više dati ne če kak opravu. 

SVETLOGLAS: Pak nisi z tem zadovoljen? To je istina, da 
vezdašnje vreme tak gizdavi prevzetni sluge jesu, da je 
ni moguče zadosta naplatiti, službu pak*svoju tak ne¬ 
marno zveršavaju, da ni moči podnesti, ter vendar samo 
da više na leto dobiju, više gosponom služiti hočeju. 

DIOGENEŠ: To je zaisto prevzetnost prevelika! Prosim po¬ 
nizno, naj mi dostojaju povedati, gdo su oni, da budem 
mogel dužno poštenje zkazati? 

SVETLOGLAS: Kaj ne svedoči oprava moja, da sem gospon, 
koj moja imanja imam, ne vidiš znamenja na persa? Ja 
sem tolnačnik kraljevski, ravnitelj jednoga celoga đer- 
žanja i zapovednik jednoga šerega vojnikov. 

DIOGENEŠ: Hu, to su ćele litanije. Pak je li to vse oni sami 
obnašaju? Je li kaj plače za tulike časti imaju? 

SVETLOGLAS: Kakti gospon od mojeli ođvečneh [baštinje¬ 
nih] imanjih imam tuliko dohođka, da polek stališa 
mojega morem dostojno zhađati. Kakti tolnačnik imam 
na leto jezero, kakti ravnitelj dve jezera, kakti zapoved¬ 
nik četiri jezera forintov prikaza. 

DIOGENEŠ: Ali vendar za vse ove prikaze moraju kakve 
službe činiti? 

SVETLOGLAS: I kruto vsaka čast ima svoju dužnost i službu. 

DIOGENEŠ: Oni vendar moraju vnogo posla imati dan i noč 
za tulikem dužnostjum zadovoljno včiniti. 

SVETLOGLAS: Na vse strani dospeti ne morem, da bi vsig- 
dar zadovoljno včinil. 

DIOGENEŠ: Neg vendar svojemi kvijetancijaini [namirama] 
vu kraljevske kase vsaki fertalj leta dospeti ne zamudiju? 

SVETLOGLAS: Ove najleže ali ja sam napišem ali po mo- 
jeh sekretareh dam napisati. 

DIOGENEŠ: Anda šekretari njihovi i kvijetancije pišeju i 
morebiti posle dužnosti njihove obnašaju? 

SVETLOGLAS: I kruto ovi na mesto mene moraju delati. 

DIOGENEŠ: Oni pak plaču mesto sebe vlečeju? 

SVETLOGLAS: Kajti se ova zbog moje časti daje. 

DIOGENEŠ: Ne pak zbog službe i poslov? 

SVETLOGLAS: Ona zveršavaju šekretari, zato ja njih plačam. 

DIOGENEŠ: Najmre oni dobivaju na leto za vse svoje časti 
jedno sedam jezer forinti, šekretarom pak svojem za 

vse službe i posle časti njihoveh davaju z koštum raču- 
najuč na leto morebiti dve jezera, anda oni imaju na 
leto pet jezer dobička, to je vera lepa služba. Vezda ja 
njim dopuščenjem njihovem odgovarjam 11 a ono, kaj su 
rekli, da zato slugi više gosponov služiti liočeju, kajti 
z plačum svojum zadovoljni nisu: je li se bolje ova po- 
lilepnost plače i penez onem slugani zameriti more, koji 
drugoga zderžavanja nimaju, ali oni gospodi, koja prez 
vsake službe z imetkom samo svojem zadovoljno živeti 
mogu? 

SVETLOGLAS: Nam bi se zamerjalo, da bi samo na imanjih 
našeli gniti hoteli, pak ne bi kralju i domovini služili. 

DIOGENEŠ: To imaju zevsema prav, ali kak se slugani za- 
merja, da više službih, tak se zamerjati bi moglo gospodi, 
da više častili iščeju. 

SVETLOGLAS: Mi zbog plače ne služimo, nego zbog dike. 

DIOGENEŠ: Da bi ne imali šekretarov, nego sami po sebi 
dužnost zpunjavali, onda bi diku imati mogli. 

SVETLOGLAS: Ali nam ni moguče dužnosti od više častili 
zadovoljno zpunjavati. 

DIOGENEŠ: Anda ne iščite više terlia nek ga na vaŠeh ple- 
čah nositi morete. 

SVETLOGLAS: Ali ako mi ovoga po najemneh i prikladneh 
pomočnikeh obaviti moremo? 

DIOGENEŠ: Ako ovi najemni pomočniki vaši prikladni i za¬ 
dovoljni jesu ove terhe na mesto vas obnašati, zakaj ne 
bi bili tulikajše i vaše časti nositi i plaču vleči prikladni, 
pokeliđob ne plača za čast, nego čast i plača za službu 
se daje? 

SVETLOGLAS: Ovakve povekše časti nisu za ordinar pleme¬ 
nite i malo premoguče. 

DIOGENEŠ: Anda časti roda velikoču, ne pako prikladnost 
potrebuju; imamo toga suprotivne pelđe, kak dalko pri- 

prosto rođeni zajti i kak prikladno časti svoje obnašati 
mogu. 

SVETLOGLAS: Pak kaj ti misliš, gđo sem ja? 

DIOGENEŠ: Sudim, da su mi malo pređi svoje istinske časti 
povedali. 

SVETLOGLAS: Jeseni, ali kak se podstupiš [usudiš] ovak 
na vse zube govoriti? 

DIOGENEŠ? Kajti mi je žal, da siromakom slugam zamer- 
jaju, da si poleščicu iščeju, akoprem su redko krat oni 
videli, da bi se više slugov za jednoga gospodara jag¬ 
milo. Mi pako z vekšinum vidimo, da se više gosponov 
za jednu čast jagmi, pak jošče k tomu oneli, koji drugač 
imaju odkud živeti i vre imaju nekoje časti, samo da 
drugem, morebiti priklađnejšem, živlenje i kruha pre- 
vzemeju. (Odide.) 

SVETLOGLAS (sam): Ovo je jeden neobtesan človek, da se 
je podstupil ova meni govoriti, ali mora biti fino preve- 
jan, da je se [vse] po malo iz mene zmamil, na kaj mi 
je jedno malo prevzeten ali istinski odgovor dal. Ovoga 
bi ja rad pri meni imal, ar mi se ovako vi jako dopa¬ 
daju, koji maliom istinu povedaju, kajti su vnogi put na 
veliku basen človeku. Škoda da ne znam, gdje je i pri 
kom služi; međtemtoga ovoga spomenka ne zabim [za¬ 
boravim] tak frižko. 

3. IZ »ČINI BARONA TAMBURLANA«. 

Pokaz tretji . 

I z h o d c e t e r t i. 

(Pravdomeric i Mladi Baron dolaze u pohode Tamburlanu, 

koji je obučen u tursko odielo. U sobi se nalazi i Miško, 
sluga Tamburlanov.) 

TAMBURLANO: Izreči ne morem, kuliko veselje meni zro- 
kuje đohodek Nih Ekscelencije vu moju Ližu. Zname¬ 

nje, ja štimam, je ovo nihovoga proti meni istinskoga 
prijatelstva. 

PRAVDOMERIČ: Valujem, da sem vnoga od nih povedati 
čul, i za to sem sam došel, da ih obilneje poznati 
morem. 

TAMBURLANO: To mi je iz serca kruto drago. 

MLADI BARON: Ja sem pak došel, da im gratuleram nad 
niliovum novum čast juni. 

TAMBURLANO: Fala ti, ako samo iz serca ide ta dobra žela. 

MLADI BARON: Od toga naj niti ne dvoje. 

PRAVDOMERIČ: Kaj pak ta turska oprava znamenuje? Ne- 
moguče, da su se pod svoje stare dni poturčili? 

TAMBURLANO: Kaj još nesu nikaj čuli, da sam ja iz mi- 
lošče presvetloga sultana veliki »maomuzi« postal? 

PRAVDOMERIČ: To mi je nekaj novoga, liah, hah, hah! 

TAMBURLANO: To i sam znam, da im se to čisto nekaj no¬ 
voga videti mora, kajti jošče nigđar nigdo iz našega or- 
saga takvu milošču neje zađobil. 

MLADI BARON: To je prava živa istina. I oni su sami ta¬ 
kove milošče vredni bili. 

TAMBURLANO: Hej, Miško, stolec sini (Miško dodrci i 
stolce da i odide): Želim moga poglavitoga gosta poleg 
moje mogučnosti razveseliti. Prosim, hočemo si malo 
sesti (sedeju). 

PRAVDOMERIČ: Oni se drugač dobro nahajaju? 

TAMBURLANO: Zajde se, i denes kajti mi se vsa poleg moje 
žele događaju, čisto dobro! Oni takajše? 

PRAVDOMERIČ: Ja dobro. Kaj imamo novoga? 

MLADI BARON: Da moj stric ide vu Carigrad za ablegata; 
štimam, da je to vre znano Nih Ekscelencije. 

PRAVDOMERIČ: Tak li? 

TAMBURLANO: I da se to mojemu mladomu gospodičiču 
nikak ne dopada, kakti želi vse moje berže pograbiti. 

MLADI BARON: To imaju čisto krivo. 

TAMBURLANO: Samo muči, meni je vse znano, i zato lioču 
. vse pređi potrošiti, da ne budem nikakvoga teštamen- 
tuma delati moral. 

MLADI BARON: Takvoga delati ni ne potrebuju, ar nesu 
nikaj prigospodarili. 

TAMBURLANO: Taki budem tebi ovdi računa daval od mo¬ 
ga gospodarstva. 

PRAVDOMERIČ: Molim, da ova puščaju na stran, ja ne¬ 
mam rad takova pregovarjanja. 

TAMBURLANO: Imaju prav, baš niti ja. Ja sem rajši dobre 
volje z dobremi i zaufanemi prijateli. Ne znam, z kem 
bi mogel Nih Ekscelencije služiti? 

PRAVDOMERIČ: Naj si ne čine nikakve neprilike, ja se naj- 
rajši spominam. 

TAMBURLANO: Mislim, da budu ljubitel od mužike, kak 
su vsi njim parni [velikaši i gospoda]. 

PRAVDOMERIČ: Istina je, da ovu jako ljubim. Kaj more- 
biti oni mužikaše derže? 

TAMBURLANO: Ne đeržim, nego još denes dojdu z triun- 
betaši vu moju službu. Međtemtoga lioču im prečteti 
jednu »mužu«, koju sem ja napravil. 

PRAVDOMERIČ: Mužu? Kaj čeju po tom reči? Ja ne 
razmem. 

TAMBURLANO: Nu to je lepo, oni su velikovečnik, pak to 
ne razmeju! Haec tnusa, musae (ova Muza, Muze) je 
đijački 1 ), a po naški je ovo popevka. 

4 ) Muze su božice liepih umjetnosti. U starim latinskim gra- 

matikama odpočinjala se obuka u sklonitbi primjerom »haec Musa«. 

PRAVDOMERIČ: Naj ne zamere, nesem se zmislil, to je, kak 
su se još negda dijački vučili. Mi smo pak imali: haec 
aqua , ova voda. 

TAMBURLANO: To je samo napravleno, da nikaj starine ne 
ostane. Ja ču pak pri starine ostati. Hej Miško! (Miško 
clojde.) Pojdi vu onu liižu, najdeš tam na ormaru, gde 
pišem, moje popevke, pak mi je sim donesi! 

MIŠKO: Taki. 

TAMBURLANO: Hoču videti, je li se Nih Ekscelencija ku- 
liko razmeju [v] meštriju popevkih. • 

MIŠKO: Ove? (preda popevke) 

TAMBURLANO: Te, te iste (isče po paperu). Vezda ne znam, 
koju bi zebral. . . ? Jesu li oni ljubitel od lova? 

PRAVDOMERIČ: I kruto. 

TAMBURLANO: Anđa jednu jagarsku . . . Ova bude dobra i 
vitežka, naj dobro paze. Ne tomu zdavna, kaj sem je 
skomponuval. Anda posluh! 

Tam gore v dolici jen zajec sedi, 
tam dole na bregu jen jagar stoji... 

Nu kaj im se vidi od ove misli? 

PRAVDOMERIČ: Vitežki, samo bi ja rekel: 

Tam dole v dolice jen zajec sedi, 
tam gore na bregu jen jagar stoji... 

TAMBURLANO: To bi bil vsaki znal reči. Ali jeden pesmo- 
znanec mora se, kuliko je moguče, od občinske navade 
govorenja razlučiti i zato prav dobro i poetice se 
veli: tam gore v dolici i dole na bregu! Ali naj 
čekaju, z mužikom budu viđeli, kak to lepo ziđe. Miško! 

MIŠKO: Nih Ekscelencija? 

TAMBURLANO: Donesi mi moju tamburu, koja onde pri 
moje postele visi. (Miško odide.J 

PRAVDOMERIČ: Oni, kak ja vidim, vse znadu. 

TAMBURLANO: Ne, kaj su me morebiti za bedaka deržali? 
Ja si več puta v noči, kada spati ne mrem, tamburu vze- 
mem pak si pobrundavam, doklam mi sen nazad dojde. 

MIŠKO: Ovo je. 

TAMBURLANO: Dej-j-u [dej ju] sini! Vezda naj paze; va- 
lujeiji da nesu kaj takvoga čuli (vzeme tamburu , počne 
popevati i skupa tamburati na notu »O sveti tri Krali« 
i za vsakemi dvemi redi ono isto prez popevanja z tam - 
burum repetuje.) 

Tam gore v dolici jen zajec sedi, 
tam dole na bregu jen jagar stoji... 

(repet. na tamburu) 

Zajec ga zagleda pak oštro beži, 
jagar ga ne pušča, neg za nim derči. 

(repet.) 

O derči, moj jagar, o daj ga vubij, 
nad ovum pečenkum se brada masti! 

(repet.) 

Kaj im se vidi od ove popevke? Jesu li tak berzo kaj 
takvoga čuli? 

PRAVDOMERIČ: Nesem zaisto. 

MLADI BARON: Nisem li ja prav povedal? 

PRAVDOMERIČ: Čisto prav. 

MLADI BARON: Vezda mi barem budu veruvali, da ja isti¬ 
nit jesem. 

TAMBURLANO: Tak im je n aj bratič vse povedal, da se ja 
z mužikum dištrabujem [zabavljam]. Ali naj čekaju, 
jošče jednu hoču im spopevati. 

PRAVDOMERIČ: Prosim, naj se ne trude, ja nesem rad ne- 
priličen. 

TAMBURLANO: To mi ne nikakva neprilika, dapače mi je 
veliko veselje mojem gostom poslužiti. 

PRAVDOMERIČ (pogleda na vuricu): Naj ne zamere, za 
drugi put, moram 11 a svoj posel iti. 

TAMBURLANO: Meni je iz serca žal, da nemam priliku du- 
že služiti. 

PRAVDOMERIČ: Hodmo mi dva, koji smo skupa došli; oni 
pak naj zdravi ostanu, doklam se i pak videli budemo. 
Ja štimam da to naskorom bude. 

TAMBURLANO: Z kem berže, z tem za me velika milošča. 
PRAVDOMERIČ: Zbogom! 

MLADI BARON: Zbogom! (Odidu.) 

23. TOMAŠ MIKLOUŠIĆ. 


A. P r i p o m e n a k. 

Tomašu Mikloušiću, svom vjernom pomagaču i sa- 
radniku, koji ga je revno izvješćivao o književnim prili- 
kama i o književnicima u Hrvatskoj, posvetio je Šafarik 
u svojoj »Gesch. der illir. u. kroat. Literatur« (294/5) 
vrlo simpatičan i izcrpljiv prikaz o njegovu životu i knji¬ 
ževnom radu, koji će u svakom pogledu biti pouzdan, jer 
je Šafarik sve podatke primio od samoga pisca. Mikloušić, 
čitamo tamo, rodio se 27. listopada 1767. u trgovištu Ja- 
strebarskom u Hrvatskoj; gimnaziju je učio u Zagrebu, 
teologiju u Pešti. Vrativši se u domovinu bijaše najprvo 
vjeroučitelj u pučkim školama, a od god. 1799. profesor 
u gimnaziji u Zagrebu. God. 1805. posta župnikom naj¬ 
prije u Pušči, onda u Stenjevcu, najzad, od god. 1831. u 
svom rodnom mjestu, gdje je umro 7. siečnja 1833. 

M. je od rane mladosti svoje marljivo radio na knji¬ 
ževnom polju, da, kako sam veli, »osvjetla domorodni 
jezik«. Skupljao je, po uputi biskupa Maksimilijana Vr¬ 
bovca, narodne pjesme, a iz vlastite pobude rukopise kaj¬ 
kavskih književnika, od kojih je neke sam dao tiskati 
(na pr. »GrabancijaŠ đak « [prerađen] i » Diogeneš « Bre- 
zovačkog, »Ljubimirovič « Mafijaša Jandrića, » Lizimakuš « 
Jožefa Sibenegga, prvi put tiskan 1798.); sarađivao je u 
zagrebačkom i varaždinskom kalendaru, pa i sam izdao 
1819. jedan iz njemačkog prerađeni »Stoletni kalendar«. 

koji seže do god. 1901. (izpor. moje članke o obsežnom 
kalendarskom radu M-evu: Nast. Vjesnik XXXI, 175 —■ 
178; XXXIII, 194 — 200); pjevao je prigodnice (hrvatski 
i latinski), pisao poučne i pobožne knjižice (evanđeli- 
stare) i t. d., ali sav laj rad njegov, koliko god dokazuje 
njegovo rodoljublje, nema velike književne vriednostii). 
Najzanimljivije djelce njegovo, kojim se i danas izpo- 
mažemo, jest knižica pod nadpisom: »Izbor dugovanj 
vsakoverstneh za hasen i razveselenje služečeh po Tomašu 
Mikloušiču, plebanušu stenjevečkem izpisan i na svetio 
dan«, koja je doživjela dva izdanja: I. »Vu Zagrebu, vu 
Novoselskoj slovarnici « 1821; II. (drugo van-davanje) Vu 
Zagrebu, pritiskan vu Terenca Suppana (Župana) slovar¬ 
nici « 1839. 

Branko Vodnik (u »Narodnoj Enciklopediji « s. v.) 
zove M-evu knjižicu malom narodnom enciklopedijom. 
Ona uistinu sadržava sve i svašta: poviest slavenskih na¬ 
roda, a osobitoga hrvatskoga, pa kraljeva » slovenskih « 
od god. 547; »od slovarnic, piščev i knig Orsaga Horvat- 
skoga «; članke o gospodarstvu i liečničke savjete — naj¬ 
zad posebni zabavni odsjek s poslovicama, prirjeČicama, 
popievkama i kojekakvim sitnicama. 

Kao ogled M-eva sloga, koji je djelomice tvrd i 
opor, odabrali smo dio predgovora »Izbora«, koji bi mo¬ 
gao imati posebni nadpis: »Malo ima zaisto zanimanja za 
hrvatsku knjigu « — osvjetljavajući jadne književne pri¬ 
like u nas tik prije preporoda. 

*) Popis književnih radova M-evih, tiskanih i netiskanih, donosi 
Šafarik u »Gesch. der illir. u. kroat. Literatur« (str. 316, 318, 321, 
329, 330, 335, 342, 343, 345, 347—350, 353, 358, 365, 372, 376 i Kuku- 
ljević u »Bibliografiji« 100/101. 


18 Dukat: Sladki naš kaj 

B. Ogledi. 

IZ »IZBORA DUGOVANJ VSAKOVERSTNeH« 

(Iz Predgovora) 

Teda negda zdavna vre očitovanomu nakanjenju mo¬ 
jemu i vrednoj istinskeli Domovine Ijubitelov želji zadosta 
vučiniti morem. Pred dvemi letmi [1819.], taki najmre po 
doveršenju mojega stoletnoga dnevnika, najavil se bil jeseni 
vsem i sljedujem [svima i svakomu] Horvatskoga Jezika lju- 
bitelom, da pokehdob imam vnogoverstneh đugovanj, od 
mladosti skerbno popisaneh, koje se vu stoletni dnevnik 
postaviti nesu mogle, osebujno iz cilja naš domorodni jezik 
kuliko osvetlati, da rekoh, po ovako veli van davanju mojemu 
tersenju, ako sami ne čeju, ali ne moraju, barem pripomore- 
ju: ter ovako vu vu 12 arkušib, z malum cenum sebi dobavi- 
ju. Ali — žalost! — potlamkak najavlenje moje vre ćelo le- 
to dan vu broju jezero oglasov okolo je se potezalo, nekuliko 
lestor, i to samo na vusta, je se ih oglasilo bilo; vnogi pako 
zpričali se jesu, da za vse nikaj ne znaju; adda ipak novi 
leto 1820 z pervem Sušca [ožujka] oglas van dal jeseni, i ta¬ 
kovoga, za cilj napervo vzeti lehkše zadobiti, z drago vol jnem 
velike Slavnoga Duhovnoga Stola pisarnice nagnenjem po 
gg. v Jašprišti gg. Dušskerbitelom (kojega domorodni jezik 
kakti najbolje potreben, najviše pri serdcu ležati mora) i 
ostalem takaj Domorodcem razposlal jesem. — Ter nut! za 
pol leta kesneje komaj više od sto podpisov ojavlanje prijel 
jesem: Mal zaisto Horvatov broj! 

Zpričavaju se najmre nekoji, da z takovem predbroji- 
vanjem vre povkanjeni postali jesu, i da se toga bojeći rajši 
gotovu, kada izide, knjigu kupiju. Morebiti, da je gde kada 
koji vkanjen, ali ja, akoprem slab zevsema trideset groših, 
koji vu srebru 12 samo valjaju, iznesek napervo potrebu val 
nesem, nego lestor želei jesem, da moj trud i strošek, poleg 

hman navade, ne bude zahman. Nekoje pak jalniki glasiti 
čul jesem, da bi ja po tom rad obogateti; ali takov, prosim, 
po vseh deržavali, kade nove izhađaju knjige, naj izpita, po 
čem jeden z slovami pritišnjen arkuš terži se, i sezna, da 
najmenje četiri, pet, šest i više groših stoji; ov pako niti na 
osem krajcerov ne dojde, tak da komaj pritiskanja ili štam¬ 
panja strošek naplatiti se more; i naj bi, postavemo, tri sto 
knjig prodalo se, kaj se vu Horvatskom ne pripeti [!], izišlo 
bi tri sto talerov: veliko zaisto blago i bogatstvo! Gde je 
k tomu štampanje, skerb, trud i ostali strošek? O kak bi ja 
želei, da bi više đomorodcev mojeh načinom ovem bogatstvo 
sebi izhoditi nastojati hoteli! 

Leto 1818. izišel je na svetio u Beču Dijačko-Vugersko- 
NemŠki Rečnik (Dictionarium); za ovoga vre leto 1816. pe- 
neze napervo dali jesmo: složitel toga Rečnika Jdsef Mdrton 
dobil je oher sedem jezer predbrojenikov, i samo od njih ober 
sedeindeset jezer ranjčkov; potlam pako i z podražanjem 
knjige za one, koji predbrojeniki nesu bili, i z daruvanjem 
vnogeh premogučneli ne samo hvalu od domorodcev je se¬ 
bi stekel, nego i malo ne blago naspravil — ovakovem nači¬ 
nom domovine sini sebe, za moči kaj basnovitoga van davati, 
prikladne vučiniti žureti se vre moreju! 

Leto 1787. i sledeča (kada ja vu velikom Vugerske ze¬ 
mlje varašu, Peštu, vu vekivečnoga spomenka vrednem Še- 
minariumu Občinskom Jožefinskom bogoslovske navuke po- 
slušal jesem) nekuliko lestor Vugrov (iz početka samo četi- 
reh) družtvo je se podignulo bilo, koji se na to postavili je¬ 
su bili, da svoj narodni Vugerski jezik popraviju, osvetlaju 
i izvisiju: ter nut! kuliko ovo družtvo z polehšicum premo- 
gučneb navuka i domovine Ijubitelov je napreduvalo, zdav- 
nja vre vidi se, kad Vugerski jezik med pervimi skoro Euro¬ 
pe jeziki, kakti z kojem vsi posli, tak duhovni kak svetski 
i orsački zevsema prikladno opravljati se moreju, računa se 

— zakaj to isto biti ne bi moglo i z Horvatskem, koji preci 
vnogemi z plodnostjum rečih dičiti se more? Ove zadnjič 
sreče ja se ne đočakam, medtemtoga mene vu grobu jošče 
mojem batrivelo bude mišlenje ono, da budući negda domo¬ 
rodci spominjali se buđeju: »Bil je jednoć clomorodec zmed 
ostaleh jeden, koji imel je goruću želju domovini svojoj po 
osvetlanju narodnoga jezika diku pribaviti, ali — tersenja 
njegova koji bi želei, ne mogel; koji bi mogel, podpreti ne- 
je hotel«. 

. 

24. IVAN KRIZMANI Ć. 

A. P r i p o m e n a k. 

O Ivanu Krizmanicu, opatu i župniku u Mariji Bis¬ 
trici, napisao sam razpravu, tiskanu u »Radu« 191 (str. 
1 — 67), u kojoj sam nastojao što vjernije prikazati život 
i cjelokupni (njemački, latinski i hrvatski) književni rad 
njegov, K. t rođen 1766. u obiteljskom domu »Vučja go¬ 
rica« na Sutli, živio je mirnim životom seoskog župnika 
i zabavljao se u dokolici čitanjem i pisanjem, a da se ni¬ 
gdje nije izticao u družtvu i u svietu sve do prvih godina 
preporoda, kad i njega, starca več, zanos okoline i mla¬ 
đih znanaca njegovih privuče u kolo trudbenika, koji uz- 
nastojaše oko obnove našeg narodnog života, političkoga 
i literarnoga. A starac se tom pozivu odazvao gotovo mla¬ 
denačkom vatrom i u tom pogledu podsječa na drugog 
starca onoga zanosnoga doba, na grofa Janka Draškoviča, 
koji se tako isto, gotovo (* 1770.) vršnjak K-ev, nakon 
dugih u zatišju provedenih desetiječa, u jedanput našao 
u vrtlogu događaja ne samo kao oduševljeni pristaša, več 
i kao duhovni vođ čitavoga onoga pokreta. K. nije izstu- 
pao u javnost, ali je s tim više radio i djelovao unutar 
zidova svog župnog dvora, potičući i sokoleći neodlučne, 
davajući dobre savjete neizkusnoj mladeži, pod pomažući 
rad njihov i služeći im kao sjajan ugled — sve gotovo 
do smrti svoje. Umro je 1852., malo godina prije Draš- 
kovića ft 1856.). 

Kao književnik bijaše K., odkako je, napustivši nje¬ 
mački, počeo pisali i hrvatskim jezikom, tvrdi kajkavac. 
Iako je pristao uz Gaja, čitao »Danicu«, »Narodne novi¬ 
ne « i hrvatske knjige, on se ipak nije rado odrekao rod¬ 
nog narječja svoga. IJ tome je obziru karakteristična ša¬ 
ljiva pjesmica, koja se našla u ostavini njegovoj, pisana 
vlastitom rukom K-evom, s nadpisom »Istinito pripečenje 
z poculicum 2ga sečna 1835.« — uz ovu bilježku: » Prem¬ 
da slave vredno je Namenenje vaše z novem, vetomadne 
preporučanem pravopisom Horvatskem, bojim se vendar, 
da z ovem vitežkem Napredvzetjem prenaglo na Svetio 
ste došli. Vnogi Predbrojniki vaši več jako morguju, da 
Horvatsko z Slavonskem prekoredno mešate. Pazite, da 
Vas ne ostave pervlje, neg vterđena i obsegurana bude 
Novinarnica vaša. To Vam svetu je jeden Vam kruto na- 
gnjeni Prijatel«. Po tome se čini, da je K. tu pjesmicu 
poslao, ili htio poslati uredničtvu » Danice « da se uvrsti 
u list, a kako nema uz pjesmu zapisano ime auklorovo, 
sva je prilika, da je to originalno djelo K-evo. Donosimo 
je kao ogled K-eva stihotvorstva. 

Joj! Kaj ču početi? javče Kravarica, 

Rumenka mi se ne more oteliti. 

To čuvši druga norčliva službenica, 

Navadna, vu istoj tugi se šaliti, 

Reče tužnoj: Metni samo poculicu, 

Ku najlepšu imaš, Rumenki na glavu, 

Odmah poverže junca, ali telicu. 

Dekla, vzamši šalu za istinu pravu, 

Svetečnum poculicum kinči Rumenku, 

Želno čakajuča, bude li hasnilo. 

Tužna još je bila vu dvojnom spomenku, 

Kad nju zdravo tele je razveselilo. 

Nisu li zaščepi 1 ) ovak se počeli, 

Na koje i mudri sad vnogo deržiju? 

*) Bilježka K-eva: Zaščepi iliti Babja verica (praznovjerje)r 
reč med prostem pukom vu Zagorju okolo Krapine povsem na¬ 
vadna i znana. 

Vnogi nje silno zatreti su hoteli, 

Neg zaludu! po njih žepi se puniju. 

Ludi svet ov hoče povsem vkanjen biti, 

Lisičenja, ciganije i prevare 
Mogu najpametnešega zaslepiti, 

Za nje vsigdar gotove Svet ima dare. 

Uostalom, K. nije ništa izdao tiskom. Sve što je na¬ 
pisao, ostalo - je dosad u rukopisu i čuva se u arhivu Hr¬ 
vatske Akademije. 

Hrvatski književni rad K-ev nije od velike vriedno- 
sti. No ipak ima jedno djelo njegovo, koje nas je potaklo 
da i njega uvrstimo u ovaj niz kajkavskih književnika — 
a to je: prievod epopeje »Izgubljeni raj « (The Paradise 
Lost) englezkog pjesnika Johna Miltona (1608-1674). Pri¬ 
evod je u prozi, pa iako u ovim ogledima iz načela ne 
donosimo prievoda, ipak držimo, da se ne če zamjeriti, 
što u ovom slučaju odstupamo od tog načela i prikaže- 
mo ovdje taj prievod K-ev. Svakojako je udivljenja vri- 
edno, da je jedan naš kajkavski pisac ne samo imao od¬ 
važnost prihvatiti se golema posla da presadi u domače 
tlo jedan od najčuvenijih epa u svjetskoj literaturi, već 
da je u tome poslu, koliko se moglo i dalo, u glavnom i 
prilično dobro uspio. Strogi sudac Šafarik veli o prievo- 
du ukratko: »Prievod je izvrstan, ali na žalost u prozi« 
(»Geschichte der illir. u. kroat. Literatur « 329.). 

Prievod je nastao zimi god. 1827. »Raj zgubljen«, 
veli prevodilac u predgovoru, »skoro na vse Europeanske 
jezike vre prenešen, vu zimski dugočasnosti moji tu me¬ 
ni misel je zavdal, da i moji domorodci vu naravnom je¬ 
ziku svojem njega čteti bi mogli.« Ja sam o tom prievo- 
du pisao u dva maha: najprije u »Nastavnom Vjesniku « 
(X, 281 — 292; 419 — 432), onda u »Građi za povijest hr¬ 
vatske književnosti « (VIII, 143 — 175), gdje sam ujedno 
pretiskao jedan veći odlomak prievoda (drugo pjevanje) 

da se stručni sviet uzmogne upoznati s njime. A iz tog 
istog pjevanja donosim i ogled prievoda. 

Zanimljivo je, da je K. bez sumnje također prvi Hr¬ 
vat, koji je kušao prevoditi Shakespearea. Preveo je pri¬ 
čicu o kraljici Mab (K. je za čudo zove hrvatski » Flun- 
dra«) iz četvrtog prizora prvoga čina tragedije »Romeo i 
Juli ja«, i to najprvo u prozi, a onda i u stihovima. Ru¬ 
kopis se čuva u sveučilištnoj knjižnici u Zagrebu (izpor. 
»Rad« 191 str. 57 — 59). Prozni je prievod prilično točan, 
no stihovi su tvrdi i opori. 

B. Ogled. 

MILTONOV »IZGUBLJENI RAJ«. 

Početak drugoga p j ev an j ai) 

Visoko nad vsemi đrugemi izvišen sedel je Satan na je¬ 
dnoj stolici kraljevske ođičenosti, koja vnogo bolje se je les- 
kala neg vse bogatstvo od Ormusa [otok u Perzijskom zali- 
vu] i od Indije, ali ono, z kojem najpremogučneša izhodne 
stran sveta nevludne [barbarske] kralje svoje z đunđem i 
zlatom razsipno nadeliti je navadna. Satan poleg zaslužbe 
svoje na ovu ogrutnu izvišenost podignjen i od zdvojnosti, 
ako i prez ufanja — kruto jako napubnjen, ter i z ovum iz¬ 
višenost jum još nezasićen, vsevdilj blepi ponoviti ono, ako- 
prem tak nesrečno za njega dokončano, vojuvanje proti Ne¬ 
bu. Zato prevzetna namenenja svoja sad on ovak odpira: 

*) Sam je K. za drugo pjevanje sastavio ovaj »zavjetek«: (sa¬ 
držaj, argumentum): 

»Občinsko spravišče duhov peklenskeh; njihovi razgovori i do- 
končki, vu kojeh navlastito se razlučuvaju: Satan, Moloch, Belial, 
Mammon i Belzebub. Njihova na vse strani širom razhađanja i za¬ 
bave. Satana, koj novoga sveta išče, došestje do vrat peklenskeh, 
kojem za stražane dana su deca njegova, Greh najmre i Srnert. 
On z overni ljuto se pregovara, dok zadnjič odpreju mu se vrata. 
Satan odovud dalje putuje po Kraljevstvu Nenaredbenosti (kaosa) 
i vekivečne Noči.« 

»Oblastniki! Gospoščine i Bogobitja nebeska! Pokehdob 
da nije takve glubline, koja vu neizmerni prepasti svoji ob- 
deržati bi mogla nevmertelna, ako i potemnjena i pošpota- 
na, bit ja naša, zato ja sudim, da ža nas Nebo još nije po¬ 
gubljeno. Iz ovoga prepadanja moraju se podignuti kreposti 
nebeske vnogo odičeneše, vnogo strahoviteše neg ikada su 
bile; vu se ufajuč se nemaju se nove nesreće bojati. Ja, po 
pravotvorneh i temeljiteh [utvrđenih] naredbali nebeskeh, 
izvan toga po dragovoljnom izboru vašem, za pervoga vođu 
vašega ođebran, budi vu spravišču budi vu harcu moju duž¬ 
nost vsigdar sem zveršil, dapače i po isti oni — vetomadne 
kuliko moguče je bilo popravljeni — nesreči vnogo vekšum 
segurnostjum i z obČinskem pri voljenjem vašem zavjel sem 
ovu stolicu kraljevsku, koju, mislim, nigdo mi ne bude ne- 
navidel. On srečneši, z ođičenostjuim nakinčeni stališ na ne¬ 
bu mogel je vsakoga pomenšega na jal pobučiti, ali gdo lioče 
ovde nenavideti onoga, koj, na najobilneši del nigdar nepre- 
tergnjene muke odsuđen, po izvišenom mestu svojem, kakti 
tverđava vaša, pervi vsigdar suprotstati mora nameram ono¬ 
ga strahovitoga treskavca [gromovnika]?« 

»Ako asida nema ovde takvoga dobra, zarad kojega bi 
se svaditi morali, tak se ovde niti podignuti ne mre svađa od 
nesloge, ar vu peklu segurno nigdo ne bude hotel perveši bi¬ 
ti, nigdo koj z mukum sada slabo nadeljen, oholno bi želei 
vekšu imati. Po ovom anda oči vestom dobitku našem zjeđi- 
njeni gledajmo sada, kak segumum zaufanostjum i z stal- 
nuin slogum, stalnešum zaisto neg i vu Nebu biti bi mogla, 
mi vu starinsko odvečtvo [baština] nazad pak vleznuti bi 
mogli. Uoče nam, ne dvojte, sreča poslužiti vnogo bolša neg 
je ona bila, koje smo se vuživali. To lestor dokončati sad je 
potrebno: kojem najsegurnešem putom na ov naš zmerek 
[cilj] dospeti bi mogli — je li najmre po odpertom boju 
ali po otajni prevari? Koj kaj svetuvati zna, sad naj govori!« 

25. JAKOB LOVRENČIĆ 
A. P r i p o m e n a k. 

Šafarik (»Gesch. der illir. und kroat. Lit.« 300) ka¬ 
zuje, da se Jakob Lovrenčić rodio u Zagrebu 1787, a um¬ 
ro u Varaždinu 27. siečnja 1842. Kroz više godina da je 
bio » provizor « u dvoru grofa Draškovića u Trakošćanu 
(Kukuljević u svojoj »Bibliografiji « [86] naprotiv tvrdi, 
da je bio činovnik kod Kaptola i kod grofice Patačičke), 
a onda, povukavši se u piivatni život, da je provodio svo¬ 
ju dokolicu u Varaždinu »predan Muzama i starajući se 
oko unapređenja narodne literature «. A bio je vrlo mar¬ 
ljiv radnik perom: uređivao je varaždinski kalendar i 
pri tom se uhvatio u koštac sa svojim takmacem, zagre¬ 
bačkim kalendarom, s kojim se ljuto pobio (izpor . moj 
članak: Jakob Lovrenčić u vatri polemike [Jugoslaven¬ 
ska Njiva VII/II, 79 — 81]); preveo dva njemačka igrokaza 
(»Rodbinstvo « od Kotzebuea [1822], »Predsud zverhu sta¬ 
liša i roda « od Karla Eckartshausena [1830]); izdao dva 
zbornika poučnih i moralnih pripoviesti (»Kratka dobreh 
deržanj pripovedanja « [1824], » Kratka deset zapovedih 

božjeh pripovedanja « [1825] i jednu odužu pripoviest — 
»Adolf, iliti kakvi su ljudi « — koju Branko Vodnik 
(»Narodna Enciklopedija « s. v.) zove »socialnim roma¬ 
nom « [1833]; a kadšto je i prepjevao, kad mu se nada- 
vala zgoda, prigodnice (posvećene jedna prepuštu Imbri- 
hu Vojskecu [1831], druga kanoniku Pavlu Mravincu 

[1839]. No od svega književnoga rada njegova preživjela 
ga je jedino knjižica o »Petrici Kerempuhu « (»Kerem- 
puh« znači: drob, štokavski »karapuh«), izdana 1834., po 
kojoj je ime auktorovo još i danas poznato. »Čini i živle- 
nje Petrice Kerempuha« postala je uistinu vrlo popular¬ 
na knjižica, ali ironija sudbine htjela je, da je pravi Pe- 
trica Kerempuh, kako ga je kušao izgraditi L., malo po¬ 
malo u ono daljnih dvadesetak izdanja te popularne knji¬ 
žice izčeznuo bez traga. Nema doduše sumnje (pisao sam 
u svojoj razpravici: Lovrenčevićev »Petrica Kerempuh « 
[»Rad« 220, str. 4]), da je L-u, kad je pisao »P. K.«, ugle¬ 
dom služio njemački nestaško Tili Eulenspiegel, ali mu 
to nije bio jedini ugled. L. je izprva prema uzoru nje¬ 
mačkog vragoljana (»Schalk«) htio stvoriti tip hrvatskog 
vragoljana ili »prokšenjaka«, no stvarajući ga, on je i 
sam mienjao izprvičnu nakanu svoju, pa mu je »P. K.« 
na koncu izišao drugČiji, nego što je bio zamišljen. »P. 
K.« u samoj knjižici prolazi, da tako rečem, evoluciju, 
te se od njemačkog vragoljana, od »prokšenjaka«, pro¬ 
meće u mudraca, od pakostnog čeljadeta u čovjekoljuba, 
a od proletarca-nomada, koji vodi izkonski rat protiv sje¬ 
dilačkoga građanstva i seljačtva, u ozbiljna učitelja na¬ 
rodnoga. Taj L-ev »P. K.« podsjeća nas živo na jednu 
stariju figuru u kajkavskoj književnosti — a to je đak 
Mati jaš Grab ancijaš, kojemu je Tituš Brezo- 
vački (kako je to izloženo sprieda u članku o Brezovač- 
kom) postavio literarni spomenik u svom igrokazu. Da je 
Grabancijaš L-u bio poznat, dokazuje knjižica o »P. K.«, 
gdje jedno lice u pripoviedki Petricu izriekom poredi 
s Matijašom GrabancijašomA) 

1 ) »Vtecete se k Petrici Kerempuhu« [*veli neka žena težaku! 
»on vam vu Varašu stanuje na oštariji pri orlju; od njegveh ha- 
mištnostih vnogo se govori, dapače nekteri vele: da on z černem ftf 
— Bog budi z nami! — v pajdaštvu stoji; neg’ ja vendar toga nikak 

Šafarik ne navodi »P. K.« među književnim radovi¬ 
ma L-evim, no zato spominje (str. 334) jedno inače nepo¬ 
znato djelo njegovo: »Jak. Lovrenčiča Nekoja coprii ra¬ 
zlaganja na razsvetčenje bludečemu puku služeča. 1830. 
»MS«. Možda se u tom »MS« (rukopisu) krije zame¬ 
tak »P. K.«. Ne bi naime bilo nimalo nevjerojatno, da 
je Ij. cieloga »P. K.« napisao i izdao samo zato, da uzmo¬ 
gne svoja »coprii razlaganja« zaodjeti u zabavnu formu. 

L. nije vise doživio drugo izdanje svojega »P. K.«, 
a valjada nije ni slutio, koliko će knjiga njegova jedan¬ 
put biti popularna. Dašto, da steče tu popularnost, mo¬ 
rala se ona promieniti, a ta promjena jamačno ne bi bila 
mila auktoru njezinu. Samo drugo izdanje (1849.) pridr- 
žalo je podpuno tekst L-ev, iako je štošta novo dodano; 
naprotiv treće izdanje (1861.) pokazuje posve novo lice, 
jer su u njem one partije, u kojima je Petrica prikazan 
kao Grabancijaš-učitelj, izbačene, a praznine su od česti 
popunjene novim pričama iz »Tilla Eulenspiegela«, od 
česti novim šalama od druguda, pa i iz narodnog pripo- 
viedanja uzetima. U tome se obliku »P. K.«, kao knji¬ 
žarsko poduzeće, održao do danas. Želja L-eva, koju on 
meće u usta svom Petrici (str. 87.): »Hodte anda vu 
imenu Gosponovom, z Bogom, ter mislite si, da vu Hor- 
vatskom Jeziku je samo jeden Petrica Kerempuh, kojega 
je istinski Horvatov prijatel na svetio dal, koji za Brat ju 

veruvati ne morem, kajti on vsa svoja činenja odperto i naravski 
svetu kaže; ravno je on vnogo prevejaneši, kak je negdašni Gra- 
bancijaš Dijak bil« .... A sam P. K. na drugom mjestu govori: »Ja 
nisem copernjak, neg sem takov človek, koji poznam naturu i člo- 
veka... Moja coprija je naravska; ja imam zverhu ljudih zato 
jakost, kajti njihove silne pohotnosti dobro poznam i nje v posleh 
mojeh na hasen obernuti razmem... pravi naravski mudroznanec 
v copriji svoji z naravskemi načini poslužuje si...« Baš ovako 
nekako govori i glavno lice u komediji Brezovačkoga. 


284 


svoju je skerbljiv i pošteno z njimi misli; da bi samo 
oni tak z njim mislili« — nije se izpunila. 

Kao ogled L-eve proze donosimo odlomak jedne pri- 
poviesti iz njegovih »Kratka deset zapovedih božjeh pri- 
povedanja «. Iako su sve te pripoviesti napisane po nje¬ 
mačkom kalupu (on sam veli u predgovoru: »koje sam 
iz nemškeh knig poleg močih mojeh skerbno zvadil . . .«)> 
ipak nisu čisti prievodi, već ponešto lokalizirane pre¬ 
radbe. U L-a bijaše mnogo dobre volje, ali on nije bio> 
što bi se danas reklo, »rođen« književnik. K tome mu je¬ 
zik, u kojem je pisao, zadavaše težkoća, jer nije dovoljno 
poznavao strukturu i zakone njegove; pa zato i jest nje¬ 
gov slog opor i neokretan, te obilno protkan krupnim 
germanizmima. 

B. Ogledi. 

IZ »KRATKA DESET ZAPOVEDIH BOŽJEH PRIPOVE- 

DANJA «. 

Žitek dobroga kerščenika Š imun a. 

(Selo i grad) (Str. 10—16) 

. . . Kada sem ja još mali dečarec bil i guske v selu pa- 
sel, tak sem večkrat na večer proti Nebu oči vuperl i zvezde 
premisijaval, koje tak lepo i zmožno ober mene leščale su 
se; totek vnogi put na pamet doprinesel sem si, kak prelepo 
vse mora biti, kaj onde gore je; ter kak velik mora on Go- 
spon biti, koji vsa ova je napravil. Totu mi je na misel do¬ 
šlo, da ov veliki Gospon, koji tuliku moč ima vsa ova napre 
za donesti, zroka svojega imeti je moral; ar ja sem lestor 
jeden slab človek, mislil sem, pak vendar vsigdar iz zroka 
baračem, tem bolje ov veliki Gospon svoje vtemeljite nagibe 
imeti je moral vsa ova za načiniti, koja je on načinil. Zatem 
spomenul se jesem iz rečih, koje zmir’ od prededa moga 

govoriti čul sem, da Bog človeku razuma je dal, da ga se 
vredno i pošteno vuživa. Dobro! tak vendar jenkrat videti 
hoču, kak ja mojega vživati se morem, i na kakova istine 
očituvanja peljal me bude. 

Ja sem bil na priliku v 12. letu dečak, gda sem ćele 
uoči na paši konje čuvati moral. Tam sem vnogu noč prez 
sna prebavil i pregledaval vsevdiljno veliku ovu prostranost 
i lepotu nebesku, i ja ne znam, kaj vse veselečega pri gle¬ 
danju ovom v serdcu čut ii sem. 

Nekoji dan — ja mislim jošče na to, kak da bi denes 

bilo _ sedel sem ob poldan pod jednum visokum verbum, 

i sunce prekoredno sparno je sijalo; totu sem videl, kak su 
se moji konji pod jednu drugu verbu skup spravili i v senci 
se razhlađuvali; ne dalko od mesta, kade sem ja sedel, bilo 
je čisto jedno zvirališče vodeno, od kojega prevugodno hlad¬ 
ni veter je popuhaval. Ja vam ne mrem zadosia povedati, 
draga deca, kak dobro mi je vu onoj vuri bilo. 0! mislil sem, 
veliki ov Gospon, koji sveta ovoga i zvezdano Nebo je stvo- 
ril, mora jeden kruto dober Gospon biti, vse i prevse, kaj 
vidim, je za hasen stvoru njegovomu. Sunce vezda ob poldne 
tako žarko peče i mora tak žarko peči, da po tom sadje 
naše dozreli; kak pako nam siromaškem stvorjenjam bi se 
događalo, da bi senčastoga đreva ne bilo — da bi nikako- 
voga hlada, nikakovoga okreplujučega zviranjka vod ne 
bilo. Ali ova su vsa — i dobro Bog je nje za korist nasu 
stvoril. 

Pri ovom mišlenju poveđalo mi je serdce, da lestor 
dobro stvorenj Boga dobrotivnoga genuti je moralo, ovoga 
velikomočnoga sveta stvoriti. Zaistinito, zkriknem prot Ne¬ 
bu, jedino naše dobro tvoga, o Bože, naprevzetja cilj moral 
je biti. Neba i zemlje veliki Gospodin, kaj te je genulo 
mene iz ništara van zvleči, meni čutenje i živlenje dati, ako 
ne bi tvoje Božanske dobrote bilo? Ti si mi dal oči za vi- 

cleti prelepe okolice; vuha, da morem sladka dragopevea 
slavička prebiranja vu oveh lozah čuti; imam moč za dišati i 
vugodne duhe od rožic; imam teka po đelu na hrani, koju 
ti meni daješ; nahađam naslad pri pilu merzle vode, i za- 
dovoljnost vu pokojnom snu i opet novu jakost drugo jutro. 

Vsa ova su tvoji dari; ja sem človek i ti si meni dal na- 
ravske dare, kak vsakomu človeku, i po tom vučiš mene da 
nikakva razluka ne med nami; da mi vsi bratja jesmo, vsi 
na jednaki cilj i konec stvorjeni. Ovak sem mislil; teda sem 
pogledal podrapanu moju surinu i kušnul sem nju, ter bil 
sem z mojem stališem zadovoljen — i ne bi ga bil z kraljev- 
skuin korunum zamenil. Vi bute štimali, dragi ljudi, da ja 
morti nigdar vu varašu ni’ bil, ali vi se vkanjujete, ja sem 
bil vu varašu i videl sem vse one liman navade, koje su nam 
na ladanju neznane. Kak sem bil presenečen, serdčeni prija- 
teli, kad sem videl ves dan obroke deržati, kak se jesti i piti 
za posluvanje načinja i po pameti vervelo mi je, kak su ven¬ 
dar ljudi na tu misel dojti mogli — k čemu je to, mislil 
sem: cei dragi den od kerčme do kerčme hoditi i niš drugo 
kak jesti i piti, pak nikaj poleg ne delati, kak stati se i opet 
leči se. To je pitancev živlenje, mislil sem, ter sem se nazad 
vernul, v moju priprostu hižicu i obskerbljival konje moje, 
i tam mi je još više put v čutje došlo: moji konji jesu prosti 
mužki konji, pak oni vendar nigdar ne jedu neg’ gda su 
gladni, i nigdar ne piju neg’ gda su žednji, a vu varašeh. .. 
Aj! Kaj? Vi leliko presuditi morete, kaj sem si ja mislil — 
v serdcu, velim vam, v serdcu me je bolelo, kada sem ljudi 
v preobilneh jestvinah plavati videl, a nekoji sirotek z jeđ- 
nem falačecom kruha zadovoljen bi bil za vtišiti potreboču 
želudca svoga. 

Ovo dugovanje ne more vam čuđnovito napre dojti — 
zakaj? ar ste vi k tomu vre privčeni — ali samo premislete: 
kada ovak jeden prost on aravski človek, kak sem ja bil, vse 

ove ređkoče vidi, kak mu sve to čisto nepresežljivo napervo 
dohađati mora. Jedno moram vam jošče povedati, neg’ ne 
morate mi priprostoči mojoj zameriti; jedno, kaj preseči 
nis’ mogel. Videl sem ljudi, koji gizdavi i oliolni bili su, 
kajti stareši njihovi bogateši i poglaviteši kak naši jesu bili; 
pak oni — nikak nesem mogel to prerazmeti — baratali su 
z svojem siromaškem bližnjem kakti z jeđnem sužnom 
[sužnjem]. Ha! mislil sem, to neje pravo: ja sem samo jeden 
pastir črede, neg’ ja morem, na moju dušu, ravno tuliko za 
to, da sem pastir črede, kak ovi bogati ljudi za to mogu, da 
su bogati; ja sem sada tulikajše najpoglaviteši med konji 
mojemi, pak da bi ja na moju čredariju gizdav bil i konje 
z oščeki okolo naganjal, da bi si kosti lamali, za stanovito 

znam, da muži z menum vnogo ne bi zadovoljni bili_ 

premda tak nevljudno prekeršenje ne bi bilo, vem ja bi bil 
človek, a moji konji nema živina, pak vendar mi nigdo ne bi 
pravo dal — kak ada vam, o ljudi, pravo dati bi mogel, koji 
vašega bližnjega, vam spodobnoga, človeka ponizujete prez 
vsakoga zroka, zamečete i Božji kip tlačite. Ovak sem ja vu 
sebi mislil; neg’ to je bilo lestor pastirsko muđroznanstvo. 
Oslobodi, Bože, vezđašnem golobrađcem mudrijašem kaj od 
takovoga naravskomudroznanstva povedati, bi se sproti iz 
njega zasmehavali i za bedaka ga deržali! . . . 

26. PAVEL ŠTOOS. 

Pripomenak i ogled. 

Zapravo pripada Pavel Štoos samo napola u okvir ovih 
naših ogleda iz kajkavske književnosti. Za mlađih dana 
svojih, a u vrieme našega najdubljega narodnoga poniženja, 
kad — kako se on sam tuži — 

Vre i svoj jezik zabit Horvati 
lioču ter drugi narod postati... 

digao je glas protiv nehajstva svojih zemljaka u materin¬ 
skom kajkavskom govoru svojem; poslije, kad je pobiedila 
narodna misao i razbuktila se živim plamom narodna sviest, 
pristaje uz Gajev pokret, prihvaća novi književni jezik i 
pjeva štokavski. Ali od toga časa, kako to iztiče Antun Barac 
(Narodna Enciklopedija s. v.), »njegove pjesme nemaju za 
razvoj književnosti značenja«. 

Maleno djelce, koje Štoosu osigurava trajni spomen u 
našoj novijoj političkoj i književnoj poviesti, jest brošurica, 
koja sadržava pjesmu prigodnicu s ovim nadpisom: 

N u t Novo — L e t o! 

Mati — Sin — Z o r j a 
preizvišenomu i prepoštuvanomu gospodinu , 

gospodinu J o z e f u K u š e v i 6, presvetlo cesarskoga i kra - 
Ijevsko-apostolskoga Veličanstva tolmačniku , kraljevstva Dal - 
matinskoga, Horvatskoga i Slavonskoga , kak takaj visoke 


19 Dukat: Sladki naš kaj 


289 





banske časti meštru protonotariusu etc . etc. kakti velikomu 
domorodcu, za dar Novoga Leta 1831 ga napisano, van dano 
i alduvano od P a vi a Š t o o s, klerikuša Biskupije Zagre¬ 
bačke devete škole vučenika. 

Vu Zagrebu, pritiskano pri Ferencu Suppan. 

Brošurica je vjerno pretiskana u »Dokumentima za 
naše podrijetlo Hrvatskoga preporoda (1790—1832)«, što ili 
je Franjo Fancev izdao u dvanaestoj knjizi »Građe za pov. 
hrv. knjiž.« Danas je Štoosova prigodnica poznatija pod 
nadpisom: »Kip domovine vu početku leta 1831«, pod ko¬ 
jim ju je Ljudevit Gaj pretiskao u br. 3. Danice od 
24. siečnja 1835. 

Pjesma je podieljena na pet odsjeka. 

U prvom odsjeku nastoji pjesnik da što slikovitije opiše 
ugođaj tmurnog zimskog dana uoči Silvestarske noći, u kojoj 
je on imao čudno i žalostno »viđenje«. 

Anda vu morje vekivečno 
Jedno nam leto kapnulo srečno! 

Najmre kad vre nit cveta v dolice, 

Nit' več zelenog lista v gorice, 

Nit bi gde videt z grozdekom tersa, 

Nit poljodelcu odperta persa, 

Nego vsu goru sedu postati 
A v polju drobneh ptičic nestati, 

Videti k tomu, kak marim hrani, 

Kak muž prot zimi z bundum se brani, 

I čuti vuka, kak strašno tuli, 

Kak goru gladen hrastovu guli: 

Staro, znaj, leto da je gotovo, 

Koje nut zniklo, vidimo Novo. 

Anda vu morje vekivečno 
Jedno nam leto kapnulo srečno! 

Neg’ je F nam drugo ovak tom zajde, 

Je 1’ most’ nas pređi tamo ne najde, 

A1 nam pak takvu porodi tugu, 

V kojoj živlenje bu nam predugo? 

Nut to z’ viđenja, vu ovoj noči 
Koje sam imal bojat se moči, 

Koje kad v pesmi kanim vam dati, 

Serdce od plača ne mrem zderžati. 

U drugom odsjeku pjesnik zorno prikazuje to svoje 
viđenje: 

Vre bil ostavil mesec planine, 

Da nosi svetlost v nizke doline, 

Vre bilo tiho i noč gljuboka, 

Jedinog šumet čul bi potoka; 

Najenput pako nut od polnoči 
Puhnuše veter — iz ćele noči 
Oblake sim tam razprestre černe — 

Uoče da nebo z zemljum prevrne; 

Vre i Neptunuš sam se začudi, 

Kad mu prez znanja morje se budi, 

Ar več tjain Dunaj z slapmi v zrak diple, 

Hoče da Savu z blatom zasiple. 

Som vre z mustači gizdavo miže, 

Lampe prot savskem ribicam zdiže; 

Vre nut i pozoj v zraku putuje, 

Vse zlo prot samoj Savi šetuje. 

Mesec potemne, svetlost nestane, 

Zemlja i drevo tužno postane! 

Nut pako drage kip Domovine, 

Da svoje speče probudi sine, 

Zmeđ gor po ravnoj javčuč dolici 
Vidi se k savskoj letet vodici. 

A1 kakva bila pretužna mati! 

Je 1’ duh al vila, ni ju poznati. 

Ona, ka negda je na stolicu 
Kraljevsku sesti ’mela pravicu, 

Nit več na glavi korunu zlatu, 

Nit ima zlatni lancek na vratu, 

Nit joj po persah đurđ se preleva. 
Nit špica telo njejno odeva, 

Ni več na persteli drago kamenje. 
Da je kraljica, nema znamenje; 

Nego (kaj bolje naj serdce rani 
Onog’ koj mater svoju ne brani) 

Z slamicum kitu nosi povitu, 

A glavu z černem šlarom pokritu, 

Ter tak žalostna, sim tam se trudi, 
Hoče da sinke svoje prebudi; 

Ali kad vidi nje tverdno spati, 

I za zlo vreme nikaj ne znati, 

Sebe pak samu v tulikoj tmici 
Kad se premisli kakti v temnici — 
Kaj bu sad delat? u serdcu se pita, 
Ter na kolena tužna se hita, 

Ar nit človeka kakvo znamenje, 

Nit je gde živo čuti stvorenje, 

Nit je gde spazit huticu moći, 

V kojoj bi ognjec žaril se v noči — 
I, kaj još bolje čudi se, v zraku 
Sove v tak černom nigdi ni mraku — 
Vidi se onda, kak da bi bila 
Zopet tak k sebi pregovorila: 

»Kad mi se anda morat predati, 

I v Domovini mrtvoj postati — — 


Idem još mertveh grobe odpreti, 

Kaj ak’ ne basni, hoču vumreti —« 

Tako plačući i brišući suze, kreće se »Domovina« — 
»tužna bogica, Horvatske zemlje stara kraljica« — u kraj, 
gdje su negda »Horvatski kralji svoje palače . . . imali«, ko¬ 
jih su zidine sada mahovinom i bršljanom ovijene. I tamo 
ona tužnim glasom uzklikne: 

»Domorodci, gde ste, dragi sini, 

Koji ste negda v ovoj zidifti 
Pustili za me, vašu kraljicu, 

Čez persa letet vašu strelicu? 

Al prah, al pepel mesto pokriva, 

Al zid, gde telo vaše prebiva, 

Meč ne žalosti, ah ne želenje 
Pepelom vašem naj da živlenje! 

Naj da živlenje onomu kipu, 

Kej negda z smertjum branil je diku 
Horvatske zemlje živuč do groba 
Za glas i ime naroda svoga! 

Ar, po'ciam žitka kak vam nestalo, 

I vaše pepel telo postalo, 

Z kraljevstvom skupa ime mi gine, 

Nit gdo za diku moju se brine. 

Narode druge svetlost obstira, 

A mene černa senca podpira; 

Drugem vre sunce sveti po noči, 

Mu tminu v danu tipat je moči. 

Narod se drugi sebi raduje 
A z menum sinko moj se sramu je; 

Vre i svoj jezik zabit Horvati 
Hoču ter drugi narod postati. 

Vnogi vre narod san svoj zameče, 

Sram ga, ak’ stranjski »Horvat« mu reče. 

Sam proti sebi je 1’ ne šetuje, 

I ovak slepec v zube si pluje? 

Neg kaj raztepljen reci po svetu, 

Kaci je več istom znano detetu, 

Da se ne pozna več Horvatica, 

Misleč rođena cla je Nemica; 

Nut vre vu stranjskih senjab vre gine, 

A za svu mater niš se ne brine. — 

Takvo je ancla, sad moje lice! 

Takov je stališ tužne kraljice! 

Takva mi dika, takvo poštenje 
Tak se dokonča moje živlenje! 

Ah, zakaj nis’ još negda vumerla 
Ter tak v početku grob si odperla? 

Ne bi sad v spolu takovem živela, 

Da se nis’ tužna nigdar začela!« 

Jedva je kraljica završila svoju tužaljku, kad jedan ka¬ 
men u pećini pukne i jedan se grob otvori: 

Odstupi (kraljica) — pazi — serclce ji tuče — 
Spazi, da belog nekaj vun luče 

Nut pak sin dragi stane pred oči, 

Ona ga pozna i suze toči, 

Koje on angel taki izbriše, 

Kada k njoj milo pregovoriše: . .. 

Čuo je njen glas, i hoće joj pomoći: 

».. . Hodi, predraga, Tvoje krivice 
Nosi do banske v Zagreb stolice, 

Gde kad buš vidla da sablje pašu 
I velikaši v spravišće (sabor) jašu. 

Pazi, tam dojde jen z moje kervi, 

Koj za tve dobro vsigdi bu pervi; 

A domorodec K u š e v i ć zvani 

K njemu se vteci, on te naj brani . . . 

U petom, posljednjem se odsjeku obraća pjesnik ko¬ 
načno na samoga Kuševića, koji je »kervi sina Domovini«, 
i priklikuje mu u ime cieloga naroda: 

Da joj (Domovini) pravice sablicu 1 ) naše, 

Da prot bahatnem ž njum se prepaše, 

Ž njum naj vojuje, ž njum se naj brani, 

Da ju krivična ruka ne rani! 

Onda pak venca 2 ) drage kraljice 
Pomozi zkopat z gliboke tmice, 

Da bar u ovom kakti vu kipu 
Kraljevstva čuva negdašnju diku. 

Ovak bu znova živet počela, 

Znova od tebe bu se začela: 

Ovak ti mati kčer bu postala, 

Ter te iz sina otca nazvala. 


Pavel Štoos rodio se 10. prosinca 1806. u Dubravici u 
Hrvatskom Zagorju, a umro je u Pokupskom, gdje je god. 
1842. postao župnikom, 30. ožujka 1862. Godine 1848. igrao 
je vrlo vidnu ulogu u svećeničkom pokretu, koji je tražio 
dokinuće celibata, napisavši knjižicu u prilog tome pokretu, 
pod nadpisom: O poboljšanju ćuđoređnosti svećenstva od 
Pavla Štoosa, podjašprišta i župnika pokupskoga. (U Za¬ 
grebu. Tiskom narodne tiskarnice dra. Ljudevita Gaja; na 
koncu knjižice piše: »Dalje će sliedit kasnije« — ali nije 

*) Pjesnik aludira na znamenito djelo Kuševića, tiskano god. 
1830. pod nadpisom: De municipalibus juribus et statutis Regnorum 
Dalmatiae, Croatiae et Slavoniae — u kojem auktor brani držav¬ 
nost Hrvatske. 

2 ) »Najmre jezik horvatski.« 

ništa slieclilo 1 ), radi čega je bio svrgnut s časti svoje. Kas¬ 
nije bi mu prestupak njegov oprošten i on bi imenovan ka¬ 
nonikom, ali umrije prije nego što je stupio na novu duž¬ 
nost. Osim pomenute već izdao je Štoos još i jednu (kajkav¬ 
sku!) prigodnicu u povodu smrti Tomaša Mikloušića pod 
nadpisom: Glas kričečega vu puščini horvatskoga slovstva 

(1833), no onda je u Danici objelodanjivao samo štokav¬ 
ske pjesme. Kao da je riba nasjela na piesak . . . Pisao je po 
tadašnjem običaju i latinske prigodne pjesme. 


') Na knjižicu Štoosovu iziđoše dva utuka, obadva napisana 
njemačkim jezikom: 1. Beleuchtung der Schrift (sliedi hrvatski nad- 
pis Štoosove knjižice) d. i. Von der Verbesserung der Sittlichkeit 
der Geistlichkeit. (Aufhebung des kirchlichen Colibat) von einem 
Priester. Agram 1848, gedruckt bei Franz Suppan, k. k. priv. Buch- 
drucker und Buchhandler, — 2. Ein Gesprach z!wischen zwei Freun- 
den, einem Laien und einem Priester, in Agram. Von 27. Februar 
1849. Betreffend zwei Gegenstande der jiingsten Zeitungsberichte: 
1. den Todtengottesdienst fiir den Woiwoden Schuplikaz; 2. die 
Angelegenheiten des Herrn Stoos (Colibat), Agram, Schnellpressen- 
druck von Franz Suppam 1849. — Tom svećeničkom pokretu ku¬ 
movao je opat Ivan Krizmanić (izpor. moju razpravu o Krizma- 
niču: »Rad« 191, str. 26—30). 

27. IGNAC KRISTIJANOVIĆ. 


A. Pripomena k. 

Ignac Kristijanović bijaše posljednji književnik kaj¬ 
kavski i ostao je to do kasne smrti svoje: umro je 18. 
svibnja 1884., kad se već za kajkavske književnike ni 
znalo nije. Uzprkos tome, što su ga još u rano muževno 
doba (rodio se 31. srpnja 1796.) odasvud zapljuskivali 
valovi preporodnog pokreta i živog nastojanja oko no¬ 
vog uređenja književnog jezika, koji će obuhvaćati i biti 
razumljiv svim Hrvatima, i kajkavskim i čakavskim i što¬ 
kavskim, K. ne samo uporno ostaje pri narječju, što ga 
je usisao majčinim mliekom, te prihvatio i zavolio pod 
tutorstvom svog ujaka Tomaša Mikloušića, već on i na¬ 
stoji, koliko može, gotovo sam samcat zaustaviti pri¬ 
rodni tok događaja u životu narodnom. Baš u vrieme, 
kad je Gaj počeo uvoditi štokavski govor kao književni 
jezik u »Danicu« i »Narodne Novine«, K. izdaje (god. 
1837.) svoju njemački pisanu »Gramatik der kroatischen 
Mundart «, u kojoj se oštro obara na one, koji hoće kaj¬ 
kavsko narječje svrgnuti s pjedestala obćega književnoga 
jezika za Hrvate. »Dugo sam se nadao«, kazuje u pred¬ 
govoru (prevodim iz njemačkoga), »da će se koji od 
vriednih i zaslužnih muževa u pravednom gnjevu podići 
da naše najdragocjenije blago , t. j. materinski jezik naš, 
održi neoskvrnjen od drzkih napadaja onih novotara, za 
koje se do jučer nije ni znalo, i da ga u svoj čistoći preda 

dalje zahvalnim potomcima svojim i budućim narašta¬ 
jima .« Pa kad se nitko nije našao da izpuni tu zelju nje¬ 
govu, sam se latio posla, iako nije stručnjak u jeziko- 
sloviju. 

Gramatika K-eva izišla je »post festum«; praktički 
život bijaše jaci od teoretskih zasada K-evih, a Gajev 
književni jezik zajedno s novim pravopisom osta pobjed¬ 
nikom u preporođenoj književnosti hrvatskoj. Ali K. se 
nije htio podvrći pobjedniku. On i dalje piše kajkavske 

knjige i godinama (1834 1850.) uređuje svoj kalendar 

»Danicu Zagrebećku«, koji je, u kajkavskoj sredini, još 
uviek tu i tamo nalazio čitača i — kupaca. Čak još go¬ 
dine 1859. izdaje on, u ukusnoj opremi, urešeno mjedo- 
rezom, svoje posljednje djelo (»Žitek sveteh Mućenikov 
z trudom i marljivostjum na duhovnu zabav[u] i hasen 
naroda horvatskoga skupzebran, složen i na svetio van 
dan po Ignacu Krištianovich, prvostolne cirkve zagre- 
bećke kanoniku i jašprištu ćazmenskem. Stran Perva 
[druga i treća nisu više izišle]. Vu Zagrebu. Pri Ferencu 
Suppan«) — i to je za cielo ujedno i posljednja kajkav¬ 
ska knjiga namienjena obrazovanim krugovima naroda, 
koja je bila tiskana. Jedini ustupak, što ga je pisac uči¬ 
nio novim prilikama, stoji u tome, da je knjiga izišla u 
Gajevu pravopisu. Ovom se knjigom završava tiskana 
kajkavska književnost, koja je bila odpoćela Pergošiće- 
vim » Dekretumom« od god. 1574., navršivši gotovo tri 
stotine godina života. 

Ignac Kristijanović (porodica se zapravo zvala »IO4- 
stijan«) bijaše rodom Zagrebčanin. Svršivši bogoslovija 
u Zagrebu, zaređen bi svećenikom 4. srpnja 1819., a po¬ 
što je neko vrieme službovao u župi sv. Marka i u bi¬ 
skupskom seminari ju, posta god. 1834. župnik u Kapeli u 
đurđevačkom kotaru i najzad kanonik zagrebačkoga Kap- 

tola. Osim » Danice « i pomenutoga već »Žitka« izdao je 
još nekoliko knjiga ponajviše vjerskoga karaktera (evan- 
đelistara, molitvenika i t. d.), kako ih navodi Kukuljević 
u svojoj » Bibliografiji « (str. 78, 79). 

B. Ogledi. 

IZ DJELA »ŽITEK SVETIH MUČENIKOV«. 

Sveti Mak similian, b i š k u p i mučeniki) 
(str. 160—163). 

Med one, koji perve od Kristuševoga * 2 ) narodjenja veke, 
pod rimskeh cesarov pregoni, zasadjenu božju Cirkvu z svo- 
jum kervjum jesu zalevali, dostojno pribraja se sveti Maksi- 
milian, Biskup Lauricenski, veliki božji sluga, svojeh zeto.1 Ja¬ 
kov Apostol i neobladani Kristušev Vitez. 

Sveti Maksimilan je bil rodjen vu doljne štajerske ze¬ 
mlje varašu Čile ja [Celje] zvanem vu polovici tretjega veka 
[sic] ili stoljetja od pobožneli i preštimaneh roditelov. Vu 
sedmom dobe letu je bil predan na odhranjenje nekoj mu 
bogabojecemu Mešniku, imenom Oranius, koji je njega vu 
vsoj keršćanskoj’ 3 ) pravičnosti i zveršenosti odkojil. Po smcrti 
svojeh bogateh roditelov, kakti jedini odvetek njihovoga 
blaga i imetka, je vsa razdelil med vboge i svoje hiže suž- 
nje, koje takaj je ođpušćal slobodne. 

Zbog svojeh vnogoverstneh krepostih, kojeh glas je se 
povsud bil razišel, je bil okolo 257 leta poleg keršćanskoga 
broja izebran, akoprem suprot njegvoj volji, vu Laureakum 
(Lorhu [Lorch]), Norikuma ili doljne Austrije đeržave va- 

*) Pretiskavam točno prema originalu, no upozoravam, da 
K-ev pravopis nije dosljedan, naročito u pisanju vlastitih imena. 

2 ) Stari su kajkavci bez sumnje izgovarali »Krištuš«. 

3 ) Ustupak književnom jeziku, jer kajkavci nemaju »ć«. 

rašu, za ondešnjega Biskupa; ništarmanje na prošnju i po 
naputčenju svojeh priatelov je prijel ovu čast i odišel vu 
Rim k svetomu Otcu Papi Sikstušu II., koi je njega ljublj ;no 
prijel i vu biskupski časti potverdil. Iz Rima je se pove.u.ul 
vu svoju Biškupiu, gde je mahom vsu marljivost i skerb 
poprijel, da Kerščenike vu skrovnostih vere zadovoljno pod- 
vuči i na pravi put obderžavanja zapovedih božanskeh do- 
pelja, a poganine na prijemanje navuka vekivečne istine i 
prave vere vputi. Poveda se, da je takaj vu bližnjeh okolo 
ležečeh kotarih, vu posebnom pako vu bavarski zemlji, na- 
zvešćal sveti Ježušev Evangelium, i vnoga na zveličenja put 
zapeljal. 

Rimski cesari Kallienus [Gallienus], Klaudius, Aurelius 
i ostali jesu u ono vreme kruto besnili proti Keršćenikom. 
Zmeđ vseh pako nijeden ni kervoločneše preganjal Keršće- 
nike od Numeriana, koi svoje ruke je z prevnogum keršćan- 
skum kervjum ognjusil. Orsački oblastnik vu Norikumu, 
imenom Evilasius, koi od ovoga poganinskoga i kerščanske 
kervi željnoga cesara z oblastjum i zapovedjum tak domo¬ 
vinu braniti od nepriatelske ruke, kak takaj stanovnike vu 
rimski, onda poganinski, veri občuvati je bil poslan, je 
sproti vu Cileji oštru zapovčd van dal, da vsi moraju bogom 
aldove podati. Sveti Maksimilian, koi, da takaj vu svojoj 
domorođni zemlji vužge svetlost vere kerščanske, ravno ono 
vreme je se zaderžaval vu svojem đomorodnem varašu Ci- 
leji, i videči ovuliku odurnost, je postal kruto žalosten, ter 
z suzami zalejan, je počel Boga prositi, naj bi on z svojuni 
miloščum objačil tak stare kak nove Kerščenike, niti naj 
nebi pustil malekom ladati zverhu duš, z tulike cene ker- 
vjum, odkupljeneh. Na ovu zažganu molitvu začuje glas iž 
[iz] neba: »Neboj se, sluga dobri! koi posel tvoj jesi gjegjer- 
no [đeđerno] opravi jal; stupi napervo, da obšaniš kervoloka 
prevzetnost.« Sveti Biskup obatriven iz neba i čujuči, kak 

sudec vu bolvanovnici pred vnožinum ljudstva sili Keršće- 
nike malekom podavati aldove, dojde napervo prez vsakoga 
straha, i na se postavivši znamenje svetoga Križa, proti sud¬ 
cu batrivo pregovori: »Kaj činiš, Evilazi [Evilasi]? Ti jesi 
sim poslan, da domovinu braniš od nepriatelske ruke, a ti, 
najveksi njen nepriatel, ne samo nečeš braniti tela, nego 
vmarjaš iste duše na božji kip stvorjene, pokehđob nje od- 
ganjaš od Ježiiša, i priganjaš k hudičom.« Oblastnik, kakti 
napuhnjeni pav, reče oholno: »Ti li si on (Maksimilian, ko¬ 
jega Kersceniki deržiju za Biškupa i Aldovnika, koi zameta- 
vaš naše nevmertelne boge, ter jednoga od Židovov sramotno 
vmorjenoga človeka povedaš za Boga? Ali taki podaj ovde 
aldove, ali budeš moral muku i smert podjeti.« Sveti Biškup 
odgovori batrivo: »Ja jeseni sluga Ježuša Kristusa, pravoga 
Boga, neba i zemlje Stvoritela; a tvoje maleke ođurjavam, 
koji [sic] samo zpačuju duše i nje peljaju vu peklenske mu' 
ke; mene niti tvoje grožnje, dapače niti iste muke nigđar 
neprestraše.« 

Na ov odgovor Evilasius pun serditosti zapove haharom 
i biricem Maksimiliana marljivo pretepati, iz varaša van 
zvleci, ter ako stalen ostane, onde njemu glavu odseči; ovo 
dopitanje sveti Biškup z veseljem prime, odide z biriči van 
/>ređ varaške zidine, poklekne na zemlju, podigne ruke, oči, 
serdce i glas proti nebu, preporuči svoju dušu Ježušu i po- 
dene [pođdene] glavu pod haharski meč [meč] dvanajsti 
dan Listopada (Oktobra) leto 284. 

Jošće dan današnji pokažuje se ono mesto, gde njemu, 
zvun varaškeh zidin, je bila odsečena glava. Keršćeniki jesu 
ob noć njegovo sveto telo dostojno zakopali ne daleko od 
Celja [Gelja], odkuđ nje sveti Rupert je dal prenesti vu 
Lorh, a Hainrich, ovoga imena drugi cesar, je nje dal polo¬ 
žiti vu Passaviumu [Passau] varašu. Milostivni Bog je svo¬ 
jega neobladanoga viteza po vnogih čudačinstvih odičil. 

RJEČNIK 

MANJE POZNATIH RIEČI 1 ) 


A 

adda, ada, anda, dakle 

alduvati, žrtvovati, posvetiti 

almuštvo, zadužbina 

ar, jer 

arkuš, tabak 

ašpiš, poskok (zmija) 

B 

bantuvati, smetati, uznemirivati 
baratati (baračem), postupati, 
raditi, djelovati 
batriveti, hrabriti 
batrivost, hrabrost 
bazalaman, budalaština, glupost 
bazalamane činiti, (po smislu) 
naduvati se 
bervenje, brvna 
beteg, bolest 
betežen, bolestan 
betežnik, bolestnik 
birič, slugan 
biruš, volar 
biržažiti, globiti 
blazniti, svetogrdno psovati 


blaznost, svetogrđe 
bledeti, tepati 

bolvan, kumir, kip poganskog 
boga, poganin 

bolvanovnica, poganski hram 
brenta, koš za nošenje grožđa; 

(posprdno) debela ženska 
brodišče, prielaz preko vode 
burlav, (po smislu) bolestan 
bnveti, zijati 
bzičati, psikati 

C 

cep, mlat 

ciirast, nakićen, urešen 
cimer, znamenje, grb 
cumuti, kapnuti 
cusrav, poderan 

Č 

čalaren, čolaren, himben 

čemer, otrov 

čraela, pčela 

čreda, krdo 

čret, močvarna šuma 

čtoči, čitajući; čto, čitaju 


*) Ovdje su navedene kajkavske rieči i izrazi, koji su štokav- 
cima manje razumljivi; rieči koje dolaze vrlo riedko protumačene 
su već u samom tekstu u zaporkama. 

D 

da, već, nego, ali 

dar, bar 
darda, sulica 
deti, denem, metnuti 
dohajati, dolaziti 
đopeijati, dovesti 
đosedobe, dosad 
diugoč, po drugi put 
dugovanje, duguvanje, doguva- 
nje, posao, stvar 
duha, miris 
duknuti, skočiti 
dvojni, dvojbeni 

Đ 

dederno, uspješno, smiono 
đoldin, vrlo tanak 
dunđ, biser 

E 

erdegatati, mađarski psovati 
(erdegata = vrag te dao) 
eršek, biskup 
oršekija, biskupija 

F 

fajhtnoča, vlaga 
falat, falatec, falačec, komad, 
komadić 

falinga, pogrješka 
faliti, hvaliti 
fantiti se, osvetiti se 
fara, župa 
icla, vrsta 

ferfantarija, (talijanski furfati- 
teria) prievara 
fertalj, četvrt 

filjarka, (Belostenec: kruhope- 
čica), prodavačica (koia pro¬ 
daje na filire) 


frižak, svjež; na frižko, brzo 
fundati, razoriti 
funduvati, osnovati, utemeljiti 

G 

galge, vješala 
gda, kad 

gdagdašnji, što se kadkad zbi¬ 
va, čašo vit 
gdano, kadkad 
gdo, tko 

genuti, maknuti, ganuti, potak¬ 
nuti 

germada, lomača 
gibanica, (Belostenec:) pita 
gibati, trajni oblik prema do- 
vršnom: genuti 
gingav, slab 

glavatica, (Belostenec:) presad 
gliha, jednakost, sličnost 
globus, kugla 
globušec, kuglica 
gorica, vinograd 
gradove«, gradski 

H 

habati se, okaniti se 
habitus, mantija 
hahar, krvnik 

halaburiti, (Belostenec: hala- 
bura = uzbuna) 
hamišnost, skrovnost, otajnost 
hamulije, čudni, nečisti poslovi 
harc, rat 

hasan, hasen, korist 
hasnovit, koristan 
herhrati, grgotati 
herlo, brzo 

herganja, (posprdno) lubanja 
hiucati se, poigravati se 
(mužko sa ženskim) 

liiniba, himba 
liiepeti, težiti za čim 
liman, ludo 

hmanjica, ludost, glupost 
hudič, vrag 
Inidoba, zloba 

1 

in, ino, i 
išče, još 
izda, da, još 
izhajati, izlaziti 

J 

jagar, lovac 
jalen, nenavidan 
jara, (po smislu) djevojčura 
(Pleteršnik: tista mala napu- 
šljiva gospoda, koteri pravi¬ 
mo »jara«) 

jaselce, male jasle, jaslice 

jašprišt = arkižakan, arkida.Hoi 
3az, ja 

jemati, uzimati, grabiti 
jeptin, jevtin 

jeretnik, heretik, krivovjerac 
|cti, uzeti, zarobiti, osvojiti 
(Pleteršnik: jeti, jamem = 
aniangen) 

K 

kača, zmija 
liadencija, ritam 
kaštiga, kazna 
kaštigati, kazniti 
katana, katanica, vojnik, voi- 
ničić 

kavran, gavran 
kelih, kalež 


kerčiti, čistiti 
kernjak, prasac 
kerdelo, krdo 
kinč, nakit, dragocjenost 
klariš, koralj 
klekati, klečati 
kojiti, gojiti 
kolduš, prosjak 
kolduvati, prosjačiti 
komaj, jedva 

koncerna, končemar, barem 
kontinoma, neprestano 
kot, kako 
kotel, kotao 
koteri, kteri, koji 
kotrig, član, članak 
kufer, bakar 
kuretina, kokošje meso 
kušec, poljubac 

L 

lačen, gladan 
ladanje, selo 
ladati, vladati 
lajhar, varalica 
lajharni, varljiv 
lampa, pandža 
lastiven, lastovit, vlastit 
lekmestu (kmestu), odmah 
leprav, samo 

lesketati, leščati se, blieštiti se 

lestor, listor, samo 

lisikanje, bljeskanje 

lokot, brava 

lovasič, konjušar 

loza, šuma 

lučki, tuđi 

Li 

ljudski, (također) javan 

M 

magašic, patuljak 
magnenje očno, trenutak 
majehen, malen 

malek, malik, izkušavatelj, vrag 
inanen, mahnit 

manguvanje, danguba, prazno- 
vanje 

mecel, mjerica (na pr. vina) 
melin, mlin 
mentuvati, riešiti 
inertučlivost, umjerenost 
mlahavoča, slabost 
modus, način 
morguvati. mrmljati 
mort, morti, mozibiti, možda 
mutiti, uzbuniti 
muž, (također) seljak 
mužača, seljakinja 
mužadija, seljačija 
mužki, (također) seljački 

N 

nahajati se, nalaziti se 
najdenje, odkriće 
nafti, (također) ali (Pleteršnik: 
obschon) 

nazoči, pred očima 
nazočibitje, nazočnost 
nažve, švelo 
nehoblan, neizglađen 
nekteri, nekoji 
nenavaden, neobičan, 
nepresežljiv, nepojmljiv 
nevmetelen, neuk 
ničemuren, glup, lakouman 
nigdor, nitko 

ništarmanje, ništarmenje, sa 

svim tim 
nor, lud 


norc, norčak, luđak 
norski, luđački 

O 

obaliti, zbaciti 
obdati, obkoliti 
oberh, vrhu 

objeti, obuzeti, obuhvatiti 

oblok, prozor 

obšaniti, osramotiti 

obšanost, psovka 

odlaka, odugovlačenje 

odpeljati, odvesti 

oduren, ružan, ogavan 

odurjavati, mrziti 

ogruten, okrutan 

okoren, tvrdoglav, tvrdokoran 

opaze«, brižljiv 

oroslan, oroslanj, lav 

osebujni, osobiti, neobični 

ošček, motka, otka 

oštarija, gostionica 

ozavati, nazivati 

ozoben (ozoben konj), možda: 

zobliu dobro izhranjen 
ožuraš, lihvar 

P 

pačiti, smetati, priečiti 
pajdaštvo, družtvo 
palaš, sablja 
pantlin, vrvca 

parduk, Belostenec: pard = ris 
pariti se, takmiti se 
partar, koji pravi parte (djevo¬ 
jački vienac; Pleteršnik: 
parta, Stirnband der Mad- 
chen) 

paščiti se, žuriti se; popaščiti 

se, požuriti se 


20 Dukat: Sladki naš kaj 

pateka, ljekarna 
patekar, ljekarnik 
pav, paun 
peden, pedanj 
pekel, pakao 
pelda, slika, primjer 
pelduvati, prikazati 
peljati, voditi 
pervič, prvi put 
petljar, prosjak 
pil, stup "-■tr •: 

piliš, piće 

pitanec, koga pitaju 
pit vina, piće " - v 

pižma, mirisna mast 
plenica, povoj 
ples, ćela 
plešiv, ćelav 
podjeti, podnieti 
podražanje, poskupljenje 
pogražati, od: groziti 
pogrebič, grobar 
pohabljen, pokvaren, otrcan 
pokedobe, pokehdob, pošto 
poklakam, poklani, pošto 
polehčica, olakšica 
pomenkati, pomanjkati 
posel, posao; poslanik 
poslušitel, slušač 
potiti se, znojiti se 
potlakam, pošto 
potomtoga, poslije toga, zatim 
potrebuvati, potraživati, imati 
pravo na što 
potren, prebit 

povedati, kazati, pripoviedati; 
imperativ »poveđ« obično se 
piše »poveč« 

pozabiti se čega ili z čega, 

zaboraviti na što 


pozoj, zmaj 
pratež, odjeća 
pratežni, odjevni 
praznik, razbludnik 
preče, vrlo 

predstor, zastor, zavjes 
premence, izmjenice 
preseči, pojmiti 
prešestni, prošasti 
preštimavati, cieniti, precjenji¬ 
vati 

prijeti, uzeti 

pripečuvati se, dešavati se 
pripetiti se, desiti se 
priveržen, dodan 
prokšija, prokšuvanje, obiest 
psost, psovka 
pukati, trgati 

R 

rajši, radije 

raniček, rajnska forinta 
razlučno, jasno 

razpruditi, potrošiti, protepsti 
razstanec, razkolnik 
reksi (= rekavši), na primjer, 
to jest 

ris, začarani krug, začarano 
kolo (Zauberkreis) 
rozgva, loza 
rubača, košulja 
rugati, nabirati, kovrčati 

S 

sad, prirod, plod, voće 
sajav, čađav 
senja, san, snov 
sesca, sise 

sevdil, uviek; izpor. vsevdilj 
silab, slog (u rieči i stihu) 

skradnji, posljednji 

skrovnost, tajna 

skupa, (također) ujedno 

slap, (također) val 

slišiti, podpadati, pripadati 

složiti, (također) izpoređivati 

snaga, čistoća 

snažiti, čistiti 

snočka, sinoć, 

sokač, kuhač 

sonči zhod, izhod sunca 

spravišče, vieće, skupština 

srablivec, pehar 

stekli, biesan (pas) 

sunila, sumnja 

sverž, grana 

Š 

šalnica, šala 
šega, običaj, navada 
šentavati, psovati, kleti (Ple- 
teršnik: z besedo »šent« 
preklinjati) 
šenžuš, smisao 
šereg, vojska 
šetuvati, hitjeti, žuriti se 
šingiinski, od šindre 
šip, trublja 
šipuš, trubljač 
škaf, čabar, kabao 
škrebetaljka, čegrtaljka: lajava 
žena 

škrebetliv, brbljav 
šmoklja, (valjada) komad 
šmukljavec, (po smislu) čovjek 
nedostojan 
špot, ruglo 
štenge, stepenice 
štenta, krzmanje, zadržavanje 
štentati, krzmati, zadržavati se 


štimati, misliti, držati, nagađati 
štokfiš, (Stockfisch) bakalar 
štruklja, tjestenina, kolač, savi¬ 
jača 

štuk, top 

šturmati, jurišati, napadati 

T 

ta, taj 
tabor, rat 
ta kl, odmah 
tenja, sjena 

tentati, izkušavati, nagovarati 
ier, te 

teremtete, (mađarska psovka) 
... te stvorio 
ternac, šumica, voćnjak 
terpljavni, (valjada) trpljiv, 
podnošljiv 
ters, loza 

tiščiti, stiskavati, ne dati iz 
ruku 

tojeto, (to je to) to jest 
tolnač, vieće, savjetovanje 
tolvaj, razbojnik 
torba, (također) teret 
tovaruš, drug; hižni tovaruš, 
bračni drug 

čropšast, (po smislu možda) 
zdepast 
trućati, siliti 
trućati se, siliti se 
tubak, duhan 

tušča, mast, salo; bogatstvo 

U 

umertelen, (vmertelen) smrtan 

V 

valovati, valuvati, priznavati 

več (—već), (također) više 
večkrat, višeput 
veja, grana 
vem, ta 

vendar, vindar, ipak 
vernuti (verniti), vratiti, povra¬ 
titi 

versten, zreo, odrastao 
ves, cieli 

vetomane, onomadne, nedavno 
vezda, sada 

vilahen, ponjava od tankog 
platna 

viti ja, pjesma 
vkanjuvati, varati 
vojsk, vosak 

volj-volj, ili-ili, budi-budi 
vonjba, smrad 
vonjuč, smrdljiv 
vrač, liečnik 
vračtvo, liečenje, liek 
vraziti, povriediti, raniti 
vre, već 

vsehnjen, osušen 

vsevdilj, vsevdiljno, neprestano 

vučni, poučni 

vun, van 

vune, vani 

vušal, pobjegao; od vujti »po¬ 
bjeći« 

Z 

zadnjič (zajdnič), najposlije, 
napokon 

zagod, zagoda, za vremena 
zahteti se (nečega), poželiti 
zajec, zec 
zaklenuti, zaključati 
zamuditi, zakasniti, zanemariti 
zapert, zatvoren 


zaufan, povjeren 
zavjeti, zaposjesti 
zavman, uzalud 
zbantuvati v. bantuvati 
zdavnja, odavna 
zevsema, posve 
ziđe, od »ziti« = izlaziti 
zkozno, budno 

zkoznuvati, zadržati se, bdjeti, 
probdjeti 

zmesna, (valjada) različita 
(Pleteršnik: zmesen = aus 
einem Gemenge bestehend; 
zmesno ljudstvo = Misch- 
volk) 

zmir (zmirom), vazda 
zmoriti, smoći 
znovič, nanovo, ponovo 
zpačiti, sablazniti 
zpačka, sablazan 
zpačliv, sablažnjiv 
zpaka, grdoba (monstrum) 
zponašati, oponašati 
zrok, uzrok 
zvana, osim 

zvedati, izpitati, saznati 
zveličenje, spasenje 
zveličitel, spasitelj 
z\eličiti, spasiti 
zverhu, povrh 
zveršen, savršen 
zvirališče, zviranjek, izvor 
zvonjati se, usmrditi se 
zvučanost, naobrazba 
zvunski, vanjski 

Ž 

žakel, žakelj, vreća 
žerjav, ždral 

život, (također) tielo, stas 

žmaha, ukus, tek 
žmahen, (također) težak 
žmehek, (Belostenec: žmeh- 
kek) težak 


žuhek, gorak 
žuhkoča, gorčina 

